
Tiesiai virš Treviso galvos 
pralėkęs alavinis ąsotis privertė 
jį staigiai tūptelėti... 


— Ką?.. — buvo bepradedąs jis. 

Rigan griebė nuo lentynos dar vieną ąs0tį. 

— Tu mėgsti flirtuoti, taip? — pratrūko ji. — 
Tau patinka, kai moterys sukasi apie tave? Kai jos 
visos virkauja: “Ak, koks vyras!"? 

Antras ąsotis kliudė jo petį... 

Išdidžiai pakėlusi galvą, Rigan nužingsniavo 
prie durų, duodama suprasti, jog jį palieka... Trevi- 
sas ne iškart suprato, kad ji iš tikrųjų išeina, kad jai 
užteks atkaklumo. Negalvodamas, ką daro, Trevi- 
sas čiupo ją už suknelės, ir plonytis muslinas plyšo 
nuo viršaus iki apačios, iki pat Rigan pėdų. 

Treviso pyktis akimirksniu peraugo į geismą, 
jo akys godžiai įsmigo į ją... 

— Ne! — sušnibždėjo ji, iš visų jėgų 
stengdamasi išvengti jo liepsnojančio žvilgsnio... 

Veston Menoro sodyba stovėjo sodo, kurio plo- 
tas du akrai, viduryje. Namas buvo paprastas ir be 
įmantrybių. Kaip tik tokiuose namuose 1797 metais 
gyveno anglai džentelmenai, ir vien pastabus stebėto- 
jas būtų galėjęs įžiūrėti, kad nutekamųjų griovių kraš- 
tai truputį apgriuvę, kad vienas židinio vamzdžio kraš- 
tas pažemėjęs, 0 nuo medinės apdailos kai kur nusilu- 
pinėję dažai. 

Namo viduje tik svetainė buvo gerai apšviesta, bet 
ir ta gerokai apleista. Šešėlyje stovinčių Georgijaus 
laikų krėslų apmušalai atrodė apsitrynę ir išblukę. Nuo 
lubų ėmė kristi nedideli gipso lipdinių gabalai, o ant 
vienos sienos bolavo šviesi dėmė toje vietoje, kur anks- 
čiau kabėjo paveikslas. 

Bet prie stalo sėdinti mergina nepastebėjo šių 
trūkumų — jos žvilgsnį buvo prikaustęs priešais esan- 
tis vyriškis. Farelas Betsfordas, pakreipęs riešą taip, kad 
keptos mėsos sultys nesuteptų jo gofruotų šilkinių 
rankogalių, įsidėjo į lėkštę mažą gabalėlį ir silpnai 
šyptelėjo merginai. 

— Liaukis spoksoti ir valgyk, — Džonatanas 
Nortlendas paliepė savo giminaitei ir atsigręžė į sve- 
čią. — Taigi, Farelai, ką jūs kalbėjote apie medžioklę 
savo kaime? 

Rigan Veston bandė sutelkti dėmesį į maistą 
lėkštėje ir ką nors nuryti, bet kąsnis strigo gerklėje. 
Rigan negalėjo suprasti, kaip galima iš jos reikalauti, 
kad būtų rami ir lyg niekur nieko vakarieniautų, jeigu 
šalia sėdi žmogus, kurį ji myli. Mergina dar sykį vogčio- 
mis žvilgtelėjo į Farelą pro ilgas tamsias blakstienas. 

Subtili tiesi nosis ir migdolo pavidalo akių plyšys 
bylojo, kad jis tikras aristokratas. Jam labai tiko jo 
liesoką grakščią figūrą aptempiantis aksominis durtinys 


ir brokato liemenė. Vyriškio siaurą ištįsusį veidą gaubė 
puikiai sudėti šviesūs plaukai, kurie siekė nepriekaiš- 
tingai parištą baltą kaklaraištį ir kurių galiukai sukosi. 

Rigan giliai atsiduso, ir jos dėdulė dar kartą klau- 
siamai žvilgtelėjo į merginą. Subtiliu gestu Farelas nu- 
sišluostė staltiesėle siaurų lūpų kampučius. 

— O gal mano sužadėtinė norėtų pasivaikščioti 
mėnulio šviesoje? — tyliai paklausė Farelas, aiškiai tar- 
damas kiekvieną žodį. 

“Sužadėtinė!" — galvojo Rigan. Po savaitės ji taps 
Farelo Žmona ir galės jį mylėti, glamonėti, juo rūpintis. 
Farelas priklausys tik jai. Užplūdę jausmai trukdė kal- 
bėti, ir ji tik linktelėjo sutikdama. 

Metusi staltiesėlę ant stalo, Rigan suprato, kad 
dėdė jai nepritaria. Vėl ji elgiasi ne taip, kaip dera ledi. 
Tūkstantąjį kartą prisiminė, kad turi nepamiršti, kas ji 
tokia ir kuo jai teks būti — ponia Farel Betsford. 

Kai Farelas ištiesė jai ranką, Rigan vos susiturė- 
jo nenutvėrusi jos. Ji norėjo džiugiai šokti, juoktis iš 
laimės, apkabinti žmogų, kurį myli. Užuot tai padariu- 
si, Rigan nuolankiai nusekė paskui jį iš svetainės į šal- 
toką pavasarišką sodą. 

— Gal jums atnešti skraistę? — paklausė Farelas, 
kai jie truputį nutolo nuo namų. 

— O ne, — pašnibždom atsakė ji, priėjusi ar- 
tyn. — Tada reikėtų išsiskirti su jumis, o aš nenoriu. 
Nė minutės. 

Farelas ketino kažką atsakyti, bet tik apsidairė. 

— Vėjas ėmė pūsti nuo jūros ir šiandieną šalčiau 
negu vakar, — pažymėjo jis. 

— O, Farelai! — atsiduso Rigan. — Po šešių die- 
nų mudu susituoksime. Žinote, aš pati laimingiausia 
mergina žemėje. 

— Taip, galbūt, — skubiai tarė Farelas, 
ištraukdamas ranką, kurią ji spaudė. — Rigan, sėskite 


čionai. 

Jo balsas skambėjo taip, kaip ir dėdės, kai šis 
kalbėdavo su ja, — nekantriai ir griežtai. 

— Bet aš noriu kuo ilgiau pabūti su jumis. 

— Man regis, jūs nė neketinate klausyti manęs 
net tada, kai susituoksime? — paklausė jis, įdėmiai 
žiūrėdamas į jos plačiai atmerktas ir patiklias akis. Jose 
atsispindėjo visos Rigan mintys ir jausmai. Pasipuošusi 
muslino suknute su aukšta apykakle, ji atrodė jauna ir 
graži. Bet Farelui mergina žadino tokius pat jausmus 
kaip ir šunelis, maldaujantis šeimininko meilės. 

Jis atsitraukė nuo Rigan atatupstas kelis 
žingsnius. 

— Ar viskas paruošta vestuvėms? — vėl prabilo 
Farelas. "1 

— Dėdė Džonatanas jau viskuo pasirūpino. 

— Be abejo, tai jo stilius, — negarsiai tarė 
Farelas. — Tada aš atvažiuosiu kitą savaitę prieš pat 
ceremoniją. ž 

— Kitą savaitę! — Rigan pašoko. — Ne anksčiau? 
Farelai, bet juk mudu... Aš... 

Jis nekreipė dėmesio į Rigan protrūkį ir ištiesė 
ranką: 

— Manau, mums metas grįžti. O jeigu jums ne- 
patinka mano elgesys, galite dar kartą apgalvoti savo 
sprendimą. 

Pakako vien Farelo žvilgsnio, kad ji daugiau ne- 
prieštarautų. Mergina vėl prisiminė, kad turi laikytis 
gerų manierų, būti nesutrikdoma, jokiu būdu neduoti 
preteksto mylimam Žmogui apiberti ją priekaištais. 

Jiems grįžus į svetainę, Farelas ir dėdė 
Džonatanas tuoj pat liepė jai eiti į viršų, į miegamąjį. 
Ji nedrįso protestuoti; per daug nuogąstavo, kad Farelas 
vėl pasiūlys atidėti vestuves. | 

Likusi viena, Rigan davė valią užslopintiems 


jausmams. 

— Jis nuostabus, ar ne, Meta? — neslėpdama 
susižavėjimo, kreipėsi į kambarinę. — Ar tu kada no- 
ras matei tokį brokatą, iš kurio pasiūta jo liemenė? Tik 
tikras džentelmenas galėjo išsirinkti panašią medžiagą. 
O kokios jo manieros! Jis viską daro taisyklingai, tie- 
siog be priekaištų. Kaip norėčiau būti tokia kaip jis: pa- 
sitikinti savimi ir žinanti, kad kiekvienas judesys tei- 
singas. 

Šiurkštus, negražus Metos veidas paniuro. 

— Man regis, kad vyrui nepakanka vien gražių 
manierų, — pareiškė ji su akcentu, būdingu pakrantės 
gyventojams. — O dabar ramiai pastovėkite ir nusivil- 
kite suknelę. Jums jau metas gulti. 

Rigan pakluso: ji visada vykdydavo svetimus 
nurodymus. Jai dingojos, jog kada nors taps oria dama. 
Ji turi pinigų, kuriuos paliko tėvas, o vyru taps Žmogus, 
kurį myli. Juodu apsigyvens Londone, puikiame name, 
kuriame rengs aukštuomenės priėmimus, dar turės 
namą užmiestyje, kuriame galės būti viena su savo ne- 
priekaištingu vyru. 

— Gana svajoti, — sukomandavo Meta. — Gul- 
kite į lovą. Ateis diena, kai jūs, Rigan Veston, at- 
sipeikėsite ir suprasite, kad pasaulis susideda ne tik iš 
saldžių vaisių ir auksinio brokato. 

— Ką tu, Meta, — nusijuokė Rigan. — Aš ne 
tokia kvailiukė, kaip tu manai. Juk man užteko miklu- 
mo gauti Farelą? Na, kokia dar mergina galėtų tai 
padaryti? | 

„— Gal kiekviena, jeigu turėtų tėvo pinigus, — 
suburbėjo Meta, pakišusi apklotą po trapiu savo glo- 
botinės kūnu. — O dabar miegokite. Galite pasvajoti. 

Rigan nuolankiai užsimerkė, laukdama, kol Meta 
išeis iš kambario. Tėvo pinigai! Šie žodžiai atsiliepė 
galvoje kaip aidas. Be abejo, Meta klysta, ji galvojo. 


Farelas myli ją tiesiog už tai, kad ji tokia, kokia yra; už 
tai, kad... 

Bet taip ir negebėjusi rasti jokios kitos 
priežasties, kodėl Farelas nutarė ją vesti, atsisėdo. Tą 
mėnesienos naktį, kai pasipiršo, Farelas pabučiavo ją į 
kaktą ir papasakojo apie savo namą, kuriame gyveno 
kelios j0 protėvių kartos. 

Numetusi apklotą, Rigan priėjo prie veidrodžio 
ir pažiūrėjo į savo atvaizdą, apšviestą mėnulio šviesos. 
Jos didžiulės melsvai žalsvos akys atrodė kaip vaiko, o 
ne kaip merginos, kuriai prieš savaitę suėjo aštuonioli- 
ka. Liekna Rigan figūrėlė visada buvo slepiama po 
plačiais drabužiais, kuriuos išrinkdavo dėdė. Štai ir 
dabar ji vilkėjo sunkius drobinius marškinius ilgomis 
rankovėmis ir aukšta apykakle. 

Ką gi Farelas pamatė joje, klausė ji savęs. Kaip 
jis galėjo atspėti, kad Rigan moka būti subtili ir grakš- 
ti, nors ir rengiasi kaip paauglė. 

Nutaisiusi viliojamą šypseną, ji nusmaukė marš- 
kinius nuo peties. O, jeigu Farelas dabar ją pamatyrų, 
galbūt nepasitenkintų vien tėvišku bučiniu. Ji nepajėgė 
susivaldyti ir linksmai nusijuokė, pradėjusi įsivaizduo- 
ti, ką sakytų Farelas, pamatęs, kokia koketiška gali būti 
jo tyli ir kukli sužadėtinė. 

Ji sviedė žvilgsnį į gretimo kambarėlio, kuriame 
miegojo Meta, pusę ir pamanė, kad dėdei Džonatanui 
taip pat būtų ne pro šalį išgirsti sužadėtinio, pamačiu- 
sio savo išrinktąją su naktiniais marškiniais, žodžius. 
Apsiavusi minkštas šlepetes, ji atidarė duris ir ant pirštų 
galiukų nusileido laiptais. 

Kabineto durys buvo praviros. Ryškiai degančių 
žvakių šviesa gaubė Farelą auksine aureole, ir, viską 
pamiršusi, Rigan įsmeigė į jį kupiną susižavėjimo 
žvilgsnį. Tik po kelių minučių ji įsiklausė į vyrų pokalbį. 

— Pažvelkite į šį namą! — šėlo Džonatanas. — 


Vakar man tiesiog ant galvos nukrito lipdinio gabalas. 
Sėdžiu, skaitau laikraščius, ir staiga tiesiai ant manęs 
lekia ta velniška gėlė. 

Farelas susitelkęs žiūrėjo į brendžio taurelę. 

— Visa tai greitai baigsis — bet kokiu atveju 
jums. Gausite savo pinigus ir galėsite suremontuoti 
namą arba, jeigu panorėsite, nusipirkti naują. O manęs 
ateityje laukia ilgas liūdnas gyvenimas. 

Šyptelėjęs Džonatanas įsipylė dar brendžio. 

— Jūsų paklausius, galima pagalvoti, kad sėdate 
į kalėjimą. Kartoju — turite būti man dėkingas už tai, 
ką jums padariau. 

— Dėkoti! — piktai nusijuokė Farelas. — Jūs 
užkorėte man ant kaklo paiką, negrabią ir absoliučią 
nemokšą mergiotę. 

— Na, na, kai kurie būtų laimingi ją gavę. Ji 
gražutė, daugeliui patiktų jos nuoširdumas. 

— Aš ne toks kaip kiti, — perspėjo jį Farelas. 

Džonatanas, priešingai negu kiti, nebijojo Fare- 
lo Betsfordo. 

— Tai tiesa, — ramiai atsakė jis. — Mažai kam 
pavyktų sudaryti tokį naudingą sandėrį. 

Ištuštinęs trečią taurelę, Džonatanas atsigręžė į 
Farelą. 

— Na gerai, nesiginčykime. Mums reikia atšvęs- 
ti savo sėkmę, o ne griebti vienam kitą už gerklės. — 
Jis draugiškai pakėlė taurelę. — Išgerkime už mano 
brangią seserį ir padėkokime jai, kad ištekėjo už tur- 
tingo jaunuolio. 

— Ir už tai, kad ji mirė, palikusi viską jūsų Žiniai 
— ar ne taip reikėtų baigti šį tostą? — Išgėręs brendį, 
Farelas vėl nutaisė rimtą išraišką. — Jūs esate tikras 
dėl svainio testamento? Nenorėčiau vesti,jūsų gimi- 
naitės, kad paskui pamatyčiau, jog klydau. 

— Aš moku tą dokumentą atmintinai! — pasi- 

piktino Džonatanas. — Per pastaruosius šešerius me- 
tus lindėjau advokatų kontorose. Mergina gali gauti 
šiuos pinigus, sulaukusi dvidešimt trejų metų, jeigu iki 
to laiko neištekės. Bet ir ištekėti gali tik būdama aš- 
tuoniolikos metų. 

— Jeigu testamentas bylotų ką kita, be abejo, 
būtumėte radęs Rigan vyrą, jai sulaukus vos dvylikos? 

Nusišypsojęs Džonatanas pastatė taurelę ant 
stalo. 

— Galbūt. Kas žino? Man regis, kad nuo es 
kai Rigan suėjo dvylika, ji mažai pasikeitė. 

— Jeigu jūs būtumėte nelaikęs jos uždarytos 
šiame griuvančiame name, gal Rigan nebūtų tokia me- 
lancholiška ir neišprususi. Viešpatie! Man baisu pagal- 
voti apie pirmąją vestuvių naktį! Neabejoju, kad ji 
pradės verkti ir aikštytis kaip dvejų metų vaikas. 

—. Gana skųstis! — sviedė Džonatanas. — 
Gausite pakankamai pinigų savo siaubingo namo re- 
montui, o man už visus tuos metus, kai ja rūpinausi, 
atiteks tik vargani trupiniai. 

— Rūpinotės! O ar dažnai išeidavote iš klubo, kad 
prisimintumėte, kaip ji atrodo? — Sunkiai atsidusęs, 
jis tęsė: — Aš paliksiu ją savo name ir išvažiuosiu į 
Londoną. Bent jau dabar turėsiu pakankamai pinigų 
pramogoms. Be abejo, nemalonu, kad negalėsiu pasi- 
kviesti į namus draugų. Gal pasisamdysiu moterį, kuri 
tvarkys ūkį. Negaliu įsivaizduoti jūsų giminaitės tokio 
dvaro, kaip mano, šeimininkės vaidmenyje. 

Pakėlęs akis, jis pastebėjo, kad Džonatanas išblyš- 
ko; rankų pirštai, gniaužiantys taurelę, visai pabalo. 

Greitai atsigręžęs, Farelas pamatė Rigan apšvies- 
tame tarpduryje. Apsimetęs, kad nieko neatsitiko, jis 
pastatė taurelę ant stalo. 

— Rigan, — švelniai prabilo jis. — Jums jau se- 
niai metas ilsėtis. 


11 


Nuo ašarų jos akys atrodė dar didesnės. 

— Palikite mane ramybėje, — sušnibždėjo ji. 

Rigan stovėjo įsitempusi, sugniaužusi kumščius. 
Dėl tankių tamsių plaukų, vilnijančių ant nugaros, ir 
dėl vaikiškų naktinių marškinių Rigan atrodė visai 
mažytė. 

— Rigan, jūs privalote manęs klausyti! 

Ji staiga atsigręžė. 

— Nedrįskite kalbėti su manimi tokiu tonu! Kaip 
drįstate įsakinėti po viso to, ką apie mane kalbėjote! — 
Ji pažvelgė į dėdę. — Jūs niekada negausite mano pini- 
gų! Supratote? Nė vienas iš jūsų negaus nė skatiko iš 
mano pinigų! 

Džonatanas ėmė atitokti. 

— O kaipgi tu ketini juos gauti? — jis šyptelė- 
jo. — Jeigu neištekėsi už Farelo, tai neprisiliesi prie 
palikimo ištisus penkerius metus. Iki šiol gyvenai mano 
išlaikoma, bet dabar Žinok — jeigu atsisakysi už jo tekė- 
ti, išmesiu tave į gatvę, nes būsi man nenaudinga. 

Prispaudusi delnus prie kaktos, Rigan bandė 
sutelkti mintis. 

— Būkite protinga, — prabilo Farelas, padėjęs 
jai ranką ant peties. 

Ji atšlijo. 

— Aš ne tokia, kaip jūs galvojate, — vos girdi- 
mai tarė ji. — Nesu naivi. Aš daug galiu. Man nereikia 
niekieno geradarybių. 

“— Be abejo, nereikia, — globėjišku tonu pradėjo 
Farelas. 

— Palikite ją! — piktai sviedė Džonatanas. — 
Nėra ko ją įkalbinėti. Ji skraido padebesiais kaip ir jos 
motina. — Jis šiurkščiai griebė ją už rankos, suleidęs 
nagus į odą. — Ar žinai, kaip man buvo visus tuos šešio- 
lika metų po tavo tėvų mirties? Tu valgei ir nešiojai 
drabužius, pirktus už mano pinigus, o pati tuo metu 

sėdėjai ant milijonų! Ant milijonų! Prie kurių negalė- 
jau prisiliesti. Kodėl turėjau tikėtis, kad duosi man nors 
vieną svarą, kai užaugsi ir galėsi gauti palikimą?! 

— Duočiau! Juk jūs mano dėdė! 

— Cha! — jis stumtelėjo ją prie sienos. — 
Įsimylėtum kokį nors tuščiagalvį puošeivišką dabitą, ir 
jis viską prašvilptų per penkerius metus. Tada 
nusprendžiau duoti tau tai, ko norėjai, o kartu gauti 
garantiją, kad turėsiu tai, ko man reikia.. 

— Mat kaip! — Farelas vos neužduso. — Tai jūs 
šitaip apie mane? Juk jeigu jūs... 

Nekreipdamas į jį dėmesio, Džonatanas tęsė: 

— Tai ką renkiesi? Jį arba tiesiog dabar kraustai- 
si iš namų? 

— Jūs negalite... — buvo bepradedąs Farelas. 

— Galiu, velniai griebtų, ir ketinu tai padaryti. 
Jeigu manote, kad ji nei iš šio, nei iš to sėdės man ant 
sprando dar penkerius metus, tai kuoktelėjote! 

Rigan kaip per rūką žiūrėjo tai į vieną, tai į kitą. 
“Farelai!" — šaukė jos širdis. Kaip ji galėjo šitaip dėl 
jo apsirikti? Farelas nemyli jos, o tik vaikosi pinigų; jis 
sakė, kokia bjauri jam mintis apie jų vedybas. 

— Tai ką pasakysi? — paklausė Džonatanas. 

— Aš susirinksiu savo daiktus, — sušnibždėjo 
Rigan. 

— Tik palik drabužius, kuriuos tau nupirkau, — 
pašiepiamai nusišypsojo Džonatanas. 

Nors ir ką šitie du apie ją galvojo, Rigan Veston 
buvo išdidi. Jos motina pabėjo iš namų ir ištekėjo už 
smulkaus tarnautojo, neturėjusio nė sudilusio skatiko; 
ir vis dėlto, dirbdama kartu su vyru ir tikėdama juo, 
padėjo jam susikrauti turtus. 

Kai Rigan gimė, ji buvo jau keturiasdešimties, o 
po dvejų metų žuvo kartu su vyru, plaukiodama valtele. 

Rigan buvo atiduota vienintelio giminaičio, motinos 
brolio, globai. Ir daugelį metų mergina neturėjo pro- 
gos parodyti dvasios stiprybės, paveldėtos iš motinos. 

— Aš išeinu, — ramiai tarė ji. 

— Rigan, apsigalvokite, — pasakė Farelas. — Na, 
kur jūs eisite? Juk nieko čia nepažįstate. 

— Gal man reikėtų pasilikti ir ištekėti už jūsų? 
Ir argi jūs nesigėdysite tokios neišprususios žmonos? 

— Tegu eina! Ji dar sugrįš čionai, — šiurkščiai 
tarė Džonatanas. — Tegu sužino, koks yra pasaulis, tada 
parbėgs atgal. 

Rigan drąsa bemat pradėjo garuoti, kai pamatė 
dėdės akyse neapykantą ir Farelo — panieką. Kad ne- 
apsigalvotų ir nepultų ant kelių prieš Farelą, ji nusigręžė 
ir išbėgo iš namų. | 

Gatvėje buvo tamsu. Vėjas nuo jūros siūbavo 
medžių šakas virš jos galvos. Akimirką stabtelėjusi ant 
slenksčio, Rigan aukštai kilstelėjo galvą. Ji tai padarys, 
įrodys jiems, kad nėra visiška bejėgė. Rigan ėjo tolyn 
nuo namų per šaltus akmenis, stengdamasi pamiršti, kad 
atsidūrė gatvėje — tegu ir tamsoje — vien su naktiniais 
marškiniais. Ateis diena, galvojo Rigan, ir ji grįš į tuos 
namus. Vilkės atlasinę suknelę, o plaukus pasipuoš il- 
gomis plunksnomis. Farelas puls prieš ją ant kelių ir 
pasakys, kad ji pati gražiausia motėris pasaulyje. 
Žinoma, iki tol ji išgarsės puikių aukštuomenės 
priėmimų dėka ir taps karaliaus ir karalienės numylė- 
tine; išgarsins sąmojingumas ir grožis. 

Rigan taip sušalo, kad jau nebesvajojo. Sustojusi 
prie gėležinės tvoros, ėmė trinti rankas. Kur ji? Rigan 
prisiminė Farelo žodžius, kad buvo laikoma uždarytą. 
Tai tiesa. Nuo dvejų metų amžiaus ji retai kada išvyk- 
davo iš Veston Menoro. Vienintelės jos pašnekovės 
buvo tarnaitės ir viena po kitos besikeičiančios įgąsdin- 
tos guvernantės, o vienintelė pramogų vieta — sodas. 

Nors ir buvo izoliuota, Rigan retai jausdavosi vieniša. 
Ji pajuto vienatvę tik tada, kai sutiko Farelą. 

Atsišliejusi į šaltą metalą, Rigan užsidengė veidą 
rankomis. Ką ji bando apgauti? Ką ji gali padaryti nak- 
tį, likusi vienmarškinė? | 

Išgirdusi artėjančius žingsnius, ji pakėlė galvą. Jos 
veidą nušvietė džiugi šypsena: Farelas seka jai įkandin! 
Atšlijusi nuo tvoros, ji užsikabino rankove už geležinio 
virbo, ir marškiniai suplyšo ant peties. Nekreipdama 
dėmesio, Rigan nubėgo jo pasitikti. 

— Ei, mažyte, — tarė skurdžiai apsirengęs jau- 
nuolis. — Atrodo, džiaugiesi mane pamačiusi ir esi pa- 
sirengusi eiti su manimi? 

Traukdamasi atatupsta, Rigan susipainiojo ilguo- 
se naktiniuose marškiniuose. 

— Nereikia bijoti Čarlio, — pasakė 
nepažįstamasis. — Man nieko iš tavęs nereikia, išsky- 
rus tai, ką panorėsi pati duoti. 

Rigan išsigandusi ėmė bėgti. Jos širdis pašėlusiai 
plakė, ir su kiekvienu judesiu marškinių proplėša vis 
didėjo. Ji nežinojo, kur bėga, ir ar bėga pas ką nors ar 
nuo ko nors. Parpuolusi greitai vėl pakilo ir nudūmė 
toliau. 

Atrodo, praslinko ištisa amžinybė, kol jai pavyko 
įsmukti į kažkokį skersgatvį. Ji stabtelėjo, kad nurimtų 
širdis, ir įsiklausė, ar jos nesiveja tas nepažįstamasis. 
Įsitikinusi, kad aplink ramu, ji atlošė galvą ir, prisi- 
šliejusi prie drėgnos plytų sienos, įkvėpė jūros oro, 
prisodrinto druskos ir žuvies kvapo. Kažkur iš dešinės 
atsklido juokas, trinktelėjo durys, pasigirdo metalo 
džeržgesys, žuvėdrų klyksmas. 

Nuleidusi akis, Rigan pamatė, kad marškiniai vi- 
sai suplyšo ir išsitepė; plaukai purvini ir veidas taip pat 
murzinas. Stengdamasi negalvoti apie savo išvaizdą, 
mergina bandė nugalėti baimę. Ji turi palikti šią vietą, 

kur sklinda blogas kvapas, ir dar iki ryto šusirasti pa- 
stogę, kur galėtų pailsėti ir pasijusti saugi. 

Bet kaip sulyginusi plaukus ir suėmusi suplyšusių 
marškinių kraštus, ji išėjo iš skersgatvio ir pasuko į tą 
pusę, iš kur sklido juokas. Gal ten ras pagalbą? 

Po kelių .minučių vėl kažkoks praeivis bandė su- 
čiupti Rigan už rankos. Kai ji atšlijo, į jos marškinių 
palankas įsikibo dviese. Marškiniai suplyšo dar trijose 
vietose. 

— Ne, — šnibždėjo ji, traukdamasi atatupsta. Nuo 
stipraus žuvies kvapo buvo neįmanoma išsivaduoti, o 
tamsa atrodė sunki kaip aksomas. Ji vėl ėmė bėgti, bet 
vyrai sekė paskui. 

Apsidairiusi pamatė, kad ją persekioja keli vyriš- 
kiai, — jie paprasčiausiai ėjo neskubėdami, matyt, ją 
erzino. 

Netikėtai įsibėgėjusi Rigan atsitrenkė į kažką kie- 
tą, lyg į akmeninę sieną. Parpuolusi ant žemės, taip ir 
liko sėdėti. 

— Trevisai, — pasigirdo virš jos galvos vyriškas 
balsas. — Atrodo, tu išpūtei vėją iš jos burių? 

Virš Rigan pasilenkė gigantiškas šešėlis, ir žemas 
gilus balsas paklausė: 

— Jūs neužsigavote? 

Nespėjusi nieko suprasti, ji staiga pakilo į viršų, 
ir ją suspaudė tvirtos, patikimos rankos. Ji buvo išsi- 
kankinusi ir įgąsdinta taip, kad, pamiršusi aplinkybes, 
tiesiog įsikniaubė veidu į ją laikiusio vyriškio petį. 

— Ko gero, gavai nakčiai tai, ko reikia, — nusi- 
juokė jo bendrakelionis. — Rytoj pasimatysime, ką? 

— Galbūt, — atsakė stipriu balsu tas, kurio petį 
Rigan jautė savo skruostu. — Bet aš, matyt, ateisiu tik 
prieš pat išplaukiant. 

Jiems įkandin vėl nuaidėjo juokas. 

2 skyrius 


Rigan nesuvokė, kur ji ir su kuo: tik suprato, kad 
dabar yra saugi, šitaip jausdamasi, mergina lyg ir atsi- 
tokėjo nuo košmaro. Užsimerkusi ir prigludusi prie vy- 
riškio, kuris taip lengvai pakėlė ją ant rankų, staiga pa- 
tikėjo, kad viskas bus gerai. Tvykstelėjo šviesa, Rigan 
dar stipriau užsimerkė ir giliau įsikniaubė į raumeningą 
petį. 

— Kas atsitiko, misteri Trevisai? — 2 mo- 
teriškas balsas. 

Rigan pajuto, kaip visas nepažįstamojo kūnas 
kreta nuo tramdomo juoko. 

— Atneškite į mano kambarį truputį brendžio ir 
karšto vandens, o kartu ir muilo. 

Atrodė, kad šiam Žmogui buvo visai nesunku kop- 
ti laiptais su Rigan ant rankų. Kai jis uždegė žvakę, 
mergina jau beveik miegojo. 

Trevisas atsargiai paguldė ją į lovą, atrėmęs 
nugarą į pagalves. 

— Taip, o dabar pažvelgsime į tave. 

Jis ėmė apžiūrinėti Rigan, ir ji pirmą sykį galėjo 
žvilgtelėti į savo gelbėtoją. Gražų veidą su tamsiai ru- 
domis akimis ir taisyklinga burna gaubė neįtikėtinai 
tankūs tamsūs ir minkšti plaukai. Akyse šokinėjo juoko 
kibirkštėlės, o akių kampučiuose susimetė raukšlelės. 

— Ar tu patenkinta? — paklausė jis ir, išgirdęs 
beldimą, nuėjo prie durų. 

Vargu ar ji kada nors buvo mačiusi tokio ūgio 
žmogų — be abejo, jis visai nepanėšėjo į dabitą, bet 
turėjo patrauklumo. Jo krūtinė atrodė dvigubai platesnė 
negu bet kuri kita kūno dalis, o rankos vos ne tokio pat 
storumo kaip talija. Rigan įžiūrėjo, kad šiurkštaus au- 
dinio patvarios kelnės glaudžiai aptempia tvirtus ir rau- 
meningus klubus. Jis avėjo aukštaaulius batus iki kelių, 


ir ji nustebusi įsispitrėjo į juos, nes iki tol buvo mačiusi 
vyrus tik su šilkinėmis kojinėmis ir dailiais bateliais. 

— Išgerk, ir tau pagerės. 

Brendis nudegino gerklę, ir nepažįstamasis pa- 
tarė gerti mažais gurkšneliais. 

— Tu šalta kaip ledas, o brendis sušildys tave. 

Ir tikrai brendis ją sušildė, o auksine Žvakės švie- 
sa apšviestas kambarys ir ramus pasitikėjimas, sklindan- 
tis nuo nepažįstamojo, sustiprino merginos saugumo 
jausmą. Atrodė, kad dėdė ir Farelas kažkur toli. 

— Kodėl jūs taip keistai kalbate? — ji tyliai pa- 
klausė. 

Jo akys pralinksmėjo. 

— Galiu tavęs paklausti to paties. Aš — ameri- 
kietis. 

Rigan išplėtė akis — jai buvo įdomu ir truputį 
baisu. Jai teko girdėti nemaža pasakojimų apie ameri- 
kiečius — apie tautą, paskelbusią karą savo tėvynei, apie 
žmones, ne ką geresnius už paprasčiausius laukinius. 

Lyg perskaitęs Rigan mintis, gigantas pamerkė į 
karštą vandenį medžiagos skiautę, išmuilino ją ir ėmė 
mazgoti merginos veidą. Kažkodėl atrodė visiškai 
natūralu, kad šis žmogus, kurio delnas.buvo jos veido 
dydžio, švelniai prausia ją. Numazgojęs veidą, ėmėsi 
pėdų ir kelių. Ji dirstelėjo į jo gana ilgus banguojan- 
čius plaukus ir, negalėdama susivaldyti, palietė juos. 
Plaukai buvo tankūs ir švarūs, ir Rigan pagalvojo, kad 
net jo plaukai tokie pat šiurkštūs kaip ir jis pats. 

Išsitiesęs amerikietis paėmė Rigan ranką ir 
pabučiavo pirštų galiukus. 

— Apsirenk, — tarė jis, numetęs ant lovos šva- 
rius marškinius. — Aš dabar nusileisiu žemyn ir paieš- 
kosiu ko nors užkąsti. Regis, tau ne pro šalį kaip rei- 
kiant pasistiprinti. 

Jam išėjus, kambarys kaipmat ištuštėjo. Atsisto- 

jusi Rigan truputį susvyravo ir suprato, kad brendis 
trenkė į galvą. Dėdė Džonatanas niekada neleido jai 
ragauti alkoholio. Mintis apie dėdę vėl priminė pa- 
tirtą baimę. Nusivilkusi suplėšytus ir purvinus nakti- 
nius marškinius, ji ėmė svajoti, kaip jausis.Farelas ir 
jos dėdė jai grįžus namo su aukštu gražiu amerikiečiu. 
Kolonistas buvo pakankamai stiprus, kad panorėjęs 
pasiektų viską. 

Guldama į lovą su jo švariais marškiniais, sie- 
kiančiais kelius, ji įsivaizdavo, kaip vėl užims savo vietą 
Veston Menore. Šį kartą gaubiama šlovės. O amerikie- 
tis visada bus jos draugas, net ateis į juodviejų su Fare- 
lu vestuves. Be abejo, jis turės išmokti gerų manierų, 
bet Farelas galbūt išmokys jį. 

Ir su šypsena lūpose Rigan nugrimzdo į miegą. 
Trevisas grįžo .su padėklu, gausiai apkrautu valgiais. 
Bandė prižadinti Rigan, bet ji tik labiau įsisupo į ant- 
klodę. Tada pats ėmė valgyti. 

Kartu su draugais amerikiečiais Trevisas gir- 
tuokliavo nuo pat vidurdienio, švęsdamas sėkmingo 
plaukiojimo ir reikalų baigimo Anglijoje proga. Po 
savaitės ketino išplaukti į Virdžiniją. Kai ši mergina 
atsitrenkė į jį, jų ketveriukė kaip tik kalbėjo, kad gera 
būtų permiegoti su kokia nors gražuolėle. Numazgojęs 
nuo jos visą svarą purvo, jis pastebėjo, kad mergina 
graži ir labai jauna. Trevisas galvojo, ką ji veikė naktį 
viena, bėgdama gatvėmis sąsuplėšytais naktiniais marš- 
kiniais. Galbūt ją išmetė iš tos įstaigos, kurioje papras- 
tai dirbo, o gal ji panoro išbandyti laimę savarankiškai 
ir suprato, kad baisu dirbti gatvėse. 

Suvalgęs beveik viską, kas buvo ant padėklo, Tre- 
visas pakilo nuo stalo ir pasirąžė. Kad ir kokių ji turėtų 
sunkumų, bet šią naktį praleis su juo. O rytoj jis vėl iš- 
siųs ją į gatvę. 

Jis rengėsi lėtai, pirštais ne iškart užčiuopė sa- 

gas. Merginos prisiglaudimas sujaudino Trevisą, ir jis 
paklausė savęs, kur ji išmoko šių judesių? Nė viena 
šliundra, kurią buvo sutikęs savo gyvenime, šito nemo- 
kėjo. 

Nusirengęs jis palindo po antklode ir prisitraukė 
merginą. Jos kūnas suglebo, bet kai jis pakišo ranką po 
marškiniais, mergina ėmė busti. 

Rigan pajuto ant savo kūno šiltas vyro rankas, 
kurios, regis, tęsė jos nuostabų sapną. Niekas jai dar 
nesiūlė savo glamonių, net vaikystėje, kai norėdavo, kad 
ją kas nors apkabintų, šalia nebūdavo nieko, ką ji galėtų 
mylėti. Giliai atmintyje išliko nesenos baisios skriau- 
dos pojūtis, ir ji troško priglusti prie ko nors, kas nura- 
mintų tą skausmą. 

Pusiau miegodama pajuto, kaip ją nurenginėja. 
Kai kūnai susilietė, Rigan suvokė, kokia tvirta Treviso 
plaukuota krūtinė ir jai iš malonumo net kvapą 
užgniaužė. Kažkieno lūpos bučiavo jos skruostus, akis, 
plaukus ir pagaliau lūpas. Merginai dar niekada nete- 
ko bučiuoti vyriškio, bet ji kaipmat pajautė, kad jai tai 
labai patinka. Jo kietos ir kartu minkštos lūpos palietė 
jos lūpas, lėtai pravėrė jas ir mėgavosi jų švelnumu. 

Trevisas priglaudė merginą prie savęs, ji ranko- 
mis apsivijo vyriškio kaklą, kuris, regis, buvo jo tvirtu- 
mo įsikūnijimas, ir Rigan pasislinko arčiau, trokšdama 
jausti Treviso kūną. Bet kai Treviso judesiai pagreitėjo, 
ji nustebusi atsimerkė. Gfritai atsitokėjo ir bandė 
ištrūkti. Tačiau Trevisas buvo toks stiprus, kad net nepa- 
juto jos silpno bandymo atstumti jį. Išgertas viskis 
lengvai apsuko jam galvą, o džiugus merginos judesys 
įkaitino. 

Rigan atstūmė jį stipriau, bet Treviso ranka tik 
lengvai įsitempė tuo metu, kai lūpos slydo merginos 
veidu, atimdamos pasipriešinimo galimybę. Nors Rigan 
jautė, kad vyksta kažkas negera, ji jau negalėjo 

priešintis, todėl prisiglaudė prie Treviso, nesuprasdama, 
ko iš jo nori. 

Trevisas apkabino jos galvą myluodamas ir glos- 
tydamas; smiliumi perbraukė už ausies, o dantimis su- 
kando spenelį. 

— Tokia saldi, — sušnibždėjo jis. — Saldi kaip 
našlaitė. | 

Šypsodamasi Rigan lėtai sujudėjo, kai pajuto ant 
savęs jo kojos svorį. Ji palenkė galvą į šoną, ati- 
dengdama jam kaklą ir petį. Kai jis pradėjo glamonėti 
raktikaulį, Rigan pajuto, kad tarytum tirpsta. Panėrusi 
pirštus į tankius Treviso plaukus, ji laikė jo galvą, 
nenorėdama, kad jis sustotų. Kai Treviso rankos pirmą 
kartą palietė krūtinę, iš netikėtumo ir nustebimo mergi- 
nos kūnas įsitempė. Paskui, kai saldi palaima užliejo 
kiekvieną kūno ląstelę, ji prisitraukė Treviso galvą prie 
savo lūpų. Džiaugsmingai, aistringai ir geidulingai įsi- 
siurbė į jo lūpas. 

Kai Trevisas atsigulė ant jos, Rigan pirmiausia 
šovė mintis, kad, būdamas toks stambus vyriškis, jis 
atrodo neįtikėtinai lengvas. Po akimirkos ji pajuto 
skausmą, jos akys išsiplėtė, o kūnas daugiau nejautė 
džiaugsmo, ir ji ėmė iš visų jėgų stumti Trevisą. 

Bet jis jau negalėjo girdėti Rigan. Jis degė aistra 
šiai karštai ir liepnojančiai iš geismo dangaus dovanai, 
todėl nekreipė dėmesio į jąg protestus. 

Apsvaigęs nuo alkoholio, suprato,-kas vyksta, kai 
prisilietė prie plonytės pertvaros. Kažkur giliai pasą- 
monėje protas tvirtino, kad daro klaidą, bet jis jau 
negalėjo susilaikyti. Trevisas greitai paėmė ją, nors ir 
nejautė ankstesnio įkarščio. 

Baigęs liko gulėti ant jos, jausdamas, kaip jos tra- 
pus grakštus kūnas tirta nuo raudos. Karštos Rigan 
ašaros sudrėkino Treviso kaklą ir susimaišė-su jo 


21 


prakaitu. 

Nusiritęs nuo merginos, jis nesiryžo žvilgtelėti į 
ją. Pro langą ėmė skverbtis pirmieji saulės spinduliai. 
Trevisas niekada gyvenime nesijautė toks blaivus. 
Užsimovęs kelnes ir batus, paskui marškinius, kurių net 
nesagstė, Trevisas atsigręžė į merginą. Iš po antklodės 
buvo matyti tik jos pakaušis. 

Kuo atsargiau atsisėdo ant lovos šalia merginos. 

— Kas tu tokia? — tyliai paklausė jis. | 

Užuot atsakiusi, ji tik papurtė galvą ir garsiai 
sukūkčiojo. Giliai atsidusęs, jis pasodino Rigan, 
prilaikydamas paklodę ant jos apnuogintos krūtinės. 

— Nelieskite manęs! — sielvartingai sušnibždėjo 
ji. — Jūs suteikėte man skausmo! 

Sumirksėjęs Trevisas paniuro. 

— Žinau ir labai gailiuosi, bet... — Jis prabilo 
garsiau. — Prakeikimas! Iš kur aš galėjau Žinoti, kad 
jūs nekalta mergaitė? Maniau, kad jūs... 

Jis nutilo pamatęs, koks nekaltas merginos žvilgs- 
nis. Na, kaip jam galėjo šauti į galvą, kad ji paleistuvė? 
Galbūt kaltas purvas arba blogas kambario apšvietimas, 
o greičiausiai išgertas viskis. Tačiau dabar jis suprato, 
kad turėjo anksčiau susivokti, kas ji. Net sėdėdama 
nuoga ant jo lovos suveltais plaukais, ji spinduliavo oru- 
mu ir aristokratiškumu, kurį sunkiomis bituacijomis 
galėjo išsaugoti tik angląi, priklausantys aukštajai 
visuomenei. Jis ėmė suvokti, ką iškrėtė, nusitempęs į 
lovą nekaltą kokio nors lordo dukterį, suprato, koks 
rimtas jo poelgis. į 

— Vargu ar turiu teisę prašyti atleidimo už tai, 
kas įvyko, — pradėjo jis. — Bet gal galiu pasiaiškinti 
jūsų tėvui. Gal jis... — “Supras?" — pridūrė mintyse 
Trevisas. 

— Mano tėvas miręs, — atsakė Rigan. 


— Tada nuvesiu jus globėjui. 

— Ne! — sušuko Rigan. Argi ji gali grįžti pas 
dėdę su šiuo aukštu amerikiečiu, kuris pradės pasako- 
ti, ką jie padarė? — Jeigu jūs man gausite kokius nors 
drabužius, aš išeisiu. Jums visai nebūtina kažkur vesti 
mane. 

Trevisas akimirką susimąstė. 

— O kodėl jūs vidurnaktį blaškotės po dokus? 
Jeigu neklystu, toks kūdikis kaip jūs... — Jis nusišypso- 
jo žiūrėdamas į Rigan. — Prašau atleisti, tokia jauna 
ledi kaip jūs tikriausiai anksčiau apskritai nėra mačiusi 
dokų. 

Rigan išdidžiai kilstelėjo smakrą. 

— Jums neturėtų rūpėti, ką aš mačiau ir ko nema- 
čiau. Viskas, ko man reikia iš jūsų — tai kokios nors 
paprastos suknelės, jeigu jums pagal kišenę, ir aš tuoj 
pat išeisiu. 

Trevisas vėl nusišypsojo: 

— Tikriausiai galėsiu surinkti pinigų suknelei. 
Bet aš jūsų neleisiu į gatvę tai galvijų bandai. Juk prisi- 
menate, kas jums atsitiko praėjusią naktį? 

Jos akys susiaurėjo. 

— Kas gali būti blogiau negu tai, kas atsitiko šią 
naktį? — Ji užsidengė veidą rankomis. — Kam aš da- 
bar reikalinga? Jūs pražudėte mane. 

Trevisas atitraukė jos rankas nuo veido. 

— Mergyte, kiekvienas vyras su džiaugsmu jus 
paims. Jūs kaip reta patraukli paukštytė... — Jis 
užsikirto. 

Rigan ne iškart suprato, ką jis turi galvoje, bet 
netikėtai susivokė. | 

— Akjūs, niekšingas koloniste! Jūs iš tikrųjų lau- 
kiniai, šitaip visi jus vadina. Gaudote moteris gatvėje 
ir tempiate jas į savo kambarį, o paskui... — Ji sumirk- 


sėjo. — ... siaubingai su jomis elgiatės. 

— Palūkėkite! Jeigu gerai prisimenu, šiąnakt jūs 
išbėgote iš tamsos ir atsitrenkėte į mane, o kai norėjau 
padėti jums atsikelti, tiesiog puolėte į mano glėbį. Ledi 
šitaip nesielgia. Ir jeigu jgyu kalbame apie praėjusią nak- 
tį, juk jūs nemanėte, kad aš siaubingai elgiuosi, kai 
glostėte mano plaukus, o kojytėmis — mano kojas. 

Pasibaisėjusi šiais žodžiais, Rigan tik išsižiojo ir 
tylėdama mirksėjo. | 
' — Paklausykite, aš labai gailiuosi. Nenorėjau jūsų 
įskaudinti, bet sustatykime viską į savo vietas. Jeigu 
būčiau žinojęs, kad jūs — nekalta mergaitė, o ne gatvės 
mergšė, nė pirštu nepaliesčiau. Bet dabar neįmanoma 
nieko pakeisti. Aš kaltas ir dabar esu už jus 2 ais a 

— Aš... Ne, jūs niekaip nesate už-mane'atsakin- 
gas. Patikėkite, galiu pati savimi pasirūpinti. 

— Kaip praėjusią naktį? — paklausė jis, kils- 
telėdamas antakį. — Laimė, kad aš pasitaikiau, nes jums 
galėjo atsitikti nežinia kas. 

Rigan pasimetė taip, kad kurį laiką prarado žadą. 

— Nejaugi jūsų įžūlumas arba nejautrumas ne- 
turi ribų? — pratrūko ji. — Susitikimas su jumis ne- 
davė man nieko gero, ir dabar aš suprantu, kad gatvėje 
man būtų buvę geriau negu čia, uždarytai su pamišusiu 
ir bjauriu moterų grobiku — tokiu kaip jūs, sere! 

Treviso akių kampučiuose pasirodė raukšlelės, ir 
veidą nušvietė plati šypsena. Perbraukęs pirštais savo 
tamsius plaukus, jis pašmaikštavo: 

— Taip, taip! Atrodo, prakeiksmai lekia iš anglės 
ledi lūpų. — Jo žvilgsnis nuslydo apnuogintais mergi- 
nos pečiais, ir Trevisas vėl nusišypsojo. — O žinote, ko 
gero, jūs man net patinkate. 

— Bet jūs manęs nedominate! — atsakė Rigan, 
puolusi į neviltį dėl jo bukumo ir nejautrumo. 


— Leiskite prisistatyti. Esu Trevisas Stenfordas 
iš Virdžinijos. Labai džiaugiuosi su jumis susipaži- 
nęs. — Jis ištiesė Rigan ranką. 

Sukryžiavusi rankas ant krūtinės, Rigan nusuko 
akis. Jeigu ji ignoruos Trevisą idsiurkščiai su juo elg- 
sis, galbūt jis paleis ją. 

— Na gerai, — pareiškė Trevisas stodamasis. — 
Tegu bus taip, kaip jūs norite. Bet tvirtai susitarkime 
dėl vieno dalyko. Į Liverpulio dokus aš jūsų vienos 
neleisiu. Arba jūs man pasakysite, kur gyvenate ir kas 
jus globoja, arba užrakinsiu jus šiame kambaryje. 

— Jūs šito nepadarysite! Neturite teisės! 

Jo veidas surimtėjo, ir jis iš aukšto pažiūrėjo į 
Rigan. 

— Aš tą teisę įgijau praėjusią naktį. Mes, ameri- 
kiečiai, rimtai žiūrime į savo pareigas, ir aš praėjusią 
naktį įsipareigojau būti atsakingas už jus — bent jau 
iki tol, kol sužinosiu, kas jūsų globėjas. 

Rengdamasis prieš veidrodį, jis palengva stebėjo 
ją, stengdamasis suprasti, kodėl ji neprisipažįsta, kas 
tokia yra. Apsivilkęs striukę, Trevisas palinko prie jos 
ir tyliai tarė: 

— Bandau daryti tai, ką laikau tinkama jums. 

— O kas jums davė teisę spręsti, kas gera ar bloga 
žmogui, kurio jūs net nepažįstate? 

Nusijuokęs gerkliniu balsu, Trevisas atsakė: 

— Dabar jūs kalbate visai taip pat, kaip mano 
jaunesnysis broliukas. Gal pabučiuotumėte mane prieš 
man išeinant? Jeigu rasiu jūsų globėją, tai dabar gal- 
būt mūsų paskutinės akimirkos, praleistos kartu. 

„  — Tikiuosi, niekada daugiau jūsų nepamaty- 
siu! — atkirto ji. — Turiu vilties, kad įkrisite į jūrą, ir 
niekas jūsų niekada daugiau nepamatys. Viliuosi... 

Jis nutraukė šį žodžių srautą, kilstelėjęs Rigan iš 

lovos. Vieną ranką pakišo po jos nugara, o antra nus- 
viedė juos skyrusią paklodę. Trevisas ėmė glostyti 
minkštą kaip persikas jos klubų ir kelių odą, o lūpomis 
prigludo prie jos lūpų. Švelniai, kaip galima švelniau, 
kad neišgąsdintų, jis pabučiavo merginą. 

Iš pradžių Rigan atstūmė Trevisą, paskui, kai jis 
prisitraukė ją prie savęs, suprato, kad jai patinka ga- 
lingų rankų prisilietimas ir iš jo sklindanti jėga. Ji nuste- 
bo, kad toks įžūlus stačiokas ir storžievis gali būti toks 
švelnus. m 

Apsikabinusi jo kaklą, Rigan palenkė galvą į šoną, 
o rankas panėrė į Treviso plaukus. 

Pirmasis nustojo glėbesčiuotis Trevisas. 

— Dabar norėčiau tikėti, kad nerasiu jūsų globė- 
jo. Jūs — labai maloni našta. 

Kai Rigan užsimojo suduoti Trevisui, jis nusikva- 
tojo ir, sugriebęs jos ranką, ėmė bučiuoti pirštus vieną 
po kito. 

— Tai tik pageidavimas. Taigi sėdėkite čia ir tin- 
kamai elkitės, o aš pareisiu ir parnešiu gražią suknelę. 

Jis vėl nusijuokė, kai jos mesta pagalvė atsitren- 
kė į duris, užsidarančias paskui jį. Besisukančio spynoje 
rakto garsas sužadino Rigan sąmonėje mintį apie gran- 
dines, kurios tarytum surakino jos kulkšnis. 

Tyla kėlė siaubą. Rigan sutrikusi atsisėdo ir 
apžiūrėjo erdvų kambarį. Kurį laiką ji tiesiog nesuvokė, 
kad yra ne savo namuose, ne savo miegamajame, 
išdažytame melsvais tonais, kad šalia nėra Metos, pasi- 
rengusios bet kurią akimirką atnešti puodelį karšto 
šokolado. Per kelias valandas visas jos pasaulis sugriu- 
vo. Girdėjo, kaip mylimas žmogus pasakė, kad nenori 
jos vesti, o vienintelis giminaitis prisipažino, kad neke- 
tina ja rūpintis. Bet blogiausia, kad ji prarado nekalty- 
bę ir pateko į kažkokio laukinio amerikiečio nelaisvę. 

“Nelaisvė", — pagalvojo ji. Anksčiau nesuprato, kad 
visą savo gyvenimą buvo belaisvė, kad ją laikė paauk- 
suotame narvelyje, kurį sudarė gražus sodas ir apšiuręs 
namas. 

Padariusi tokią išdavą, Rigan ėmė žvalgytis po 
kambarį. Vienoje sienoje buvo didžiulis langas, ir ji 
pagalvojo, kad galbūt pavyks ištrūkti iš nelaisvės. Jeigu 
gebės iš čia pabėgti, tada tikriausiai kas nors padės jai: 
priims į savo namus arba duos darbo. Nuo tos minties 
Rigan apmirė. Ką ji moka daryti? Kaip galės užsidirbti 
pragyvenimui penkerius metus, kol gaus palikimą? Vie 
nintelis dalykas, kurį tikrai mokėjo gerai dirbti — tai 
auginti gėles. Galbūt... 

Ne. Dabar ne laikas sukti galvą tokiais klausimais. 
Iš pradžių reikia bėgti ir įrodyti tam prastuoliui kolo- 
nistui, kad jis neturi teisės grobti anglės ir laikyti jos 
po užraktu, reikalaudamas nuolankumo. 

Iššokusi iš lovos, ji suprato, kad svarbiausia — 
gauti drabužius. Kambario kampe stovėjo lagaminas, 
bet, žinoma, užrakintas. 

"Kai į duris pabeldė, ji vos spėjo užsimesti Trevi- 
so marškinius. Į kambarį įžengė raudonskruostė putli 
mergina. Rankose ji laikė sunkų padėklą, apkrautą 
lėkštėmis. 

— Misteris Trevisas liepė atnešti jums maisto ir, 
jeigu prireiks, karšto vandens, — sutrikusi pasakė ji, 
atsišliejusi nugara į uždarytas duris, ir ėmė šmirinėti 
akimis po kambarį. a 

— Gal galėtumėte gauti man drabužius? — pa- 
prašė Rigan. — Prašau! Paskui grąžinsiu juos, bet da- 
bar nieko neturiu, išskyrus šiuos vyriškus marškinius. 

— Atleiskite, mis, bet misteris Trevisas uždraudė 
man duoti jums drabužius, liepė atnešti tik maisto ir 
karšto vandens; ir dar noriu pasakyti, kad jis pasamdė 

žmogų, kuris budės po langu ištisą dieną — Treviso 
žodžiais tariant, tuo atveju, jeigu jūs panorėsite pa- 
sprukti. 0 

Pribėgusi prie lango, Rigan įsitikino, kad tarnaitė 
neapgaudinėja. 

— Jūs turite man padėti, — maldavo ji. — Šis 
žmogus laiko mane uždarytą. Prašau, labai prašau leis- 
ti man išeiti. | 

Tarnaitė skubiai pastatė padėklą ant stalo, bai- 
mingai išplėtusi akis. 

— Misteris Trevisas grasino užmušti mane, jeigu 
leisiu jums pabėgti. Atleiskite, mis, bet turiu pagalvoti 
apie save. — Ir, netarusi daugiau nė žodžio, ji išėjo iš 
kambario ir vėl pasuko raktą patikimoje sunkioje 
spynoje. 

Rigan negalėjo sutelkti minčių. Visas ankstesnis 
jos gyvenimas buvo malonus, be įvykių, ramus. Ji be- 
veik neturėjo rūpesčių, o pažįstamų dar mažiau; bet.dą 
bar ją užgriuvo problemos, kurios užgulė visu svoriu; 
Anksčiau ji nenorėjo palikti dėdulės namų, dabar — 
būti šio baisaus Žmogaus belaisvė. 

Pakėlusi abiem rankomis padėklą, sviedė jį į sieną 
ir ėmė stebėti, kaip lygia tinkuota siena varva kiauši- 
niai ir džemas. Šis protrūkis nepakėlė Rigan nuotaikos, 
o dar labiau nuliūdino ją. Kritusi ant lovos, ji įsikniaubė 
į pagalvę ir suriko daužydama kumščiais ir kojomis 
plunksnų prikimštą čiužinį. 

Tačiau nuovargis buyo stipresnis negu Rigan 
apėmęs pyktis ir įniršis. Jos raumenys pamažu atsipalai- 
davo, ir ji nugrimzdo į kietą miegą. Rigan neprabudo 
nei tada, kai tarnaitė ėmė valyti apvarvėjusią sieną, nei 
tada, kai į kambarį įžengė Trevisas su daugybe įvai- 
riaspalvių dėžučių rankose ir pasilenkė prie jos, su 
šypsena žvelgdamas į švelnų, nekaltą veidą. 

3 skyrius 


— Jūs — miela būtybė ir malonu pas jus grįŽ- 
ti, — pasakė Trevisas, liesdamas. lūpomis jos ausies 
spenelį. 

Rigan ėmė busti, ir Trevisas atsitraukė atgal, kad 
pažiūrėtų, kaip ji rąžosi. Marškiniai apgulė miniatiūrinį 
kūną, išryškindami visus įlinkius ir apvalumus. 

Neatsimerkdama Rigan išsirietė, jos krūtinė pa- 
kilo, praskleisdama audinį tarp sagų, ir Trevisas pama- 
tė švelnų kūną. Ji silpnai šyptelėjo, bet staiga atsimer- 
kė ir pamatė Trevisą. 

— Tai jūs! — sušuko ji. 

Mergina vikriai iššoko iš lovos ir puolė jį su kumš- 
čiais. Marškinių palankos plėvesavo už jos nugaros. 
Trevisas viena ranka sugriebė abu Rigan kumščius. 

— Tai bent pasveikinimas, — beveik sumurkė jis, 
apkabinęs Rigan. — Sunku prisiminti, kad turiu elgtis 
su jumis kaip su ledi, kai štai šitaip puolate į mano glėbį. 

.— Aš nepuoliau į jūsų glėbį, — atsakė ji, sukandu- 
si dantis. — Na, kodėl jūs visada viską iškreipiate? Ne- 
jaugi negalite patikėti, kad man iš jūsų nieko nereikia, 
išskyrus laisvę? Neturite teisės.. 

Jos žodžius nutraukė Dmioss bučinys. 

— Paleisiu jus, kai tik pasakysite, kur jus nuvežti. 
Tokia jauna ledi kaip jūs tikriausiai turi giminių. Pasaky- 
kite, kas jie, ir aš nuvesiu jus. 

— Kad pasigirtumėte, ką man padarėte? Be abe- 
jo, negaliu su tuo sus, Paleiskite mane, ir aš pati 
grįšiu namo. 

— Jūs nemokate meluoti, — nusišypsojo jis. — 
Jūsų akys tokios pat skaisčios kaip lėlytės. Jos atspindi 
visas jūsų mintis. Jau ne sykį aiškinau, kokiomis sąlygo- 
mis jus paleisiu, ir gana apie tai. Savo žodį tesėsiu, todėl 
susitaikykite, kad-turėsite paklusti. 

Ištrūkusi iš Treviso rankų, Rigan kilstelėjo 
smakrą. | 

— Galiu būti tokia pat užsispyrusi kaip jūs. — Ji 
piktai nusijuokė. — Be to, žinau, kad greitai išplaukia- 
te į Ameriką. Turėsite mane išlaisvinti. 

Akimirką Trevisas susimąstė. 

— Taigi turiu ką nors su jumis daryti, — atsakė 
jis, glostydamas smakrą. — Nenorėčiau išplaukti į Ame- 
riką ir palikti be globos jūsų kojytes. 

Springdama iš įniršio, Rigan timptelėjo paklodę, 
bet tolesnis kraštas už kažko užsikabino. Priėjęs prie 
merginos, Trevisas pasilenkė, atkabino kraštelį ir, ne- 
tikėtai pakišęs ranką po marškiniais, paglostė sėdme- 
nis. Rigan suspiegė, paskui pašoko ir, išplėšusi paklodę 
iš jo rankų, apsuko ją apie liemenį. 

— Kaip drįstate su manimi šitaip elgtis? Kodėl 
jūs tai sau leidžiate? Aš juk niekada nieko neskaudinau. 

Rigan žodžiai skambėjo taip nuoširdžiai, kad Tre- 
visas nuleido akis. 

— Niekada gyvenime šitaip nesielgiau. Gal 
turėčiau tiesiog paleisti jus, bet kažkodėl negaliu. Tik- 
riausiai tai būtų tas pat, kaip išmesti laukų gėlę į štormą. 
O jeigu jau esame doke, tai paprasčiau pasakyti — “į 
krosnį". — Jis meiliai ir švelniai pažvelgė į merginą. — 
Neturiu pasirinkimo. Paleisti jūsų negaliu, bet negaliu 
laikyti ir užrakintos. Viešpatie! Neturiu net vergų, — 
ką jau kalbėti apie nekaltų mergaičių laikymą nelais- 
Vėjg. 

Baigęs kalbą, jis Sunkggy atsisėdo ant kėdės kam- 
bario kampe. Labai savimi stčbėdamasi, Rigan pajuto, 
kad nori nuraminti Trevisą. Stojus nejaukiai tylai, ji 
staiga pastebėjo įvairių spalvų dėžutes, gulinčias ant 
kelioninės skrynelės, ir tyliai paklausė: 

— Jūs atnešėte man suknelę? 

— Ar atnešiau jums suknelę? — nusišypsojo jis, 

nugalėjęs akimirkos silpnumą. 

Atrišęs vieną dėžutę, Trevisas ištraukė nepapras- 
tos spalvos aksominę suknelę, kurios anksčiau Rigan 
niekada neteko matyti: raudonai ruda ji mainė spalvas 
ir spindėjo auksu. Užmetęs suknelę Rigan ant rankos, 
Trevisas tarė: 

— Tai jūsų plaukų spalva. Ne raudona, ne kaš- 
toninė, o abi vienoje vietoje. 

Ji nustebusi pažiūrėjo į amerikietį. 

— Kaip... Kaip romantiška. Nemaniau, kad jūs... 

Juokdamasis Trevisas paėmė iš jos suknelę: 

— Jūs nieko apie mane nežinote, o aš apie jus — 
dar mažiau. Jūs net nepasakėte savo vardo. 

Abejodama ji perbraukė aksomą ranka. Jai visa- 
da buvo perkami pigiausi drabužiai. Ji niekada nebuvo 
mačiusi gražesnio audinio negu šis aksomas, bet kad ir 
kaip keista, nenorėjo pajusti jo ant savo kūno, stengėsi 
būti atsargi. 

— Mano vardas Rigan, — tyliai atsakė ji. 

— Tiesiog Rigan? O pavardė? 

— Pasakysiu jums tik vardą; o jeigu manote, kad 
mane įmanoma papirkti gražia suknele, tai klystate, — 
išdidžiai atkirto ji. 

— Esu nepratęs papirkinėti, — ryžtingai atsakė 
Trevisas. — Jau aiškinau, kokiomis sąlygomis išlaisvin- 
siu jus, ir suknelė čia niekuo dėta. 

Numetęs sukrtelę, jis ėmė kraustyti kitus ryšu- 
lius, atplėšdamas juos vieną po kito ir jų turinį mes- 
damas ant lovos. Rigan žvilgsnį patraukė šviesiai mels- 
va šilkinio krepo suknelė, papuošta mėlynomis juosto- 
mis, ir naktiniai batisto marškiniai, išsiuvinėti šimtais 
mažyčių rausvų pumpurų. Iš paskutinio ryšulio ištraukė 
dvi poras plonos odos naminių batelių, pagražintų ak- 
somo ir melsvo šilko spalva. 

— Kaip gražu! Tiesiog nuostabu! — Rigan iš ne- 

tikėtumo užgniaužė kvapą, ji priglaudė šilkinę suknelę 
prie skruosto. 

Trevisas Žavėjosi žiūrėdamas į ją. Joje kartu įsikū- 
nijo mergaitė ir moteris, — prieš sekundę ji buvo įnir- 
šusi kaip įpykusi katytė — ir staiga virto nekalta žavinga 
mergina. Pamatęs, kaip nušvito jos žalsvai melsvos akys, 
Trevisas suprato, kad Rigan užbūrė, sužavėjo jį, dabar 
jis galėjo galvoti tik apie šią merginą. Šiandieną Trevi- 
sas praleido daug valandų moteriškų drabužių parduo- 
tuvėse, kuriose viskas erzino, bet jis taip norėjo suteik- 
ti Rigan džiaugsmo. 

Trevisas prisėdo šalia jos ant lovos. 

— Jos jums patinka? Nežinojau, kokie modeliai 
arba spalvos traukia jūsų akį, bet parduotuvėje man 
sakė, kad tai paskutinė mada. 

Ji atgręžė besišypsantį veidą, ir Trevisą apėmė 
neapsakomo artumo jausmas, kurį buvo patyręs tik 
gimtajai Virdžinijos žemei. Nesuvokdamas, ką daro, jis 
pasilenkė virš lovos ir prisitraukė merginą. Nedavęs 
laiko jai atsitokėti ir priešintis, Trevisas godžiai pabučia- 
voją, bandydamas kompensuoti tas toli nuo Rigan pra- 
leistas valandas, kai jo mintis buvo užvaldžiusi tik ji 
viena. 

— Mano suknelės! — duso Rigan. — Jūs sulam- 
dysite jas. 

Trevisas griebė visus pirkinius į glėbį ir nutrenkė 
ant kėdės. 

— Ištisą dieną galvojau apie jus, — sušnibždėjo 
jis. — Ką jūs man padarėte? 

Nors nuo Treviso artumo jos širdis ėmė smarkiau 
plakti, Rigan stengėsi, kad balsas skambėtų kuo abe- 
jingiau. 

— Nenoriu turėti su jumis nieko bendra. Prašau 
paleisti mane. ; 

— Jūs tikrai šito norite? — kimiai paklausė jis, 

bučiuodamas Rigan kaklą. 

“Na, kodėl šis niekingas, piktas Žmogus taip 
blogai elgiasi su manimi?" — galvojo ji. Bet net tos 
mintys neprivertė Rigan atstumti Trevisą — taip labai 
troško atsidurti jo glėbyje, taip patiko jo bučiniai, jo 
kvapas ir plaukų prisilietimas prie jos veido. Šalia šio 
giganto ji jautėsi maža, patikimai apsaugota ir apgaub- 
ta rūpesčio. 

Treviso lūpos surado Rigan apnuogintą krūtinę, 
ir jos mintys nutrūko. Ji daugiau negalėjo apie nieką 
galvoti, tik sudejavo, o rankos nuslydo jo nugara. 

Trevisas lėtai atsitraukė, ir ji nustebusi atsimerkė 
ir pamatė, kaip jis nusirenginėja striukę, pakilęs virš 
jos. Neturėdama jėgų atitraukti nuo jo žvilgsnį, Rigan 
žiūrėjo, kaip neskubiai jis nusirenginėja. 

Besileidžiančios saulės spinduliai skverbėsi pro 
langą ir apšvietė viską raudonai geltonu švytėjimu, pa- 
vertę įprastą kambarį stebuklinga blizgančia karalyste. 
Rigan tylėdama stebėjo, kaip po truputį apsinuogina 
Treviso kūnas. Jai niekada dar neteko matyti nuogo 
vyriškio, ir ją apėmė smalsumas. 

Ji buvo nepasirengusi išvysti nuogą Trevisą. Ilgi 
fizinio darbo metai suformavo jo kūną: raumenys iš- 
sipūtė, krūtinė panėšėjo į romėno kario, kurį Rigan sykį 
matė knygoje, šarvus. Bet Treviso liemuo buvo lieknas, 
pilvas raumeningas. Kai jis nusimovė kelnes, apsinuo- 
gino galingi klubai, reljefiškai išryškinantys kiekvieną 
raumenėlį. 

— Dieve! — jos šūktelėjimas išdavė pagarbų 
siaubą. 

Pamačiusi Treviso falą, ji užsimerkė. 

Trevisas nusikvatojo ir išsitiesė ant lovos šalia 
Rigan. 

— Kad ir kaip priešintumėtės, galiu lažintis: pa- 
kaktų jus kaip reikiant apmokyti, ir būtumėte aistringa 

paukštytė. 

— Nereikia, — prabilo ji, bandydama dar kartą 
silpnai priešintis, bet Trevisas nekreipė dėmesio. Jis 
vikriai išlaisvino Rigan nuo likusių drabužių ir ėmė 
glostyti jos pilvą, švelniai jį Žnaibydamas. Jo pirštai 
žaidė su šia jausminga kūno dalimi, jo delnas jaudino 
odą. Ir visą laiką jis bučiavo merginą, kandžiodamas 
ausies spenelį, o liežuviu palengva liesdamas šiltą pul- 
suojančią vietelę už ausies. 

Ji perbraukė rankomis jo pečius, paglostė gilias 
įdubas, kur jungėsi raumenys. Tvirtas Treviso kūnas 
labai skyrėsi nuo švelnaus Rigan kūno; jo jėga — jos 
silpnumas. Judėdama po juo, Rigan iškišo rankas po 
pažastimis ir ėmė glostyti jo šonus, jausdama delnais 
nugaros raumenis, išsipūtusius po įkaitusia tamsia oda, 
o paskui palietė jo įsitempusius klubus. Liesdama Tre- 
visą, jautė smalsumą ir malonumą, jo glamonės vertė 
smarkiau plakti jos širdį, tankiau kvėpuoti. 

— Rigan, mieloji Rigan... — Ji ne tiek išgirdo, 
kiek pajuto Treviso balsą savo kūnu, kai jo žodžiai aidu 
atsiliepė nuo jo galingos krūtinės. 

Kai jis panoro atitrūkti nuo jos, Rigan pirštais 
skaudžiai įsikibo į jo rankas. 

— Taip, mano meilioji katyte, taip! 

Trevisas lėtai ir švelniai paėmė ją, ir, nors atrodė 
neįtikėtina, jos pulsas dar labiau padažnėjo. Neskaudė- 
jo, ją apėmė didžiulis geismas. Nevykusiai ir nevikriai 
Rigan prigludo prie Treviso, bet jis pasitraukė nuo jos. 

— Neskubėk, katyte, neskubėk, — sušnibždėjo jis, 
padėjęs ranką ant jos klubo ir smiliumi glamonėdamas 
bambą. “ 

Rigan nesuprato, ką jis turi galvoje, ir jai beliko 
tik paklusti. Nors kūniškos meilės ji nepažino, vis dėlto 
jautė, kad jis susilaiko stengdamasis būti mokytojas, o 
ne lengvabūdis dalyvis. Lėtai ir atsargiai rodydamas, ką 


34 


reikia daryti, Trevisas padėjo jai pajusti malonumą, 
ieškoti sprendimo ir paklusti jo šauksmui. 

Rigan atrodė, kad kūnas tuojau susprogs, kad jis 
auga, ir, kai įvyks sprogimas, ji tikriausiai mirs. 

Netikėtai Trevisas pagreitino judesius, jo susijau- 
dinimas persidavė jai. Ji prisiglaudė prie Treviso, jaus- 
dama, kaip viduje blykstelėjo fejerverkas — akinamas, 
karštas ir svaigus. 

Suglebęs ir suprakaitavęs Treviso kūnas atsipalai- 
davo, ir Rigan pasijuto sugniužusi, silpna — bet kaip 
jai buvo gera. Lyg būtų atsikračiusi sunkios naštos. 

Jai dingojos — nors nebuvo tikra — kad truputį 
snūstelėjo, o prabudusi pagalvojo, kad artumas su šiuo 
žmogumi, kuris kaip ir anksčiau buvo jai svetimas, tai 
paprasčiausiai vienas iš sapnų. Treviso ranka gulėjo ant 
jos. Rigan bandė įsivaizduoti, koks būtų jos susitikimas 
su Farelu. Tikriausiai jis jau žinotų, kad ji leido laiką 
su šiuo amerikiečiu ir gėdytųsi jos, gal nė nekalbėtų su 
ja. Vaizdavosi, kaip aiškintųsi dėl to, kas atsitiko, įrodi- 
nėtų, kad priešinosi, bet Farelas vis tiek susivoktų. 
Amerikietis sakė, kad iš jos akių galima perskaityti vi- 
sas mintis. O ar jose atsispindės šie nauji išgyvenimai? 
Ar kas nors pasaulyje susipras, kad ši moteris neteko 
vienos iš savo dorybių. 

Greta gulintis Trevisas sujudėjo, pasirėmė ant 
alkūnės ir nusišypsojo. 

— Aš buvau teisus, — sušnibždėjo jis. — Truputį 
pasimokiusi... 

Rigan numetė nuo savęs jo ranką. 

— Nelieskite manęs! — spiegiamai sušnibždėjo 
ji. — Jūs privertėte mane tai padaryti prieš mano valią. 

Trevisas nelinksmai nusijuokė. 

— Ką, mes vėl apie tą patį? O aš maniau, kad šį 
kartą pažvelgsite tiesai į akis. | 

— Tiesai! Žinau, kokia ta tiesa! Jūs laikote mane 

čia prievarta. Jūs niekingas nusikaltėlis. 

Atsidusęs Trevisas šoko iš lovos ir ėmė rengtis. 

— Jau aiškinau, kodėl jus čia laikau. — Jis grei- 
tai atsigręžė į Rigan. — Atsimenate, kas jums gresia, 
jeigu vėl pateksite į dokus? Jus prievarta privers daryti 
tą patį. 

— Tai koks gi skirtumas tarp jų ir jūsų? 

— Net ir būdama tokia nekalta, turite suprasti, 
kad aš paėmiau jus iš meilės, o jie paprasčiausiai užvers 
jums ant galvos sijoną ir iš eilės darys viską, ką panorės. 

— Aš neturiu sijono! — atsiduso Rigan. — Dėviu 
tik suplyšusius naktinius marškinius. 

Trevisas nusiminęs skėstelėjo rankomis. 

— Jūs matote tik tai, ką norite matyti, argi ne 
taip? Todėl mano pareiga — apsaugoti jus nuo jūsų 
pačios ir nuo naivių svajonių, o dar nuo tų žmonių, ku- 
rie jus nuskriaus. 

— Jūs neturite teisės! Prašau paleisti mane! 

Lyg neišgirdęs šių žodžių, Trevisas priėjo prie 
durų ir šūktelėjo į apačią, kad atneštų vakarienę. 
Uždaręs duris, tarė: 

— Kai pavalgysite, jums palengvės. 

— Aš nealkana, — išdidžiai atsakė ji. 

Trevisas paėmė ją už smakro ir privertė pažiūrėti 
jam į akis. 

— Privalėsite valgyti, net jeigu man tektų maitinti 
jus prievarta. — Praradęs ankstesnį gerumą, jo žvilgsnis 
surūstėjo. 

Užuot atsakiusi, ji tik linktelėjo. 

— Kodėl nenorite apsivilkti kurią nors sukne- 
Ig? — jau linksmiau paklausė jis. — Jums tuoj pat bus 
geriau. 

— Jums teks išeiti iš kambario, — atsakė ji silp- 
nu balsu, vis dar prisimindama jo grasinimą. Iki šiol 
Rigan nė trupučio jo nebijojo. 

Kilstelėjęs vieną antakį, Trevisas pakėlė ją iš lo- 
vos ir pastatė ant grindų. 

— Jūs neturite nieko, ko būčiau nematęs. Jeigu 
nenorite, kad šeimininkas užtiktų jus šitaip atrodančią, 
geriau apsirenkite. 

Dirstelėjusi į sukneles, kurias Trevisas numetė jai, 
Rigan suprato, kadjis nenupirko apatinių drabužių. Bet 
ji nė už ką pasaulyje nebūtų jo prašiusi, todėl apsivilko 
aksominę suknelę tiesiai ant nuogo kūno. Vos spėjo 
užsegti paskutinę sagutę, kai į duris pabeldė šeimi- 
ninkas., 

Suknelės liemuo buvo aukštas, o gili iškirptė dra- 
piruota gazu. Pamačiusi savo atvaizdą veidrodyje, ka- 
bančiame prieš lovą, ji džiugiai pastebėjo, kad jos tua- 
letas labai skiriasi nuo tų pusiau vaikiškų suknelių, 
kurias nešiojo iki šiol. Banguojantys plaukai, pasklidę 
ant nugaros, švytinčios akys, įraudę skruostai — Visos 
šios detalės papildė vaizdą moters, kuri ką tik buvo 
meilužė ir patyrė pasitenkinimą. 

Smalsus šeimininko žvilgsnis privertė Trevisą vos 
neišgrūsti jo pro duris. 

— Kodėl jūs tai padarėte? — radai paklausė 
Rigan, bandydama suprasti, ar tik nepavydi Trevisas. 

— Nenoriu, kad jam į galvą šautų nešvarios min- 
tys, — atsakė Trevisas, nukeldamas dangtį nuo dubens, 
kuriame gulėjo nugarinės kepsnys. — Rytoj vėl turėsiu 
palikti jus vieną. O jeigu jam šaus į galvą, kad jūs man 
nerūpite, jis sugalvos dar ką nors atsiųsti. Mažiausiai 
norėčiau prieš išplaukdamas įsivelti į muštynes arba dar 
į kokią kitą istoriją. Niekas nesutrukdys man grįžti 
namo. Aš ir taip pakankamai daug laiko praleidau šioje 
velniškoje šalyje. 

Pasidavusi Rigan atsisėdo ant jai siūlomos kėdės. 
Nurįjusi pirmą kąsnį, pajuto, kaip seniai valgė. Paskutinį 
kartą — tai prisiminus jos akys nuliūdo — ji vakarie- 

niavo su dėde ir Farelu. 

— Kas atsitiko? — paklausė Trevisas, kraudamas 
maisto į jos lėkštę. | 

— Nieko. Tiesiog... — Ji kilstelėjo galvą. — Man 
nepatinka būti belaisve, štai ir viskas. 

— Nenorite — nesakykite. O dabar valgykite, kol 
neataušo. 

Vakarieniaudamas Trevisas visą laiką bandė ją 
prakalbinti, bet ji tylėjo, nuogąstaudama, kad netyčia 
leis jam suprasti, kur gyvena. Rigan neturėjo galimy- 
bės grįžti į ankstesnį gyvenimą. Po to, kas įvyko praė- 
jusią naktį, ji tikriausiai jau negali laikyti savęs tikra 
ledi... 

Padėjęs savo ranką ant jos rankos, Trevisas palin- 
ko prie Rigan. 

— Gėda, kad anglėms teigiama, jog meilės aktas 
neturi suteikti malonumo, — užjausdamas tarė Trevi- 
sas, tinkamai išsiaiškinęs jos mintis. — Amerikoje mo- 
terys artimesnės gamtai; jos myli savo vyrus ir nesigėdi 
to parodyti. | 

Ji nutaisė nenuoširdžią šypseną. 

— Tai kodėl gi jums negrįžus į Ameriką pas tas 
moteris? 

Trevisas ėmė kvatoti taip, kad suskambėjo lėkštės, 
o paskui pabučiavo ją į skruostą. 

— Tai štai, mažyte, turiu kai ką parašyti, o jūs 
kol kas gulkite į lovą ir laukite manęs arba... 

— Arba geriau aš išeisiu. 

— Jūs per daug naivi, ką jau kalbėti... 

“O jūs užsispyręs", — galvojo ji, žiūrėdama, kaip 
Trevisas sudėjo lėkštes ant padėklo ir pastatė už durų. 
Paskui, apsivilkusi naktinius marškinius ir įsiropštusi į 
erdvią lovą, ji žiūrėjo į Trevisą, sėdintį nugara į ją, ir 
stebėjo, kaip jis paneria ranką į savo plaukus, kaip jo 
plunksna krebžda popieriaus paviršiumi. Ji degė iš smal- 
sumo, norėdama sužinoti, kuo jis užsiėmęs, bet nenorė- 

jo klausinėti, bijojo, kad jų santykiai neperaugtų į dar 
didesnį artumą. 

Išsitiesusi lovoje, ji ėmė svajoti, kaip Farelas ateis 
jai į pagalbą ir nugalės amerikietį, kovodamas su špa- 
ga. Dėdė Džonatanas taip pat bus čia, mels atleidimo 
ir skųsis, kad be jos yra visai vienišas. Įsivaizduodama, 
kaip Trevisas susigūš iš baimės, ji nusišypsojo. Savo sva- 
jonėse regėjo, kaip, išsivadavusi iš Farelo glėbio, prieis 
prie Treviso, išties jam ranką ir viską atleis, lieps grįžti 
į Ameriką ir pamiršti ją — jeigu jis pajėgs. 

Kai Trevisas įsliuogė į lovą ir' atsigulė šalia,. ji 
apsimetė, kad miega, bet jis tik prisitraukė ją, pakuteno 
paausį, užmetė ranką jai ant pilvo ir tuoj pat užmigo. 
Kad ir kaip keista, ji pajuto, kad taip pat gali užmigti. 

Prabudusi rytą, Rigan pamatė, kad yra viena kam- 
baryje. Nespėjo nė atsimerkti, kai pro duris įėjo tar- 
naitė. 

— Prašau atleisti, mis, maniau, kad jūs dar miega- 
te. Misteris Trevisas liepė atnešti jums karšto vandens. 

Rigan nusprendė nesižeminti prieš tarnaitę, 
prašydama išleisti ją į laisvę. Ji paprašė atnešti vonelę 
ir karšto vandens. Jos nuostabai, maudymasis suteikė 
malonumo. Tai buvo vos ne palaima — daryti viską sa- 
varankiškai. Anksčiau ją ir rengė, ir maudė tarnaitė, o 
dėdė pirkdavo pigius vaikiškus drabužius. 

Išsimaudžiusi išdžiovino rankšluosčiu plaukus, 
suvalgė gausius pusryčius ir apsivilko melsvą šilkinę 
suknelę, paslėpusi gilią iškirptę šaliku, išsiuvinėtu visų 
atspalvių melsvomis gėlėmis. 

Diena tęsėsi ilgai, ir, neturėdama, ką veikti, Ri- 
gan ėmė nuobodžiauti. Kambaryje buvo gana vėsu, bet 
nebuvo židinio, todėl ji vaikščiojo iš kampo į kampą, 
trindama rankas ir pečius. Pavasario saulė beveik ne- 
patekdavo į kambarį ir vis dėlto šilčiausia buvo prie 
lango. Rigan prisitraukė kėdę prie lango, išsiblaškiusi 
pažvelgė pro jį ir nugrimzdo į svajones, pradėjusi nuo 

to, ką sodins savo sode, o baigusi tuo, kad niekada 
neatleis Trevisui ir leis Farelui kiaurai persmeigti jį 
špaga. 

Kai saulė ėmė leistis, ji išgirdo balsą, kuris galė- 
jo būti tik Treviso — gilus, melodingas ir linksmas — ir 
jos širdis ėmė tankiau plakti. Be abejo, tai galima 
paaiškinti jos ilga vienuma, bet vis dėlto jam įėjus, ji 
sunkiai slėpė džiaugsmą. 

Jo didelės rudos akys slydo J ja, ir Trevisas malo- 
niai nusišypsojo. Ė 

— Suknelė jums tinka, — tarė jis, nusiimdamas 
skrybėlę ir striukę. Sunkiai atsisėdęs ant kėdės, jis gi- 
liai atsiduso. — Lengviau ištisą dieną dirbti laukuo- 
se, — pranešė jis. — Jūsų tėvynainiai — tiesiog riboti 
snobai. Aš sunkiai priverčiau žmones išklausyti mano 
klausimus, ką jau kalbėti, kad negalėjau gauti iš jų at- 
sakymų. 

Stengdamasi atrodyti abejinga ir slėpdama smal- 
sumą, Rigan ėmė braukyti pirštu per stalo kraštą. 

— Galbūt jiems nepatiko jūsų klausimai. 

Bet jos išvaizda neapgavo Treviso. 

— Aš tik norėjau sužinoti, ar kur nors nepradin- 
go gražutė, bet vaidinga jauna moteris? 

Ji prasižiojo, kad atsakytų, bet tuoj pat suvokė, 
kad tai spąstai. 

— Ir ką gi sužinojote? 

Trevisas buvo sutrikęs. 

— Aš ne tik negalėjau sužinoti apie dingusią 
merginą, panašią į jus, bet net neradau nieko, kas būtų 
sutikęs moterį, atitinkančią jūsų aprašymą. 

Rigan neturėjo ką atsakyti. Veston Menoro so- 
dyboje niekada nebūdavo svečių. Apie gyvenimą už so- 
dybos sienų ji Žinojo tik iš savo tarnaičių ir guvernančių 
pasakojimų, iš jų plepalų apie meilę ir galantiškus 
džentelmenus,„apie jai nežinomą aplinkinį pasaulį. Be 
abejo, jos niekas nepažinojo. Žiūrėdamas į ją, Trevisas 

bandė spėlioti, apie ką ji galvoja. Ištisą dieną jį kama- 
vo tas pats klausimas: kaip su ja pasielgti, kai ateis iš- 
vykimo į Ameriką diena? Trevisas nesakė jai, kad 
pasamdė tris žmones, norėdamas surinkti apie ją 
duomenis. Tą naktį, kai rado ją, ji negalėjo bėgti iš toli, 
vadinasi, gyvena arba Liverpulyje, arba kur nors netoli 
— arba atsidūrė čia važiuodama pro šalį. Patikrinęs 
visus šios vietovės gyvenamuosius namus, suprato, kad 
Rigan gyvena būtent čia, bet negalėjo aptikti jokių jos 
pėdsakų. Tarytum tą tamsią naktį dokuose ji atsirado iš 
nebūties. | 

— Jūs pabėgote iš namų, — ramiai tarė jis, 
tikėdamasis, kad jos veido išraiška patvirtins šią išva- 
dą. — Tačiau negaliu suprasti — nuo ko jūs slepiatės ir 
kodėl niekas neapvertė visko aukštyn kojomis, ieško- 
damas jūsų. 

Nusigręžusi Rigan stengėsi negalvoti, kad tai 
lengvai paaiškinama: žmonės, kurių meile tikėjo, nesi- 
domėjo, kur ji yra. 

— Galiu suprasti tik viena, — tęsė jis. — Jūs 
kažką padarėte, ir jūsų giminaičiai supyko. Tvirtai 
žinau, kad jūsų nesugavo lovoje su sodininko sūneliu. 
Matyt, atsisakėte vykdyti tai, ko jie iš jūsų reikalavo. 
Jūs ką, atsisakėte tekėti už seno turtingo kvailio? 

— Nieko panašaus, — išdidžiai atsakė ji. 

Trevisas tik nusijuokė, supratęs iš jos akių, kad 
yra arti tiesos. Bet juokdamasis nuslėpė savo tikruo- 
sius jausmus. Jį labai supykdė mintis, kad kažkas galė- 
jo lengvabūdiškai išvyti į gatvę nekaltą mergaitę vienais 
naktiniais marškiniais. Šitaip galėjo atsitikti skandalo 
įkarštyje; bet kaip jie drįso sėdėti sudėję rankas ir 
nepuolė jos ieškoti? 

— Ir aš pamaniau, kad jeigu neturite ypatingos 
priežasties likti Anglijoje, galbūt jums geriau plaukti 
su manimi į Ameriką. 

4 skyrius 


— Ką? — Rigan vos atgavo kvapą — šitaip 
sukrėtė ją šie žodžiai. — Amerikoje pilna nemokytų 
storžievių, kurie gyvena medinėse lūšnose. Ten nieko 
nėra, išskyrus kraujo ištroškusius indėnus ir baisius 
gyvūnus, o ką jau kalbėti apie aukštaūgius laukinius! 
Ne, niekas neprivers manęs važiuoti į jūsų atsilikusią 
šalį. 

Treviso akyse staiga dingo linksma išraiška, jis 
atsistojo ir priėjo prie Rigan. 

— Prakeikta anglė! Tą patį girdžiu kasdien iš jūsų 
tėvynainių — “džentelmenų". Mane pliekia už tai, kaip 
kalbu arba rengiuosi, arba todėl, kad kažkieno giminai- 
tis Žuvo per karą tais laikais, kai aš buvau dar berniu- 
kas. Velniai griebtų, man atsibodo, kad į mane žiūri kaip 
į kokį pašlemėką, ir aš nenoriu šito girdėti iš tavęs! 

Rigan atšlijo ir gindamasi ranka užsidengė kaklą. 

— Gana vaikščioti apie tave ant pirštų galiukų: 
nuo šiol darysi tai, ką pasakysiu. Jeigu palikčiau tokį 
kūdikį kaip tu čia vieną, be vienintelio draugo, niekada 
sau neatleisčiau. Neįkyrėsiu tau pasakojimais apie 
Ameriką, jeigu tu pati taip gerai pažįsti šią šalį, bet užtai 
Amerikoje mergaičių neišmeta iš namų vien už nepa- 
klusnumą. Kai atplauksime į Virdžiniją, tu išsirinksi 
užsiėmimą, kuris tinka anglei “ledi", — jis ištarė šį žodį 
niekinamai, — garbingesnį, negu šlaistytis gatvėmis. O 
juk tai tavęs ir laukia, jeigu čia pasiliksi. | 

Prisimerkęs jis pažiūrėjo į Rigan, prisispaudusią 
prie sienos: 

— Aišku? — neleidęs jai tarti nė žodžio, jis spar- 
čiai išėjo iš kambario ir uždarė paskui save duris. 

— Taip, Trevisai, — sušnibždėjo Rigan jam 
įkandin. 

Ji apsidžiaugė, kad Trevisas išėjo, nes jo akivaiz- 
doje išvis negalėjo galvoti. Jeigu Rigan šitaip jį supykdė, 
tai jis bent jau nevers jos daryti lovoje tų baisių dalykų 
ir „galbūt net visai paleis ją, jeigu dar labiau supyks. 
Šypsodamasi Rigan atsisėdo ir ėmė galvoti apie savo 
pabėgimą, svajodama, kaip bus gera pabėgti nuo tokio 
storžievio amerikiečio. Tik pagalvok! Kaip jam šovė į 
galvą, kad ji vyks į Ameriką! 

Susigūžusi ant kėdės, ji susisupo į antklodę ir 
pradėjo vaizduotis, kokia baisi Amerika, o paskui 
prisiminė, kaip tarnaitė pasakojo apie savo brolį, kuris 
plaukė į šią šalį ir grįžęs porino šiurpias istorijas su 
daugybe kraują stingdančių smulkmenų. 

Kai žvakė užgeso ir kambarį apgaubė sutemos, 
Rigan ėmė žvilgčioti į duris, klausdama savęs, kada gi 
grįš Trevisas. Jau vėlai naktį ji pakilo nuo kėdės; įsirop- 
štė į erdvią šaltą lovą ir įsikniaubė į pagalves. Tai buvo 
ne taip malonu, kaip gulėti šalia didelio šilto kūno, bet 
ji truputį sušilo. Iš ryto jai skaudėjo galvą ir nuotaika 
buvo siaubinga. Ji piktinosi, kad tas amerikietis ištisą 
naktį paliko ją vieną be jokios apsaugos, kiekvieno, 
kuris galėjo pritaikyti jos kambario raktą, malonei. Tai 
jis kalba, kaip rūpinsis ja, tai staiga palieka visiškai 
bejėgę. 

Niūrias Rigan mintis nutraukė skubus beldimas, 
ir durys atsivėrė. Rigan sukryžiavo rankas ant krūtinės 
ir kilstelėjo galvą, ketindama parodyti Trevisui, kad jo 
išėjimui ji visai abejinga. Bet vietoj žemo Treviso balso 
pasigirdo moteriškas juokas. Rigan neteko žado iš 
nustebimo, kai pamatė tris. moteris, įeinančias į kam- 
barį su kažkokiomis storomis knygomis ir pintinėmis. 

— Jūs madmuazel Rigan? — paklausė graži mi- 
niatiūrinė brunetė. — Mane vadina madam Roza, o čia 
mano padėjėjos. Atėjome pasiūti jums drabužius kelio- 
nei į Ameriką. 

Rigan prireikė kelių minučių, kad suvoktų, kas 
vyksta. Paaiškėjo, jog Trevisas pasamdė iš Prancūzijos 
pabėgusią madam Rozą, kuri anksčiau dirbo vienos 
damos iš karalienės Marijos Antuanetės svitos siuvėja, 
kad pasiūtų visą garderobą jo belaisvei. Įsiutinta jo 
įžūlumo, Rigan neištarė nė žodžio, o tik sėdėjo ant Io- 
vos ir bereikšmiu žvilgsniu žiūrėjo į moteris. Bet, pama- 
čiusi jų nustebusius veidus, suprato, kad neturi teisės 
išlieti ant jų savo pykčio. Ji susipyko su Trevisu Sten- 
fordu, o ne su tomis moterimis, kurios tik dirbo savo 
darbą. | 

— Ko gero, aš žvilgtelėsiu į tai, ką atnešėte, — 
pavargusi tarė ji ir prisiminė visus atvejus, kai dėdė leis- 
davo jai išsirinkti drabužius: jie turėjo būti tik rausvos, 
melsvos arba baltos spalvos, o apdailą siuvinėdavo ji 
pati su tarnaitėmis. 

Džiugiai šypsodamasi, siuvėja ir jos padėjėjos 
ėmė dėlioti ant lovos pavyzdžius. Rodės, kad daugybės 
audinių rūšių ir atspalvių įvairovei nebus galo; daugu- 
mos iš jų Rigan net neteko matyti. Vien aksomo buvo 
dvylika rūšių, o atlaso ir drobės — dar daugiau, įvai- 
riausių atsplavių šilko — šešios rūšys. Ant vienos lovos 
krašto išdėliojo.vilnonius audinius, ir Rigan susižavėjusi 
žvelgė į šią gausybę: kašmyras, daugybė rūšių škotiškos 
vilnos, kažkokia minkšta pūkuota medžiaga — jai 
paaiškino, kad tai Angoros vilna. O kokių ten buvo 
muslinų: atrodo, jų šimtai — juostuotų, dryžuotų, iš- 
siuvinėtų, plisuotų — ir visi skirtingų spalvų. 

Apstulbusi Rigan atplėšė žvilgsnį nuo audinių ir, 
išplėtusi akis, pažvelgė į madam Rozą. 

— Be abejo, dar turiu ir apdailą, — pranešė siu- 
vėja ir paprašė atnešti pavyzdžius. 

Audinius pakeitė plunksnos, o po jų — aksomi- 
niai ir atlasiniai kaspinai, papuošti rankų darbo nėri- 
niais ir mažyčiais perlais, sidabriniai siūlai, blizgantys 

juodi karoliai, šilkinės gėlės, auksiniai tinkleliai ir 
įmantrios segės, suvytos iš juostelių. 

Iš nuostabos Rigan negalėjo nė krustelėti, o tik 
gėrėjosi puikiomis plunksnomis. 

— Madmuaze!, gal mes atėjome per anksti, — 
atsiprašomu tonu tarė madam Roza. — Bet mesjė Tre- 
visas sakė, kad turime suskubti per vieną dieną ir viską 
sukirpti iki jūsų išvykimo. Jis pasamdė siuvėją — ji 
plauks su jumis ir visą laiką siūs laive, taigi atvykus į 
Ameriką suknelės bus gatavos. 

Rigan galva ėmė šviesėti, ir ji paklausė savęs, ar 
Trevisas supranta, į ką įsivėlė. Vargu ar šis kolonistas 
suvokia, kiek kainuoja moteriški tualetai. Žinoma, dėdė 
Džonatanas įtikino ją, kad siuvėjoms reikia mokėti 
beprotiškus pinigus. 

— O Trevisas klausė jūsų, kiek visa tai kainuos? 

— Ne, madmuazel, — nustebusi prabilo siuvė- 
ja. — Vakar vėlai vakare jis atėjo pas mane ir pasakė, 
jog yra girdėjęs, kad aš geriausia Liverpulio siuvėja ir 
kad nori užsakyti vienai jaunai ledi visą garderobą. Dėl 
kainos nesitarėme, bet aš supratau, kad šis klausimas 
mesjė Treviso nejaudina. 

Rigan ketino jai atsakyti, bet tik nusišypsojo. Šit 
kaip! Šis galingas atkaklus kolonistas mano, kad jis yra 
Amerikos miškuose! Bus gana malonu ištisą dieną kni- 
binėtis su audiniais, apdaila, svajoti, kokius turės 
drabužius, o paskui pamatyti Treviso veidą, kai jis gaus 
sąskaitą tokiai sumai, kurios negali nė įsivaizduoti. Be 
abejo, ji pareikalaus, kad sąskaitą pateiktų prieš 
pradedant siuvėjai kirpti: Rigan nenorėjo, kad pastaroji 
patirtų nuostolių, kai paaiškės, kad Trevisas negali 
apmokėti sąskaitos. 

— Nuo ko pradėsime? — linksmai paklausė ji, 
nusišypsojusi nuo minties, kaip nubaus pagyrūną. 

— Ko gero, nuo kadienių suknelių, — pasiūlė 

madam Roza, paėmusi muslino pavyzdžius. 

Tačiau po kelių valandų šis sumanymas jau 
neteikė Rigan jokio malonumo. Kaip gaila, kad ji 
neturės visų šių tualetų — juk ji sugalvojo tokį garde- 
robą, kuris vertas princesės. Rigan užsisakė visų įma- 
nomų muslino atspalvių kasdienes sukneles, progines 
— iš atlaso ir aksomo, pasivaikščiojimui ir jodinėjimui 
skirtas sukneles, kurios kėlė Rigan juoką: juk ji nemo- 
kėjo jodinėti, nepamiršo ir skraisčių, apsiaustų, ilgų 
durtinių, kiklikų, taip pat naktinių marškinių, korsetų 
ir nėriniais puoštų pasijonių. Jos aprangai vos užteko 
visų siuvėjos atneštų audinių. 

Joms padavė pietus, ir Rigan atsiduso su pa- 
lengvėjimu, džiaugdamasi, kad varginanti tualetų atran- 
ka baigėsi. 

— Bet mes tik pradėjome, — tarė madam Ro- 
za. — Po pietų ateis kailininkas, modeliuotoja, batsiu- 
vys ir pirštininkas. Madmuazel, jus išmatuos. 

— Žinoma, — sušnibždėjo Rigan. — Kaip aš galė- 
jau pamiršti! | 

Į pavakarę ji liovėsi bet kuo stebėtis. Kailininkas 
atsinešė sabalo, šermuonėlio, bebro, lūšies, vilko ir 
Angoros ožkos kailiukų. Paskui ji rinkosi pamušalus, 
apykakles ir rankogalius jau užsakytoms suknelėms. 
Batsiuvys pasiėmė audinių pavyzdžius, kad nudažytų 
minkštų batelių be pakulnių odą, ir apibūdino, kokius 
pasiūs batelius pasivaikščiojimui. Modeliuotja su ma- 
dam Roza susitarė dėl skrybėlaičių ir apatinių baltinių. 

Į vakarą visi pavargo, išskyrus Rigan. Jai buvo 
nejauku pagalvojus, kad visas šis darbas nueis niekais, 
nes nė vienas amerikietis negalės apmokėti visų jos 
užsakytų drabužių. Ji paprašė madam Rozos, kad per- 
duotų sąskaitas Trevisui iki tol, kol bus sukirptas bent 
vienas medžiagos gabalas. Siuvėja mandagiai nusišyp- 
sojo ir pažadėjo iki ryto viską parengti. 

Pagaliau likusi viena, Rigan be jėgų atsisėdo ant 
kėdės, išvarginta šios ilgos dienos ir nuolatinio kaltės 
jausmo. Nuo pat ryto ji žinojo, jog tai Žaidimas ir kad 
visi šie žmonės pasipiktins supratę, kad darbas, kuriam 
sugaišo ištisą dieną, nebus apmokėtas. Kai ant laiptų 
pasigirdo sunkūs Treviso žingsniai, ji visai nusiminė: juk 
tik jis dėl visko kaltas. Kai durys atsidarė, Rigan sviedė 
į Trevisą batelį ir pataikė jam į petį. 

— Kas atsitiko? — jis nusišypsojo. — O aš ma- 
niau, kad tau bus malonu mane matyti. Juk nuolat skun- 
diesi, kad neturi ką apsivilkti. 

— Nesitikėjau, kad užsikrausite šiuos rūpesčius! 
Jūs neturite į mane jokių teisių. Neišdrįsite išvežti mane 
į savo barbarišką šalį. Aš niekada nevažiuosiu, girdite? 
Esu anglė ir pasilieku Anglijoje. 

— Kurgi jūsų šeima ir draugai? — kandžiai pa- 
klausė jis. — Aš ir vėl ištisą dieną stengiausi aiškintis, 
kur tu anksčiau gyvenai, bet taip nieko ir nepasiekiau. 
Kad jie prasmegtų! — pridūrė jis, suleidęs pirštus į 
plaukus. — Na, kas jie per Žmonės, šitaip lengvai atsi- 
sakę tokio kūdikio? 

Matyt, ją paveikė nuovargis po bemiegės nakties 
ir sunkios dienos, ir Rigan pravirko. Pastarąsias valan- 
das ji niršo taip, kad neturėjo kada galvoti apie jaus- 
mus, kuriuose sukėlė Farelo žodžiai, jog jam atgrasios 
vedybos su Rigan, ir dėdulės pareiškimas, kad ją nieki- 
na. Pastarosiomis dienomis ji gyveno viltimi, kad Farelas 
ir dėdulė išgelbės ją. Be abejo, Trevisas buvo užsukęs į 
jų namus. Nejaugi Farelas ir dėdė Džonatanas išsižadėjo 
Rigan, pasakė, kad jos nepažįsta? 

Ji nespėjo ištarti nė žodžio — Trevisas ją apkahi- 
no. Rigan iš pradžių stūmė jį, bandydama priešintis. 

— Palikite mane ramybėje, — silpnai sušnibždėjo 
mergina, bet visi mėginimai ištrūkti iš jo glėbio pasirodė 
tušti, nes Trevisas stipriai ją laikė, ir pagaliau Rigan 


z 


47 


paslėpė veidą ant jo krūtinės, jos kūnas sukrūpčiojo nuo 
raudos. 

Trevisas tuoj pat paėmė ją ant rankų ir atsisėdo 
ant kėdės, apkabinęs Rigan kaip kūdikį. 

— Paverk, katyte, — švelniai tarė jis. — Jeigu jau 
kam šito reikia, tai pirmiausia tau. 

Ji ėmė verkti dar graudžiau, supratusi, kad šis 
svetimas Žmogus, kuris užvaldė ją ir buvo pasirengęs 
rūpintis, švelniai glaudžia, o tuo tarpu tie, kurie priva- 
lo globoti, atsisakė jos. Bet blogiausia buvo tai, kad ji 
neteko vilties, jog Farelas ją išgelbės, kad vėl pamatys 
mylimą žmogų. Dabar ji niekada negalės įrodyti jam, 
kad gali tapti gera Žmona. Ją išveš į Ameriką, ir jie nė 
nežinos, kur ji. 

Kai merginos rauda ėmė tilti, Trevisas paglostė 
jos galvą. 

— Sakyk, kodėl tu tokia nusiminusi? 

Juk Rigan negalėjo papasakoti jam apie Farelą. 

— Todėl kad aš jūsų belaisvė! — kaip galima 
tvirčiau tarė ji, atsiplėšusi nuo jo peties. 

Trevisas kaip ir pirmiau glostė jos plaukus, paskui 
kantriai ir užjaučiamai prabilo: 

— Man regis, iki mūsų susitikimo tu kaip tik ir 
buvai nelaisvėje. Kitaip tavęs nebūtų išmetę kaip kokio 
šlamšto. 

* — Šlamšto! — Ji net pritrūko kvapo. — Kaip jūs 
drįstate šitaip kalbėti! 

Trevisas nustebęs nusišypsojo: 

— Juk aš nesakau, kad tu — šlamštas. Tik pri- 
menu, kad kažkur šitaip į tave žiūri. Bet negaliu supras- 
ti, kodėl esi pasirengusi grįžti pas tuos Žmones. 

— Aš... aš... niekas... — Ir ji vėl pravirko. Tas 
Trevisas taip storžieviškai vadino daiktus tikraisiais 
vardais. | 

— Kas gi bloga, kad tu našlaitė? — tęsė jis. — 

Štai aš jau daugelį metų neturiu tėvų. O gal mes tinka- 
me vienas kitam?.. 

Rigan pakėlė į jį akis. Ji sunkiai vaizdavosi, kad 
šis žmogus galėtų kam nors tikti. Kad ir ką kalbėtų Tre- 
visas, jis, matyt, įprato grobti merginas ir laikyti jas 
uždarytas. 

— Man nelabai patinka tavo mintys, — perspėjo 
jis. — Jeigu ką nors įsikalei į galvą, žinok — aš atsakau 
už tai, kas man priklauso. 

— Jums priklauso! — 4ušuko ji. — Aš juk visai 
jūsų nepažįstu! 

Jis nusišypsojo ir prigludo prie Rigan lūpų, bu- 
čiuodamas ją taip švelniai ir atsargiai, kad ji netikėtai 
apsivijo rankomis Treviso kaklą. 

— Tu pakankamai pažįsti mane, — kimiai tarė 
jis. — Ir atsimink — tu mano. 

— Aš ne jūsų! Aš... — jos balsas nusilpo, kai Tre- 
visas apibėrė jos kaklą skubiais švelniais bučiniais, ir 
atsidususi Rigan palenkė galvą į šoną. 

— Tu — gundytoja. — Jis nusijuokė. — Ir tavęs 
vertas visas mano darbas. — Trevisas ryžtingai nukėlė 
ją nuo kelių. — Kad ir kaip norėčiau pabūti su tavimi, 
bet manęs laukia reikalai. Ir bijau, kad ištisą naktį. Ar 
žinai, kad išplaukiam poryt? 

Paniurusi Rigan tylėjo. Kaip greitai ir neatsakin- 
gai ji atsiliepė į jo šauksmą! 

“Poryt!" — galvojo ji. Jeigu išdrįs nuo jo išsi- 
vaduoti, reikia tai padaryti kuo greičiau. 

— Ir nepabučiuosi manęs atsisveikindama? — 
pajuokavo Trevisas, sustojęs prie durų. — Argi nenori, 
kad bučinys šildytų mane, kai būsiu toli nuo tavęs? 

Griebusi antrą batelį, sviedė į Trevisą, bet dabar 
jis vikriai išsisuko. Kvatodamas uždarė duris ir nusileido 
laiptais. 

Ji labai pavargo. Negalėjo būti nė kalbos, kad 

negultų miegoti šią naktį; bet kasnakt lova jai atrodė 
vis erdvesnė. | 

Ją pažadino sunki eisena — šitaip galėjo aidėti 
tik Treviso, kuris bandė ant pirštų galiukų pereiti kam- 
barį, žingsniai. Neatsimerkdama ji apsimetė, kad vis dar 
miega, net kai jis pasilenkė-ir pabučiavo ją į skruostą. 
Rigan įsiklausė, ar pasisuko raktas spynoje, bet nieko 
neišgirdo ir atsisėdo. Patrynusi-akis, įsitikino, kad ne- 
apsiriko — durys buvo atlapos iki galo. 

Negaišdama nė akimirkos, ji šoko iš lovos, grei- 
tai apsivilko aksominę suknelę ir pagriebė batelius. Ty- 
liai privėrė duris, išėjo ant laiptų ir ėmė leistis Žemyn. 
Tai buvo vienintelis nuošalus viešbučio kambarys, į kurį 
vedė siauri įviji laiptai. Apačioje, sprendžiant iš kvapų, 
buvo virtuvė. Ištempusi kaklą, Rigan pamatė koją ir 
aukštaaulį Treviso batą laiptų apačioje. Ją lydėjo sėk- 
mė, nes gatvėje pasigirdo arklių kanopų bildesys ir kelių 
vežimų girgždėjimas, paskui vyro balsas šaukėsi pagal- 
bos. Rigan apsidžiaugė matydama, kad Trevisas puolė 
prie durų. 

Po akimirkos ji jau buvo apačioje, perbėgo tuščią 
virtuvę, nes tarnaitė išbėgo į gatvę pažiūtėti, kas vyks- 
ta, ir pagaliau atsidūrė ryškios saulės apšviestoje 
gatvėje. 

Autis jau neturėjo laiko — Trevisas labai greitai 
pastebės jos dingimą. Reikėjo bėgti kuo toliau ir taip, 
kad jos nerastų. | 

Bet Rigan niekad neteko basai bėgioti grindiniu, 
be to, praeiviai ėmė žvalgytis į ją. Sulėtinusi bėgimą, 
pamatė tarp dviejų namų tamsų praėjimą, puolė į jį ir 
atsitūpė tarp dvokiančių dėžių su žuvimi. 

“Galvok!" — įsakė pati sau, nes suprato — jeigu 
neatsižvelgs į kiekvieną smulkmeną, niekada neištrūks 
į laisvę. 

Prisėdusi ant vienos dėžės, apsiavė batelius ir 

aprišo juostelėmis kulkšnis. Širdis ėmė ramiau plakti, 
ir Rigan susimąstė, ką toliau daryti. Kur eiti ir kur ieško- 
ti prieglobsčio, kol ras darbą? Kur pasislėpti, kol tas 
beprotis amerikietis išplauks iš Anglijos? 

Užsigalvojusi ji ne iškart išgirdo riksmus gatvėje, 
bet staiga pamatė Trevisą: jis stovėjo šonu į ją, plačiai 
išskėtęs kojas ir įsirėmęs rankomis į šonus. Tik po kelių 
minučių Rigan suprato, kad jis jos nemato, bet kažkam 
įsakinėja. Matydama, kaip jis įsakinėja pašaliniams 
žmonėms, ji dar labiau pasiryžo išsivaduoti nuo šito 
žmogaus. Rigan pritūpė už dėžių ir susigūžė tikėdama- 
si, kad jis nepastebės. 

Net tada, kai Trevisas apsigręžė ir nubėgo gatve į 
kitą pusę, Rigan nė nekrustelėjo, nes suprato: toks 
žmogus nenusileis. Ne, Trevisas Stenfordas buvo per 
daug įsitikinęs savo teisumu, kad skaitytųsi su kieno 
nors nuomone. Jeigu jau laiko ką nors po užraktu, tai, 
be abejo, neleis belaisviui pasitraukti be kovos. 

Tupėdama nepatogia poza, Rigan bandė suvokti, 
ką toliau daryti. Pirmiausia reikia išsikapstyti iš dokų, 
vadinasi, eiti tolyn nuo jūros. Na, tai nesunku, juo la- 
biau kad pusė darbo jau padaryta. Dar reikia nuspręs- 
ti, kur pasukti išėjus iš dokų. Jeigu ji galėtų rasti kelią 
į Veston Menoro sodybą, galbūt senoji tarnaitė Meta 
patartų, kur eiti. 

Atrodo, prabėgo kelios valandos, bet saulė kaip 
ir anksčiau ryškiai švietė, o dokuose buvo vis taip pat 
triukšminga ir daug Žmonių. Sutelkusi mintis, Rigan iš 
visų jėgų stengėsi nepastebėti, kaip tirpsta kojos ir skau- 
da nugarą. Du kartus pro ją praėjo Trevisas, ir antrą 
sykį ji vos nepašaukė jo. Visą kūną smelkiantis skaus- 
mas priminė, kaip ji atsidūrė dokuose. Tiesa, aną kartą 
vilkėjo tik naktinius marškinius ir negalėjo tikėtis, kad 
ją palaikys ledi, nes buvo apsirengusi kaip gatvės merg- 
šė. Dabar, kai vilki šią elegantišką aksomo suknelę, 

kiekvienas pripažins ją esant ledi ir nedrįs nė pirštu 
paliesti. | 

Vėl atgavusi stiprybę, ji nusišypsojo ir pabandė 
sutvarkyti plaukus. Prancūzė siuvėja ir jos padėjėjos 
buvo trumpai apsikirpusios graikišku stiliumi, ir Rigan 
klausė savęs, ar nenukirpti ir jai plaukų. Gal pradėjusi 
naują gyvenimą (kad ir kas jos lauktų), jos išvaizda bus 
dar subtilesnė. 

Mąstydama ir svajodama ji nė nepastebėjo, kaip 
prabėgo laikas ir saulė artėjo prie laidos. Rigan jautė, 
kad yra pasirengusi naujiems nuotykiams. Ji atsikratė 
to baisaus amerikiečio ir dabar galėjo eiti kur nori. 

Nugalėjusi kojų skausmą, ji lėtai išsitiesė, pa- 
mankštino nuvargusias kojas ir kai atsistojo, pajuto, kad 
jos pėdos sužeistos. Įbrėžimai buvo uždžiūvę nuo krau- 
jo ir po pirmo žingsnio vėl ėmė kraujuoti. 

Sutelkusi jėgas, ji pasuko į tamsėjančią gatvę. “Tu 
— ledi", — tarė sau Rigan. Turijaustis ledi, o ne kreip- 
ti dėmesį į tokius menkniekius kaip apdraskytos ir suti- 
nusios pėdos. Jeigu ji laikysis tiesiai ir iškels aukštai 
galvą, niekas jai neįkyrės — niekas nedrįs įžeisti ledi. 


5 skyrius 


Lyg miško gaisras po dokus pasklido gandas, kad 
čia vaikštinėja jauna graži moteris. Net girtuokliai, ku- 
rie vos laikėsi ant kojų, atsitokėjo iš užmaršties ir klu- 
pinėdami puolė jos ieškoti. Visas laivo ekipažas, ką tik 
grįžęs į uostą po trejų metų plaukiojimo, griebė romo 
butelius ir patraukė ten, kur, kažkieno žodžiais tariant, 
jų laukė minia moterų. 

Visomis galiomis slėpdama baimę, Rigan stengė- 
si nekreipti dėmesio į vis didėjančią minią vyrų, supan- 
čių ją. Kai kurie iš jų šypsojosi bedantėmis burnomis, 

nuo jų dvokė žuvimi ir nešvara, jie tiesė savo šlykščias, 
drebančias rankas, kad paliestų suknelės aksomą. 

— Gyvenime nemačiau tokios minkštos me- 
džiagos, — šnibždėjo jie. — Dar niekada neturėjau tik- 
ros ledi. — O ką, su damomis būna taip pat, kaip ir su 
šliundormis? | 

Ji ėjo vis greičiau ir greičiau, stumdama rankas 
ir jos kelyje pasitaikančius kūnus. Jau daugiau negal- 
vojo, kuria kryptimi reikia eiti, užvaldė vienintelė mintis 
— bėgti! 

Atrodo, dokų gyventojai tyčiojosi iš jos, kaip tą 
naktį jai atsidūrus gatvėje vien su naktiniais marški- 
niais. Bet kai ji susidūrė su išalkusiais jūreiviais, paly- 
ginti nekalti Žaidimai baigėsi. Pamatę, kad čia viso labo 
tik viena moteris, o ne minia, jie įpyko ir visą savo įniršį 
išliejo ant tos vienintelės išsigandusios merginos. 

— Na, leiskite į ją žvilgtelėti. Noriu ne tik pačiu- 
pinėti jos suknelę, — suriaumojo kažkoks jaunas vaiki- 
nas, ištiesė ranką ir įsikibo į Rigan suknelę ant peties. 

Medžiaga suplyšo, apnuogindama putlią krūtinę, 
ir ją supanti minia sugriaudėjo juoku. 

— Nereikia, prašau jūsų, — šnibždėjo Rigan, gin- 
damasi nuo jūreivių, bet tris poros rankų užvertė jai 
sijoną ir ėmė graibytis apie kojas. 

— Mažyte, o ką reikia, viską turi. 

— Negaišk laiko! 

— Čiupk ją! 

Nespėjo Rigan suprasti, kas dabar turi įvykti, ir 
prisiminti Treviso žodžius, kad jeigu ją jėga privers dary- 
ti tai, ką jis su ja darė, kai vienas jūreivis stipriai 
pastūmė ją ir ji parvirto ant užpakalyje stovinčių 
žmonių. Stengdamasi surikti, ji bandė išsitiesti, bet mi- 
nia už nugaros skyrėsi, godžios rankos graibstė ją. 
Jūreiviai stovėjo virš jos, žvėriškai žvengdami. 

— O dabar pažiūrėsime, kas ten po tais 

sijonėliais. 

Vienas jų įsikibo į jos sijoną, ir Rigan iš visų jėgų 
trenkė jam per veidą. 

Jis atšoko ir parvirto. Užpakalyje kažkas griebė 
ją už rankų ir iškėlė virš galvos tvirtai laikydamas. Po 
akimirkos ją griebė už kulkšnių ir praskėtė kojas. 

— Man, gražuole, tu nesuduosi, — nusijuokė vie- 
nas jūreivis, įsitvėręs į jos sijono palankąs. 

Jis pasilenkė virš Rigan, mėgaudamasis jos siau- 
bu ir bejėgiais bandymais ištrūkti iš jų rankų, bet staiga 
atšlijo ir griebėsi už savo peties, ant kurio greitai didė- 
jo raudona dėmė. Atrodo, šūvio garsas pasigirdo tik po 
to, kai jūreivis nulėkė į šalį. 

Virš jų galvų nugriaudėjo dar du šūviai, kol jie 
suvokė, kas dedasi. Jūreivių rankos kaip ir anksčiau 
laikė Rigan. Iš pradžių stojo tyla, ir netikėtai ji pajuto, 
kad gniaužtai susilpnėjo. Ji ėmė grumtis ir išlaisvino 
vieną koją. Po akimirkos jos kūną peržengė įdūkęs Tre- 
visas, ir nespėjo minia suprasti, kas vyksta, kai jis, grieb- 
damas už rankų, kaklų, diržų — už visko, kas pakliuvo 
po ranka, ėmė blaškyti jūreivius ir uosto padugnes. 

Krūpčiodama iš siaubo, Rigan gulėjo nejudė- 
dama, ir rankos viena po kitos traukėsi nuo jos kūno. 
Trevisas prisėdo nugara į ją, laikydamas kiekvienoje 
rankoje po pistoletą. 

— Kas dar nori paliesti ledi? — sviedė jis. 

Traukdamasi atbula, ši baili laukinių žvėrių gauja 
murmėjo, kad Trevisas atėmė iš jų pramogą, bet niekas 
nedrįso avirai prieštarauti grėsmingam amerikiečiui. 

Užkišęs pistoletus už juostos, Trevisas atsigręžė, 
pažiūrėjo į Rigan, sunkiai alsuojančią iš baimės, ir tuoj 
pat suprato, kad jos drabužiai beveik sveiki. Greitai 
pasilenkė ir užsimetė merginą ant peties lyg miltų 
maišą. 

Dusdama Rigan kumšiu trenkė jam į nugarą. 

— Paleiskite mane! — pareikalavo ji. 

Trevisas stipriai pliaukštelėjo jai, laimei, storas 
aksomas susilpnino smūgį, o paskui linktelėjo kitiems 
dviem vyrams, kurie, nukreipę pistoletus, laikė bailią 
minią per atstumą, ir nužingsniavo į viešbutį. 

Vienas jūreivis, kuriam Rigan pataikė į akį, suri- 
ko jam įkandin, kad jankiai tai jau moka elgtis su mote- 
rimis, o kiti nusikvatojo, džiaugdamiesi, kad neteko 
kautis su tuo įniršusiu amerikiečiu. Treviso sužeistas 
jūreivis nuklibikščiavo į uosto gilumą. 

Rigan tylėdama siūbavo, nešama ta nepatogia ir 
žeminančia poza, ir džiaugėsi, kad ilgi plaukai slepia 
jos veidą nuo praeivių ir nuo Žmonių viešbutyje. Kai 
Trevisas pakilo laiptais ir įėjo į kambarį, ji jau buvo 
pasirengusi pasakyti, ką galvoja apie jo elgesį ir vargu 
ar jis geresnis negu gatvės padugnės. 

Bet jos drąsa išgaravo, kai Trevisas metė ją ant 
lovos su tokia jėga, kad, nepaisant storo čiužinio, ji atsi- 
trenkė į lovos dugną. Dusdama ji pakėlė galvą, nužėrė 
plaukus ir pakėlė akis į paraudusį įsiutusį Treviso veidą. 
Jis neleido tarti nė žodžio: 

— Žinai, kaip radau tave? — iškošė pro dantis. 
Jo-skruostikauliai judėjo, rankomis įsirėmė į šonus. — 
Pasamdžiau Žmones, kad apeitų uostą ir praneštų man 
apie kur nors kylantį triukšmą. Žinojau, kad sulauksiu, 
kol tu kur nors pasirodysi; aišku, kai tik jie pamatys 


tave, aplips kaip musės. — Pasilenkęs jis šaižiai me- 
tė: — Tu išsilaikei ilgiau, negu aš maniau. Kur buvai? 
Slapsteisi? 


Iš jos veido suprato, kad atspėjo. Nusiminęs Tre- 
visas skėstelėjo rankomis, vaikščiodamas po kambarį 
sunkiais žingsniais. | 

— Velniai griebtų, ką man su tavimi daryti?! Teks 
laikyti užrakintą, kad apsaugočiau pačią nuo savęs. 
Nejaugi neįsivaizduoji, kas dedasi pasaulyje? Juk aiš- 

kinau, kas atsitiks, jeigu išeisi iš čia, o tu nepatikėjai. 
Ne, tau reikėjo, kad iš tavęs tyčiotųsi, o gal ir užmuštų. 
Pirmą kartą tave pamačiau, kai vijosi vyrai, ir dabar dėl 
tavo kaltės vėl tas pat įvyko. Manei, kad antrą sykį bus 
kitaip? 

Prilaikydama perplėštą suknelės apykaklę, ji kni- 
binėjo nuostabų sijono aksomą. Norėjo galvoti, kad tai, 
kas atsitiko, tik košmariškas sapnas. Ji sušnibždėjo: 

— Maniau, kad jeigu apsirengiau kaip ledi, jie 
nedrįs... 

— Ką? — sugriaudėjo Trevisas, paskui atsisėdo 
ant kėdės. — Niekam nė į galvą nešautų apie tai galvoti. 

Jis nutilo ir pažvelgė į šią merginą — trapią, 
drebančią, su ilgu įdrėskimu ant skruosto — ir vėl pasi- 
juto esąs jos likimo šeimininkas. 

— Daugiau nėra ką kalbėti. Rytoj plauksi su ma- 
nimi į Ameriką. 

— Ne! — sušuko ji, pakėlusi galvą. — Negaliu, 
turiu pasilikti Anglijoje. Čia mano namai. 

— Nejaugi tau reikia namų, kad kiekvieną kartą 
išėjusi į gatvę patektum į pavojų? Nori, kad šios dienos 
istorija pasikartotų? 

— Tai ne tikroji Anglija! — maldaujamu tonu at- 
sakė ji. — Juk čia yra puikių Žmonių ir namų, kupinų 
meilės, draugystės ir... 

— Ir ko? — šiurkščiai paklausė jis. — Pinigų? 
Kaip tik pinigai ir yra esminis skirtumas tarp vietinių 
niekšų ir kilmingųjų sluoksnio, kurį tu dievini. Aris- 
tokratų, kurie išvarė iš namų nekaltą kūdikį kaip tu. O 
man regis, kad tie nuostabūs Žmonės, kuriuos pažįs- 
ti, — beveik tokie patys, kaip ta gauja, bandžiusi tave 
išrengti. 

Rigan akyse pamažu ėmė tvenktis ašaros, ir, kai 
ji pakėlė galvą, Trevisas pamatė jose kartėlį. 

Rigan galvojo, kad negali gyventi be svajonės, ji 
turi tikėti meile ir grožiu. Juk turi kažkas užpildyti jos 
gyvenimo tuštumą. 

Ne visai suprasdamas, ką galvoja Rigan, Trevisas 
suvokė, kaip ji pažeminta ir, pamatęs ašaras, suminkštė- 
jo. Jis tuoj pat atsisėdo šalia jos ant lovos ir apkabino 
ją, bandydamas apsaugoti nuo kankinamų prisiminimų. 

— Tu pamilsi Ameriką, — švelniai tarė jis, glos- 
tydamas jos plaukus. — Mūsų Žmonės geri, sąžiningi, 
tu jiems patiksi. Aš supažindinsiu tave su puse 
Virdžinijos gyventojų. Nespėsi nė mirktelėti, kaip susi- 
rasi daug draugų — pati nežinosi, ką su jais daryti. 

— Draugų? — sušnibždėjo ji, prisiglaudusi prie 
Treviso, ir tik dabar ėmė suvokti, kaip stipriai uoste 
patirti išgyvenimai paveikė ją. Ji vis dar jautė ant savo 
kūno kibias, godžias rankas. 

— Tu net neįsivaizduoji, kiek Amerikoje nuosta- 
bių Žmonių. Turiu jaunesnį brolį Veslį, kuriam tu pa- 
tiksi. Ir, žinoma, aš pažįstu Klėjų ir Nikol. Nikol — 
prancūzė, ir kaip pradeda malti prancūziškai — nė 
žaibas jos nepavys. 

— O ji graži? — Rigan sukūkčiojo. 

— Beveik tokia pat graži kaip tu, — nusišypsojo 
jis, glostydamas jos plaukus. — Kai važiavau čionai, ji 
kaip tik turėjo gimdyti. Kūdikis dabar jau kelių mėne- 
sių. Be to, ji jau turi dvynius. 

— Dvynius? 

Juokdamasis Trevisas atstūmė ją ir nušluostė 
ašaras. 

— Nejaugi nesupranti, kad vežuosi tave į Ameriką 
ne už bausmę ir ne todėl, kad man patinka grobti mer- 
ginas? Tiesiog neturiu pasirinkimo! Negaliu daugiau 
nieko dėl tavęs padaryti. 

Kaip paprastai pavadinęs daiktus tikraisiais var- 

dais, Trevisas bandė ją nuraminti. Bet jo žodžiai prie- 
šingai paveikė Rigan. Dėdė ir Farelas taip pat tikino, 
kad yra priversti su ja taikstytis, o jai taip įkyrėjo būti 
žmonėms našta. bi 

— Paleiskite mane! — sušuko ji ir atstūmė Tre- 
visą. š 
— Tai kas atsitiko šį kartą? 

Pasukusi galvą, ji bandė įkąsti į gulinčią ant peties 
ranką. 

Trevisas vėl stumtelėjo ją ant lovos ir patrynė 
ranką. 

— Aš visai tavęs nesuprantu. Prieš valandą išgel- 
bėjau tau gyvybę, o dabar stengiuosi kuo švelniau 
paaiškinti, kad pirmiausia ginu tavo interesus, o tu puoli 
mane. Visai tavęs nesuprantu. 

— Supraskite! — atsiduso ji. Akyse liepsnojo ug- 
nis. — Neturėčiau nuo jūsų bėgti, jeigu nebūtumėte 
laikęs manęs užrakintos. Ir manęs nereikėtų gelbėti, jei 
nebūčiau jūsų sutikusi. Galima pasakyti, kad jūs išgel- 
bėjote mane nuo savęs pačios, bet sau. 

Apstulbęs Trevisas išsižiojo ir įsispitrėjo į ją: 

— Jums visada šauna į galvą tokios mintys? Jūs 
visada siekiate tikslo, eidama dešimčia vingiuotų kelių? 

— Manau, jog pavartojote šį amerikietišką posa- 
kį, kad nuslėptumėte savo žodžių nelogiškumą. Esmė 
ta, kad aš jūsų belaisvė ir prašau išlaisvinti mane, — 
išdidžiai atsakė Rigan, sukryžiavusi ant krūtinės ran- 
kas, ir pasipūtusi nusigręžė. 

Treviso pyktis staiga išgaravo, ir jis stengėsi nu- 
slopinti kylantį juoką. Atrodo, ji nelabai suvokė žodžio 
“Iogika" reikšmę. Trevisas panoro dar kartą paaiškinti 
Rigan, kas jai atsitiks, jeigu jis ją paleis. Bet jeigu ji du 
kartus pateko į pavojų ir tai jos nepaveikė, jis neturėjo 
noro vėl su ja aiškintis. Ir nepieš jai nuostabios Ameri- 


kos vaizdo. Beliko tik suteikti jai galimybę pačiai pama- 
tyti šią šalį. Jis net buvo pasirengęs atidaryti Rigan duris 
ir leisti dar kartą bandyti išsikapstyti iš dokų arba 
pasamdyti kebą, kad nuvežtų ją kur nori. 

Nuo tos minties jo širdis susigniaužė. Jeigu išleis 
Rigan, tikriausiai daugiau niekad nepamatys jos, šia 
mažo žvėriūkščio, žvelgiančio į pasaulį pro tožinidi 
akinius. Mintis apie ilgą jūros kelionę be Rigan, apie 
tai, kad turės likti vienišas, pripildė jo širdį kartėlio. 

— Tu plauksi su manimi į Ameriką, — tvirtai pa- 
reiškė jis ir palietė jos apnuogintą petį. Jeigu anksčiau 
jautė savo kaltę, kad nuplėšė šios nekaltos merginos 
garbę ir todėl tas dvi naktis laikėsi toliau nuo pagun- 
dos, tai dabar visi šios dienos išgyvenimai ir jos patrauk- 
lumas — apnuoginti pečiai ir pusiau apnuoginta krūti- 
nė — vertė visiškai pamiršti logiką. 

— Nelieskite manęs, — išdidžiai įsakė į ji. 

— Mes galime nesutarti logikos klausimais... — 
taręs šiuos Žodžius, jis nusišypsojo. — Bet yra viena 
sritis, kurioje mudu, ko gero, sutariame. 

Rigan nuoširdžiai norėjo išvengti artumo su Tre- 
visu, bet negalėjo nereaguoti į jo rankos prisilietimą — 
plataus, šilto, jausmingo delno, glostančio jos kaklą. Ji 
bandė apsimesti, kad šios dienos įvykiai niekaip 
nepaveikė jos, kad ji drąsi ir valinga, nors iš tiesų norė- 
jo užsiropšti jam ant kelių ir paslėpti galvą ant krūtinės. 
Ji dar niekada nebuvo tokia laiminga, kaip tada, kai 
pamatė jį uoste su pistoletais rankose. 

Nusigręžusi jautė, kaip jo pirštai glamonėja jos 
kaklą; ji užsimerkė, o jis ėmė glostyti ją kita ranka. 

— Mieloji, tu pavargai, tiesa? — sušnibždėjo Tre- 
visas, ir jo rankos spaudimas sustiprėjo. — Raumenys 
sustingo? 

Ji silpnai linktelėjo, jausdama, kaip atsipalaiduoja 


kūnas. Rigan nežinojo, ką jis darė. Viena, ką ji supra- 
to — kažkokiu stebuklu jis pasiekė tai, kad pašalino 
įtampą. Ji užsimerkė ir atsidavė jo rankų valiai. Kaip 
per rūką jautė, kad jis nuvelka jai suknelę ir guldo jos 
nuogą kūną veidu žemyn ant lovos. Meilūs ir gilūs jo 
balso garsai sustiprino naują malonumo pojūtį. 

r — Dar būdamas berniukas, aš trejus metus 
E Iaikisjau banginius medžiojančiais laivais, — tarė 
jis. — Darbas ten buvo baisus, užtai sustodavome įvai- 
riuose uostuose, pavyzdžiui, Kinijoje, kur štai šito iš- 
mokau. 

Kad ir kur jis buvo šito išmokęs, Rigan vis tiek 
jautėsi jam dėkinga. Jo rankos pasinėrė į Rigan kūną, 
kartais net sukeldavo skausmą, bet ji greitai suprato, 
kad atsipalaidavus skausmas išnyksta. Treviso pirštai 
masažavo raumenis, padėdami atsikratyti nuovargio, 
apėmusio ilgai sėdint susigūžus skersgatvyje. Pamažu 
praėjo kojų ir blauzdų traukuliai. Kai jis ėmėsi pėdų, 
jos kūnas giliai įsikniaubė į minkštą čiužinį. Stebėdama- 
si ji pajuto, kad net rankos gali patirti įtampą. 

Rigan atsipalaidavo taip, kad negalėjo nė kruste- 
lėti, todėl jis pats apvertė ją ir atnaujino gydomuosius 
judesius. Pradėjęs nuo pėdų, jis glostė, beldė, mankšti- 
no, spaudė kiekvieną jos kūno centimetrą. Kai jis perė- 
jo prie veido, švelniai liesdamas skruostus ir odą aplink 
nosį smiliumi, ji beveik prarado sąmonę. 

Visiškai atsipalaidavusi, Rigan nesuvokė, koks 
jausmingas buvo masažas, kaip stiprių Treviso rankų 
prisilietimas, jo žvilgsnis, glostantis nuogą kūną, 
sužadino jos aistrą. Ji jautėsi kaip katė, išsitiesusi prieš 
saulę, visi raumenys nurimo, laukdami, kas laukia 
priekyje. 

Kai Trevisas pradėjo masažuoti jos klubus, tai 
buvo visai natūralu. Ant Rigan lūpų pasirodė švelni 

laukimo šypsena, ji neatsimerkė trokšdama tik justi, 
paklusti savo pojūčiamas. Ar Treviso rankų spaudimas 
sušvelnėjo, ar per jo pirštų galiukus geismas persidavė 
jai — nors ir užslopintas, bet ji suprato. 

— Taip, gražuole, — sušnibždėjo jis dusliu balsu 


ir ėmė giliai alsuoti. 4 
Jis nelietė merginos kūno lūpomis, nesigla dj 


prie jos, glostė ją tik rankomis — nuostabiomis, didelė* 
mis, stipriomis rankomis, kuriomis jos akivaizdoje 
lengvai mėtė suaugusius vyrus. Platūs pirštai su nuos- 
paudomis buvo vikrūs, švelnūs ir jaudino Rigan, vėl 
grįždami ten, kur ką tik buvo. 

Rigan pajuto, kaip viduje kūnas ėmė gausti, lyg 
būtų pradėjusi veikti senovinė mašina. Truputį išsilen- 
kusi, ritmingais judesiais ji atidavė jam savo kūną. 

— Prašau jūsų, — sušnibždėjo ji, glostydama jo 
rankas ir braukdama pirštais per raumenis. — Prašau... 

Trevisas tuoj pat pakluso jai, nes jau buvo ant 
sprogimo ribos. Jų artumo jausmingumas ir jos minia- 
tiūrinio jauno kūno grožis užbūrė jį, ir Trevisas lėtai, 
labai lėtai užvaldė ją, nė akimirkos nesutrikdydamas 
švelnios palaimos. 

Rigan jau pakankamai žinojo apie kūnišką meilę, 
kad pratęstų šį pojūtį, ir sekė paskui jį, lyg jie būtų du 
dangaus kūnai, susilieję amžinai sąjungai. Vis dėlto ji 
negalėjo ilgai valdytis, nes greitai jos kvėpavimas 
padažnėjo, ir ji įsikibo gi komis į Treviso kūną. Po kelių 
sekundžių jų švelnumas peraugo į įniršį, geismas virto 
nepasotinamu alkiu. 

Kai pagaliau jų aistra pasiekė ribą, Rigan sušuko 
ir pajuto, kaip akyse tvenkiasi ašaros — tokia stipri buvo 
vidinio išsivadavimo jėga. |“ 

Kelias minutes ji gulėjo nejudėdama, ištirpusi 
erdvėje, nurimusi ir laiminga, atsipalaidavusi ir tyli. 

Trevisas lėtai atsiplėšė, pasirėmė galvą ranka ir 
pažvelgė į Rigan. Jo rudos akys patamsėjo, ir ji pirmą 
kartą pamatė, kokios tankios jo trumpos blakstienos. 

“Kas jis toks? —> pagalvojo ji. — Kas jis, privertęs 
mano kūną paklusti dieviškai muzikai?" Trevisas tylė- 

o merginai atrodė, kad mato J! pirmą kartą. Ji buvo 
Įeiti belaisvė, ir vis dėlto jis ja rūpinosi, elgėsi 
aip, lyg ji būtų reikalinga, ir net kelis kartus jautė 
sąžinės priekaištus dėl to, kad pavertė ją savo verge. 
Koks Žmogus galėjo būti kartu toks geras ir toks val- 
dingas? 

Apžiūrinėdama Trevisą, ji pagalvojo, kaip mažai 
apie jį žino. Ką jis galvojo, ką mylėjo ir kas jį mylėjo? Ji 
palietė jo skruostą ir perbraukė pirštais. Nejaugi šis 
vyras, kuris, regis, laiko, kad jam priklauso visas pa- 
saulis, sutvertas meilei? Ar paprastai moteriai pasiekia- 
ma padaryti jį savo vergu, paimti jo smarkiai plakančią 
širdį į savo mažutes rankas? 

Ji perbraukė ranka jo nuogą krūtinę, delnu 
užčiuopė, kaip pulsuoja širdis, suleido pirštus į plaukuo- 
tą krūtinę, o paskui nelauktai pačiai sau timptelėjo juos. 

— Liaukis, mažas velniūkšti, — sumurmėjo jis ir 


pabučiavo jos pirštus. — Man regis, kad turėtum būti 
dėkingesnė po to, kai priverčiau tave šūktelėti. 
— Dėkingesnė! — atsiduso Rigan, slėpdama 


šypseną. — Nuo kada vergė dėkoja savo šeimininkui? 

Trevisas nepasidavVė**N£gudrybei, o tik kažką 
sumurmėjo ir prisitraukė Rigan. Regis, jis nekreipė 
dėmesio, kaip išlinko jos kūnas nepatogia poza. 

Rigan ketino protestuoti, sakyti, kad negalės 
užmigti tokia poza, vijusi jį, bet Žodžiai, atsiradę 
pasąmonėje, tuojau k Jausdamasi lyg vynuogieno- 
jas, apipynęs aukšto ąžuolo kamieną, ji atsipalaidavo ir 
nugrimzdo į kietą miegą. 


62 


6 skyrius 


Svajinga ir jausminga Rigan nuotaika, kad ir kaip 
keista, išblėso jau kitą rytą, kai Trevisas šiurkščiai 
ištraukė ją iš lovos ir šliūkštelėjo ant veido rieškučias 
šalto vandens. Neatgaudama kvapo, ji pagaliau atsi- 
merkė ir kaip tik tą akimirką pamatė į ją skriejantį 
rankšluostį. 

— Renkis, — sviedė Trevisas per petį, grūsdamas 
į kimšte prikimštą lagaminą savo ir jos drabužius. 

Matydama, kad aksominei suknelei gresia dar 
didesnis pavojus, kai Trevisas kietai susuko ją, Rigan 
puolė jį. 

— Liaukis! Negalima šitaip elgtis su mano gražia 
suknele! — sušuko ji, ištraukė iš Treviso rankų suknelę 
ir meiliai išlygino ją. 

Nusileidęs Trevisas įdėmiai pažvelgė į ją. 

— Ji vis tiek suplėšyta. Kam ji tinka, jeigu ne sku- 
durams? 

— Suknelę galima susiūti, — atsakė ji, rūpestin- 
gai dėdama ją. — Aš labai gerai moku taisyti savo 
drabužius; be to, aksomo plaukeliai paslėps susiūtą 
vietą. 

— Nuo kada jaunos turtingos anglės ledi turi tai- 
syti savo drabužius? 

Ji staiga atsigręžė į Trevisą. 

— Nesakiau, kad esu tftinga. — Rigan perdėtai 
mandagiai nusišypsojo. 

— Kažkur yra įpainioti pinigai, antraip tavęs taip 
paprastai neišvytų! — Jo akyse šokinėjo kibirkštėlės, ir 
jis paglostė merginą Žemiau nugaros. — Arba, tiksliau 
sakant, stuktelėjo keliu į vieną Metą. — Bet ji nespėjo 
duoti oraus atsakymo, nes Trevisas mikliai pliaukštelė- 
jo jai. — O dabar renkis, nes vėl atsidursime lovoje, ir 
laivas išplauks be mūsų. 

Nugrimzdusi į apmąstymus, ji ėmė rengtis; bet 
netikėtai, veikiama savo jausmų, atsigręžė į Trevisą. 

— Iš tikrųjų manai, kad galiu sugundyti tave?.. 

Trevisas neturėjo supratimo, ką ji turi galvoje, 
bet, matydamas pusiau apnuogintą kūną ir ryškiai mė- 
lynas.akis, atsispindinčias nuo šilkinės suknelės, odą, 
vis dar žvilgančią po naktinių glamonių, ir jausdamas, 
kaip iki šiol svaigsta galva, jis įsitikino, kad Rigan gali 
įtikinti jį kuo tik nori. 

— Gana gundyti mane, renkis. Prieš tavo akis išti- 
si mėnesiai laive ir ten galėsi vaidinti gundytoją, bet 
dabar turime daug kitų reikalų. 

Užsiplieskusi dėl to, kad jis netinkamai suprato 
ją, Rigan visą savo dėmesį sutelkė į drabužius. O ką, 
jeigu šis amerikietis, svajingai galvojo ji, pasirodys... 
Pažvelgusi į Trevisą, kuris įmetė į skrynią batus ant šva- 
rių baltų marškinių, ji šyptelėjo. Tikriausiai jis niekada 
netaps džentelmenu, bet turi tokių galimybių. Ji išplė- 
tė akis, kai Trevisas uždarė skrynią, pasilenkė, paėmė 
už odinės rankenos ir išsitiesė, užmetęs ją ant nugaros. 

— Tu pasirengusi? — paklausė jis, nė nepaste- 
bėdamas baisaus svorio. 

Ji linktelėjo ir pirmoji išėjo iš kambario. 

Apačioje jiems buvo paruošti gausūs karšti pus- 
ryčiai, kokių jai dar neteko valgyti. 

— Per tave praradau daugiau maisto negu per visą 
gyvenimą, — pranešė jai 1tevisas. 

Ji šaltai pakėlė į Trevisą akis, paskui išraiškingai 
pažvelgė į jo plačią krūtinę. 

— O gal tau bus tik naudinga praleisti kelis 
pietus? | 

Trevisas nusijudkė, bet po kelių minučių ji paste- 
bėjo, kaip jis Žvilgčioja į veidrodį, lyg tyrinėdamas save. 
Ji nusišypsojo, ir ją apėmė džiaugsmas. 

Rigan sužavėjo skanus maistas. Ji patenkinta 

pastebėjo, kad prie stalo Trevisas laikosi neblogai. Gal- 
būt jis buvo ne toks delikatus kaip Farelas arba kiti jos 
aplinkos džentelmenai, bet geroje draugijoje atrodė 
gana padoriai. 

— Ką, ar man ragai išdygo? — erzindamas ją, 
paklausė Trevisas. 

Nekreipdama į jį dėmesio, Rigan vėl nuleido akis 
į pilnas lėkštes ir pati nustebo, kad pasikeitė jos nuo- 
taika. Matyt, priežastis ta, kad ji prisiminė, kaip iš- 
vakarėse pateko į keblią padėtį ir kaip Trevisas ją išgel- 
bėjo. 

Tiesą sakant, mintis apie kelionę į Ameriką 
pradėjo jai patikti. Rigan buvo girdėjusi, kad Amerikoje 
viešpataujančios laisvės dėka galima praturtėti. O ką, 
jeigu toje primityvioje šalyje ji susikraus turtus ir grįš į 
Angliją — ir pas Farelą — nugalėtoja?! 

Pajutusi ant smakro Treviso ranką, ji atsipeikėjo. 

— Tu vėl tolsti nuo manęs? — negarsiai paklausė 
jis. — Arba ketini užmušti mane sapne? 

— Nei viena, nei kita. Aš negaiščiau tam laiko. 

Linksmai šyptelėjęs, Trevisas pakilo nuo stalo ir, 
ištiesęs ranką, padėjo jai atsistoti. 

— Manau, Amerikoje tau seksis. Ten reikalingos 
moterys su tokiu charakteriu kaip tavo. 

— O aš maniau, kad visos amerikietės — grakš- 
tumo ir drąsumo įsikūnijimas. 

— Visada galima rasti tobulėjimo galimybių. — 
Trevisas nusijuokė ir paėmė ją už rankos. — O dabar 
laikykis arčiau manęs, ir viskas bus gerai, — visai rimtai 
perspėjo jis. 

Jai nereikėjo du sykius kartoti, ir kai juodu išėjo 
iš viešbučio, ji pati prigludo prie Treviso rankos. Į nosį 
trenkė žuvies kvapas, ji išgirdo įprastą uosto triukšmą 
ir akimirkai prisiminė, kaip į ją įsikibo vyrų rankos. 

Trevisas mąsliai stebėjo ją, suprasdamas , kodėl 

jos akyse sustingo baimė. Jis įmetė sunkią skrynią į jų 
laukiantį vežimą ir paaiškino vežikui, į kurį uostą reikia 
ją pristatyti. Kai vežimas pajudėjo, jis vėl kreipėsi į 
Rigan: 

| — Baimės įmanoma atsikratyti tik vienu būdu — 
eiti pasitikti pavojų. Kai nukrenti nuo arklio, reikia tuoj 
pat užšokti ant jo. | 

Rigan vos girdėjo šį ne visai suprantamą patari- 
mą ir tik dar arčiau pasislinko prie Treviso, stipriai su- 
griebusi jo ranką. 

— Ar greitai atvažiuos ekipažas? — sušnibžėjo 
ji. 

— Ekipažo nebus, — linksmai atsakė Trevisas. — 
Eisime į laivą pėsčiomis. Kai jį pasieksime, jau būsi įpra- 
tusi. Reikia, kad kiekvieną sykį, eidama pro prieplauką, 
nesigūžtum iš baimės arba nuo pašvinkusios Žuvies 
kvapo. 

Jo Žodžių prasmę Rigan ne iškart suprato. Atšli- 
jusi nuo Treviso, sviedė į jį neramų žvilgsnį. 

— Kas tai, savita amerikietiška logika? Nenoriu 
eiti pėsčia pro šią... šią vietą. Reikalaju, kad pasamdy- 
tum ekipažą. 

— Ką, reikalauji? — Trevisas nusišypsojo. — 
Gyvenimas išmokė mane, kad galima reikalauti tik tuo 
atveju, jeigu reikalavimas įgyvendinamas. Gal esi pasi- 
rengusi nusigauti iki laivo viena? 

— Juk tu neversi manęs? — sušnibždėjo ji. 

— Ne, brangioji, — ramiai atsakė jis ir paėmė jos 
ranką. — Aš net nepaliksiu tavęs vienos šioje šalyje, o 
juo labiau šioje purvinoje vietoje. O dabar nusišypsok. 
Mudu eisime į laivą pėsčiomis, ir tu pati pamatysi, kad 
šalia manęs negresia joks pavojus. 

Nors ir nerimaudama, Rigan greitai pajuto pa- 
sivaikščiojimo malonumą. Trevisas rodė jai įvairius sta- 

tinius, sandėlius ir tavernas, papasakojo juokingą istori- 
ją apie peštynes, įvykusias vienoje smuklėje. Greitai ji 
jau juokėsi ir nesikabinėjo nusiminusi už jo rankos. Keli 
jūreiviai, be darbo stovintys prie akmeninės sienos, 
pradėjo aptarinėti ją, ir nors Rigan negirdėjo jų žodžių, 
bet prasmė buvo aiški. Trevisas ramiai paprašė jos luk- 
telėti, priėjo prie jūreivių ir kažką pasakė. Jie tuoj pat 
nusiėmė kepures, priėjo prie Rigan ir sutrikę palinkėjo 
labo ryto bei gero plaukiojimo. 

Iš pradžių ji nustebo, o paskui apsidžiaugė kaip 
katė, pavaišinta grietine. Rigan pakėlė į Trevisą akis ir 
vėl paėmė jį už rankos. 

Pralinksmėjęs jis pasilenkė ir pabučiavo ją į nosį. 

— Mieloji, jeigu tu šitaip į mane žiūrėsi, mudu 
nė už ką nepasieksime laivo. Matyt, teks užtrukti vie- 
name iš šių viešbučių. 

Ji nuleido akis, tačiau išsitiesė, aukštai iškėlė 
galvą ir nužingsniavo lengva eisena lyg nesiekdama ko- 
jomis žemės. O svarbiausia — Rigan baimė išgaravo. 
Jos pirštai nė sekundės nepaleido Treviso rankos, bet 
dabar ji žinojo, kad šito lengvo prisilietimo pakanka, 
kad jaustųsi saugi. Matyt, ne taip jau blogai būti šalia 
šio didžiulio amerikiečio, jeigu įvairūs Žemo sluoksnio 
žmonės jai Žemai lenkiasi. 

Greičiau, negu ji būtų norėjusi, jie priėjo laivą, 
kurio dydis sužavėjo Rigan. Veston Menoro sodyba visa 
galėjo tilpti viršutiniame laivo denyje. | 

— Kaip jautiesi? — paklausė Trevisas. — Juk tau 
nebaisu? 

— Ne, — nuoširdžiai atsakė ji ir giliai įtraukė 
šviežio jūros oro. 

— Buvau tuo tikras, — išdidžiai tarė Trevisas ir 
nusivedė ją laiptais aukštyn. 

Ji nespėjo nieko apžiūrėti, nes Trevisas nuvedė 

ją prie laivo smailagalio. Iš visų pusių ją supo susipynę 
lynai storio sulig jos koja, o virš galvos kaip voratinklis 
vijosi vantai. 

— Tai takelažas, — aiškino Trevisas, mikliai 
padėdamas jai apeiti jūreivius ir maisto produktų dėžes. 

Jis stumtelėjo ją prie siaurų įvijų laiptų ir nusilei- 
dęs įvedė į mažą, bet švarią ir sutvarkytą kajutę. Ka- 
jutės sienas atstojo skliautuotos pertvaros, išdažytos 
dviem mėlynos spalvos atspalviais. Prie vienos sienos 
stovėjo plati lova, viduryje prie grindų pritvirtintas sta- 
las, o priešingoje pusėje prie sienos — dvi drabužių 
skrynios. Pro langą į kajutę skverbėsi dienos šviesa. 

— Na, ką pasakysi? — švelniai paklausė Trevisas. 

Ji nustebo — jo balse skambėjo lyg ir liūdesio 
gaidelės. 

— Labai gražu, — nusišypsojo ji ir atsisėdo ant 
kėdės prie lango. — O tavo toks pat geras kambarys? 

Trevisas nusišypsojo. 

— Ko gero, toks pat geras. O dabar palauk manęs 
čia, kol aš patikrinsiu, kaip talpinamas mano krovi- 
nys. — Jis sustojo tarpduryje ir atsigręžė. — Kartu 
paieškosiu tarp keleivių siuvėjos, kurią pasamdžiau, ir 
atsiųsiu pas tave. Pažiūrėsi, kas guli skryniose, ir nus- 
pręsi ko tau pirmiausia reikia. — Jo akys blykstelė- 
jo. — Dar pasakiau jai, kad išmestų iš galvos mintį apie 
naktinius marškinius — aš turiu būdą, kaip tave sušil- 
dyti. 

Tai pasakęs, jis išėjo, o Rigan sutrikusi žiūrėjo į 
uždarytas duris. Keleiviai! Kaip, jis papasakojo kelei- 
viams, kad ji miegos su juo? Nejaugi keleiviai ir yra jo 
draugai iš Amerikos, kurie, ji tikėjosi, ateityje Žiūrės į 
ją su derama pagarba? 

Nespėjo kaip reikiant pagalvoti apie šį naują ne- 
malonų įvykių posūkį, kai durys atsidarė ir įėjo aukšta 

liesa moteris. 

— Aš beldžiausi, bet niekas neatsakė, — pareiškė 
ji, susidomėjusi apžiūrinėdama Rigan. — Jeigu norite, 
ateisiu vėliau. Trevisas pasakė, kad turėsiu daug dar- 
bo, taigi pakaks visai kelionei. Čia valtyje — oi, Trevi- 
sas juk sakė, kad tai laivas — yra viena moteris. Taigi 
pagalvojau, kad įkalbinsiu ją padėti man. Nežinau, ar 
gebės ji susidoroti su darbu, bet nors jau nusiūs siūlės. 

Ji patylėjo ir toliau apžiūrinėjo Rigan. 

— Kas jums, misis Stenford? Jūs pradedate sirgti 
jūros liga ar jau pasiilgote namų? 

— Ką? — silpnu balsu paklausė Rigan. — Kaip 
jūs mane pavadinote? 

Moteris nusijuokė ir atsisėdo šalia Rigan. Jos 
akys buvo gražios, nuostabios putlios lūpos, bet ilga 
smaili nosis. | 

— Atrodo, nei jūs, nei Trevisas neįpratote, kad 
esate vedę. Kai jo paklausiau, ar seniai susituokėte, jis 
pažiūrėjo į mane taip, lyg ne į jį kreipčiausi. Tai bent 
vyras! Jiems reikia dešimt metų, kad suprastų, jog 
prarado laisvę. 

Kalbėdama ji apžiūrinėjo kajutę. 

— Bet aš jums pasakysiu, kad santuoka sukurta 
vyrams; vedę žmoną, jie gauna dar vieną vergę. Na ge- 
rai! — Netikėtai ji sustojo. — Kur jūsų audiniai? Ma- 
nau, laikas pradėti. 

Rigan galvoje knibždėjo šimtai painių minčių. Per 
pastarųjų dienų rūpesčius ji visiškai pamiršo drabužius. 
Moteris užjausdama paglostė Rigan ranką: 

— Regis, jūs dar neatitokote: tapti tokio Žmogaus 
kaip Trevisas Žmona, ir visa kita, o dar kelionė į 
nežinomą šalį, — labai didelė našta iškart užgriuvo jus. 
Manau, geriau ateisiu vėliau. 

“ Žmona", — pagalvojo Rigan. Kai kuria prasme 

ji buvo Žmona. Bent jau daug maloniau įsivaizduoti save 
Treviso žmona, negu žiūrėti tiesai į akis. 

Moteris jau stovėjo ant kajutės slenksčio, kai Ri- 
gan atsitokėjo. 

— Palūkėkite! Neišeikite. Nežinau, kur yra au- 
diniai. Nors ne, Trevisas sakė, kad jie skryniose. 

Plačiai šypsodamasi, moteris ištiesė jai ranką. 

— Vadinuosi Sara Trambul, ir man malonu su 
jumis susipažinti, misis Stenford. 

— O, taip! — Rigan atsiduso. Ši moteris labai jai 
patiko, nors ir savitai kalbėjo anglų kalba. 

Sara akimirksniu atsiklaupė ir atvožė pirmosios 
skrynios dangtį. Tylėdama ji įsispitrėjo į daugybę spal- 
vų, į minkštus šilkinius audinius su gražiais raštais — ji 
buvo sužavėta. 

— Matyt, tai kainavo Trevisui nemaža auksinių 
monetų, — pagaliau prabilo Sara. 

Rigan apėmė stiprus kaltės jausmas prisiminus, 
kad sąmoningai išsirinko daugiau drabužių, negu reikia, 
tik dėl to, kad Trevisas suglumtų įsitikinęs, jog negali 
apmokėti sąskaitos. Ir vis dėlto akivaizdu, kad jis 
apmokėjo, ir ji paklausė savęs, kiek jam kainavo, gal- 
būt turėjo ką nors užstatyti arba parduoti? 

— Jūs kažko vėl pažaliavote. Ar jums tikrai ne- 
kenkia supimas? 

— Ne, viskas puiku. 

— Na ir gerai, — pareiškė Sara, vėl žvilgčiodama 
į skrynios vidų. — Trevisas neperdėjo sakydamas, kad 
čia darbo mėnesiams. Manote, ir antrojoje skrynioje 
tiek pat audinių? " 

Sunkiai įkvėpusi oro, Rigan pažvelgė į uždarytą 
dangtį. | 

— Bijau, kad taip. 

— Bijote'? — Sara nusijuokė ir ištraukė iš skrynios 

odinę rankinę. — Pažiūrėkite! — sušuko ji ir išpylė tai, 
kas buvo viduje, sau'ant kelių. Pabiro standaus popie- 
riaus ritinėliai. Tai buvo keturių moteriškų suknelių ak- 
vareliniai eskizai. — Jūs išsirinkote šias sukneles? 

Paėmusi lapus į rankas, Rigan nusišypsojo. 
Suknelės atrodė nuostabiai, o ir patys eskizai priminė 
tikrus meno kūrinius. Pradėjusios pakuoti ritinius, Sara 
ir Rigan pamatė, kad visos suknelės ir apsiaustai buvo 
rūpestingai sukirpti, ir kiekviename ritinyje rado ap- 
dailą. 

— Atrodo, visa, ko man reikia, jau sukirpta, — 
pranešė Sara, nusijuokusi iš savo sąmojo. Surinkusi 
iškarpas ir audinius, ji pareiškė, kad pradeda darbą, ir 
išėjo iš kajutės taip pat veržliai, kaip ir buvo įėjusi. 

"Kelias minutes Rigan sėdėjo viena prie lango, 
apžiūrinėdama kajutę, ir galvojo, kokie nuotykiai laukia 
ateityje. Prisiminė Farelą ir panoro, kad jis Žinotų — ji 
yra laive, plaukiančiame į Ameriką, ir jai siuvami 
drabužiai, verti princesės. 

Nepamena, kiek laiko sėdėjo nejudėdama, bet 
pamažu jos klausą pasiekė už durų pasigirdę balsai. 
Visą ankstesnį gyvenimą jai teko leisti laiką labai ne- 
didelėje erdvėje, paskėndusiai savo mintyse. Dabar ji 
suprato, kad gali laisvai Žiūrėti į pasaulį ir elgtis kaip 
tinkama ir kad kajutės durys atdaros. Jai reikia pakilti 
tik kelias pakopėles, ir ji atsidurs tikro laivo denyje. 
Giliai atsidususi ir pasijutusi paukšte, paleista iš narve- 
lio, ji išėjo iš kajutės ir akimirką stabtelėjo prie apa- 
tinių tamsių laiptų pakopų. Kai šalia jos atsilapojo 
durys, ji iš netikėtumo net pašoko. 

— Prašau atleisti, — tarė gandagus vyriškas bal- 
sas. — Nežinojau, kad čia kas nors yra. — Rigan neat- 
sakė, ir žmogus tęsė: — Kadangi mums teks būti kaimy- 
nais, turėčiau prisistatyti. Gal aš per daug įkyrus? 

Matyt, kapitonas suteiks mums garbę, pristatęs mus vie- 
ną kitam. 

Šio jaunuolio nepriekaištingos manieros buvo 
malonus siurprizas Rigan po to, kai per pastarąsias die- 
nas nejautė net elementaraus mandagumo, nuo kurio 
jau beveik atprato. 

— Mes būsime kaimynai, — nusišypsojo ji. — 
Todėl dabar galime nepaisyti formalumų. 

— Tada leiskite prisistatyti. Esu Devidas Vein- 
raitas. 

— O aš — Rigan Elina... Stenford, — atsakė ji, 
truputį pagalvojusi. Nenorėjo sakyti tikrosios savo pa- 
vardės arba leisti suprasti šiam naujam pažįstamui, ko- 
kie jos tikrieji santykiai su Trevisu. „ 

Jis švelniai paėmė ją už rankos ir paklausė, ar ji 
norėtų pakilti su juo į viršutinį denį. 

— Atrodo, laivas dar nepakrautas, todėl galima 
pramogauti stebint, kaip amerikiečiai elgiasi tarp 
savųjų. Nors, turiu prisipažinti, kartais sunkiai supran- 
tu jų dialektą. 

Denį apšvietė šilta ryški salė, ir Rigan apėmė 
džiugus jaudulys matant aplink zujančius Žmones. Jie 
išlipo laivo pirmagalyje papildomo denio apačioje. 
Greitai Rigan ir Devidas suprato, kad trukdo dirbti, ir 
laiptais pakilo į denį. Iš aukšto jie galėjo ramiai stebėti 
visa, kas vyko laive, taip pat ir prieplaukoje. Kartu Ri- 
gan galėjo įsižiūrėti į Devidą Veinraitą. Jis buvo neaukš- 
to ūgio, atviro veido ir šiaudų spalvos plaukaiš. Eilutė 
buvo pasiūta iš geros vilnos, kaklaraištis atrodė neprie- 
kaištingai baltas, o ant nedidelių kojų puikavosi minkš- 
tos tymo odos bateliai Jis priklausė tam džentelmenų 
tipui, kurį ji pažinojo anksčiau — rankos buvo skirtos 
fortepijono klavišams arba neskubant žaisti su brendžio 
taurele. Matydama jo plonus pirštus, ji su pasibjau- 

rėjimu pagalvojo, kad netašytas Trevisas tikriausiai savo 
storu pirštu gali iš karto paspausti du klavišus. Tiesa, ji 
turėtų pripažinti, kad stori Treviso pirštai kartais palies- 
davo reikiamas stygas. | 

Nuo šitų slaptų minčių ant jos lūpų pasirodė 
šypsena, ji nusigręžė nuo Devido, kuris aiškino, kodėl 
plaukia į tą barbarišką Ameriką, ir ėmė žvilgsniu ieškoti 
Treviso. 

— Negaliu perteikti, kaip džiaugiuosi, kad man 
teks keliauti anglės ledi draugijoje, — kalbėjo Devi- 
das. — Kai mano tėvas pasiūlė man vykti prižiūrėti jo 
nuosavybę šioje laukinėje šalyje, iš pradžių išsigandau. 
Teko girdėti nemaža pasakojimų apie tuos kraštus, be 
to, pažintis bent su vienu amerikiečiu gali sukelti pasi- 
bjaurėjimą jų šalimi. Jūs tik pažiūrėkite! — Jis giliai 
atsiduso. — Kaip tik tai turėjau galvoje. 

Apačioje du jūreiviai numetė krovinį, kurį nešė į 
denio vidurį, iš ten kitas jūreivis tempė jį į triumą, ir 
pradėjo stumdyti vienas kitą. Netikėtai vienas iš jų pa- 
bandė suduoti antrajam į pasmakrę, bet nepataikė. 
Nespėjo vėl užsimoti, kai priešininkas kumščiu trenkė 
jam į nosį. Akimirksniu pliūptelėjo kraujas, ir nukentė- 
jusysis vėl pradėjo įniršęs mosuoti kumščiais. 

Nežinia iš kur atsirado Trevisas, griebė juos abu 
(jie buvo Žemesnio ūgio negu jis) ir atplėšė nuo denio. 
Buvo gerai girdėti, ką jis galvoja apie šių jūreivių el- 
gesį ir ką jiems pažadėjo, jeigu jie ir toliau triukšmaus. 
Pakratęs juos kaip šunyčius, nubloškė į priešingas pu- 
ses, liepė susitvarkyti, nusiprausti ir imtis darbo, o pats 
nunešė jų pamestus daiktus prie laukiančio jūreivio. 

— Štai apie tai aš ir kalbu, — pareiškė Devi- 
das. — Tie amerikiečiai nesilaiko jokios tvarkos. Juk 
tai anglų laivas, ir kapitonas anglas, ir vis dėlto šis 
amerikietis... Šis netašytas ametikietis mano, kad turi 

teisę įsakinėti ekipažui. Be to, šitų mušeikų nereikėjo 
taip paprastai paleisti. Už blogą elgesį derėjo kaip rei- 
kiant juos nubausti. Kiekvienas kapitonas žino, kad vie- 
nintelis būdas išvengti nepaklusnumo — užgniaužti 
pačias jo užuomazgas. 

Be abejo, Rigan pritarė jam. Ji daug kartų girdė- 
jo panašias dėdės Džonatano kalbas, bet Treviso gebėji- 
mas susitvarkyti su ginčininkais jai atrodė veiksmingas 
ir protingas. Susimąsčiusi ji paniuro ir bandė suprasti, 
kas teisus iš tikrųjų. 

Užsigalvojusi Rigan ne iškart pastebėjo, kad Tre- 
visas moja jai ranka. 

— Atrodo, jis šaukia jus, — pranešė Devidas su 
pasidygėjimu, ne visai tikėdamas savo akimis. 

Stengdamasi laikytis rafinuotai, Rigan manda- 
giai pamosavo Trevisui, paskui nusuko akis į šoną. Prie- 
šingai negu Trevisas ji nenorėjo patraukti dėmesio. 

— Vargu ar jis apsidžiaugė, — nustebęs paklausė 
Devidas. — Regis, ateina čionai. Gal pakviesti kapi- 
toną? 

— Ne! — atsiduso Rigan, žiūrėdama į Trevisą ir 
nejučiomis jam šypsodamasi. 

— "Tu be manęs liūdėjai? — Trevisas nusijuokė, 
pakėlė ją ant rankų ir ėmė suktis. 

— Paleisk mane! — įpykusi šūktelėjo ji, nors 
veidą nušvietė džiugi išraiška. — Nuo tavęs sklinda kva- 
pas kaip nuo sodininko! 

— O iš kur žinai, kaip kvepia sodininkas? — Jis 
aiškiai ją erzino. 

Už Rigan nugaros Devidas garsiai kostelėjo. 

Užsiplieskusi Rigan bandė atstumti Treviso 
rankas. 

— Misteri Veinraitai, prašom susipažinti su Tre- 
visu Stenfordu. 

Ji maldaudama pakėlė akis. 

— Tai... Mano vyras, — sušnibždėjo ji. 

Trevisas nė nemirktelėjo. Priešingai, jis nusišyp- 
sojo dar meiliau ir paspaudė ploną lygią Devido ranką. 

— Džiaugiuosi susipažinęs su jumis, misteri Vein- 
raitai. Anglijoje jūs buvote pažįstami su mano žmona? 

“Kaip vikriai jis sumelavo!"* — pagalvojo Rigan. 
Ir vis dėlto gerai, kad jis šitaip išgelbėjo jos garbę. Vi- 
sai įmanoma buvo tikėtis, kad Trevisas, kaip dažnai 
būdavo, juoksis iš jos. 

— Ne, mes ką tik susipažinome, — negarsiai at- 
sakė Devidas, žiūrėdamas tai į jį, tai į ją, kol Trevisas 
šeimyniškai laikė apglėbęs siaurus Rigan pečius. Jo 
akivaizdoje išauklėtą ir elegantišką anglę ledi glėbesčia- 
vo puslaukinis, nemokantis elgtis darbo jautis. Jis pa- 
noro nusišluostyti delną, kuriuo palietė Trevisą. 

Jeigu Trevisas ir pastebėjo, kaip jaunuolis suraukė 
viršutinę lūpą, tai neišsidavė, o Rigan pabandė atgauti 
savo orumą, lengvai atstūmusi Treviso ranką. 

— Tikėjausi, kad jūs anksčiau buvote susitikę, — 
tarė Trevisas, nekreipdamas dėmesio į Rigan, nes jo 
žodžiai nuskambėjo truputį keistokai, lyg jis kalbėtų 
nenuoširdžiai. — Mieloji, turiu tęsti darbą, — vėl nu- 
sišypsojo jis. — O tu pasilik čia, nelipk į Žemutinį denį, 
supratai? 

Nelaukdamas atsakymo, jis atsigręžė ir nužvelgė 
Veinraitą. 

— Tikiuosi, galiu palikti ją jūsų globai? — man- 
dagiai ir oficialiai, bet kartu lyg ir šaipydamasis pa- 
klausė jis. 

Rigan labai panoro suduoti jam. 

Jis greitai nusigręžė ir nudundėjo laiptais žemyn, 
o Rigan paklausė savęs, ar tik jis nepavydi. Galbūt Tre- 
visas sunerimo, kad vargu ar gali varžytis su tokiu džen- 
telmenu kaip Veinraitas. 

7 skyrius 


Pakilus vandeniui, laivas išplaukė į jūrą. Rigan 
jaudinosi taip, kad prarado apetitą, ir ją kankino toks 
smalsumas, jog negalėjo nė sekundės palikti denį, todėl 
nepastebėjo, kaip Devido veidas išblyško ir jis ėmė 
mėšlungiškai gaudyti orą. Kai atsiprašęs jis pasišalino, 
Rigan nusišypsojo ir nepajudėjo nė iš vietos. Virš jos 
galvos skraidė rėksmingos žuvėdros, o jūreiviai kėlė 
bures. Supimas priminė, kad laivas tuojau išplauks į 
jūrą, Ir ji pradės naują gyvenimą. 

— Atrodai laiminga, — pasigirdo už nugaros ty- 
lus Treviso balsas. 

Ji negirdėjo, kaip jis pakilo trapu. 

— Taip, aš laiminga. O ką tie Žmonės veikia? Kur 
veda šie laiptai? Ir kas tokie kiti keleiviai? Ar jų ka- 
jutės tokios kaip mūsų, ar nudažytos kitokia spalva? 

Trevisas nusišypsojo ir ėmė pasakoti, ką Žinojo 
apie laivą. Jie plaukia dvidešimt keturių patrankų brigu; 
patrankų reikia kovai su piratais. Kiti keleiviai gyvena 
žemutiniame denyje vidurinėje laivo dalyje. Jis nieko 
neprasitarė apie siaubingą tų patalpų tvankumą, apie 
griežtas taisykles, ribojančias keleivių judėjimą. Tik 
jiems abiem ir Veinraitui buvo leidžiama laisvai vaikš- 
čioti po laivą. 

Trevisas paaiškino, kodėl beveik visi laivai dažomi 
geltona spalva. Iki Amerikos revoliucijos visus laivus 
tepdavo sėmenų aliejumi, dėl kurio po kiekvienos ap- 
dailos mediena tamsėdavo. Juo senesnis laivas, juo tam- 
sesnis jo apkalas. Per karą anglai įprato pulti laivus iš 
patamsėjusio medžio, kol kažkam šovė į galvą dažyti 
visus laivus taip, lyg jie būtų nauji. 

Trevisas parodė jai kelias raudonų dažų dėmes ir 
paaiškino, jog beveik visos laivo vidaus įrangos dalys, 
ypač prie patrankų, buvo dažomos tokia spalva, kad 

ekipažas įprastų ir nepultų į paniką, kai kautynių metu 
aplink jūreivius pasirodys raudonos kraujo dėmės. 

— Iš kur visa tai žinai? — susidomėjusi paklausė 
Rigan. 

— Kada nors papasakosiu apie savo gyvenimą 
laive, medžiojančiame banginius; o kol kas eime valgy- 
ti. Jeigu, Žinoma, turi apetitą. 

— Kodėl turėčiau prarasti apetitą? Mes labai se- 
niai pusryčiavome. 

— Bijojau, kad tave ištiks tas pat, kaip ir tavo 
bičiulį — jūros liga. Manau, kad dauguma keleivių 
žemutiniame denyje dabar vemia į naktipuodžius. 

— Tikrai? Trevisai, turiu jiems kaip nors padėti. 

Nespėjo ji prieiti prie trapo, kai Trevisas stvėrė 
ją už rankos. 

— Vėliau daugeliui bus bloga, o dabar eisi ir 
pavalgysi. Šiandieną tau buvo ilga diena. 

Nors ji ir jautėsi pavargusi, jai be galo įgriso klau- 
sytis jo liepimų. 

— Aš nealkana ir galiu vėliau pailsėti. Geriau 
eisiu ir padėsiu kitiems keleiviams. 

— O aš sakau, kad geriau klausytum manęs, todėl 
priimk mano žodžius savo žinion. 

Ji piktai pažvelgė į Trevisą, nė nejudėdama iš vie- 
tos. Pasilenkęs prie jos, Trevisas ryžtingai tarė: 

— Arba klausai manęs, arba nunešiu tave žemyn 
visos komandos akivaizdoje. 

Ją apėmė bejėgiškumo jausmas. Na kaip įtikinti 
šį žmogų? Kaip įteigti, kad jai svarbiausia būti naudin- 
gai artimui? 

Kai Trevisas ištiesė ranką prie jos peties, ji staiga 
apsigręžė ir nubėgo į kajutę. Atsisėdusi prie lango, 
stengėsi sulaikyti ašaras. Sunku buvo svajoti, kad vieną 
gražią dieną ji taps garbinga ledi, jeigu jai komanduoja 
kaip mergiūkštei. 

Po kelių minučių įėjo Trevisas, nešdamas pilną 
padėklą maisto. Jis rūpestingai padengė stalą, paskui 
atsisėdo prie jos. 

— Vakarienė paruošta. 

Jis norėjo paimti ją už rankos, bet Rigan atitraukė 
ranką. 

— Prakeikimas! — Jis įniršęs pašoko. — Na, ko 
žiūri, lyg būčiau tave sumušęs? Aš tik pasakiau, jog tau 
neverta vėluoti vakarienei ir aukoti miegą, kad padė- 
tum Žmonėms, kurių nė nepažįsti. 

— Pažįstu Sarą! — sušuko ji. — Tu nesakei, kad 
man reikia pailsėti; tu pasakei — aš privalau pailsėti! 
Tu niekada nieko nesiūlai, o visada tik reikalauji. Ar 
tau neatėjo į galvą, kad turiu savo nuomonę? Anglijoje 
laikei mane užrakintą, neleidai išeiti net pro duris, o 
dabar laikai uždarytą šioje kajutėje. Kodėl tau nepriri- 
šus manęs prie lovos arba neprikausčius grandinėmis 
prie stalo? Kodėl atvirai neprisipažinus, kas aš tau? 

Gražiame Treviso veide atsispindėjo visa jausmų 
gama, bet svarbiausia — jis sutriko. 

— Juk aiškinau, kodėl negali likti Anglijoje. Aš 
net paklausiau jaunuolio, su kuriuo buvote denyje, ar 
esate pažįstami. Tada laivas dar stovėjo uoste, ir jeigu 
jis atsakytų teigiamai, dar būčiau galėjęs grąžinti tave 
šeimai. 

Rigan akyse vėl pradėjo tvenktis ašaros: ji manė, 
kad Trevisas pavydi, o iš tiesų jis ieškojo dar vienos ding- 
sties, kaip atsikratyti jos. 

— Atleisk, kad aš apsunkinau tave, — išdidžiai 
tarė ji. — Gal tau būtų geriau išmesti mane už borto ir 
išvengti nereikalingų rūpesčių? 

Trevisas nustebęs pažiūrėjo į ją: 

— Net jeigu pragyvensiu tūkstantį metų, vargu 
ar suprasiu tavo minčių tėkmę. Suvalgyk ką nors ir 
paskui, jeigu panorėsi, nuvesiu tave žemyn. Tada galėsi 

ištisą naktį laikyti kenčiančiųjų galvas virš naktipuodžių. 

Jis buvo toks giažus, jo didelės išraiškingos akys 
taip maldavo ją, jis taip stengėsi suteikti jai malonumo. 
Na kaip paaiškinti Trevisui, kad jai reikalinga pasirinki- 
mo laisvė, teisė pačiai priimti sprendimus? Ir sau pa- 
čiai, ir dėdei bandė įrodyti, kad yra šio to verta. 

Atsirėmusi į jo ranką, Rigan nuėjo prie stalo, bet 
niekaip nepajėgė atsikratyti niūrios nuotaikos. Ji stum- 
dė maistą lėkštėje, bet beveik nieko nevalgė. Rigan 
stengėsi klausytis Treviso, bet niekaip negalėjo susitelk- 
ti į jo Žodžius. Galvojo, kad visą gyvenimą jai lemta būti 
kažkieno belaisve, kuriai nebus leidžiama savarankiš- 
kai priimti nė vieno sprendimo. 

— Išgerk vyno, — švelniai pasiūlė Trevisas. 

Ji nuolankiai ištuštino savo taurę ir pajuto, kaip 
atsipalaidavo. Atrodė natūralu, kad Trevisas pakėlė ją, 
stipriai prispaudė prie savęs ir nunešė į lovą. Kol jis 
nurenginėjo Rigan, ji buvo kaip rūke ir jau beveik snau- 
dė. Net, kai jis nurengė ją ir pabučiavo į kaklą, Rigan 
tik nusišypsojo ir kietai užmigo. 

Supratęs, kad labiausiai jai reikia miego, Trevi- 
sas suvyniojo ją į antklodę, o paskui pakilo į denį 
surūkyti cigarą. 

— Na kaip, įsikūrėte kajutėje? 

Trevisas atsigręžė į kapitoną, priėjusį iš užpa- 
kalio. 

— Manau, viskas bus gerai. 

Kapitonas pažiūrėjo į Trevisą, kuris, sukandęs 
dantyse cigarą, atsirėmė alkūnėmis į turėklus, ir pa- 
klausė rimtu balsu: 

— Kas tau nesiseka, drauguži? 

Trevisas nusišypsojo. Daugelį metų kapitonas 
draugavo su Treviso tėvu, kol tas mirė. 

— Ką tu žinai apie moteris? 

— Vyrai apie jas žino mažai, — pasakė kapito- 

nas, sulaikydamas šypseną ir džiaugdamasis, kad nieko 
rimta neatsitiko. — Atleisk, kad nesusipažinau su tavo 
jauna žmona. Sako, ji gražuolė. 

Apžiūrinėdamas cigarą, Trevisas atsakė ne iškart. 

— Taip, mano žmona... Tiesiog man nepavyksta 
suprasti ją. — Jis buvo ne iš tų, kuris dalijasi švenčiau- 
siomis savo mintimis, todėl daugiau nieko nesakė. Išsi- 
tiesęs Trevisas pakeitė temą. — Manai, baldai gerai išsi- 
laikys triume? 

— Manau, kad taip, — atsakė kapitonas. — Bet 
kam tau dar baldai? Juk kol kas nepristatei prie savo 
namo naujo iligelio? 

Trevisas šyptelėjo. 

— Ne, šito neprireiks bent iki tol, kol turėsiu nors 
penkiasdešimt vaikučių, kad užpildytų tuos kambarius, 
kurie jau yra name. O baldai vienam draugui. Tiesa, 
nusipirkau žemės sklypą. Šiais metais pasėsiu medvil- 
nės dar daugiau. 

— Dar daugiau! — nustebęs prabilo kapitonas, o 
paskui apibrėžė ranka prieš juos esantį denį. — O man 
reikia tik šito. Nepamenu, kiek dabar turi akrų žemės? 

— Manau, apie keturis tūkstančius. 

Netikėdamas savo ausimis, kapitonas nepatikliai 
šyptelėjo. 

— Tikiuosi, tavo žmonelė — gera šeimininkė. 
Tavo motina atidavė ūkiui visus savo sugebėjimus ir jė- 
gas, 0 po tėvo mirties, ko gero, ūkis padvigubėjo. 

— Manau, ji susidoros, — įsitikinęs atsakė Tre- 
visas. — Labos nakties, sere. 

Grįžęs į kajutę, jis neskubiai nusirengė, atsigulė 
ir priglaudė prie savęs Rigan. Užmigdamas sumurmėjo: 

— Klausimas, ar aš su ja susitvarkysiu? 


Rigan prireikė paros, kad įsitikintų: Trevisas buvo 
teisus, tvirtindamas, kaip sunku turėti reikalų su ser- 

gančiais jūros liga. Nuo ankstyvo ryto iki gilios nakties 
ji tik ir šluostė vėmalus bei plovė juos nuo Žmonių 
drabužių. Keleiviai neturėjo jėgų laikyti galvas virš por- 
celianinių indų, kuriuos ji pakišdavo, ir jie per daug 
kentėjo, kad rūpintųsi, kur dedasi skrandžio turinys. 
Motinos gulėjo ant siaurų gultų, šalia jų verkė vaikai, o 
Rigan ir dvi kitos moterys valė nešvarumus ir sunkią 
valandą stengėsi nuraminti keleivius. 

Prie nuosavų Rigan rūpesčių dar prisidėjo ir siau- 
bas, kurį ji patyrė matydama, kokiomis sąlygomis gyve- 
na keleiviai. Jie buvo patalpinti trijose patalpose: vie- 
na — šeimyninėms poroms, o dvi kitos — vienišiems 
vyrams ir moterims, ir komanda griežtai stebėjo, kad 
viengungiai laikytųsi kuo toliau vienas nuo kito. Sese- 
rims nebuvo leidžiama kalbėtis su broliais, tėvams — 
su dukterimis. O per tas pirmąsias kančių ir negandų 
dienas visi taip rūpinosi savo artimaisiais. 

Kiekviename miegamojo skyriuje buvo eilėmis 
sustatyti kieti siauri gultai. Praėjimuose gulėjo keleivių 
daiktai: skrynios, dėžės, ryšuliai, pintinės, ir ne tik su 
drabužiais bei daiktais, reikalingais gyventi Naujajame 
Pasaulyje, bet ir su maisto atsargomis visam plaukioji- 
mo laikui. Kai kas jau ėmė gesti, ir nuo to kvapo 
keleivius pykino dar labiau. 

Rigan ir dar dvi moterys zujo po bendrą moterų 
skyrių, joms teko visą laiką laipioti per skrynias arba 
apeiti jas. 

Kai ji grįžo į savo kajutę, kuri, palyginti su tuo, 
ką matė, atrodė kaip rūmai, pajuto, kad pavargo daug 
labiau, negu manė. 

Trevisas iškart atidėjo knygą ir apglėbė Rigan. 

— Mylimoji, tau buvo sunku, — sušnibždėjo jis. 

Prigludusi prie jo krūtinės, ji tik linktelėjo džiaug- 
damasi, kad šalia sveikas ir stiprus Žmogus ir kad da- 
bar ji toli nuo dieną matyto skurdo. 

Prisiglaudusi prie jo pusiau pro miegus, ji atsi- 
palaidavo, vos suprasdama, kas vyksta, kai jis pasodino 
ją ant kėdės ir nuėjo atidaryti durų, į kurias kažkas 
beldė. Net kai išgirdo teliūskuojant vandenį, jai neužte- 
ko jėgų atsimerkti. Pagaliau ištisą dieną ji girdėjo tik 
vandens teliūskavimą, kai skalbė drabužius, vystyklus 
ir plovė nešvarius naktipuodžius. 

Šypsodamasi iš pasitenkinimo, ji suglebo. Trevi- 
so rankos tuo metu ėmė atseginėti jos suknelę. Buvo 
malonu, kad su ja terliojasi, o ne jai reikia prižiūrėti 
pašalinius Žmones. Trevisas nurengė Rigan ir paėmė ant 
rankų. Ji su tokiu džiaugsmu svajojo, kaip užmigs; bet 
kai jos nugara pajuto karštą vandenį, ji atsimerkė. 

— Tau reikia nusiprausti, mano kvepiantis drau- 
guži. — Pamatęs jos nustebimą, Trevisas nusijuokė. 

Karšto vandens, nors ir jūros, pojūtis buvo nuos- 
tabus, ir ji atsilošė padėdama Trevisui. 

— Aš tavęs nesuprantu, — sušnibždėjo ji silpnai, 
stebėdama, kaip stiprios rankos muiluotame vandenyje 
prausė jos kūną. 

— Ką tu nori suprasti? Atsakysiu į visus tavo 
klausimus. | 

— Prieš kelias savaites būčiau pasakiusi, kad 
žmonių grobikas — nusikaltėlis ir jo vieta kalėjime, o 
tu... 

— Ką — aš?-Grobiu gražutes jaunas ledi, slepiu 
jas, bet nemušu? Bet kuriuo atveju šitaip nedažnai bū- 
na. — Jis nusišypsojo. 

— Ne, — atsakė ji rimtai. — Tu ne toks, bet, man 
regis, esi pasirengęs viskam. Negaliu tavęs suprasti. 

— O kokius Žmones tu supranti? Savo mažylį 
Veinraitą? Sakyk, kiek vyrų sutikai gyvenime? Kiek 
mylėjai? 

Jos atsakymas nustebino Trevisą. 

— Vieną vyrą, — atsakė ji. — Buvau įsimylėjusi 

vieną kartą ir vargu ar dar kada nors įsimylėsiu. 

Sekundę Trevisas įsižiūrėjo į Rigan veidą. Jis 
pastebėjo, kaip jos žvilgsnis į tolį sušvelnėjo, kaip 
išsilenkė lūpų kampučiai. 

Tik akimirką Rigan pavyko atsiduoti savo prisi- 
minimams apie Farelą, apie tai, kaip jis pasipiršo, ir 
staiga ji sučiaudėjo: tiesiai prieš ją Trevisas įmetė į van- 
denį muilo gabaliuką. 

— Baik pati arba lauk, ko! ateis tavo mylimasis ir 
nupraus tave, — šūktelėjo jis. Durys su trenksmu 
užsidarė paskui jį. 

Šypsodamasi nuo minties, kad pagaliau privertė 
jį pavyduliauti, ji išlipo iš vonios ir ėmė šluostytis. Pa- 
galvojo, kad Trevisui išeis į naudą, jeigu supras, jog jis 
ne vienintelis vyras jos gyvenime, pasaulyje yra ir kitų 
Žmonių. Kai ji atplauks į Ameriką ir jie išsiskirs, Trevi- 
sas galbūt nustos galvoti, kad ji niekam tikusi. Tikriau-: 
siai ji net susiras į Farelą panašų vyriškį, kuris pamils 
ją, negalvodamas apie tai, kad ji nemokša. 

Įsirangiusi į lovą, Rigan staiga pasijuto visai vie- 
niša. Farelas jos nemyli, jam reikia tik pinigų. Nereika- 
linga ji ir savo dėdei. O tas keistas, išdidus ir geras Tre- 
visas davė suprasti, kad ji reikalinga jam tik kuriam 
laikui. Ji pravirko jausdamasi vieniša, pavargusi, alka- 
na ir nelaiminga. 

Kai grįžęs Trevisas apsikabino Rigan, ji įsikibo į 
amerikietį rankomis, nuogąstaudama, kad tas vėl išeis. 

— TIyliau, mieloji, nurimk. Tau nieko negresia, — 
sušnibždėjo jis, bandydamas paguosti Rigan. Bet kai ji 
prigludo prie jo lūpų; Trevisas daugiau jau negalėjo 
galvoti apie paguodą. 

Rigan nesuprato, kodėl: gal dėl to, kad visą die- 
ną praleido su kenčiančiais žmonėmis, o gal dėl ją kanki- 
nančių minčių apie vienišumą, bet ji labai apsidžiaugė 
pamačiusi Trevisą. Ji pamiršo, kad yra nelaisvėje ir kad 

turi apsimesti, jog tarytum nenoriai atsako į jo glamo- 
nes. Rigan tik suprato, kaip beviltiškai jai reikalingas 
Trevisas, kaip nori, kad ją apkabintų ir mylėtų, kad 
suteiktų galimybę pasijusti visatos dalele, o ne niekin- 
gu tuščiu priedu. 

Ji drąsiai palietė jo marškinių apykaklę, ir ištrū- 
kusi saga nulėkė į kitą kajutės galą. Treviso plaukuota 
krūtinė buvo vyriškumo įsikūnijimas ir priminė jai, kad 
jis vyras. Rigan pirštai lietė Treviso krūtinę ne švelniai, 
o atkakliai, net šiurkščiai, glostė odą, jautė, kaip ji 
pradeda kaisti. 

Trevisas pasitraukė, kad nusivilktų likusius dra- 
bužius. Jo akys žibėjo, karštos lūpos liepsnojo. Kai jis 
atsisėdo ant lovos krašto ir ėmė traukti batus, Rigan 
atiteko jo plati raumeninga nugara. Ji kandžiojo Trevi- 
so pečius, o jos krūtinės speneliai lengvai ir jaudina- 
mai slydo jo nugara. Paskui jos lūpos pasiekė gilią įdubą 
prie stuburo, bučiuodamos, glamonėdamos ir mėgau- 
damosis Treviso kūnu. Ji pirštų galiukais lietė jo šonkau- 
lius, o krūtine ir pilvu glostė nugarą. Treviso jėgos 
požymis — tvirti iškilę raumenys, skiriami įdubimų, — 
nurimo po Rigan pirštais, ir tai leido jai pajusti savo 
valdžią. 

Rigan pabučiavo jo ausies spenelį, paskui staiga 
prikando jį, pasigirdo jos Žemas murkiantis juokas. 
Staigiu judesiu Trevisas atsigręžė, apkabino ją ir- krito 
ant jos. Jos geismas buvo toks pat karštas, ir ji nekant- 
riai laukė. 

Trevisas buvo apakintas jos pasirengimo — jam 
jau ne sykį buvo tekę tramdyti save dėl Rigan drovu- 
mo. Jis glamonėjo ją su visu savo kunkuliuojančiu 
įkarščiu ir aistra, staigiai įėjo į ją, glostydamas jos sėd- 
menis, ir vis stipriau glaudė. 

Kai jų susijaudinimas pasiekė kulminaciją, jie 
davė valią savo kūnams, kurie išsisėmę ir nusilpę 

krūpčiojo. 

— Ką tu su manimi darai? — sunkiai alsuodamas, 
Trevisas suspaudė ją taip stipriai, kad vos neuždusino. 

Neturėdama jėgų galvoti, Rigan tik laikėsi už jo. 
Kai ji greitai nugrimzdo į kietą miegą, jau nesuvokdama, 
kas aplink dedasi, Trevisas pasilenkė prie jos ir žiūrėjo 
į veidą, glostydamas plaukus, paskui rūpestingai užklojo 
Rigan paklode. Bet net pro miegus ji jautė jo glamones, 
galingo kūno artumą, šilto alsavimo prie ausies sal- 
dumą. Sujudėjusi Rigan atsimerkė, pro miegus jam nu- 
sišypsojo, dėkinga priėmė lengvą bučinį ir vėl nusišyp- 
sojo. Kai Trevisas padėjo galvą ant pagalvės šalia jos, 
pagaliau Rigan kūnas nurimo. 

Kitą dieną kartojosi tas pats sunkus darbas, susi- 
jęs su kvapais — pagalba keleiviams, kėnčiantiems nuo 
jūros ligos. Artėjant vakarui, Trevisas paprašė Rigan 
eiti į kajutę ir pailsėti, kitaip iš jos nebus jokios nau- 
dos. Jo įsakmus tonas suerzino Rigan. 

— Galėtum padėti žmonėms, o ne slampinėti po 
denį, — atkirto ji. 

— Aš slampinėju? — Jo lengva šypsena, 
panašesnė į kreivą grimasą, įsiutino Rigan. 

Pirmiausia atkreipė dėmesį į jo aprangą: į per- 
mirkusią prakaitu ir sūriu jūros vandeniu palaidinę bei 
plačias jodinėjimo kelnes, sukištas į minkštus aulinius 
batus. Jo siaurą liemenį juosė platus juodos odos diržas. 
Netikėtai Rigan atspėjo atsakymą į kelis klausimus: 
pavyzdžiui, kaip Trevisas gavo atskirą kajutę. Matyt, jam 
tenka atidirbti už ją. 

— Ir kuo gi aš galiu padėti? — paklausė jis. — 
Jeigu lauki, kad šluostyčiau svetimas nešvarias lūpas, 
tai klysti. 

Trevisas turi atidirbti už savo vietą laive, o ji — 
juo labiau, todėl mintis apie poilsį tapo nepakenčiama, 

— Šį rytą prarado sąmonę du keleiviai iš viršu- 

tinių gultų. Bandžiau kalbėtis su jūreiviais, bet jie tik 
juokėsi. 

— Matyt, jie juokėsi todėl, kad nežino, kaip elg- 
tis su tavimi. Kas dar? 

— Reikia, kad kas nors rūpintųsi vyresniais vai- 
kais. Pamaniau, gal surastum Sarą Trambul? Aš jau 
kelias dienas jos nemačiau. 

— Sara užsiėmusi, — ryžtingai atsakė jis, — bet 
kitais reikalais pasistengsiu padėti. 

ž Nuo silpnų Rigan pečių nusirito sunki našta. Ji 
žinojo, kad Trevisas ištesės Žodį. 

— Ir toliau žiūrėk į mane tokiomis akimis, tada 
pastatysiu kiekvienam keleiviui po atskirą namuką de- 
nyje. : | 

Juokaudama ir jausdama, kad nuotaika pagerė- 
jo, Rigan grįžo prie savo pareigų. 

Po kurio laiko Trevisas pasirodė moterų skyriaus 
tarpduryje, nešdamas dėžę su dailidės įrankiais. Mote- 
rys ėmė spiegti iš pasipiktinimo, nes buvo vos prisiden- 
gusios, bet labai greitai pasijuto ramios Treviso draugi- 
joje. Jis juokavo kartu su jomis, pasakojo, kaip vyrai 
nuobodžiauja be jų ir laukia nesulaukia, kada pakils į 
denį, ir tada kelionė bus ne tokia nyki. 

Priešingai, negu buvo sakęs Rigan, jis palaikė vie- 
nai moteriai indą ir atsargiai nušluostė lūpas. Jis per- 
vystė du trapius kūdikėlius ir perstumdė kelias sunkias 
skrynias, kad atlaisvintų praėjimą. Be to, Trevisas dar 
pataisė sulaužytus gultus, patikrino kitus ir sutvirtino 
išklibusius. 

Jam išėjus iš skyriaus, visos keleivės šypsojosi — 
rodos, tvankiame miegamajame padvelkė gaivus vėjas. 

— Viešpatie, — atsiduso viena moteris, kurios 
vaiką Trevisas pervystė. — Kas tas nuostabus Žmogus? 

— Jis mano, — pareiškė Rigan taip garsiai ir tvir- 
tai, kad moterys ėmė juoktis, o Rigan užsiplieskė. 

— Meilute, jums nėra ko drovėtis. Tiesiog kas 
naktį dėkokite Dievui už jo gerumą. 

— O gal naktį jai kas kita galvoje, — tarė plonas 
ir skambus kažkieno balsas. 

Rigan apsidžiaugė, kai viena keleivė sudejavo, ir 
atsirado dingstis pabėgti atsikračius panašių juokelių. 
Bet, padėdama moteriai, Rigan staiga pasipiktino. Tie- 
siai jos akyse Trevisas flirtuoja su kitomis! Be abejo, jis 
patenkintas, kad visos moterys sukasi apie jį; jam pa- 
tinka, kad tik jį vieną leidžia į vienišų moterų skyrių. 
Leidžia! Kaipgi, Trevisas Stenfordas niekada IEP AAEYS 
leidimo, o padarys ką panorės. 

Staigiai pastačiusi ant stalo ąsotį vandens, Rigan 
kas akimirką vis labiau niršo. Žinoma, jis negalėjo elg- 
tis su Rigan kaip su ledi, nes pažinojo ją tik lovoje. Šis 
aukštas šiurkštus amerikietis mokėjo elgtis su moteri- 
mi tik kaip su jam būtinu daiktu. Jam visos moterys 
vienodos — ir ligonės, ir lovoje, ir apsirengusios atlaso 
sukniomis; jis įsitikinęs, kad jų paskirtis — teikti jam 
malonumą. 

Prieš saulėlydį ji pakilo denį, kad išplautų mo- 
linius puodus. Čia Trevisas ir du jūreiviai mokė juos 
apsupusius vaikus rišti mazgus. Dvylikos metų mergaitė 
paėmė kažkokio audinio skiautę, o ant Treviso kelių 
sėdėjo dvimetis berniukas ir stengėsi suvokti mazgo, 
kurį rišo Trevisas, gudrybes. Atsigręžęs į Rigan, Trevi- 
sas nusišypsojo ir vėl žaidė su vaikais. 

Ji išdidžiai kilstelėjo galvą ir vėl nužingsniavo į 
tvankų skyrių, įsiutusi dėl to, kad net vaikams jis toks 
patrauklus. Nors moterims Rigan ir pareiškė, kad Tre- 
visas jai priklauso, ji vis dėlto suprato, kad neturi jam 
jokios galios, kad yra jo belaisvė, žaisliukas, ir, at- 
plaukęs į Ameriką, Trevisas greitai jos atsikratys, be 
abejo, susiras kitą. Ji ėmė įtariai apžiūrinėti keleives 
miegamajame, bandydama iš anksto numatyti varžovę. 

Rigan išėjo iš moterų skyriaus blogai nusiteiku- 
si. Dėdė tvirtino, kad ji niekada nebūna nuoširdi, stum- 
dama jį į keblią padėtį; bet per pastarąsias savaites tiek 
visko įvyko, kad Rigan labai pasikeitė. 

Jų kajutė buvo tuščia. Ji stovėjo prie lango ir 
žiūrėjo į žvaigždes. Durys atsilapojo. 

Trevisas greitai pasilenkė į šoną, kai tiesiai į galvą 
nuskriejo alavinis ąsotis. 

— Ką?.. — buvo bepradedąs jis. 

Rigan griebė nuo lentynos dar vieną ąsotį. 

— Tu mėgsti flirtuoti, taip? — riktelėjo ji. — Tau 
patinka, kai moterys sukasi apie tave? Kai jos visos 
virkauja:"Koks puikus žmogus!" 

Antrasis ąsotis kliudė jo petį. 

Kai Rigan siekė trečiojo, Trevisas puolė per ka- 
jutę ir sugriebė ją už rankos. Ir vėl jo veidas nušvito 
lengva linksma šypsena: | 

— Nepasiduok susierzinimui. Atsimink, kad kaž- 
kada buvai ledi. 

Jo išdidi šypsena, suvokimas, kad dėl Treviso ji 
nustojo būti ledi, įsiutino Rigan; kraujas plūstelėjo jai 
į veidą. 

— Aš tavęs nekenčiu! — išrėkė ji ir alkūnėmis 
ėmė daužyti jo krūtinę. 

Jo nepatenkintas murmėjimas teikė jai džiaugs- 
mo, ir nespėjo jis prisidengti, kai Rigan spyrė jam į 
kulkšnį. 

Trevisas pasitraukė ir ėmė glostyti sumuštas vie- 
tas, bet jo veide sustingo nustebimo išraiška. 

— Kodėl mums nepakalbėjus ramiai? Kas tave 
taip įsiutino? | 

— Įsiutino? — ji mėgdžiojo jo Žodžius raiškiu 
balsu. — Mane piktina tavo pasitikėjimas, lyg į viską 
turėtum pirminę teisę. Tau patiko, kad moterys 
susižavėjusios žiūrėjo į tave? Kaip buvo bjauru, kad, 


88 


išnaudodamas vaikus, siekei jų palankumo. Ir ką gi: kai 
aš tau atsibosiu, tu pavogsi vieną iš jų? 

— Visai tikėtina, — atsakė Trevisas, atkišęs 
smakrą. Jo akyse šokinėjo kibirkštėlės. — Bent jau vie- 
na iš jų pasirodys dėkingesnė negu tu. Ko gi nepa- 
klausei, kuri iš jų norėtų pasikeisti su tavimi vietomis? 

— Tu puskvailis įžūlus galvijas, kokio dar nesu 
mačiusi! — šūktelėjo ji. — O tau nešovė į galvą, kad aš 
nenoriu būti tavo belaisvė ir kad kitos moterys taip pat 
šito nenori? Ką, aš turiu būti dėkinga tau, kad laikai 
mane prieš mano valią, atsitempei į laivą, plaukiantį į 
šalį, kurios nekenčiu, ir grasini papasakoti apie tikruo- 
sius mūsų ryšius, jeigu nepasiliksiu su tavimi? 

— Jau aiškinau, kodėl negalėjau paleisti tavęs 
Anglijoje. — Jo balsas skambėjo dusliai. — Buvau tau 
gana švelnus, saugojau tave kaip galėjau, tu kaip ir anks- 
čiau per daug romantiška, kad suvoktum tiesą. At- 
simink, kas atsitiko dokuose, kai uosto padugnės 
užpuolė tave! | 

Beveik tą patį Rigan teko girdėti iš savo dėdės. 
damas. 

— Aš neprivalau jaustis dėkinga, — tarė ji. — Ir 
man nieko daugiau iš tavęs nereikia. Nesijaudink, laive 
manęs niekas neužpuls. Todėl aš išeinu ir gyvensiu vie- 
nišų moterų skyriuje. — Nuleidusi akis į savo paprastą 
muslininę suknelę, kurią tik praėjusią naktį Sara pa- 
siuvo jai, ji pridūrė: — Amerikoje bandysiu uždirbti 
pinigų, kad atsilyginčiau tau už šią suknelę. O likusias 
gali parduoti. 

Ji nusigręžė ir, išdidžiai pakėlusi galvą, 
nužingsniavo prie durų. Trevisas ne iškart suprato, kad 
Rigan iš tikrųjų išeina, kad jai užteks atkaklumo. Nesu- 
vokdamas, ką daro, Trevisas čiupo ją už suknelės. O 

kadangi Rigan pasuko į vieną pusę, o Trevisas patraukė 
ją į kitą, plonas muslinas akimirksniu perplyšo nuo vir- 
šaus iki apačios. 

Treviso pyktis akimirksniu peraugo į geismą: jis 
aistringai rijo ją akimis, džiaugdamasis, kad jos pašėlu- 
siai besikilnojanti krūtinė visiškai apsinuogino. 

— Ne! — sušnibždėjo ji, iš visų jėgų stengdamasi 
išvengti jo liepsnojančio žvilgsnio. 

Galingomis rankomis jis apkabino Rigan per lie- 
menį ir priglaudė prie savęs taip, kad jos nugara labai 
išsilenkė. 

Iš pradžių ji priešinosi, įniršusi norėjo mesti jam 
iššūkį, įrodyti, kad priklauso tik sau, bet nuo jo prisi- 
lietimo, nuo Treviso bučinių ant veido ji neteko jėgų. 

— Tu elgsies taip, kaip aš pasakysiu, meilute, — 
suriaumojo Trevisas, pakėlęs ją ant rankų ir glamo- 
nėdamas lūpomis kaklą. — Tu — mano iki tol, kol esi 
man reikalinga. 

Rigan užsimerkė, atlošė galvą ir visiškai pakluso 
Trevisui, jau nesvajodama pabėgti nuo to, kuris taip 
lengvai valdė ją. Išgirdusi plyštančio audinio garsą ir 
pajutusi, kaip atsilapojo marškiniai, Rigan vėl pradėjo 
priešintis. 

— Mano! — sušnibždėjo Trevisas. — Aš tave 
radau, ir tu mano. 

Nespėjo ji atitokti, kaip Trevisas visu savo svoriu 
ir dideliu kūnu prispaudė ją prie sienos. 

Jo bučiniai pasidarė karšti, lyg būtų norėjęs prary- 
ti ją. Rigan kvėpavimas taip pat padažnėjo. Ji apkabino 
Treviso pečius, pro marškinius įsikibdama pirštais į 
kūną, glausdamasi prie jo, kad ją sutraiškytų. 

Viena ranka Trevisas godžiai perbraukė jos ap- 
nuogintą koją, paglostė ją ir užmetė Rigan koją sau ant 
klubo. Degdama iš geismo, Rigan apglėbė jo kūną ko- 

jomis, sukabinusi pėdas už nugaros, o jis, laikydamas 
ją, glostė jos nugarą. | 

Jo rankos glamonėjo Rigan kūną, jaudindamos ir 
dirgindamos ją, ir žadino beprotišką aistrą. Ji taip ir 
nesuprato, kada jis apnuogino apatinę savo kūno dalį. 
Kai Trevisas kilstelėjo ją rankomis už liemens ir įėjo į 
ją, Rigan atsimerkė, bet tik sekundei: 

Ji visa buvo jo valioje, negalėdama nė krustelėti, 
prispaudusi nugarą prie sienos ir apglėbusi Trevisą ko- 
jomis, ojis ėmė kilnoti ją, valdydamas jos kūną ir rody- 
damas, ką daryti toliau. Jausdama jo kūno artumą, Tre- 
viso klubų judesius po savimi, jo spaudimą, Rigan vos 
neišprotėjo. Įsikibusi pirštais į jo plaukus, mergina su- 
sitraukė, kai Trevisas dar tvirčiau prispaudė ją, grasin- 
damas perlaužti pusiau, susilieti su ja, užvaldyti. Jis 
lengvai kilnojo ją vis greičiau ir greičiau, kol nuo ją 
deginančios kančios saldumo ji suriko. Treviso lūpos 
įsisiurbė į ją, kai jis suglebo, o jos kojos kaip plieninis 
lankas gniaužė jį; Rigan kūnas krūpčiojo, nusilpęs ir 
jausdamas savo bejėgiškumą, ir pasitenkinimo jausmas 
sužadino ramybę. 

Palengva Rigan susiprato, kur yra ir kas ji tokia, 
0 jos bejėgis kūnas prigludo prie galingos Treviso 
krūtinės. Jis švelniai bučiavo jos drėgną kaklą, tebe- 
laikydamas ją ant nuleistų rankų. Kaip kūdikį, kaip 
pačią brangiausią ir švelniausią būtybę pasaulyje, Tre- 
visas nunešė ją ir paguldė į lovą. 

Jausdamas, kad jos kūnas pavargo ir tapo lyg be 
kaulų, jis nusivilko marškinius ir atsigulė šalia Rigan. 

— Šiandieną vėl nevakarieniausime, — 
sušnibždėjo jis visai neapgailestaudamas. Sutelkęs jėgų 
likučius, jis priglaudė Rigan prie savęs, ir jų šlapi kūnai 
susiliejo. 

— Na kaip aš galiu paleisti tave? — sušnibždėjo 
jis, kai jie ėmė migdytis. 

Kitą rytą Rigan buvo labai sunku atlaikyti Trevi- 
so žvilgsnį. Dėl to, kaip jis Žiūrėjo — išdidžiai ir pasiti- 
kinčiai — ji panoro paleisti į jį peilį. Matyt, jis manė, 
kad viską žino apie Rigan, kad ji jo valioje, kad pakan- 
ka jam tik mostelėti pirštu, ir ji priklausys jam. | 

Kaip ji troško išsklaidyti tą jo veido išraišką! Kaip 
norėjo nors kartą pamatyti, kad Trevisas bent sykį ne- 
gauna to, kas jam priklauso. 

Per pusryčius pasigirdo skubus beldimas į duris, 
ir įėjo Sara Trambul. | 

— Oi, atleiskite! — pasakė ji. — Paprastai judu 
tokiu laiku jau būnate išėję. 

— Sara, užkąsk truputį, — tarė Trevisas paten- 
kintas šypsodamasis ir žiūrėdamas į Rigan taip, lyg būtų 
supratęs, kodėl ji nežiūri jam į akis. 

Bet Sarą labiau domino suplėšytos muslino 
skiautės, kuriomis virto išvakarėse pasiūta suknelė. Juo- 
kaudama ji priekaištingai ir kartu pašaipiai žvilgtelėjo 
į Trevisą ir atsakė: 

— Trevisai, jeigu tu šitaip traktuosi mano darbą, 
tai kam man siūti kitas sukneles? 

Perbraukęs ranka plaukus ir sviedęs skubų žvilgs- 
nį į nusigręžusią Rigan, jis nusijuokė. 

— Stengsiuosi tvardytis. O dabar eisiu — reikia 
padėti jūreiviams denyje. Šiame reise kapitonui trūks- 
ta Žmonių. Beje... — Jis šyptelėjo. — Jeigu dar turėsiu 
jėgų. 

Prieš išeidamas iš kajutės, jis pabučiavo Rigan į 
vėsų skruostą. 

Sara garsiai atsiduso ir švelniai pažvelgė į uždary- 
tas duris. 

— Kad būtų tokių vyrų daugiau, galbūt aš ir 
ištekėčiau. 

Jeigu Rigan žinotų rinktinius žodžius, tą akimirką 
jie labai praverstų. 

— Jūs turite darbo? — šiurkščiai sviedė ji. Bet 
jos tonas nesulaikė Saros. 

— Jeigu jis būtų mano, aš taip pat pavydėčiau. 

— Jis nie...! — piktai prabilo Rigan, bet susi- 
tvardė. — Trevisas Stenfordas — niekieno, — baigė ji 
ir ėmė dėlioti lėkštes ant padėklo. | 

Sara nutarė pakeisti pokalbio temą: 

— Jūs pažįstate keleivį iš priešais esančios ka- 
jutės? į 

— Devidą Veinraitą? Mes susipažinome neseniai. 
Ar su juo viskas gerai? 

— Nežinau. Per tas dvi dienas, kol siuvu jums 
sukneles, aš jau kelintą kartą ateinu į jūsų kajutę, bet 
negirdėjau iš ten nė garso. Jau pradėjau manyti, kad jis 
padeda keleiviams, sergantiems jūros liga. 

Paniurusi Rigan nutarė išsiaiškinti, kas yra. Ji 
atsiprašė Saros ir išėjo iš kajutės. Ir nors per pastarą- 
sias dienas ji jau buvo įpratusi prie blogų kvapų, smar- 
vė, kuri trenkė į nosį, kai atidarė Devido kajutę, buvo 
siaubinga. Tamsoje ji kuri laiką pastovėjo prie durų, 
žvilgsniu ieškodama Veinraito. 

Pagaliau pamatė, kad jis, bejėgiškai susigūžęs, 
sėdi ant kėdės prie lango, krūpčiodamas visu kūnu. Priė- 
jusi prie jo, ji iškart suprato, kad jis karščiuoja; iš įtar- 
tinai blizgančių akių ir nerišlios kalbos Rigan suvokė, 
kad jis kliedi. 

Ji atsigręžė, išgirdusi žingsnius už nugaros — Sara 
pasibaisėjusi apžiūrinėjo kajutę: 

— Kaip čia įmanoma gyventi? Ž 

— Paprašykite Treviso, kad atsiųstų čionai kuo 
daugiau karšto vandens, — nurodinėjo Rigan. — Dar 
man reikia skudurų ir muilo. 

— Zinoma, — atsakė Sara, nė kiek nepavydėdama 
Rigan, kurios laukė toks užsiėmimas. 


Pro Devido Veinraito kajutės langą sklindanti 
šviesa krito ant auksinių Rigan plaukų. Saulė apšvietė 
jos švelnią muslininę suknelę, skleidžiančią kvepalų 
aromatą, pabrėžiančią kiekvieną mažytį, auksu siuvinėtą 
rausvą pumpurą. Jos ranka lengvai prilaikė knygą, o 
tariami žodžiai buvo tokie pat švelnūs kaip ir ji pati. 

Devidas gulėjo, atsilošęs į pagalves, apvilktas šva- 
riais užvalkalais bei sudėtas ant gulto nuo lango, ir pa- 
kėlęs galvą. Jo ranka buvo perrišta, o balti kaip sniegas 
marškiniai atsilapoję prie kaklo. 

Praėjo mėnuo, kai Rigan rado jį sergantį ir 
apleistą. Tuoj pat išplaukus į jūrą, jam pasidarė bloga 
nuo supimo ir jis nuėjo į savo kajutę. Po kelių valandų 
Devidas nukrito nuo gultų ir susilaužė ranką. 
Kentėdamas nuo skausmo ir tvankumo, jis taip nusilpo 
ir buvo toks bejėgis, kad negalėjo prisišaukti pagalbos. 
Bandydamas vėl atsigulti ant gultų, jis paslydo ir prara- 
do sąmonę. Kai Rigan atėjo, Veinraitas nė neprisimi- 
nė, kas jis ir kur yra. Daugelį dienų po to, kai jam su- 
gipsavo ranką, niekas nė neįtarė, kaip jis kenčia. 

Visą tą laiką Rigan nesitraukė nuo jo: išvalė neš- 
varią kajutę, nuprausė Devidą. Ji nuolat buvo šalia ir 
net įkalbinėjo išgerti sūdytos mėsos sultinio. Rigan at- 
kakliai palaikė jo valią bei norą gyventi. Devidas buvo 
sunkus globotinis. Jam atrodė, kad miršta, kad daugiau 
niekada nepamatys Anglijos, kad kaltė už jo mirtį krenta 
ant Amerikos ir amerikiečių sąžinės. Jis ilgą laiką tvir- 
tino Rigan, kad gyvena paskutines valandas. 

Rigan džiaugėsi, kad dabar yra dingstis išvengti 
Treviso valdžios, kad pirmąkart gyvenime ji kažkam 
reikalinga ir niekam nėra našta. 

— Rigan, prašom neskaityti, geriau pakalbėkite 
su manimi, — įnoringai tarė Devidas, pajudinęs sužeistą 
ranką. 

— Apie ką jūs norite kalbėtis? Berods mes jau 
absoliučiai viską aptarėme. 

— Norite pasakyti, — visa, kas siejasi su mano 
gyvenimu. O kas buvo jūsų tėvai, kur jūs gyvenote Li- 
verpulyje, kaip susipažinote su šiuo amerikiečiu? 

Padėjusi knygą ant stalo, ji atsistojo. 

— Ko gero, mums reikia pasivaikščioti denyje. 
Šiandien tokia graži diena, ir mudviem ne pro šalį pasi- 
mankštinti. 

Silpnai šypsodamasis, Devidas nuleido kojas ant 
grindų ir kantriai laukė, kol Rigan padės jam atsistoti. 

— Mano paslaptingoji ledi, — tarė jis ir iš balso 
buvo galima justi, kad jis nieko prieš kuo mažiau apie 
ją Žinoti. 

Pirmąjį denyje jie sutiko Trevisą: Rigan laikė 
Devidą už liemens, o jis buvo apkabinęs ją per pečius. 
Rigan negalėjo nekreipti dėmesio į kontrastą tarp 
grakštaus šviesiaplaukio jaunuolio nepriekaištingais 
drabužiais ir įdegusio Treviso, kurio drabužiai įsisūrė- 
jo ir prakvipo prakaitu. 

— Nutarėte truputį prasiblaškyti? — mandagiai 
pasiteiravo Trevisas ir, kilstelėjęs antakį, pašaipiai 
šyptelėjo Rigan. 

Trumpai, beveik šiurkščiai Devidas linktelėjo ir 
vos ne stumtelėjo Rigan į priekį. 

— Na kaip jūs galėjote ištekėti už tokio žmo- 
gaus? — paklausė jis, kai jie liko vieni. — Jūs tokia gera 
ir švelni; vos pagalvoju, kad turite iškęsti šio bejausmio 
žaliūko iš kolonijų glamones, kai vėl pradedu sirgti. 

— Jis ne bejausmis! — skubiai paprieštaravo 
ji. — Trevisas... 

— Ir koks gi jis? — kantriai paklausė Devidas. 

Atsakymo nesulaukė. Pasitraukusi nuo jo, Rigan 
atsirėmė alkūnėmis į turėklus ir, žiūrėdama į vandenį, 
paklausė savęs, koks gi jai Trevisas? Naktį ji dejavo iš 
pasitenkinimo, ir karšta vonia, kurią jis ruošė jai 
vakarais, įtikino Rigan jo gerumu. Ir vis dėlto jos ne- 
apleido mintis, kad ji — Treviso belaisvė. 

— Jūs man neatsakėte, Rigan, — tarė Devi- 
das. — Jums negera? Tikriausiai pavargote. Suprantu, 
kad slaugyti mane — ne pats lengviausias darbas. Gal- 
būt jums... 

— Ne, — ji nusišypsojo, išgirdusi žinomus skun- 
dus. — Juk žinote, kokia maloni man jūsų draugija. Gal 
pasėdėkime? 

Ištisą dieną būdama su Devidu, ji neįsiklausyda- 
vo į jo žodžius. Užtai įdėmiai stebėjo, kaip Trevisas 
vikriai kabarojasi vantais, kaip rūpestingai deda storus 
sunkius lynus denyje. Kartais jis sustodavo ir mirktelė- 
davo Rigan, nuolat jausdamas jos žvilgsnį. 

Tą naktį ji pirmą kartą per tas ilgas savaites grįžo 
į kajutę anksčiau negu Trevisas. Kai jis įėjo, jo veidas ir 
akys švytėjo. 

Rodos, per pastarąsias savaites jis dar pagražėjo: 
veidas įdegė, raumenys dar labiau sutvirtėjo negu 
anksčiau. 

— Po sunkios dienos taip malonu tave matyti. 
Galėtum ir pabučiuoti mane sutikdama; ar visus buči- 
nius atidavei jaunajam Veinraitui? 

Jos džiaugsmas išgaravo. 

— Atrodo, turiu tylėdama pakęsti šiuos įžeidi- 
mus? Nors tu ir primetei man gėdingą ryšį, visai 
nereiškia, kad kitas vyras gali arba bent jau bando siekti 
to paties. ž 
Nusigręžęs Trevisas nusivilko marškinius ir ėmė 
praustis. | 

— Labai džiaugiuosi, kad šunytis nebandė uždėti 

leteną ant to, kas man priklauso. Jam tai, be abejo, ne 
pagal jėgas, bet norėčiau būti visiškai tikras. 

— Tu nepakenčiamas! Ir aš tau nepriklausau! 
Trevisas savimi patenkintas nusišypsojo. 

— Gal verta įrodyti, kad priklausai man? 

— Aš nepriklausau tau, — pakartojo ji atsitrauk- 
dama. — Galiu pati savimi rūpintis. 

— Hm, — Trevisas nusišypsojo ir priėjo prie jos. 
Jis švelniai ir kviečiamai perbraukė pirštu jos ranką ir, 
kai jos ryžtingai Žžiūrinčios akys virptelėjo, jis prisi- 
merkė. 

— Argi gebės tas nebrendyla sujaudinti tave vien 
pirštu? 

Ji atšlijo. 

— Devidas — džentelnemas. Mudu kalbamės apie 
muziką ir knygas, apie kurias tu nieko neišmanai. Jo 
šeima — viena iš seniausių Anglijoje, ir man patinka jo 
draugija. — Ji išdidžiai išsitiesė. — Neleisiu, kad savo 
pavydu trukdytum mūsų draugystei. 

— Pavydu? — Trevisas nusijuokė. — Jeigu kam 
nors ir pavydėčiau, tai, žinoma, ne tam bambekliui. — 
Jo žvilgsnis vėl surimtėjo. — Bet, regis, jo jausmai tau 
rimtėja, ir aš manau, kad turi su juo rečiau matytis. 

— Rečiau! — įsikarščiavo Rigan. — Tu ketini kiš- 
tis į mano gyvenimą! — Ji tęsė santūriau. — Aš — lais- 
va moteris ir, kai atplauksime į Ameriką, ketinu pa- 
sinaudoti savo laisve. Toks žmogaus kaip Devidas norės 
tuoktis, o nepradės versti moterį būti... jo verge. 

Trevisas ramiai padėjo rankas jai ant pečių. 

— Tu iš tikrųjų nori iškeisti mane į bernioką ir į 
auksinį žiedą? : , 

Jis pasilenkė ir m ją pabučiuoti, bet Rigan 
išsisuko. 

— Galbūt ir norėčiau sašaudyti — sušnibždėjo 
ji. — Vargu ar vyrai labai skiriasi vienas nuo kito. Jeigu 
Devidas pamils mane, mudu galbūt tiksime vienas ki- 

tam vedybiniame guolyje. 

Trevisas skaudžiai sugriebė ją už pečių. 

— Jeigu tas berniūkštis kada nors palies tave nors 
pirštu, aš sulaužysiu jam visus kaulus — tiesiog tavo 
akyse. — Jis šiurkščiai atstūmė ją ir įniršęs išbėgo iš 
kajutės. 

Tą naktį Rigan liko viena. Ji nenorėjo sau 
prisipažinti, kaip ilgisi Treviso, kokia jaučiasi vieniša 
be jo glamonių. Ištisą naktį vartėsi lovoje, tramdydama 
raudą, stengdamasi nepasiduoti baimei. 

Rytą pabudo su ratilais po akimis, ir Sara vėl jos 
nieko neklausinėjo. Juodvi sėdėjo kajutėje ir siuvo. 
Vakarėjant į duris pabeldė Devidas ir pasiteiravo, ar 
nenorėtų Rigan pasivaikščioti su juo. 

Kai jie pakilo į denį, Rigan, regis, matė tik Tre- 
visą, bet jis nė karto nepasuko galvos į jos pusę. 

Jo abejingumas papiktino ją, ir ji nukreipė visą 
dėmesį į Devidą, kuris skundėsi ilga kelione ir prastu 
maistu. Pastebėjęs, kad nuobodžiaujančią akių išraišką 
pakeitė susižavėjimas, jis nutilo ir sužiuro į Rigan. 

— Šiandieną jūs ypač žavi, — sušnibždėjo jis. — 
Nuo saulės jūsų plaukai įgavo raudonai auksinį atspalvį. 

Kaip tik tą minutę pro juos praėjo Trevisas, laiky- 
damas ant peties didžiulį drobės rietimą. 

— Dėkoju jums, Devidai, — atsakė ji garsiau, 
negu reikia. — Savo komplimentais verčiate moterį 
jaustis tikra karaliene. Net nepamenu, kada paskutinį 
kartą man sakė tokius žodžius. 

Net jeigu Trevisas ir girdėjo ją, tai neišsidavė ir 
nesulėtino žingsnio. 

Ir vėl ji praleido naktį viena. Ji labai norėjo paro- 
dyti Trevisui, kad, nors jis ir paliko ją, jai vis tiek. Ri- 
gan troško įrodyti, kad geba savarankiškai elgtis. Todėl 
kasdien vis atviriau koketavo su Devidu, kai Trevisas 
atsidurdavo netoli. 

Trečios dienos vakarą, kai Devidas palydėjo ją iki 
kajutės, užuot palinkėjęs kaip visada labos nakties, jis 
aistringai apkabino ją. 

— Rigan, — sušnibždėjo jis prie pat ausies. — 
Turite Žinoti, kad aš jus myliu. Pamilau iš pirmo žvilgs- 
nio... Ir kiekvieną naktį esu priverstas vienišas gulėti 
savo kajutėje, o tas... galvijas naudojasi teise liesti jus. 
Rigan, mylimoji, pasakykite, kad ir jūs jaučiate man tą 
patį. 

Nustebusi ji suprato, kad Devido bučiniai ir 
glėbesčiavimas kelia jai pasibjaurėjimą. Ji bandė ištrūkti 
iš jo glėbio. 

— Aš — ištekėjusi moteris! — atsiduso ji. 

— Ištekėjusi už Žmogaus, kuris nevertas bučiuoti 
jūsų suknelės palankų. Mes slėpsime mūsų meilę, kol 
atplauksime į uostą, o paskui sieksime nutraukti jūsų 
santuoką. Juk jūs neketinate praleisti visą gyvenimą su 
tuo skurdžiumi jūreiviu. Būkite mano, ir aš pastatysiu 
jums tokius namus, kokių dar niekas nematė toje atsili- 
kusioje šalyje. | 

— Devidai! — sušuko ji, jau iš visų jėgų stum- 
dama jį. — Tuoj pat paleiskite mane! 

— Ne, mano meile. Jeigu jūs nesiryžtate palikti 
jį, aš pats jam pasakysiu. 

— Ne! Prašau, nereikia! — Netikėtai ji pajuto, 
kad Trevisas buvo teisus. Devidas jai nereikalingas ir 
pastarosiomis dienomis ji tik naudojosi juo, kad 
sužadintų Treviso pavydą. 

Jis atgręžė į save jos veidą ir nubėrė karštais drėg- 
nais bučiniais, o Rigan dusdama bandė ištrūkti iš Devi- 
do glėbio. 

Ką tik Devidas glėbesčiavo ją, bet po sekundės 
jau išlėkė į orą. Nustebusi, netikėdama savo akimis, ji 
pamatė, kaip Trevisas smogė kumščiu Devidui į veidą 
ir ištižęs berniokas nulėkė prie sienos. Praradęs sąmonę, 

jis nuslydo ant grindų, o Trevisas dar sykį užsimojo. 

Puolusi prie jo, Rigan griebė Trevisą už rankos ir 
pakibo ant jos. 

— Ne! — sušuko ji. — Tu jį užmuši! 

Paprastai ramų Treviso veidą, atgręžtą į ją, 
iškreipė grimasa. Jo akys liepsnojo ir patamsėjo iš 
pykčio, o lūpos susičiaupė. Išsigandusi ji atšlijo. 

— Gavai, ko norėjai? — suriaumojo jis, piktai 
suraukęs tankius antakius. Nepasakęs daugiau nė 
žodžio, nusigręžė ir vėl nuėjo į denį. 

Visa drebėdama, Rigan stebėjo, kaip Devidas at- 
gauna sąmonę. Kraujas tekėjo jam iš nosies. Pirmas jos 
noras buvo padėti jaunuoliui. Bet, pamačiusi, kad jis 
bando pakilti, Rigan suprato, kad jis nelabai nukentė- 
jo, ir nubėgo į savo kajutę. Uždariusi duris, Rigan at- 
sišliejo į jas; jos širdis daužėsi, skruostais ritosi ašaros. 
Trevisas buvo teisus! Ji naudojosi Devidu, žaidė jo jaus- 
mais, vos nepažadėjo to, ko neketino daryti, ir vien dėl 
to, kad sužadintų Treviso pavydą. Bet priversti Trevisą 
pavyduliauti neįmanoma — ji viso labo tik jo nuosa- 
vybė. 

Kritusi ant lovos, ji ėmė raudoti. 

Po kelių valandų su skaudama galva ir paraudu- 
siomis akimis po sunkaus, neatnešusio palengvėjimo 
miego, ji atsipeikėjo nuo siaubingo supimo. Tyliai 
gulėdama, bandė suprasti, kas vyksta, kai netikėtas 
smūgis numetė ją nuo gultų ant kietų grindų, ir ji aps- 
vaigusi sustingo. Kajutės durys atsilapojo, atsitrenkė į 
pertvarą, o laivas metėsi į kitą šoną. Tarpduryje pasirodė 
Trevisas su sunkiu apsiaustu iš tepaluoto audinio, jo 
šlapi plaukai buvo susišiaušę. Plačiai statydamas kojas, 
svyruodamas nuo supimo, jis priėjo prie Rigan ir paėmė 
ją ant rankų. 

— Tu nesužeista? — suriko jis, ir ji suprato, kaip 
siaubingai šniokščia jūra. 

— Kas yra? Mes skęstame? — Ji prigludo prie 
Treviso, jausdamasi laiminga, kad jis vėl šalia. 

— Tai tik štormas! — šūktelėjo Trevisas. — Dide- 
lio pavojaus nėra, nes mes daugelį dienų rengėmės jį 
sutikti. Bet tu pasilik čia, aišku? Ir nesugalvok išeiti į 
denį arba nusileisti pas kitus keleivius. Supratai? 

Prisiglaudusi prie Treviso, ji linktelėjo, nuleidusi 
galvą Trevisui ant peties ir galvodama, kad pastarąsias 
dienas jis nepareidavo todėl, kad ruošėsi štormui. 

Jis paguldė Rigan į lovą, pažiūrėjo į ją keistu 
žvilgsniu, o paskui tvirtai ir šeimininkiškai pabučiavo. 

— Pasilik vietoje, — pakartojo jis, palietęs jos 
patinusių ir paraudusių akių kraštelį. 

Paskui jis tuoj pat išėjo, o Rigan liko viena tam- 
sioje kajutėje. Jam išėjus, dabar ji daug smarkiau paju- 
to supimą. Kad nenukristų nuo gultų, ji iš visų jėgų įsiki- 
bo į kraštus. Po durimis ėmė sunktis vanduo, užliedamas 
grindis. Stengdamasi išlaikyti pusiausvyrą, ji bandė 
įsivaizduoti, kas dedasi denyje. Jeigu vanduo pasiekė 
kajutę, vadinasi, veržiasi per bortą. Jos vaizduotė piešė 
siaubingus paveikslus. Kartą, kai Rigan buvo dar vai- 
kas, dėdės indų plovėja gavo laišką, pranešantį, kad jos 
jauną vyrą štormo metu nubloškė už borto, o paskui 
vienas jo draugas pasakojo šią baisią istoriją. Visi tar- 
nai ir Rigan kartu su jais susibūrė aplink jūreivį ir, 
užgniaužę kvapą, klausėsi siaubingų smulkmenų. 

"Dabar tas pranešimas pasirodė jai tikras, nes virš 
galvos ritosi bangos sulig namu, ir tokios stiprios, kad, 
grįždamos į jūrą, jos galėjo nusitempti visą tuziną 
žmonių: 

O juk Trevisas ten, denyje! 

Ši mintis kaip žaibas tvykstelėjo galvoje. Žinoma, 
Trevisas nė nemanė, kad gali nukentėti. Be abejo, jis 
įsitikinęs, kad jūra paklus jam. O juk vargu ar jis tikras 
jūreivis. Jis — paprastas fermeris, kuris, būdamas jau- 

nas, plaukiojo banginius medžiojančiu laivu, o dabar 
jam reikia dirbti, kad apmokėtų kelionę. 

Nuo stipraus smūgio Rigan vėl išmetė iš gulto. 

“Trevisas! — pagalvojo ji ir bandė atsistoti. — O 
jeigu ši banga nusinešė jį nuo denio?" 

Garsus lūžtančio medžio traškėjimas virš galvos 
privertė pakelti galvą. Laivas skyla dalimis! Laikydama- 
si už gulto krašto, ji pajėgė išsitiesti ir pradėjo ilgą ke- 
lionę prie skrynios, laimei, pritvirtintos prie grindų. Iš 
pradžių ji rado lietpaltį, o paskui reikėjo kaip nors pa- 
kilti į denį. Turėjo apginti Trevisą nuo jo paties, įtikinti 
ji grįžti į sąlygiškai patikimą kajutę, o jeigu jis atsi- 
sakytų, būti su juo. Ji nusprendė, jeigu Trevisą nuplaus 
už borto, mes jam lyną. 

Nė vienas anksčiau girdėtas pasakojimas negalėtų 
parengti Rigan sūraus žvarbaus vėjo gūsiams, kurie vos 
neišvertė jos iš kojų jai atidarius duris į denį. Rigan 
prireikė visų jėgų, kad atidarytų duris ir išeitų laukan, 
ir tuoj pat durys su trenksmu užsitrenkė už jos nuga- 
ros. Sūrūs purslai akimirksniu permerkė drabužius, ir 
vilnonis apsiaustas glaudžiai apgulė jos grakštų kūną. 

Įsikibusi į trapo turėklus ir iš visų jėgų stengda- 
masi tiesiai laikytis, Rigan ėmė mirksėti nuo šaltų 
žvarbių čiurkšlių, rodos, kiaurai veriančių jos kūną, ir 
pradėjo dairytis Treviso. Iš pradžių jai nepavyko įžiūrėti 
Žmonių tamsiame denyje, bet baimė dėl Treviso gyvy- 
bės buvo didesnė negu skausmas nuo čaižančių vandens 
čiurkšlių. 

Kai Rigan akys pamažu apsiprato, ji pamatė ne- 
ryškius Žmonių kontūrus pačiame ilgo ir plataus denio 
viduryje. Nespėjo pagalvoti, kaip nusigauti iki jų, kai 

laivas netikėtai susiūbavo, ji parpuolė ant denio ir kaip 
šapelis nusirito prie borto. Kai jos kūnas atsitrenkė į 
bortą, ji įsikibo į pirmą daiktą, atsiradusį po ranka, — į 
medinį patrankos lafetą. 

Kai banga nuslūgo, Rigan bandė atsistoti, bet tuoj 
pat vėl pasigirdo stiprus traškėjimas. Šį sykį suprato, 
kad garsas sklinda kažkur iš viršaus. Matyt, lūžo vienas 
stiebas. Lėtai, atsargiais žingsniais ji slinko į tą pusę, 
kur buvo Žmonių ir sklido lūžtančio stiebo traškėjimas. 

Ji su džiaugsmu pamatė, kad visi jūreiviai, tarp 
jų ir Trevisas, laikėsi už kokių nors laivo dalių ir, užvertę 
galvas, Žiūrėjo į lūžtantį stiebą. 

— Sakiau tau, lipk! — sugriaudėjo kapitonas, 
perrėkdamas šėlstančios jūros gausmą. 

Patrynusi akis, Rigan pamatė, kad jūreiviai atsi- 
traukė per žingsnį, ir ne iškart suprato, jog kapitonas 
liepia kažkam lipti į stiebą. Ji jau ketino pasakyti jam, 
ką galvoja apie tokį prašymą, bet paskui nutarė patylė- 
ti, kad Trevisas jos nepamatytų. 

Tačiau, pažvelgusi į jį, Rigan suprato, kad 
amerikietis ją pastebėjo ir eina artyn. Jo įniršusi veido 
išraiška buvo dar baisesnė negu štormas jūroje, ir Ri- 
gan nesvarstydama nužingsniavo prie durų po deniu. 
Netikėtai visa jos drąsa išgaravo. 

Nespėjo Rigan žengti nė dviejų žingsnių, kai stipri 
Treviso ranka nutvėrė ją už peties. Jis neištarė nė 
žodžio, kalbėti ir nereikėjo, nes visi jausmai atsispin- 
dėjo veide. 

Kai laivas susiūbavo ir virš jų vėl pakibo grėsmė 
būti naujos bangos nuplautiems, Trevisas puolė prie jos, 
visu kūnu prispaudė prie turėklų ir savo galingos jėgos 
dėka patikimai ją apsaugojo. 

“ — Aš tave už tai išpersiu! — šaukė jis į ausį, kai 
laivas vėl atgavo pusiausvyrą. 

Bet jų dėmesį atitraukė griausmingas kapitono 

šūktelėjimas. 

— Ką, tarp jūsų nėra tikro vyro? 

Ir tą sekundę, kai Trevisas skaudžiai sugniaužė 
ją, Rigan pamatė Devidą ir iškart suprato, kad jis atėjo 
į denį dėl jos. Net.pusiau pro miglą, pro besidaužančio 
į bortą vandens purslus ji įžiūrėjo jo veide mėlynę nuo 
Treviso kumščio. Ji susigūžė, ir ją apėmė kaltės jaus- 
mas. Ji suprato: Devidas susivokė, kad Rigan tik pa- 
sinaudojo juo ir įstūmė į kvailą padėtį. 

Juos užliejo nedidelė banga, ji užsimerkė, o atsi- 
merkusi pamatė, kaip Devidas Žengtelėjo į priekį — 
tačiau į ją nežiūrėjo. Laikydamasis pagal išgales tie- 
siai, jis priėjo prie kapitono. 

Atsistojęs šalia Treviso, jis suriko: 

— Aš — vyras. Aš lipsiu į stiebą. | 

— Ne! — sušuko Rigan. — Sulaikyk jį. 

Laikydamasis už lyno prie pat stiebo, Devidas 
atsigręžė į Trevisą. Matyt, suprasdamas jo tylų mal- 
davimą, Trevisas linktelėjo, o paskui griebė ir smarkiai 
sugniaužė Rigan rankas. Ji stengėsi ištrūkti iš jo glė- 
bio, norėdama bėgti prie Devido, suprasdama, kam jis 
ryžosi ir kad jo sprendimas, tolygus savižudybei, gulės 
ant jos sąžinės. 

Matydama, kad nieko nepajėgs padaryti, Rigan, 
kaip ir visa komanda, sustingo vietdje. Trevisas laikėsi 
tarp turėklų ir patrankos lafeto, stipriai glausdamas 
Rigan, ir jo akys nė sekundės nenukrypo nuo Devido 
figūros. 

Džiaugdamasis, kad pagaliau atsirado drąsuolis, 
kuris lips į viršų, kapitonas garsiai paaiškino Devidui, 
ką reikia daryti, tuo metu apvyniodamas jį per juosmenį 
lynu. Iš gestų ir kai kurių nugirstų žodžių Rigan supra- 
to, kad Devidas, lipdamas vantais, turi pasiekti pirmą, 
pačią ilgiausią rėją, nušliaužti ja truputį toliau negu iki 
vidurio, kol atsidurs virš šniokščiančio vandens, ir lynu 

pritvirtinti lūžtantį stiebą. 

Netikėdama savo ausimis, Rigan tik giliai atsidu- 
so ir iš baimės daugiau nepajėgė protestuoti. Ji tvirtai 
žinojo, kad jos akyse Žmogus eina pasitikti savo Žūties. 
Išsigandusi įsikniaubė veidu į Treviso krūtinę, bet jis 
stipriai pasuko jos galvą, versdamas žiūrėti į Devidą, 
kuris sustojo prie stiebo ir laukė tik viena: Rigan atsi- 
sveikinimo žvilgsnio. 

Atsisveikinimui pakelta ranka bejėgiškai nusvi- 
ro, ir Rigan suakmenėjo, glausdamasi nugara į Treviso 
krūtinę. Ji stebėjo, kaip jaunuolis rūsčiu veidu lipo aukš- 
tyn. Iškart buvo matyti, kad jis nepatyręs — jo kojos 
sprūdo nuo pertvarų, taigi kartais Devidas laikėsi vie- 
na ranka. Vėjas užgriūdavo jį, plėšdamas rankas nuo 
vantų ir išmušdamas pagrindą iš po kojų. 

Žiūrėdama į jį, Rigan smarkiai įsikando sau į 
ranką. 

Lėtai, sunkiai įveikdamas kiekvieną žingsnį, Devi- 
das pagaliau pasiekė rėją. Įsikibęs į ją abiem rankom, 
akimirką apmirė, kad atsipūstų, o gal laukė, kol nusiris 
dar viena didelė banga, ir niekaip negalėjo ryžtis. Kai 
bangos nuslūgo, stovintys denyje pamatė, kad jis kaip 
ir anksčiau vietoje, ir lengviau atsiduso. 

Laivui atgavus pusiausvyrą, Devidas pasislinko 
prie stiebo. Likus pusei metro iki plyšio, jis išvyniojo 
lyną ir sukando vieną galą dantimis. 

— Atsargiau! — suriko kažkas šalia Rigan. 

Bet Devidas neišgirdo, nes vėl pakilo bangos. 

Denį užliejusio vandens šniokštimas susimaišė su 
lūžtančios medienos traškėjimu. Užgniaužusi kvapą, 
laukdama, kol nuslūgs vanduo, — atrodo, praėjo ištisa 
amžinybė, — Rigan baimingai pakėlė akis į rėją, kur 
taip netvirtai laikėsi Devidas. Kai vėl pamatė jį, nusišyp- 
sojo, nes rėją kaip ir pirmiau buvo sveika. 

Bet šypsena greitai išnyko nuo veido, kai ji sup- 

rato, kas vis dėlto lūžo. Virš Devido galvos buvo plati 
grotaikštelė — jūreivių stebėjimų vieta. Iš vienos pusės 
ji aplūžo, ir nuolauža kabojo tiesiai virš Devido galvos. 
Sprendžiant iš to, kad jis gulėjo nejudėdamas, nuolauža 
kliudė jį. 

Rigan prisiglaudė prie Treviso, neatitraukdama 
žvilgsnio nuo sustingusio tiesiai virš jos galvos mažo 
Devido kūno. 

Ji nemanė, kad Trevisas stebi ją, tyrinėdamas išsi- 
gandusią jos veido išraišką. Ji nesuvokė, kas vyksta, kol 
Trevisas atstūmė ją į šalį. Jis nuleido Rigan ant denio ir 
prispaudė jos rankas prie sunkaus pritvirtinto pabūklo. 

— Nejudėk nė iš vietos! — įsakė jis, paskui grie- 
bė pritvirtiną lyną ir apsijuosė juo. 

Rigan užliejo nauja siaubo banga, tokia stipri, kad 
ji nepajėgė ištarti nė žodžio, o jos rankos, įsikibusios į 
šaltą patrankos metalą, pabalo nuo įtampos. 

Vos kvėpuodama, ji stebėjo, kaip Trevisas ropščia- 
si aukštyn, judindamas rankas ir kojas daug tvirčiau 
negu Devidas; nors ir būdamas aukštas, jis sliuogė vik- 
riai, jo stiprybė padėjo atlaikyti stichiją. 

Kiekvieną sykį, kai Rigan užliedavo banga, truk- 
danti įžiūrėti Trevisą, ji jautė mirties artumą. Jam 
pasiekus rėją, Rigan kūnas įsitempė ir pasidarė toks pat 
šaltas kaip patrankos metalas. 

Atsargiai Trevisas šliaužė rėja ir, pasiekęs Devi- 
dą, apglėbė jį rankomis. Pasilenkęs. prie jo, Trevisas, 
matyt, kažką jam šūktelėjo, bet žvarbus vėjas nusinešė 
jo Žodžius. Kai Devidas pakėlė galvą ir pamatė Trevisą, 
keli jūreiviai pradėjo šaukti drąsindami jį. Bet Rigan 
nejuto palengvėjimo. 

Trevisas ir Devidas apie kažką kalbėjosi, paskui 
Trevisas nušliaužė toliau, ir visi vėl neteko žado iš siau- 
bo, kai jis šliaužė pro Devidą. Greitai ir vikriai Trevi- 
sas sutvirtino įskilusį stiebą ir stipriai apvyniojo jį lynu. 

Du kartus jam teko nutraukti darbą ir priglusti prie 
atramos; kai nauja banga kėsinosi nuplukdyti jį į jūrą. 

Baigęs darbą, jis grįžo prie Devido. Tas ištiesė jam 
laisvą galą lyno, apvynioto aplink juosmenį, ir Trevisas 
apsijuosė juo. Dabar, kad ir kas atsitiktų, kol jie ilgai 
leisis į denį, juodu surišti vienas su kitu. 

Jie vėl kažką kalbėjo — matyt, Trevisas įtikinėjo 
Devidą paleisti rėją, į kurią tas buvo įsikirtęs. 

Rigan širdis vos nesustojo, kai jos akyse Trevisas 
prisitraukė lyną, kad Devidas šliaužtų atgal prie stie- 
bo. Atrodė, Trevisui nėra kur skubėti: jis kantriai laukė, 
kol Devidas pajudės. 

Lėtai, centimetras po centimetro, Devidas ėmė 
šliaužti atgal, ir Trevisas padėjo jaunuoliui apčiuopti 
kojomis atramą. Jis padėjo Devidui kaip kūdikiui, kreip- 
damas rankas ir kojas kur reikia, o kartą apglėbė jį 
rankomis, laikydamasis kartu su juo ant netvirtų ir ne- 
patikimų vantų. Bangoms nuslūgus, jie sliuogė toliau. 

Kai iki denio liko apie šešis metrus, Rigan vėl 
galėjo kvėpuoti. Ji matė, kaip Trevisas kažką suriko 
Devidui, ir pagaliau Devidas linktelėjo. Devidas toliau 
leidosi vienas, o Trevisas pririšo Devidą laikiusio lyno 
galą prie vantų. 

Išsitiesusi Rigan pamatė, kaip Trevisas įsitikino, 
kad Devidas saugus ir kad jį laikęs lynas patikimai 
pritvirtintas. Jeigu kita banga nusineštų Trevisą, dabar 
Devidas galėtų leistis savarankiškai. 

Iš Treviso žvilgsnio, sviesto į jūrą, Rigan supra- 
to, kad jis pastebėjo tai, ko Žmonės denyje negalėjo 
matyti. Ji stebėjo Trevisą, ir ašaros tekėjo upeliais per 
veidą. Trevisas apsuko Devido lyną aplink savo galingą 
ranką; paskui, griebęs kita ranka už vantų, koja 
užsimojo ant Devido, kurio galva buvo šalia Treviso 
batų. Iš baimės tas tuoj pat atleido rankas, jo grakštus 
kūnas ėmė kristi žemyn ir krito kelias sekundes, kol 

Treviso laikomas kitas lyno, kuriuo buvo apsijuosęs 
Devidas, galas įsitempė ir sustabdė kritimą. 

Devidas veriamai suriko, bet Trevisas ėmė 
pamažu atleidinėti lyną, o jūreiviai sulaikė Devidą ant 
rankų ir greitai pastatė ant denio. 

Tačiau Rigan nė akimirkos nenuleido akių nuo 
Treviso, kuris, pamatęs, kad Devidas saugus, numetė 
lyno galą ir įsikibo į vantus. Jo galva krūptelėjo lyg 
vengdama smūgio. Rigan ryžtingai pasitraukė nuo 
patrankos, ir tuoj pat juos užgriuvo pati didžiausia per 
visą laiką banga. Denį užliejo šaltas sūrus vanduo; ko- 
vodamas su banga, laivas vos neapvirto. 

Rigan parvirto ant denio, nusirito ir atsitrenkė į 
bortą su tokia jėga, kad visas jos kūnas sudrebėjo. Ir 
vis dėlto, nepaisydama skausmo, ji išgirdo viršuje dar 
vieną gąsdinantį lūžtančio medžio traškėjimą. 

Nors laivas pasviro ir liejosi vanduo, Rigan įsiki- 
bo į turėklus ir pabandė stotis. Jos neišgąsdino net vie- 
no jūreivio riksmas. Akies krašteliu išvydo, kaip pro ją 
pralėkė kažkieno kūnas ir nukrito už borto. Jį sunkiai 
kvėpavo, beveik nieko nematė, bet, grumdamasi su 
bangomis, žiūrėjo ten, kur kabėjo Trevisas. 

Jeigu nebūtų žiūrėjusi, tai pragariškoje migloje 
nematytų, kaip Trevisas atgniaužė rankas ir ėmė kristi. 
Jo koja įstrigo vantuose, ir tai jį išgelbėjo — buvo maty- 
ti, kaip jis kovoja, kad neprarastų sąmonės, ir bando 
ranka ką nors apčiuoti, kad galėtų prisirišti prie vantų. 

Šėlstančio vandens smūgiai mėtė sunkų laivą kaip 
žaisliuką, o Rigan, laikydamasi už borto, meldėsi ir 
žiūrėjo, kaip Trevisas bando išsilaikyti ant vantų. Ji su- 
prato — kažkas atsitiko, jis turi kovoti ne tik su sti- 
chija. 

Laikydamasi viena ranka už turėklų, Rigan grie- 
bė nuo sienos suvyniotą lyną ir ėmė slinkti prie vantų 
pagrindo. 

Iš visų jėgų aidėjo jūreivių šūksniai, bet vėjas ir 
purslai iškraipė garsus. Rigan įdėmiai stebėjo, kaip Tre- 
visas sunkiai šliaužia žemyn. Kaip ir pirmiau iš visų jėgų 
kabindamasi už vantų, ji ėmė kopti į viršų, kol pagaliau 
palietė jo batą. 

Jai buvo baisu, bet, suprasdama, kad kitos išei- 
ties nėra, Rigan apvyniojo jo koją lynu ir pririšo prie 
vantų. Lynas buvo per daug ilgas ir storas, kad būtų 
įmanoma kaip reikiant surišti mazgą, todėl ji tiesiog 
apvyniojo jį, tikėdamasi, kad spės baigti, kol užgriu 
nauja banga. " 

Ji buvo visai nepasirengusi, kad banga užlies ją, 
kol ji kabo virš denio, laikydamasi tik už plonyčio van- 
to. Kad išgelbėtų savo gyvybę, ji prisirišo prie vantų. 

Kai banga nuslūgo, Rigan iš baimės negalėjo nė 
krustelėti; jos ranka gniaužė lyną, kuriuo buvo apvynio- 
jusi Treviso koją. Ji bijojo atsimerkti. Ji padarė viską, 
kas jos galioje, kad išgelbėtų Trevisą, ir dabar bijojo 
pažiūrėti, ar jis ten yra. Atrodo, praslinko ištisa amži- 
nybė, kol ji ir sėdėdama, ir kartu kabėdama išgirdo 
šauksmus nuo denio. Užuot atvėrusi akis, ji dar labiau 
užsimerkė. 

— Trevisai! — pasigirdo skardus balsas kažkur iš 
apačios, visai šalia jos. 

— Misis Stenford! — Tai galėjo būti tik kapitono 
balsas. 

Nuogąstaudama ji atsimerkė, bet bijojo Žiūrėti į 
kairę, kur, matyt, kabojo Trevisas — o jeigu jo ten jau 
nėra? 

Vėliau niekas taip ir negalėjo prisiminti, kas nusi- 
juokė pirmasis. Gal ir nebuvo ko juoktis. Bet jūreiviai 
taip džiaugėsi, kad štormas nurimo — paskutinės dvi 
bangos išmušė laivą iš kurso — ir prieš jų akis iškilęs 
reginys atrodė iš tiesų juokingas. 

Taigi trijų metrų aukštyje virš denio ant vantų 

sėdėjo Rigan kiaurai peršlapusia muslinine suknele, 
iškišusi basas kojas tarp pertvarų ir stipriai sukryžiavusi 
jas, o rankomis apsikabinusi savo kūną. Vienoje rankoje 
gniaužė lyno, apvynioto apie Treviso koją, galą; 
būdamas dvigubai aukštesnis negu Rigan, jis kabojo 
atsilošęs ant trosų ir tarytum miegojo. Atrodė, lyg maža 
mergaitė veda paskui save keistą gyvūną. 

— Gana linksmintis, padėkite jiems! — suriau- 
mojo kapitonas. 

Šis juokas suteikė jai vilties, ir Rigan išdrįso 
pažvelgti į Trevisą; iš arti buvo matyti, kad per jo 
skruostą teka kraujas. 

Kai trys jūreiviai pakilo prie Rigan ir pamatė, kas 
nutiko Trevisui, jie liovėsi juoktis. 

— Jūs išgelbėjote jam gyvybę, — pasakė vienas 
iš jų drebančiu balsu. — Jis net nemato mūsų. Be jūsų 
pagalbos jis nebūtų galėjęs ten įsitvirtinti. 

— Trevisas sveikas? 

— Jis kvėpuoja, — atsakė jūreivis, bet daugiau 
nieko nepridūrė. 

— Ne, pirmiausia padėkite Trevisui nusileisti, — 
tarė ji jūreiviui, kuris siūlė jai savo pagalbą. 

Tik dabar jūreiviai suprato, kaip rimta tai, ką 
padarė Rigan, ir nustebę Žiūrėjo į ją, o paskui nusigręžė, 
iš pagarbos nusukę akis nuo jos grakščių nuogų kojų. 

Stengdamasi bent kiek išlaikyti orumą, Rigan su 
jūreivio pagalba nusileido į denį. Ji pasibaisėjo, kaip 
aukštai buvo užlipusi. Juk leistis buvo labai sunku. 

Vėl atsidūrusi ant tvirto paviršiaus, ji nubėgo 
paskui jūreivius, nešančius Trevisą į kajutę. Einant pro 
Devido kajutę, vienas iš jų pusbalsiu prasitarė, kad jau- 
nasis džentelmenas miega. Vietoj atsakymo Rigan tik 
linktelėjo — visos jos mintys sukosi vien apie Trevisą. 
Greitai atskubėjo laivo gydytojas ir apžiūrėjo Žaizdotą 
galvą. 

— Tikriausiai jį partrenkė atitrūkęs stiebo gaba- 
las. — Daktaras atsigręžė į Rigan. — Man sakė, kad 
jūs neleidote jam būti išmestam už borto, — pagarbiai 
tarė jis. 

— Ar jis pasveiks? — paklausė ji, nekreipdama 
dėmesio į pagyrimą. 

— Susižeidus galvą, visko gali pasitaikyti. Būna, 
kad žmonės lieka gyvi, bet galva po to nebedirba. Sten- 
kitės priversti jį išgerti vandens ir ramiai nejudant gulė- 
ti. Atleiskite, kad daugiau niekuo negaliu padėti. 

Rigan tik linktelėjo, nubraukdama šlapius plau- 
kus Trevisui nuo kaktos. Laivą kaip ir anksčiau pašėlu- 
siai trankė, bet, palyginti su ankstesnėmis valandomis, 
supimas susilpnėjo. 

Atsigręžusi ji paprašė vieno iš likusių jūreivių 
parnešti gėlo vandens. 

Likusi viena su Trevisu, ji ėmėsi darbo: pirmiau- 
sia nuvilko drabužius, nors tai padaryti buvo nelengva, 
nes nejudrus Treviso kūnas buvo labai sunkus. Apmu- 
turiavusi jį sausomis šiltomis antklodėmis, kurias 
ištraukė iš skrynios, ji staiga išgirdo beldimą į duris. 
Tarpduryje stovėjo Sara Trambul. 

— Vienas jūreivis pakvietė mane ir pasakė, kad 
jūs padarėte neįmanomą dalyką — pririšote Trevisą prie 
burės. Sako, Trevisas sužeistas, jums reikia pagalbos. 
Ir dar prašė štai ką perduoti. 

Rigan paėmė ištiestą ąsotį vandens. 

— Pagalbos man nereikia, — atsakė ji sausai. — 
Geriau padėkite kitiems keleiviams. — Ji linktelėjo į 
Devido kajutės pusę. 

Sara pastebėjo susirūpinimą Rigan veide ir sup- 
rato, kad pavojus didelis. 

— Visi laive meldžiasi už jus, — sušnibždėjo ji ir 
greitai paspaudė Rigan ranką. 

Likusi viena, Rigan apiplovė Treviso galvą. 

Žaizda buvo nedidelė, bet, matyt, smūgis į galvą pa- 
sitodė labai stiprus, nes Trevisas negalėjo atsipeikėti. 
Ji nuprausė ir sušildė Trevisą, o jis kaip ir pirmiau 
nejudėjo. Rigan išsitiesė lovoje šalia jo, tikėdamasi, kad 
vien savo valios jėga grąžins jį gyvenimui. 

Ji užsnūdo iš nuovargio ir prabudo po kelių va- 
landų, kalendama dantimis nuo šalčio. Si net pamiršo 
persirengti ir atsigulė su šlapiais drabužiais. Trevisas 
kaip ir anksčiau buvo be sąmonės; jo veidas atrodė mir- 
tinai išblyškęs. 

Atsargiai atsikėlusi, Rigan nusimetė drėgnus šal- 
tus drabužius. Staiga pastebėjo, kad kažkur pametė 
naują vilnonį apsiaustą ir kad muslininė suknelė kelio- 
se vietose įplėšta. “Vargšas Trevisas“, — pagalvojo ji 
šypsodamasi. Nespės jai siuvėja pasiūti visų drabužių, 
kai jis turės užsakinėti naujus. 

Nuo šios minties akyse pasirodė ašaros, ir ji 
prisidengė burną ranka. O kas, jeigu Trevisui neteks 
pamatyti naujos suknelės, o kas, jeigu jis taip ir neat- 
sipeikės iš užmaršties, panašios į mirtį. Ir dėl visko ji 
kalta! Jeigu nebūtų koketavusi su Devidu, jaunuolis 
neturėtų įrodinėti Trevisui, kad jis — tikras vyras. 
“Jeigu..." — galvojo Rigan, bet mintys nutrūko. 

Priėjusi prie spintos, išsitraukė sunkaus siuvinė- 
to rudo šilko suknelę su siaura talija, su apykakle ir 
rankovėmis, papuoštomis rausvu atlasu. Persirengusi 
vėl atsisėdo prie Treviso, apiprausė jo atšalusį veidą ir 
aptvarstė kraujuojančią žaizdą. 

Vidurnaktį jis staiga sujudėjo, pradėjo blaškytis 
lovoje, ir Rigan nesėkmingai bandė sulaikyti jo trūkčio- 
jančias rankas, kad Trevisas nesusižeistų. Trevisas buvo 
per daug stiprus, kad Rigan suvaldytų jį, todėl mergina 
tik apglėbė jį rankomis ir, užgulusi visu kūnu, neleido 
judėti. | 

Paryčiui jėgos jį apleido, ir jis užmigo; visą laiką 

gulėjo užmerktomis akimis. Kai pro langą pradėjo 
skverbtis pirmieji saulės spinduliai, Rigan atsisėdo ant 
lovos krašto, padėjo galvą jam ant peties ir kietai 
užmigo. 

Ją pažadino Treviso ranka — jis švelniai glostė 
jos plaukus ir kaklą. Ji tuoj pat prabudo, pakėlė galvą 
ir pažvelgė į jį, vildamasi, kad Trevisas atgavo sąmonę. 

— Kodėl tu apsirengusi? — kimiai sušnibždėjo 
jis, lyg jam pasaulyje daugiau nieko nerūpėtų. 

Per pastarąsias kelias valandas jos kūnas pasidarė 
kaip medinis, bet kadangi įtampa iškart atslūgo, ji su- 
drebėjo. Iš akių ėmė plūsti karštos ašaros. Vadinasi, 
Trevisas ne tik pasveiks, bet ir nebus padarinių nuo 
smūgio. 

Jis palietė Rigan skruostą, šlapią nuo ašarų. 

— Paskutinis dalykas, kurį pamenu — nulūžo stie- 
bas. Jis nukrito man ant galvos? 

Rigan pajėgė tik linktelėti ir ėmė dar karčiau rau- 
doti. 

— Tai atsitiko vakar ar užvakar? 

— Užvakar, — sušnibždėjo ji, sunkiai nurijusi 
gumulą gerklėje. 

Trevisas nusišypsojo, vėl sumirksėjo iš skausmo 
ir dar kartą nusišypsojo: 

— Vadinasi, verki dėl manęs? 

Užuot atsakiusi, ji vėl linktelėjo. 

Jo akys susiaurėjo, bet jis tebesišypsojo. 

— Pakako lengvo stuktelėjimo per galvą, kad 
mano mergaitė mane apraudotų, — sušnibždėjo jis ir 
užmigo. | 

 Rigan nuleido galvą jam ant krūtinės ir ėmė rau- 
doti. Ji verkė, prisiminusi patirtą siaubą, kai Trevisas 
sliuogė vantais, kad išgelbėtų Devidą, kaip pati kopė 
gelbėti Trevisą, kaip kentėjo nežinodama, ar jis liks 
gyvas. 

Trevisas buvo nepaprastas pacientas, toks ypatin- 
gas, kad po dviejų dienų Rigan jėgos jau išseko. Jis įpra- 
to prie globos ir buvo daug reiklesnis, negu reikia. Norė- 
jo, kad Rigan pati jį maitintų su šaukšteliu, padėtų ap- 
sirengti, du kartus per dieną praustų. Kiekvieną kartą, 
kai Rigan jam siūlydavo pasivaikščioti denyje, kad at- 
gautų jėgas, Trevisui staiga pradėdavo labai skaudėti 
galvą, ir jis dar atkakliau negu paprastai reikalaudavo, 
kad Rigan drėgna staltiesėle vilgytų jam kaktą. 

Ketvirtą dieną, kai Rigan jau ketino pasakyti Tre- 

visui, kad geriau bangos būtų jį nuplovusios į jūrą, į 
duris pabeldė Devidas Veinraitas. 
i — Ar galiu įeiti? — Jo ranka buvo perrišta, o ant 
smakro buvo matyti žalsva mėlynė. Trevisas išsitiesė, 
pademonstravęs savo galimybes daug geriau negu per 
pastarąsias dienas. 

— Be abejo, prašom įeiti. Sėskite. 

— Ne, dėkui, — tyliai atsakė Devidas, nežiūrė- 
damas į Rigan. — Atėjau padėkoti jums, kad išgelbė- 
jote mano gyvybę. 

Trevisas pažvelgė į jį. 

| — Padariau tai tik todėl, kad susigėdau — šalia 
jūsų mes visi atrodėme bailiai. 

Devidas nustebęs žiūrėjo į jį. Jis prisiminė: baimė 
paralyžiavo jį, kai atsidūrė ant rėjos, o Trevisas nepap- 
rastai drąsiai pačiame štormo įkarštyje padėjo jam 
nusileisti. Devidas suprato, kad Trevisas neketina apie 
tai niekam pasakoti. Devido pečiai išsitiesino, ir jis silp- 
nai šyptelėjo. 

— Dėkoju jums, — pasakė jis, ir jo Žvilgsnis 
atrodė išraiškingesnis negu žodžiai. 

— Tu toks geras. — Rigan pasilenkė ir pabučia- 
vo Trevisą į skruostą. 

Jo ranka greitai apsivijo Rigan liemenį. 

— Tu neatspėjai, — sumurmėjo jis, prisitraukė ją 

ir pabučiavo į lūpas. 

Rigan apkabino jį už kaklo, atsiliepdama į jo 
šauksmą, ir pagalvojo, kad jau seniai jos prisilietimai 
prie Treviso kūno turėjo visiškai kitokią prasmę. 

Ištrūkusi iš jo glėbio, ji nusijuokė, kai jis švelniai 
įkando jai į apatinę lūpą. 

— O prieš valandą buvai toks silpnas, kad negalė- 
jai pakilti iš lovos. 

— Aš ir dabar nenoriu lipti iš lovos, tik tai visai 
nesusiję su mano silpnumu, — tarė jis, padėjęs ranką 
jai ant nugaros. 

Ji tuoj pat pašoko. 

— Trevisai Stenfordai, jeigu suplėšysi dar vieną 
mano gražią suknelę, daugiau nesikalbėsiu su tavimi. 

— O man ir nereikia, kad kalbėtumeisi su mani- 
mi, — atsakė jis ir numetė antklodę, rodydamas, kad 
yra pasirengęs mylėtis su ja. 

— Oho! — atsiduso ji, neįtikėtinai greitai segio- 
dama sagutes. 

Nusirengusi su džiaugsmu šmurkštelėjo į lovą ir, 
pradėjusi glostyti jį kojomis, įkniubo į kaklą. Ji per daug 
ilgai laukė, kad Trevisas grįžtų į lovą, todėl buvo pasi- 
rengusi šiam susitikimui taip pat, kaip ir jis. Bet kai ji 
pabandė patraukti jį ant savęs, jis nė nekrustelėjo. 

— Ne, mano slauge, — nusijuokė, apglėbęs Ri- 
gan per liemenį ir pasodinęs ant savęs kaip žaisliuką. 

Netekusi žado iš netikėtumo, Rigan ne iškart ati- 
toko nuo šoko. Bet kai Trevisas prisitraukė ją ir suėmė 
lūpomis spenelį, nuostaba virto ekstaze. Jo rankos gla- 
monėjo Rigan nugarą, o lūpos — krūtinę. Dar niekada 
nebuvo patyrusi tokios palaimos, kuri, iškart prasidė- 
jusi keliose vietose, užliejo visą kūną. Galingos Treviso 
rankos vėl apkabino jos liemenį, lėtai kilstelėjo ją, 
paskui nuleido. 

Rigan tuoj pat pagavo reikiamą judėsių ritmą. Jos 

kūnas ėmė kilnotis ant stiprių kojų, sutvirtėjusių 
vaikščiojant po nuolat siūbuojantį laivą. Greitai supra- 
to, kad jai patinka greičiau arba lėčiau valdyti ritmą. 
Rigan pasilenkė, kad krūtine prisiliestų prie Treviso 
krūtinės, prigludo prie jo, ir Treviso veidą nušvietė 
palaima. 

Bet troškimas žiūrėti į jį greitai išgaravo, kai jos 
aistra suliepsnojo, ir Rigan ėmė judėti vis greičiau ir 
greičiau. Trevisas apkabino ją ir, nesitraukdamas nuo 
jos, paguldė ant nugaros, stipriais ir greitais judesiais 
skverbėsi į ją, kol juos užliejo ekstazės ir atsipalaidavi- 
mo banga. 

Išsisėmęs jis apmirė ant jos. Visas jo kūnas blizgė- 
jo nuo prakaito, raumenys atsipalaidavo. Prislėgta jo 
svorio, Rigan nusišypsojo ir apkabino Trevisą. Jos ma- 
lonumas padidėjo, nes ji padarė Trevisą paklusnų, ant 
jos gulėjo toks stiprus vyras, tapęs nuolankus ir ramus. 

Tebesišypsodama ji užmigo. 

Rigan gulėjo ant siauro gulto, atsilošusi į pa- 
galves, ir drebėjo iš silpnumo, o Trevisas vėsino jos kak- 
tą drėgna staltiesėle. Pažvelgusi į jį su dėkingumu, ji 
prisivertė nusišypsoti. 
| — Jūros liga man taip ne laiku, — sušnibždėjo ji. 

Trevisas nieko neatsakė, o pakėlė naktipuodį, į 
kurį Rigan ištuštino savo skrandį, ir išėjo į denį išplau- 
ti jį. 

Nusilpusi Rigan gulėjo tyliai ir nejudėdama. Šir- 
dies gilumoje jautė, kad netikėtai užklupusi liga kažkaip 
siejasi su dvasine būsena. Be abejo, ji negalėjo prisipa- 
žinti Trevisui, kad ją baugina mintis apie Ameriką. Ji 
bus vieniša svetimoje šalyje, kurios gyventojai kartais 

kalbėdavo jai nesuprantama kalba. 

Po štormo prabėgo beveik mėnuo, ir visą tą laiką 
ji praktiškai nieko neveikė, tik padėjo Sarai siūti nau- 
jus drabužius. Daugiau nekoketavo su Devidu Vein- 
raitu, kad sužadintų Treviso pavydą. Priešingai, su Tre- 
visu ji leido visą laiką, valgė, miegojo ir šnekučiavosi 
tik su juo. Jis buvo nuostabus pasakotojas ir linksmino 
ją ilgomis istorijomis apie savo draugus Virdžinijoje. Ji 
sužinojo apic Klėjų ir Nikol Armstrongus; jis papasa- 
kojo neįtikėtiną istoriją, kaip anksčiau Klėjus, vedęs 
prancūzę aristokratę, kartu susižadėjo su kita moteri- 
mi. Klausydamasi jo, Rigan juokdavosi iki ašarų, ypač 
išgirdusi, kaip moka daryti grimasas Klėjaus gimi- 
naičiai. 

Trevisas papasakojo apie savo jaunesnįjį brolį 
Veslį, ir tik po kelių dienų Rigan suvokė, kad jis jau- 
nuolis, o ne vaikas. Mintyse ji meldėsi už kiekvieną, 
kuriam teko gyventi Treviso valdžioje. Dar ji sužinojo 
apie Beksų šeimą ir apie kitus Žmones, gyvenančius upės 
aukštupyje arba žemupyje. 

Rigan klausėsi susidomėjusi, savo vaizduotėje 
gražindama jo pasakojimus. Įsivaizduodama tuos 
žmones, ji matė mažus, negrabiai sukaltus namukus; 
moteris prastomis kalenkoro suknelėmis if: rūkančias 
pypkes, padarytas iš kukurūzų burbuolių; vyrus, papras- 
tus fermerius, triūsiančius laukuose. Džiugiai šyp- 
sodamasi, ji tikėjosi, kad tie Žmonės nepuls priiminėti 
jos kaip kokios karalienės vien dėl gražių brangių ap- 
darų. | 

Klausantis Treviso pasakojimų ir padedant nuo- 
savai fantazijai, kuri juos gyvino, ilgas plaukiojimo lai- 
kas greitai prabėgo, ir tik paskutinę savailę ji ėmė 
jaudintis. Nežinojo, ar ją pykina iš susijaudinimo, ar dėl 
kitos priežasties. Rigan suprato, kad staiga nusilpo, 
pasijuto labai blogai, ir dabar, gulėdama ant gulto, tin- 

giai Žiūrėjo į lubas ir kankinosi dėl pilvo skausmų. 

Nuo pat ligos pradžios Trevisas meistriškai slaugė 
ją: tylėdamas padėjo, laikė galvą, kai ją pykino, prausė 
ją ir reikalavo, kad ilsėtųsi. Jis net liovėsi dirbti su ko- 
manda ir beveik nepalikdavo jos vienos. 

O Rigan manė, kad jo dėmesingumas — savitas 
atsisveikinimas su ja. Gražūs drabužiai ir švelnumas 
paskutinę minutę buvo lyg atlyginimas už jos artumą 
plaukiant į Ameriką. Dabar Trevisas jos atsikratys, grįš 
į šeimą ir pas draugus ir jau niekada jos nematys. Dau- 
giau jis nesidomės, ar ji koketuoja su kitais vyrais ir ar 
yra kam nors naudinga. 

Jos veidu ėmė tekėti ašaros. Bet kodėl Trevisas 
nepaliko jos Anglijoje, kur jai bent jau viskas įprasta? 
Kodėl privertė vykti į tą tolimą šalį, kurioje nutarė jos 
atsikratyti kaip nereikalingo balasto? 

Ji ryžosi viską, ką galvoja, papasakoti Trevisui, 
bet kai tas grįžo į kąjutę, ją vėl ėmė pykinti, ir susier- 
zinimas išnyko. 

— Ką tik matėme žemę, — pranešė Trevisas ir 
apkabino ją. Ji nuleido galvą ant jo šiltos, teikiančios 
ramybę krūtinės. — Rytoj tokiu laiku jau turėtume at- 
plaukti į Virdžinijos uostą. 

— Puiku, — sušnibždėjo ji. — Galbūt, kai iš- 
lipsime į sausumą, jūros liga praeis. 

Šie žodžiai pralinksmino Trevisą; jis apkabino 
Rigan ir paglostė jos galvą. 

— Manau, tavoji jūros liga labai greitai praeis. 

Likusias kelias valandas darbas laive virte virė. 
Sara padėjo į skrynią paskutinę naują Rigan suknelę, 
o Trevisas atsiskaitė su ja ir su moterimi, kuri padėjo 
siūti. Atsisveikindamos Sara ir Rigan verkė. Sara turė- 
jo likti laive ir plaukti tolyn į šiaurę, į Niujorką, kur 
gyveno jos šeima. Daugumas moterų, kurioms Rigan 
padėjo įveikti jūros ligą, susidėjo ir padovanojo jai 

vaikišką antklodę, išsiuvinėtą rožėmis. 

— Nusprendėme, kad jums greitai prireiks, — 
tarė viena iš jų, šelmiškai pažvelgusi į Rigan ir į Tre- 
visą. 

— Labai jums dėkoju, — pasakė Rigan, apsi- 
džiaugusi daug labiau, negu atrodė. Juk negalėjo 
pasakyti toms moterims, kad jos tapo pirmosiomis Ri- 
gan draugėmis. 

Naktį ji gulėjo Treviso glėbyje nesumerkdama 
akių ir tyrinėjo jo veidą, apšviestą mėnulio. Ji apgailes- 
tavo, kad Trevisas tiek daug jai reiškia, troško neap- 
kęsti jo kaip anksčiau, net laikyti niekšu, bet dabar tik 
jautėsi labai vieniša dėl to, kad tiek daug praranda: ir 
šį stambų valdingą Žmogų, nuo kurio ėmė priklausyti, 
ir moteris, kurios laikė ją savo drauge ir visai nemanė, 
kad ji nenaudinga. 

Rytą tvyrojo kapų tyla. Prisivertusi šypsotis, ji 
stovėjo denyje ir mojo ranka savo naujosioms draugėms, 
kurios džiaugėsi, kad pagaliau palieka laivą, ir jaudi- 
nosi, kad grįžo namo, o kitos — kad atvyko į svetimą 
šalį. 

Trevisas išėjo pasamdyti krovikus. Kai Rigan 
prabudo, buvo gana vėlu. Laivas jau stovėjo uoste, ir 
kai kurie keleiviai spėjo išlipti į krantą. Greitosiomis 
pabučiavęs ją, Trevisas pareiškė, kad bus užsiėmęs iki 
vidurdienio. Jo žodžiais tariant, vėjas per štormą pūtė į 
Amerikos pusę, ir jie atplaukė į uostą keliomis dieno- 
mis anksčiau, todėl niekas jų nesutiko. 

“Mūsų!"* — pasidygėdama galvojo Rigan, ste- 
bėdama, kaip Trevisas nurodinėja jūreiviams, kur statyti 
dėžes. 

— Misis Stenford! 

Atsigręžusi į drovaus balso pusę, ji pamatė už 
nugaros Devidą Veinraitą. Jis dar labiau sulyso ir, kreip- 
damasis į ją, nusuko akis į šalį. 

— Noriu palinkėti viso gero jums ir jūsų vy- 
rui, — tyliai tarė jis. 

— Dėkoju, — atsakė ji. 

Jo veide atsispindėjo tas pats netikrumo jausmas, 
kuris kankino ir Rigan. Ji tik norėjo, kad veidas jos 
neišduotų. Guodėsi viltimi, kad jos išvaizda ne tokia 
nelaiminga kaip jo. 

— Tikiuosi, kad mums abiem Amerika patiks la- 
biau, negu manėme, — pridūrė ji. 

Bet Devidas nepanoro suprasti užuominos, staiga 
griebė jos ranką, priglaudė prie lūpų, akimirką pažvelgė 
į akis, sunkiai tarė: “Sudie" ir nuskubėjo laiptais į 
krantą. 

Sušildyta Devido jausmų, ji atsirėmė alkūnėmis į 
turėklus ir netikėtai pamatė, kad Trevisas niūriai žiūri 
įją. Ji linksmai pamojo jam ranka ir pirmą kartą pagal- 
vojo, kad gal gebės viena išgyventi šioje nežinomoje 
šalyje. Pagaliau šioje kelionėje ji susipažino su dauge- 
liu žmonių. O ką, jeigu... 

Trevisas atėmė iš jos galimybę pasvajoti: po kelių 
minučių jis net davė jai nurodymus, kad reikia greičiau 
pietauti, apsirengti patvaresnius drabužius, o likusias 
sukneles sudėti į skrynią. Kitaip tariant, jis ir toliau 
tvarkė jos gyvenimą. 

Ji nutarė, kad Trevisas laukia nesulaukia, kaip jos 
atsikratyti, todėl vykdė jo nurodymus taip lėtai, kad jis 
įniršo. 

— Arba baigsi po dviejų minučių, arba išsinešiu 
tave iš laivo, — perspėjo jis. — Furgonas jau laukia, ir 
mes turime nuvykti į vietą dar iki saulėlydžio. 

Smalsumas nugalėjo Rigan pyktį. 

— O kur mes važiuojame? Tu... radai man darbo? 

Suakmenėjęs su skrynia ant nugaros, Trevisas 
nusišypsojo. 

— Radau tau kaip reikiant darbą! Tokį, kuris tau 

labiausiai sekasi. Na gerai, dabar eime. 

Sutelkusi jėgas, Rigan nepyko dėl jo žodžių, o 
nusekė įkandin laiptais, aukštai iškėlusi galvą. 

Jis įmetė skrynią į apšiurusį bjaurų vežimą. 

— Atleisk! — Jis ėmė kvatoti, pamatęs jos pasi- 
šlykštėjimą. — Juk sakiau, kad atplaukėme per anksti, 
todėl gebėjau gauti tik tokį furgoną. Dabar važiuosime 
pas vieną mano draugą, 0 rytoj pasiskolinsiu šliupą. 

Rigan visai nesuprato jo žodžių. Žinojo, kad šliu- 
pas — tai burlaivis, bet negalėjo suprasti, kam jis rei- 
kalingas Trevisui. Kilstelėjęs už liemens, Trevisas pa- 
sodino ją ant pusiau supuvusios sėdynės taip pat necere- 
moningai, kaip buvo įmetęs skrynią, o paskui ir pats 
atsisėdo šalia ir šūktelėjęs paragino pirmyn du pavar- 
gusius arklius. 

Pro juos praplaukęs peizažas atrodė nykus ir 
pavojingas, o ir kelias buvo siaubingas — truputį geres- 
nis negu išvažinėtas takelis. Sukandusi dantis, ji jautė, 
kad Trevisas neaplenkė nė vieno duobės. 

Juokaudamas jis žvilgčiojo į Rigan. 

— Dabar supranti, kodėl paprastai keliaujame 
vandeniu? Rytoj plauksime švarutėliu burlaiviu ir jau 
nebesikratysime provėžomis. 

Ji taip ir nežinojo, kur atsidurs rytoj, nes Trevi- 
sas, matyt, slėpė nuo jos, ką ji turės dirbti. Rigan neno- 
rėjo klausinėti žinodama, kad jos klausimai bus sutikti 
įniršusio Žvilgsnio. 

Saulė jauslinko vakarop, kai jie sustojo " pir- 
nudažyto ir apkalto malksnomis. Takelį į | S UanEi puošė 
pirmosios pavasario gėlės, šiltas vėjelis švelniai kede- 
no įvairių spalvų žiedlapius. Šis namas buvo paprastas, 
bet vis tiek daug geresnis, negu Rigan tikėjosi pamaty- 
ti Amerikoje. 

Trevisui pabeldus duris, atidarė pilna žilaplaukė 

moteris, apsijuosusi ant muslininės suknelės prijuostę. 

| — Trevisas! — šūktelėjo ji. — Mes jau galvojome, 
ar atsitiko kas. Tavo siųstas Žmogus sakė, kad parva- 
žiuosi daug anksčiau. 

— Sveika, Marta, — atsakė jis ir pabučiavo ją į 
skruostą. — Kelias pasirodė ilgesnis, negu maniau. Ar 
teisėjas namie? 

Marta nusijuokė: 

— Tu vis toks pat nekantrus. O čia, kiek supran- 
tu, ir yra ta pati jaunoji ledi? 

Trevisas šeimininkiškai apkabino Rigan. 

— Čia Rigan, o čia — Marta. 

Įsižeidusi dėl prasčiokiškų Treviso manierų, Ri- 
gan ištiesė ranką: 

— Džiaugiuosi susipažinusi su jumis, misis...? 

— Tiesiog Marta, — nusišypsojo jos naujoji pažįs- 
tama. — Jūs dabar Amerikoje. Eikite į kambarį, teisė- 
jas laukia jūsų. 

Treviso viliojama, Rigan atsidūrė gražiame kam- 
baryje su prižiūrėtais senais baldais, apmuštais minkš- 
tu žaliu audiniu; užuolaidėlės ant langų buvo tokios pat 
spalvos. Nespėjo ji ištarti nė žodžio, kai buvo pristaty- 
ta teisėjui — aukštam ir beveik plikam vyriškiui, kurį, 
užuot šaukę vardu, visi vadino teisėju. 

Vos Rigan spėjo pasisveikinti su naujaisiais 
pažįstamais, paspaudusi jiems rankas, kai išgirdo: 
“Mylimi broliai ir seserys, šiandieną susirinkome Vieš- 
paties Dievo akivaizdoje..." 

Nustebusi Rigan nusprendė, kad jos klausa ne- 
tvarkoj. Ji nužvelgė aplinkinius. Marta angeliškai šyp- 
sojosi vyrui, laikančiam rankoje atverstą knygą — jis 
vadovavo vestuvių ceremonijai. Trevisas laikė Rigan už 
rankos ir buvo labai rimtas. 

Tik po kelių minučių Rigan suprato, kas vyksta. 
Nė neklausę jos sutikimo, Rigan tekino už Treviso 

Stenfordo! Ji stovėjo prieš svetimus žmones, nepersi- 
rengusi kelionės drabužių iš sunkios tamsiai žalios 
drobės, apdtilkėjusiu veidu, pavargusi, iškankinta 
minčių apie savo ateitį, — ir dalyvavo vestuvių cere- 
monijoje! Pažvairavusi į iškilmingą Treviso veidą, ji 
nusprendė, kad šį kartą jis per toli nuėjo. Prieš ištekė- 
dama ji turi išklausyti pasiūlymą tuoktis ir būtinai ap- 
sivilkti tą dieną gražiausią savo suknelę. 

Ji matė, kad aplinkiniai nenuleidžia nuo jos akių. 

Šypsodamasis teisėjas tarė: | 

— Rigan, ar sutinki kad šis vyriškis taptų tavo 
vyru? 

„Atsigręžusi į Trevisą, ji nusišypsojo maloniausia 
šypsena ir sušnibždėjo: 

— Ne! 

Dalyviai ne iškart suprato, kas atsitiko. Marta 
garsiai sukikeno: ji gerai žinojo, kad Trevisas įpratęs 
slopinti artimuosius. Teisėjas greitai įbedė akis į knygą. 
Liepsnojančiu iš įniršio veidu Trevisas griebė Rigan už 
rankos aukščiau alkūnės, tiesiog išsitempė ją į erdvų 
holą ir uždarė paskui save duris. 

— Velniai griebtų, ką reiškia tavo išsišoki- 
mas? — suriaumojo jis, pasilenkęs prie jos veido. 

— Tu nė karto nepaklausei, ar noriu už tavęs tekė- 
ti. Neklausei, ar noriu vykti į Ameriką. Man įgriso, kad 
viską sprendi už mane. 

— Sprendžiu! — atsiliepė jis. — Nė vienas iš 
mūsų nepriima kokių nors sprendimų. Viską nusprendė 
už mus likimas. 

Matydamas jos nustebusį veidą, Trevisas sude- 
javo: 

— Vertėtų tau įkrėsti truputį sveiko proto, bet 
bijau dėl kūdikio. 

— Dėl kūdikio? — sušnibždėjo ji. 

Akimirką užsimerkęs, Trevisas, rodos, meldė Die- 
vą suteikti jam jėgų. = 

— Tu juk ne tiek skraidai padžkgėmis, kad 
nežinotum — nuo to, ką mes veikėme lovoje, gimsta 
vaikai. 

Ji nieko neatsakė, ir Trevisas tęsė ramesniu tonu: 

— Nejaugi iš tikrųjų galvojai, kad pastarąsias 
savaites kentėjai nuo jūros ligos? 

Ir jis švelniai paglostė jos skruostą. 

— Mylimoji, tu nešioji mano kūdikį, o aš turiu 
principą — vesti savo vaikų motiną. 

Rigan apstulbo, negalėjo sutelkti minčių. 

— O kaipgi darbas? — sušnibždėjo ji. — Be to, 
aš negaliu tekėti su šia suknele, ir gėlių neturiu, ir... 
ir... Viešpatie, Trevisai! Kūdikis! 

Jis stipriai apkabino Rigan. 

— O aš maniau, tu supratai. Man atrodė, kad tie- 
siog slepi nuo manęs. Aš ir pats nebūčiau supratęs, bet 
mano draugo Klėjaus žmoną kartą prie manęs supyki- 
no. Tada ji man ir paaiškino, kad daugeliui moterų šitaip 
būna pirmuosius mėnesius. O dabar, mieloji, — pa- 
klausė jis, paėmęs ją už rankos, — ar tekėsi už manęs? 

| Pamatęs jos abejones, jis pridūrė: 

— Mano namuose galėsi dirbti bet kokį dar- 
bą. — Jis nusišypsojo. — Šitaip užsidirbsi teisę tenkin- 
ti visus savo norus. O dėl suknelės, tai man labiausiai 
patinka, kai ant tavęs apskritai nieko nėra, todėl tiks 
bet kuri. Be to, su mumis čia tik Marta ir teisėjas. O 
gėlių galiu priskinti Martos sode. 

— Ne, — sušnibždėjo ji, sulaikydama ašaras. Jis 
kalba taip logiškai. Žinoma, ji turės kūdikį; be abejo, ji 
ištekės už Treviso. Ji mažai ką galėjo padaryti savo noru, 
suprasdama, kad nepavyks pabėgti nuo Treviso, nes ji 
turi kai ką, kas jam priklauso. O dėl drabužių, tai jie 

nesvarbūs. Jeigu ji gali ištekėti be meilės, be abejo, 
apsieis ir be gražios suknelės. 

— Aš pasirengusi, — niūriai pareiškė ji. 

— Aš juk nevedu tavęs atlikti bausmės, — šyptelė- 
jo jis. — O naktį išpirksiu savo kaltę už šios dienos 
įvykius. 

Eidama prieš jį į svetainę, ji galvojo, kad Trevi- 
sas niekada jos nesupras. Manoma, kad vestuvės — 
svarbiausia moters gyvenimo akimirka, kai ji jaučia, kad 
visi ją myli ir linki begalinės laimės. Visą likusį gyveni- 
mą ji prisimins šią slaptą baisią ceremoniją, kurioje 
dalyvavo tik keli nepažįstami Žmonės, 0 pačios sutuok- 
tuvės vyko ne dėl jos, o dėl to, kuris buvo jos įsčiose. 
Reikiamu momentu ji mechaniškai pasakė, kad ištekės 
už Treviso, ir nekreipė dėmesio į jo ieškantį Žvilgsnį. 
Kai atėjo laikas užmauti jai ant piršto žiedą, Marta 
pasiūlė savąjį, bet Rigan tik gūžtelėjo pečiais ir man- 
dagiai atsakė, kad žiedas — nesvarbu. 

Baigiantis ceremonijai, niekas nesišypsojo, ir kai 
Trevisas pasilenkė pabučiuoti ją, Rigan atkišo jam 
skruostą. Ji vos palietė teisėjo pasiūlytą vyną ir nutylė- 
jo, kai Trevisas paskelbė, kad jiems metas važiuoti. 

Priverstinai šypsodamasi, Rigan atsisveikino su 
šeimininkais ir padėkojo jiems, o Trevisas vėl padėjo 
pasiekti furgono sėdynę. Šios dienos įtampa, vestuvės 
— jeigu jas įmanoma šitaip pavadinti — atėmė iš jos 
jėgas ir kai ji nusilpusi atsisėdo, Trevisas prisitraukė ją 
arčiau. 

— Nelabai geros vestuvės išėjo, tiesa? — paklausė 
jis dusliai. — Apie tokias savo anūkams nepapasakosi. 

— Ne, — tiesiai atsakė ji ir nutilo, kad nepravirk- 
tų. Dabar norėjo tik viena — miegoti. Gal rytoj ji su 
džiaugsmu galvos apie savo kūdikį ir apie tai, kad ji — 
Treviso žmona. 

Kai furgonas sustojo, Rigan beveik miegojo. 
Paėmęs ją ant rankų, Trevisas pakilo keliais laipteliais, 
ir ji pusiau atsimerkė. 

— Mes namie? — pralemeno ji. 

— Dar ne. — Jo balsas skambėjo rimtai, be 
įprastų linksmų gaidelių. — Mes viešbutyje. Rytą 
važiuosime naino. 

Ji tik linktelėjo ir prisiglaudė prie jo. Jos bent jau 
laukė pirmoji vestuvių naktis. Jeigu Trevisas ir nemo- 
kėjo surengti vestuvių, jis bet kokiu atveju įsivaizdavo, 
kaip padovanotį moteriai tokią naktį, apie kurią ji gali 
tik svajoti. ' 

Gulėdama lovoje, į kurią paguldė Trevisas, Ri- 
gan girdėjo, kaip jis tempia laiptais skrynias. O gal tap- 
ti Treviso žmona ne taip jau blogai — bent jau nereikia 
daugiau nuogąstauti, kad liks viena. 

Šypsodamasi ji pajuto ant skruosto jo šiltas lūpas. 

— Aš greitai grįšiu, — sušnibždėjo jis, ir jos nuga- 
ra perbėgo virpulys. — O tu ilsėkis, tau tai būtina. 

Kai durys paskui jį užsivėrė, Rigan išsitiesė, 
pasidėjo rankas po galva ir nematančiu žvilgsniu įsiste- 
beilijo į lubas. Šiandieną — jos vestuvių naktis. Praėju- 
siais metais viena tarnaitė, dirbusi virtuvėje, ištekėjo ir 
kitą dieną ją negailestingai erzino, bet mergina švytėjo 
taip, kad juokeliai nė kiek jos netrikdė. Dabar Rigan 
suprato priežastį. 

Netikėtai ji atsisėdo. Tegu ji jau prarado nekal- 
tybę ir laukia kūdikio; bet šiandien jaučiasi kaip nekal- 
ta mergaitė. Susižavėjusi dirstelėjo į uždarytas duris ir 
pagalvojo, koks švelnus Trevisas — paliko ją vieną, kad 
ji galėtų pasiruošti. 

Kambarėlio kampe ant senos komodos stovėjo 
karštas vanduo, ir ji susiprato, kad Trevisas, matyt, iš 
anksto pasiuntė ką nors, kad viską paruoštų iki jų atvyki- 

mo. Jis net paliko skrynių raktus ant komodos. 
Žinodama, kad Trevisas — nekantrus jaunavedys ir grei- 
tai grįš, ji skubiai atidarė skrynią ir ėmė Žiūrinėti nuo- 
stabias sukneles, kurias pasiuvo kartu su Sara. Pačiame 
dugne gulėjo plono šilko sidabrinio atspalvio suknelė. 
Ji buvo pusiau permatoma, pro ją buvo matyti Rigan 
delno kontūrai. Ji buvo atvira ir kartu paslaptinga. Ri- 
gan laikė šią nuostabios mėnulio šviesos suknelę kaip 
tik tokiai progai. 

Ji greitai atsagstė savo lininę suknelę, pamiršusi, 
kad tai jos vestuvių drabužis. Bet kokiu atveju pirmąją 
vedybų naktį ji apsirengs elegantiškai. Išsirengusi iki 
nuogumo, Rigan ėmė praustis linksmai juokdamasi. 
Paskui apsivilko suknelę ir krūptelėjo iš malonumo, kai 
odą palietė šilkas. Tai buvo dieviškas, švelnus pojūtis, 
medžiaga apgulė jos formas, pabrėždama tai, ką reikia. 
Priėjusi prie veidrodžio, ji truputį nustebo, pamačiusi, 
kaip jos krūtys pakėlė minkštą medžiagą, rausvi spene- 
liai buvo vos įžiūrimi po švelniu šilku ir kartu traukė 
akį. “Taip", — pagalvojo ji. Trevisui patiks ši suknelė. 

Iš skrynios išsiėmė Treviso dovanotą plaukų 
šepetį, papuoštą sidabru. Kai ištraukė smeigtukus, plau- 
kai išsisklaidė ant nugaros, o lengvos garbanėlės — 
aplink veidą. Ji džiaugėsi, kad nenukirpo trumpai 
plaukų, kaip darė daugelis moterų po Prancūzijos revo- 
liucijos. Rigan kelis kartus perbraukė šepečiu plaukus 
ir krito į lovą, nusprendusi, kad ir taip prarado daug 
laiko. Ją apėmė toks pats nekantrumas kaip, matyt, ir 
Trevisą. 

Lovoje Rigan atsigulė, jos manymu, „gundoma 
poza — lengvai atsilošė į pagalvės ir ištiesė vieną ranką, 
o antrą sulenkė taip, kad pirštų galiukai vos vos liestų 
petį. Gulėdama subtilia poza, Rigan kviečiamai dirstelė- 
jo į duris. Buvo jau labai vėlu, viešbutyje tvyrojo tyla, 

bet kiekvieną sykį, kai tyliai sugirgždėdavo grindys, ji 
pradėdavo šypsotis, bandydama įsivaizduoti įėjusio Tre- 
viso veidą. Juo daugiau galvojo, juo stipriau išlenkė 
nugarą ir atstatė krūtinę. Ji prisiminė Farelo žodžius, 
kaip jis bijo pirmosios vestuvių nakties, kai Rigan tik- 
riausiai drovėsis ir verks kaip dvejų metų kūdikis. Nors 
Farelas niekada šito nesužinos, šiąnakt ji įrodys, kaip 
jis klydo. Ji bus gundanti, viliojanti — bus moteris, 
žinanti, ko nori, ir siekianti savo tikslo. Trevisas klūpos 
prieš ją ant kelių, o ji — įsakinės jam. 

Galbūt dėl nepatogios padėties Rigan staiga pa- 
juto skausmą nugaroje; paskui paskaudo rankas ir nutir- 
po klubas. Palengva sujudėjusi ir nuleidusi ranką prie 
kelio, ji ėmė grįžti iš svajonių pasaulio. Žinodama, kad 
turi fantastišką sugebėjimą ilgam pabėgti nuo tikrovės, 
Rigan klausė savęs, kiek laiko gulėjo šia poza. 

Apmetusi žvilgsniu kambarį, ji nepamatė 
laikrodžio. Mėnulis už lango taip pat nešvietė, o prie 
lovos stovinti žvakė nutirpo kelis colius. “Kurgi Trevi- 
sas?" — pagalvojo ji, numetė antklodę ir priėjo prie 
lango. 

Tikriausiai jis supranta, kad jai nereikia tiek lai- 
ko pasirengti iki jo atėjimo. Tvykstelėjo Žaibas, akimir- 
kai nušvietęs tuščią kiemą. Po kelių minučių pradėjo 
lynoti, ir Rigan krūptelėjo nuo šalto vėjo, pučiančio pro 
nesandariai uždarytą langą. 

Grįžusi į šiltą lovą, ji apsidairė tingiai galvodama, 
kad šis kambarys labai primenaj4tą, kuriame Trevisas 
laikė ją užrakintą Anglijoje. Tada ji buvo jo vergė, da- 
bar tapo Žmona. Tiesa, ji neturi Žiedo, ir sutuoktuvių 
liudijimą pasirašė teisėjas su Trevisu. Tačiau, šypsoda- 
masi galvojo Rigan, ji nešioja Treviso kūdikį ir dėl to 
jis sugrįš. 

Nuo minties, kad Trevisas gali negrįžti, ji paniu- 

ro. Kodėl jai šovė į galvą tokia paika mintis? Trevisas 
— garbingas Žmogus, vedė ją. 

— Garbingas žmogus, — sušnibždėjo ji. — Argi 
garbingi žmonės vagia moteris ir prieš jų valią vežasi į 
Ameriką? 

Jis aiškino, kodėl vertė ją važiuoti kartu, bet gal 
jam paprasčiausiai reikėjo moters, kuri visą kelionės 
laiką šildytų jo lovą? O juk ji šitaip ir darė! Jie vos 
nesudegino savo aistra lovos, ir dabar ji nešioja savyje 
šios liepsnos vaisių. 

Pradėjo smarkiau lyti, lietus pliaupė tamsiu lan- 
gu, ir Rigan puolė į neviltį. 

Ji niekada nebuvo reikalinga Trevisui! Jis pats tai 
sakė daugybę kartų. Net plaukdamas laivu bandė 
sužinoti, kas ji, kad atsikratytų. Jis toks pat kaip Farelas 
ir dėdė Džonatanas, — ji nė vienam iš jų nebuvo reika- 
linga. 

Ašaros pabiro jos skruostais, panašiai kaip įnir- 
tingai teškenančio lietaus lašai už lango. Kodėl jis vedė 
ją? Gal kaip nors sužinojo apie jos palikimą? Atsivežė 
jąį Ameriką, tuoj pat vedė, o dabar, kai turi dokumentą, 
daugiau nenori turėti su ja nieko bendra. Paliko ją sve- 
timoje šalyje be pinigų, be pagalbos ir dar su vaiku, kurį 
reikės auklėti. 

Ji karčiai pravirko daužydama kumščiais pagalvę. 
Jos kūną draskė rauda. Kai pirmoji įniršio banga nus- 
lūgo, ašaros ėmė tekėti lėčiau, pyktis peraugo į bejė- 
giškumą. Rigan paklausė savęs, kodėl ji nenusipelno 
meilės. 

Lietus perėjo į smarkią ir ilgą liūtį. Po kelių va- 
landų lietaus šniokštimas pradėjo raminti jos bėdą, ir 
Rigan kietai užmigo. Kai ant laiptų pasigirdo sunkūs 
žingsniai, ji jų negirdėjo. Ją pažadino tik beldimas į 
duris. 

— Atidaryk tas prakeiktas duris! — toks griaus- 
mingas balsas galėjo būti tik Treviso. Jis visai nesirūpi- 
no, kad gali pažadinti kitus gyventojus. 

Jausdama, kad galva sunki kaip švinas, Rigan 
bandė atsisėsti ir užtinusiomis akimis žiūrėjo į duris, 
kurioms grėsė išvirsti nuo Treviso kumščio smūgių. 

— Rigan! — pasigirdo jo balsas, ir ji puolė prie 
durų. | 

Pasukusi rankeną, ji pusiau miegodama atsakė: 

— Durys užrakintos. 

— Raktas ant komodos, — nepatenkintas atsilie- 
pė Trevisas. 

Vos durys prasivėrė, kai Trevisas įsiveržė į kam- 
barį, bet Rigan vos galėjo įžiūrėti jį pro gėles — ji nieka- 
da gyvenime nematė tiek gėlių. Rigan dažnai tekdavo 
triūsti sode, todėl ji daugelį iš jų pažino: tulpes, narci- 
zus, hiacintus, irisus, našlaites, trijų rūšių alyvas, 
aguonas, lauro šakas ir puikias nepriekaištingos formos 
rožes. Gėlės netvarkingai vilkosi už Treviso nugaros, 
karojo prieš jį, vienos buvo surinktos į puokštes, kitos 
kabėjo atskirai, dalis jų buvo apdrėbta purvu, o kitos 
— suplaktos lietaus. Kai jis sustojo, gėlės pabiro aplink 
jį kaip ryškūs puikūs lietaus lašai. 

Eidamas prie lovos, jis mėtė gėles ir lipo ant jų. 
Visą tą glėbį Trevisas metė ant lovos, ir Rigan pamatė, 
kad jis visas purvinas, 0 jo veidas iškreiptas pykčio. 

— Kad jas kur galas! — tarė jis, ištraukė už apy- 
kaklės įkritusią našlaičių puokštelę ir taip pat metė ant 
lovos. — Niekada anksčiau negalvojau blogai apie gėles, 
bet dabar esu pasirengęs nekęsti jų. 

Jis nusiėmė skrybėlę, nuo kurios ant grindų 
pliūptelėjo vanduo. Su pasibjaurėjimu nubloškęs nuo 
skrybėlės tris mažyčius irisus, numetė juos prie kitų 

gėlių. 

Trevisas kol kas dar nė karto nežvilgtelėjo į Ri- 
gan. Jis buvo supykęs taip, kad nepastebėjo jos permato- 
mos suknelės ir pro lengvą šilką ryto spinduliuose švy- 
tinčio kūno. 

Jis sunkiai sudribo ant kėdės ir ėmė traukti ba- 
tus, bet tuoj pat pašoko.ir, nutaisęs grimasą, ištraukė iš 
po savęs dygliais nusėtą rožę. 

— Ketinau išvykti į neilgą kelionę, — pareiškė 
jis, nutraukė batą ir išpylė iš jo vandenį. — Vienas mano 
draugas turi oranžeriją, jis gyvena penkios mylios į šiau- 
rę. O jaunajai, be abejo, reikia gėlių, todėl ir nuspren- 
džiau gauti jų. 

Trevisas ėmė nusirenginėti šlapią, purviną striu- 
kę, kaip ir pirmiau nepakeldamas akių. Iš po striukės 
kaip lavina pabiro sumaigytos gėlės. 

Jis nekreipė į tai nė mažiausio dėmesio. 

— Aš buvau jau pusiaukelėje iki jo namų, kai 
pradėjo lyti, — pasakojo jis. — Bet važiavau toliau, ir 
kai pasiekiau draugo namus, jis su Žmona pakilo iš pata- 
lo, ir patys nuskynė man gėles. Jie nusiaubė visą sodą 
ir oranžeriją. 

Paskui jis nusivilko prie kūno prilipusius marš- 
kinius, ir ant gana aukšto gėlių kalno prie jo basų kojų 
vėl pabiro gėlės. 

— Grįžtant atgal, prasidėjo nemalonumai. Velnio 
arklys pametė pasagą. Man teko eiti pėsčiam ta purvo 
juostele, kuri Virdžinijoje vadinama keliu. Aš net 
negalėjau sustoti ir pakaustyti arklio, o ir savo vestu- 
vių nakties negalėjau praleisti. 

Rigan susižavėjusi stebėjo jį, kiekvienas jo Žodis 
lengvino sunkią naštą, gulinčią jai ant širdies. 

— Staiga sutvisko žaibas, arklys pasibaidė ir 
nustūmė mane į purvą. Jeigu jis išgyvens dar dvi die- 
nas, tai visai ne todėl, kad suteiksiu jam šią galimy- 

bę, — grasindamas tarė jis. — Būčiau jį paleidęs, bet 
ant balno gulėjo velniškos gėlės, ir aš turėjau per aud- 
rą dvi valandas ieškoti šio gyvulio; o kai radau, balno 
ant jo nebuvo. — Jis piktai nusimovė kelnes. — Aš ištisą 
valandą ieškojau balno ir vis tos... tos... — pridūrė jis 
ir ištraukė iš kelnių sumaigytą bijūną, o paskui, piktai 
šypsodamasis, lėtai suspaudė jį ir metė ant grindų. — 
Krepšiai suplyšo, buvo neįmanoma juos tempti, ir tada 
ėmiau kaišioti gėles kur papuolė... 

Pagaliau Trevisas pažvelgė į ją. 

— Ir štai aš, suaugęs vyras, stoviu tokioje liūtyje, 
kokios nebuvo ištisus metus, ir kaišioju po savo 
drabužiais kvepiančias ir duriančias gėles, kurios kute- 
na. Įsivaizduoji, kaip kvailai jaučiausi? Velniai griebtų, 
ir kodėl tu verki? — paklausė jis vienu atsikvėpimu ir 
tuo pačiu tonu. 

Pakėlusi truputį sumaigytą ir visiškai šlapią rožę, 
gulėjusią ant lovos, Rigan pauostė ją. 

— Nuotakai priklauso turėti gėlių. 

Paskui ji sušnibždėjo: 

— Tu padarei tai dėl manęs? 

Treviso veidas ištįso iš nuostabos ir nevilties: 

— Viešpatie, o ko gi aš trenkčiausi kažin kur 
pirmąją vestuvių naktį, jeigu ne dėl savo žmonos? 

Rigan negalėjo nieko atsakyti, tik nuleido galvą. 
Iš jos akių tekėjo ašaros. 

Akimirką Trevisas susimąstė, paskui priėjo prie 
jos, pakėlė smakrą ir įsižiūrėjo į veidą: 

— Tu ilgai verkei, — tarė jis tyliai. — Manei, kad 
negrįšiu, taip? 

Atšokusi ji priėjo prie lovos galvūgalio. 

— Ne, žinoma, ne. Tiesiog... 

"Treviso juokas privertė ją atsigręžti. Nuogas, kaip 
koks senovės dievas, jis stovėjo tarp aromatingų gėlių, 
ir Rigan taip pat nusišypsojo. Jis grįžo pas ją, dėl jos 

buvo priverstas patirti tiek išbandymų. 

Treviso akys, pamačiusios jos perregimą suknelę, 
užsidegė geismu. 

— Argi aš nenusipelniau apdovanojimo už savo 
vargus? — sušnibždėjo jis ir išskėtė rankas. 

Rigan puolė prie jo ir apsikabino už kaklo, ap- 
sivijusi kojomis jo kūną. 

Netekęs žado iš netikėtumo, Trevisas pakėlė ją. 

— Na kaip galėjai pagalvoti, kad paliksiu tave po 
viso to, ką man teko iškęsti, kol pasiekiau tave? — 
sušnibždėjo jis ir prigludo prie jos lūpų. ' 

Suspaudusi jį kojomis su tokia jėga, kad vos 
neperlaužė pusiau, ji pajuto jo vėsią ir drėgną odą ir 
suvirpėjo iš geismo. Jų kūnus skyrė tik plonas šilkas, ir 
ji ėmė trintis į Trevisą, vos nesutraiškiusi savo krūtinės 
į tvirtus jo raumenis. 

Pajutusi savo valdžią, ji iš džiaugsmo stipriai įkan- 
do jam į ausį. , 

Po akimirkos galinga jėga atplėšė ją nuo Treviso, 
pakėlė į orą ir, šlamant švelniam šilkui, nuleido ant 
kalno gėlių, kurių ryškios spalvos švietė kaip vaivo- 
rykštė. Nubraukusi nuo veido kelis narcizus, ji nu- 
sišypsojo Trevisui, kuris įsitempė, jo vyriškumo įsikūniji- 
mas liudijo, kad jis pasirengęs užvaldyti ją. 

— Štai šitaip ir turi atrodyti nuotaka. 

— Gana žodžių, eikš čionai. — Juokdamasi ji 
ištiesė jam rankas. 

Vietoj to jis atsiklaupė ir ėmė bučiuoti jos kojų 
pirštus, kutendamas liežuviu jų pagalvėles. Jo karštos 
lūpos pasiekė pėdas, ir kai Trevisas perbraukė danti- 
mis jų įlinkį, Rigan sudrebėjo visu kūnu, suvirpėjo kiek- 
vienas jos nervas. 

Trevisas nusijuokė, jo kvėpavimas palietė jos pė- 
das, pakilo aukštyn klubais ir pasklido po visą jos esybę. 

— Trevisai! — duso ji. Išsitiesusi ji linko prie jo. 

Po jos kūnu sušiugždėjo gėlės, skleidžiančios švelnų 
aromatą. Bet jis negirdėjo: Treviso lūpos pakilo iki 
kelių, bučiuodamos, glamonėdamos, tyrinėdamos jos 
kūną. 

Degdama iš nekantrumo ir geismo, Rigan vos 
neišprotėjo, kol jis Žaidė su jos kūnu. Lūpomis jis gla- 
monėjo vieną koją ir lyg to būtų per maža, jo stipri, bet 
švelni ranka glostė kitą tol, kol Rigan nusilpo nuo savo 
bejėgiškumo. Bet kartu ji jautėsi kaip tigrė, ji norėjo 
draskyti ir kandžioti jį, suleisti nagus į Trevisą, vedantį 
ją iš proto. 

Kai jo rankos ir lūpos pasiekė švelnų jos tarpkojį, 
ji vos nesuriko ir kankinamai atlošė galvą. 

— Prašau tavęs, Trevisai! Prašau! — meldė ji. 

Jis užgriuvo ją, įsisiurbė į lūpas, bet ir Rigan aist- 
ringai atsiliepė, geisdama jo ir dar stipriau glausdama. 

Jo aistra buvo tiesiog beprotiška, o geismas toks 
pat liepsningas kaip ugnis. Po kelių stiprių ir gilių klu- 
bo judesių, pripildančių jos kūną, Trevisas priglaudė 
Rigan prie savęs, vos nesutraiškęs jos, o jų kūnai 
krūpčiojo nuo spazmų. 

Rigan ne iškart suprato, kad visai nepajėgia 
kvėpuoti, kad jis tarytum siurbia ją į save ir kad būtent 
šito ji ir norėjo iš Treviso. 

Truputį atlaisvinęs glėbį, jis ir toliau glaudė ją 
prie savęs, prigludęs veidu prie jos kaklo. Atsimerkusi 
ji pastebėjo, kad prie jo odos, išpiltos prakaito, prilipo 
ilga virtinė sumaigytų gėlių žiedlapių. Ji pasuko galvą, 
giliai įkvėpdama švelnų aromatą, ir nusijuokė, o paskui 
griebė kelis Žiedus ir žaisdama mestelėjo juos į viršų. 

Kilstelėjęs antakį, Trevisas pažvelgė į ją: 

— Kas čia juokinga? 

— Gėlės nuotakai, — linksmai nusijuokė ji. — 
Trevisai, aš juk kalbėjau apie puokštę, o ne apie visą 
sodą. 

Persisvėręs per ją, Trevisas griebė saują gėlių taip, 
kad jos styrojo į visas puses ir net kabojo galvutėmis 
žemyn ir ištiesė jai tą įdomią puokštę. 

— Jau čia rasi visa, ko tau reikia. 

Išsivadavusi iš po jo ir nusiritusi ant gėlių, ji ėmė 
mėtyti jas į viršų ir apibėrė Treviso kūną. 

— Ji panoro gėlių? — Rigan nusijuokė krūtini- 
niu balsu, mėgdžiodama Trevisą. — Aš atnešiu jai 
gėlių... Trevisai, visa, ką tu darai, turi platų užmojį, tu 
visko darai... daug! — Ieškodama tinkamo žodžio, ji 
nusijuokė. — Tau viskas išeina galingai, be saiko daug, 
labai smarkiai viršijant galimybes! 

Sėdėdama ji grožėjosi jo puikiu kūnu, tingiai 
tysančiu ant gėlių glėbio, ir jos širdis ėmė virpėti. 

— O galbūt, — meilikaudama tarė ji, — tu ne 
visada viršesnis už kitus? 

Netekęs žado, Trevisas griebė už ją puikiai apgu- 
lančio šilko. Trumpas šaižus Rigan šūksnis sulaikė jį. 

— Nedrįsk plėšyti dar vienos suknelės! — riktelė- 
jo ji ir, nespėjus jam timptelėti medžiagos, ji nusimetė 
šilkinį drabužį. | 

— Įsakymai ir pašaipėlės, — pareiškė jis. Treviso 
akys susiaurėjo, jis atsistojo keturpėsčias ir pajudėjo 
link jos kaip galingas plėšrus gyvūnas. 

Suspiegusi iš susižavėjimo, Rigan pasitraukė at- 
bula ir ėmė mėtyti į jį gėles, kol jis lėtai slinko prie jos. 
Atsidūrusi prie sienos, ji pasiduodama iškėlė rankas. 

— O gerasis pone, — tarė ji vaizduodama, kad 
išsigando, — daryk su manimi, ką nori, tik neatimk 
nekaltybės. 

Jausdama oda, kad Trevisas tuoj susižavėjęs puls 
ją, Rigan staiga, nustebusi išgirdo jo pasipiktinusį šūk- 
telėjimą: “ Velnias!" 

Atsigręžusi ji pamatė, kaip jis atsisėdo susiėmęs 
kelį. 

— Na kaip galima šliaužioti per tas prakeiktas 
gėles ir nesusižeisti? Tik pažiūrėk! Ar matei kada nors 
tokį rožės dyglį? 

Pritūpusi Rigan kvatojo tol, kol pilvą ėmė varstyti 
diegliai. | 

Ištraukęs iš kelio dyglį, Trevisas metė jį ant grindų 
ir piktai pažvelgė į žmoną. 

— Esu laimingas, kad pralinksminau tave! 

— Trevisai! — sušuko ji. — O tu romantikas! 

Nuo jos sarkastiško tono Trevisas apmirė, — jo 
lūpos susičiaupė. 

— O kuriems velniams tempčiau tau visas tas 
gėles, jeigu nebūčiau romantiškumo įsikūnijimas? — 
paklausė jis rimtu tonu. 

Išgirdusi šiuos žodžius, o dar taip piktai ištartus, 
Rigan vėl pradėjo kvatoti. Ji ne iškart suprato, kad 
įskaudino Trevisą. Juk jis iš tikrųjų norėjo ją pradžiu- 
ginti, pripažino ji. Jis nekaltas, kad nesupranta, jog 
našlaičių puokštelė dažnai labiau jaudina negu glėbys 
gėlių, kuriomis galima užversti visą furgoną. Ji pasakė, 
kad nori gėlių, ir Trevisas gavo jų. Ir ne jo kaltė, kad 
dėl įsmigusio į kelį dyglio jis turėjo nutraukti Žaismingą 
pastoralinę sceną. 

Kai jis kėlėsi, Rigan padėjo ranką jam ant peties 
ir užgniaužė juoką. 

— Trevisai, šios gėlės nuostabios. Tikrai jos man 
patinka. 

Trevisas neatsakė, ir iš įsitempusių jo kaklo rau- 
menų Rigan suprato, kad be reikalo pajuokavo. Jis 
norėjo suteikti jai džiaugsmo, o ji pasišaipė. 

— Manau, aš galiu numaldyti tavo pyktį, — 
sušnibždėjo ji, glamonėdama lūpomis jo ausį, 
kandžiodama ją, o liežuviu kutendama spenelį. — O 
jeigu pabučiuosiu tavo kelį toje vietoje, kur skauda, 
skausmas atlėgs? — sušnibždėjo ji, bučiuodama jo 

ranką. 

— Galbūt, — asakė Trevisas neįprastai giliu bal- 
su. — Neatsisakysiu. 

Atsimindama, kad jis iš visų jėgų stengėsi suteik- 
ti jai malonumą, Rigan panoro jam atsilyginti tuo pačiu. 
Lengvai palietusi Treviso kūną, ji pajuto, kad jos ran- 
kose Trevisas panašus į molį, susižavėjimo ir palaimos 
išraiška jo veide pradžiugino Rigan. Ją užliejo pasiten- 
kinimo banga, kad šis stiprus žmogus atsiduoda jos 
valiai. 

Pradėjusios nuo kelių, Rigan lūpos kilo aukštyn, 
rankomis ji tarytum lydėjo šį judesį, mankštindama jo 
koją ir mėgaudamasi raumenų jėga. Kai ji pasiekė pil- 
vo apačią, Trevisas sudejavo ir sušnibždėjo jos vardą. 
Vienu lengvu judesiu jis pakėlė Rigan ant lovos, stai- 
giai paguldė šalia savęs ir atsigulė ant jos. Jo tamsios 
akys liepsnojo aistra. Paprastai susitvardantį ramų Tre- 
visą akinamas geismas traukė už tos ribos, kur jis jau 
nebuvo savimi. 

Jo pašėlusi aistra sužavėjo Rigan — ji suvokė, kad 
pati sužadino tokią būseną. Kilstelėjęs jos kūną lyg 
lengvą žaisliuką, jis staigiu judesiu įsibrovė į ją... 

Kai pagaliau šis beprotiškas uraganas baigėsi 
paskutiniu audringu protrūkiu, Rigan nusilpo, suglebo 
nuo aistringo laukinio artumo. Pavargę jie užmigo vie- 
nas kito glėbyje. 


— Kelkis! — įsakė Trevisas, pliaukštelėjęs per 
stangrius jos sėdmenis. — Jeigu nepajudėsime į kelionę, 
tai niekada nenusigausime iki Klėjaus namų; ir nė ne- 
manyk, kad sutiksiu praleisti su tavimi naktį mažame 
netvirtame burlaivyje. | | 

Rigan nesuprato, ką Trevisas turi galvoje, todėl 
tylėdama nužėrė plaukus nuo akių ir atlipdė nuo 
skruosto tulpės žiedlapį. 

— O kodėl nenori praleisti su manimi naktį lai- 
ve? — ritmingai tarė ji išsitiesdama ir jausdamasi 
mieguista, išsekusi, bet laiminga. 

— Tai ne laivas, o maža valtis, — atsakė jis. — Ir 
tavo cirko numeriais mes ją apversime. 

— Mano?.. — sušuko ji ir išsitiesė, bandydama 
nutaisyti orią išraišką, bet nuoga tarp išmėtytų gėlių, 
parausvėjusiais skruostais, drėgnomis ir pavargusiomis 
akimis ji atrodė tik kaip grakšti maža paukštytė. Trevi- 
sas primuilino skruostus ir dirstelėjo į ją veidrodyje; nuo 
jo žvilgsnio ji pražydo šypsena ir pasiruošė vėl atsigulti 
į lovą. 

— O ne, nereikia, — perspėjo jis, ir jo akyse pa- 
sirodė grėsminga išraiška. — Jeigu tuoj pat neišlipsi iš 
lovos, tai mano namuose miegosime skirtinguose kam- 
bariuose. 

Toks absurdiškas grasinimas ją prajuokino, bet vis 
dėlto atsikėlė iš lovos ir ėmė praustis. Jai buvo taip gera, 
kad tiesiog neturėjo jėgų skubėti. Tačiau Trevisas nė 
negalvojo padėti jai rengtis. Jis paėjo į šalį ir nekant- 
riai laukė jos. Kai ji pagaliau susiruošė į kelionę, jis 
vos ne jėga nutempė ją laiptais Žemyn prie stalo, 
padengto gausiais amerikietiškais pusryčiais. Trevisas 
puolė valgyti su išalkusio Žmogaus godumu, niurz- 
gėdamas, kad jis iki soties nepavalgo ir kad Rigan ati- 
ma iš jos visas jėgas pačiame jo amžiaus žydėjime. Kal- 
bant jo akys valiūkiškai švytėjo. 

Kai jų skrynios buvo greitai sukrautos į valtį ir 
jie ėmė plaukti Džeimso aukštupiu į Treviso namus, 
Rigan apibėrė jį klausimais. Iki tol, kol ji taip atkakliai 
priešinosi kelionei į Ameriką, Rigan nė nesusimąstė, 
kur Trevisas gyvena. 

— O tavo ferma didelė? Tu pats ari Žemę ar turi 
darbininkų? O ar tavo namas toks pat gražus kaip Mar- 
tos ir teisėjo? 

Su nuostaba pažvelgęs į ją, Trevisas nusišypsojo. 

 — Mano... ė-ė-ė... ferma padoraus dydžio, ir dar- 

bininkų turiu, bet kartais aš pats ariu laukus. Mano 

namas, ko gero, neprastas, o gal šitaip galvoju todėl, 
kad jis mano. 

— Ir tu pastatei jį savo rankomis, — svajingai tarė 
ji, nuleidusi ranką už borto. Tokioje primityvioje šalyje 
jos nemokėjimas šeimininkauti galbūt neatrodys toks 
tragiškas. Juk Farelas sakė, kad ji nesusitvarkytų su jo 
sodyba, ir, be abejo, jis buvo teisus. Bet ji gebės šei- 
mininkauti Treviso namelyje, kuriame tikriausiai vie- 
nas arba du kambariai. 

Saulė kaitino orą, ir nuo tų malonių minčių Ri- 
gan greitai užsnūdo. 

Po kurio laiko ji netikėtai išgirdo virš galvos nu- 
griaudėjusį šūvį ir prabudo. Vos neišvirtusi į vandenį, 
ji pašoko ir pamatė Treviso rankose rūkstantį pistoletą, 
nukreiptą į dangų. 

— Pažadinau tave? — paklausė jis. 

Iš jo susijaudinusio veido suprato, kad tuojau 
kažkas įvyks, todėl neatsakė į jo beprasmį klausimą. 
Rąžydamasi visu nutirpusiu kūnu, ji apsidairė, o Trevi- 
sas užtaisinėjo pistoletą. Bet, Rigan nuomone, aplink 
nieko nebuvo, išskyrus upę tankiai apžėlusiais krantais. 

— Mes artėjame prie Klėjaus namų, — atsakė jis 
ir vėl šovė į orą. 

Įsižiūrėjusi į tankią medžių lapiją, Rigan nuste- 
bo, kaip tokioje vietoje įmanoma pastatyti namą, bet 
nespėjo kaip reikiant tai apmąstyti, nes iš kairės atsivėrė 
erdvė. 
Į upę buvo išsikišusi plati medinė prieplauka, 
kurioje stovėjo du burlaiviai, daug didesni negu tas, 
kuriuo jie plaukė; kai juodu priartėjo prie kranto, prieš 
akis iškilo daug statinių. Rigan pamatė ir didelius, ir 
mažus namus, ir sodus, ir rūpestingai suartus laukus, 

daugybę Žmonių, arklių, furgonų — žodžiu, darbas virte 
virė. 

— O tavo namas taip pat šiame mieste? — pa- 
klausė ji, kai Trevisas pasuko į prieplauką. 

Vietoj atsakymo jis pajuokavo, bet Rigan negalėjo 
suvokti prasmės: 

— Tai ne miestas, o Klėjaus plantacija. 2 

Jai niekada dar neteko girdėti panašaus žodžio. 
Rigan ketino klausti, ką jis reiškia, bet Treviso dėmesį 
patraukė vaikų juokas. Jis greitai nušoko į prieplauką, 
tempdamas Rigan paskui save, ir tuoj pat pakėlė ant 
rankų du žavius vaikučius. 

— Dėdė Trevisas! — juokdamiesi šaukė jie, o Tre- 
visas suko juos. 

— Ką mums parvežei? Dėdė Klėjus į jau pradėjo 
dėl tavęs nerimauti. Į ką panaši Anglija? Mama pagim- 
dė du vaikus, o ne vieną, ir mūsų kalė atsivedė šuniukų. 

— Sakai, mama? — Trevisas nusijuokė. 

Berniukas niekinamai pažiūrėjo į seserį. 

— Ji apie Nikol. SartaK pamirštame, kad ji ne 
mūsų mama. 

Įkandin vaikų Šisais aukštas liesokas vyriš- 
kis, tamsiaplaukis ir tamsiaodis, išsišovusiais skruos- 
tikauliais, jo veidas švytėjo iš džiaugsmo. : 

— Velniai griebtų, kur tu buvai? — paklausė ji jis, 
paspaudęs Trevisui ranką, o paskui apkabino įį. 

" — Grįžau keliomis savaitėmis anksčiau, ir tu tai 
gerai Žinai! — atsiliepė Trevisas. — Manęs niekas nesu- 
tiko, taigi daiktus teko atiduoti saugoti, o vietoj dide- 
lio burlaivio nusamdyti šią apgailėtiną valtį. 

Parodęs ranka į valtį, Trevisas kartu nukreipė 
Klėjaus dėmesį į Rigan, kuri tylėdama stovėjo ant 
prieplaukos krašto. Bet nespėjo tas nieko paklausti, 
kaip Trevisas giliai atsiduso. 

— Štai ką norėjau pamatyti. 

Jis puolė prie neįtikėtinai gražios jaunos moters, 
apkabino ją ir karštai pabučiavo į lūpas. Klėjus tuoj pat 
atitraukė žvilgsnį nuo Rigan ir nukreipė į apsikabinusią 
porą. Atrodė, jis vos tvardosi. 

Trevisas nutempė moterį į prieplauką. 

— Noriu tave su kai kuo supažindinti. 

Iš arti moteris atrodė dar gražesnė: didelėmis 
rudomis akimis ir jausminga maža burna. Greitai 
nužvelgusi ją, Rigan pamatė tamsiai purpurinės spal- 
vos muslino suknelę su siauromis žaliomis juostomis 
aplink jos paaukštintą liemenį. Oji taip troško parody- 
ti amerikiečiams paskutinės mados sukneles! Tokią 
suknelę negėda būtų dėvėti ir dvare. 

— Tai mano žmona Rigan, — švelniai tarė Trevi- 
sas, Žiūrėdamas į ją su pasididžiavimu. — O čia — Klei- 
tonas Armstrongas ir jo Žmona. O šie padaužos, — jis 
nusišypsojo, — Aleksas ir Mendi, Klėjaus giminaičiai. 

— Laba diena, — švelniai tarė Rigan, vis dar ne- 
atitokusi iš nuostabos. Tie amerikiečiai pasirodė visai 
ne tokie, kokius ji įsivaizdavo. 

— Prašom eiti į namus, — pakvietė Nikol. — Jūs 
tikriausiai pavargote, o Trevisas vargu ar leisdavo jums 
kaip reikiant pailsėti. 

Po šių žodžių Trevisas šyptelėjo, o Rigan užgniau- 
žė kvapą, tikėdamasi, kad jis neleptelės ko nors nepa- 
doraus. 

Rigan paklusniai nusekė paskui Nikol. 

— Per daug įspūdžių iš karto, ar ne? — nusišyp- 
sojo ta. 

Rigan apsidairė bandydama suprasti, kur pateko. 

Priešais jas išbėgo aukšta stambi blondinė, aukš- 
tai prilaikydama sijoną. 

— Trevisas atvažiavo? — iš tolo šūktelėjo ji. 

— Taip, o čia jo Žmona Rigan. Rigan, prašom 
susipažinti su Dženi Lengston. 

— Žmona? — nustebusi paklausė Dženi. — Va- 
dinasi, jis ištesėjo žodį! Trevisas tiesiog nuostabus. 
Išvažiuodamas į Angliją, jis pasakė, kad grįš su žmona. 
Mano brangioji, — tarė ji ir paėmė Rigan už rankos. — 
Jūs turite viską, kad taptumėte misis Trevis Stenford. 
Tikiuosi, esate pakankamai stipri, kad nepasiduotumėte 
jam. 

Ir nubėgo į prieplauką. 


12 skyrius 


— O kas čia gyvena? — paklausė Rigan Nikol. 

— Apskritai nemažai Žmonių. Visi, kurie reika- 
lingi plantacijai: lauko darbininkai, audėjai, gyvulių 
augintojai, sodininkai. 

— Plantacija, — Rigan šnibždėdama pakartojo šį 
keistą Žodį. 

Jos žingsniavo palei ilgą gyvą buksmedžio tvorą, 
kuri trukdė Rigan įžiūrėti statinius. 

— Trevisas sakė, kad turėsite kūdikį, o vaikai 
užsiminė apie dvynukus. 

Nikol veidą nušvietė švelni šypsena. 

— Klėjaus giminėje dažnai gimsta dvynukai, ir 
prieš keturis mėnesius aš pagimdžiau berniuką ir mer- 
gaitę. Prašom užeiti, mielai parodysiu juos. 

Prieš jas iškilo didelis plytinis namas, pagal dydį 
nenusileidžiantis Veston Menoro sodybai. Rigan tikė- 
josi, kad nustebimas neatsispindėjo jos veide. Be abe- 
jo, Amerikoje taip pat esama turtingų žmonių, ir kai 
kurie iš jų gyvena dideliuose namuose. Tiesiog anglai 
vadino Ameriką jauna šalimi, todėl vargu ar čia pavyko 
daug ką pastatyti. 

Kambariai, Rigan nuostabai, buvo gražūs, erdvūs, 
aukštomis lubomis, o baldai apmušti šilku, apmušalai 


142 


— rankų darbo, ir ant sienų kabėjo portretai. Ant visų 
stalų ir kontorėlių puikavosi šviežios gėlės. 

— Norite užeiti į kabinetą? Atnešiu ten vaikus. 

Likusi kambaryje viena, Rigan toliau žavėjosi 
įranga. Prie vienos sienos stovėjo didelis, gražiai ink- 
rustuotas rašomasis “šeratono" stiliaus stalas, virš jo 
kabėjo veidrodis paauksuotais rėmais. Priešingą sieną 
puošė spinta su knygomis odiniais viršeliais. 

Anksčiau Rigan teko būti tik Veston Menore ir, 
palyginti su tuo, ką ji dabar matė, anglų sodyba atrodė 
vargana ir aptriušusi. Čia visur spindėjo švara. Nebuvo 
nei ištrupėjusių panelių, nei aptrintų apmušalų, nei 
įdrėskimų ant aplink stovinčių baldų. 

Kai įėjo Nikol, laikydama ant kiekvienos rankos 
po vaiką, Rigan atitraukė akis nuo baldų. Iš pradžių 
pabijojo paimti kūdikį, bet Nikol įtikino ją, kad visai 
nebaisu. Greitai Rigan laikė ant kelių besišypsantį ir 
kažką vograujantį mažylį, todėl ne iškart pastebėjo, kad 
į kambarį įėjo Trevisas ir atsisėdo ant sofos šalia jos. 
Jie pasiliko kambaryje vieni. 

— Kaip manai, ar galime mudu iš karto padaryti 
„dvynius? — paklausė jis, paėmęs mažylio rankytę, kuri 
apkabino jo pirštą. | 

Vaiku besigėrinčio Treviso veidas spinduliavo 
džiaugsmu. | 

— Tu tikrai nori vaikelio? — paklausė Rigan. 

— Jau seniai noriu, — rimtai atsakė jis, o paskui 
su būdingu tiesmukumu pridūrė: — Aš niekada ne- 
troškau turėti žmoną, bet svajojau, kad mane suptų 
būrys vaikučių. 

Paniurusi Rigan norėjo paklausti, kodėl jis 
užsikrovė sau tokią naštą kaip Žmona, bet nutylėjo, nes 
iš anksto žinojo atsakymą. Jis norėjo turėti kūdikį, kurį 
ji nešioja. Vėliau galės jam įrodyti, kad tinka daugiau 
kam, negu vien gimdyti įpėdinius. Jie kartu dirbs ir plės 

jo fermą. Tikriausiai ji niekada netaps tokia puiki kaip 
Armstrongų plantacija, bet jie pajėgs padaryti ją tinka- 
mą gyventi. 

— Na, ką apie tai manai, Trevisai? — išdidžiai 
paklausė Klėjus, sustojęs tarpduryje. Šalia jo stovėjo 
Mendi, už jo — Aleksas, o antrąjį mažylį Klėjus laikė 
ant sulenktos rankos. Rigan pagalvojo, kad, matyt, kito 
tokio laimingo vyro nėra visame pasaulyje. 

— Klėjau, — pradėjo Trevisas, — na kaip tos nau- 
jos karvės? Šienas, likęs nuo praėjusių metų, nesu- 
puvo? 

Vyrams, matyt, reikėjo pakalbėti apie reikalus, o 
mažylių buvimas jų visai netrikdė. Rigan padavė kūdikį 
Trevisui ir pakilo. Trevisas paėmė mažylį be jokios 
baimės, ne taip kaip Rigan, kuri bijojo išmesti jį. 

— Aš paieškosiu Nikol, — pasakė ji, ir Klėjus 
paaiškino, kaip rasti virtuvę. Išeidama iš kambario, ji 
išgirdo Klėjaus žodžius:"Niekada nemaniau, kad tau 
atiteks tokia gražuolė“, Trevisas, užuot atsakęs, tik 
šyptelėjo. Aukštai iškėlusi galvą, Rigan perėjo gėlėmis 
papuoštą salę ir, pasukusi kairėn, nužingsniavo į virtu- 
vę, esančią kitame statinyje. Erdvios virtuvės viduje 
gyvai virė darbas, kuriam vadovavo Nikol miltuotomis 
rankomis. Kai viena padėjėja mergina netyčia įmetė į 
tešlos dubenį visą pintinę kiaušinių su lukštais, Niko! 
nė kiek nenusiminė. Pro jas prabėgo giminaičiai. Jie 
buvo tvarkingai, nors ir paprastai apsirengę. Nikol vos 
spėjo pagriebti kibirą pieno, kurį jie būtų išvertę. Išsi- 
tiesusi ir pastačiusi kibirą į vietą, ji pamatė Rigan ir 
nusišypsojo jai. 

Šluostydamasi rankas į prijuostę, ji žengė jos pa- 
sitikti. 

— Atleiskite, turėjau išeiti. Norėjau prižiūrėti, 
kad svečiams paruoštų skanią vakarienę. 

— Ir jūs visada tiek gaminate? — baimingai pa- 


144 


klausė Rigan. 

— Taip, dažniausiai. Reikia maitinti daugybę 
žmonių. — Ji nusirišo prijuostę. — Turiu pripjaustyti 
daržovių, o jūs tikriausiai norite pasivaikščioti prieš 
vakarienę, jeigu nepavargote. 

— Pakeliui į čia aš beveik visą laiką miegojau. — 
Rigan nusišypsojo. — Norėčiau apžiūrėti... plantaciją. 

Vėliau Rigan suprato, kad buvo nepasirengusi 
išvysti tai, ką Nikol parodė. Vienas darbininkas atvarė 
dviejų ratų vežimą, ir Nikol vežė ją aplink visą planta- 
ciją, rodydama įvairius statinius. Pirmasis Rigan pojū- 
tis pasiteisino. Plantacija atrodė kaip savotiškas kai- 
mas, bet priklausė vienam žmogui. Plantacijoje gami- 
no, augino ir gaudė beveik viską, ko reikia ūkiui. Nikol 
parodė karvidę, karvelidę, klojimą su audimo staklė- 
mis, arklides, dailidžių ir dažymo dirbtuves, o aplink 
virtuvę — rūkyklą, klojimą, kuriame buvo laikomas sa- 
lyklas, ir pirtį. Rigan pamatė daugybės akrų laukus, 
apsodintus medvilne, linais, kviečiais ir tabaku. Ant 
upės kranto stovėjo malūnas. Galvijai, avys ir arkliai 
ganėsi didžiulėse pievose. 

— Ir jūs su viskuo susidorojate? — nustebusi pa- 
klausė Rigan. 

— Klėjus man truputį padeda, — nusijuokė Ni- 
kol. — Tačiau darbo čia tikrai pakanka. Mes retai iš- 
vykstame, bet ir būtinybės nėra — visa, ko reikia, yra 
po ranka. 

— Jūs laiminga? 

— Dabar laiminga, — atsakė Nikol. — Bet man 
ne visada lengvai sekėsi. — Ji žvilgtelėjo į malūną, kuris 
stovėjo kitame krante. — Klėjus ir Trevisas draugauja 
nuo vaikystės. Tikiuosi, mes taip pat susidraugausime. 

— Aš niekada neturėjau draugių, — atsakė Ri- 
gan, žiūrėdama į Nikol, tokią pat miniatiūrinę kaip ir ji 
pati. Juodvi negalėjo savęs matyti iš šalies ir suprasti, 

kokią nuostabią porą sudaro: juodaplaukė Nikol ir Ri- 
gan tamsiai kaštoniniais plaukais su raudonai auksinė- 
mis sruogomis. 

— Na aš taip pat neturėjau tikros draugės, su 
kuria galėčiau paplepėti ir išsipasakoti savo paslap- 
tis. — Nusišypsojusi Nikol timptelėjo vadeles, ir arklys 
pajudėjo. — Kada nors, kai turėsime daugiau laiko, aš 
papasakosiu, kaip susipažinau su Klėjumi. 

Paraudusi Rigan pagalvojo, kad niekada negalės 
kam nors papasakoti, kaip susipažino su Trevisu. Be to, 
niekas ja nepatikės. 

— Aš išalkau. O jūs? — paklausė Nikol. — O 
mažyliai tikriausiai kraustosi iš proto — taip nori val- 
gyti. 

— Neabejoju, kad ir Trevisas alkanas, — nusi- 
juokė Rigan. 

— Ji iš tiesų tokia jauna, kaip atrodo? — pa- 
klausė Klėjus, laikydamas sūnų ant rankos, ir pažvelgė 
pro langą, kai Nikol ir Rigan išėjo iš virtuvės. 

— Nepatikėsi, bet aš nežinau, kiek jai metų. Ir 
net bijau klausti. Man pasisekė, jeigu jai jau suėjo šešio- 
lika. 

— Viešpatiė, Trevisai, ką tu sakai? O kaip judu 
susipažinote? Nejaugi nepaklausei jos tėvų, kiek jai 
metų? 

Trevisas neketino niekam pasakoti, kaip jie iš 
tikrųjų susipažino. Prieš daugelį metų, kol buvo gyvas 
vyresnysis Klėjaus brolis Džeimsas, jis galėtų jam viską 
prisipažinti, bet dabar Trevisas nesirengė visiems išpla- 
tinti istoriją, kaip pavogė savo žmoną. 

Matyt, Klėjus jį suprato, nes ir pats nenorėtų ką 
nors pasakoti apie save ir Nikol. | 

— Ji visada tokia tyli? Nenoriu kaišioti nosies kur 
nereikia, bet jūs — keista pora. 

— Ji gali apsiginti. — Trevisas nusišypsojo, ir jo 

akys sublizgo. — Tiesą sakant, nežinau, kokia ji. Ji kas 
minutę vis kitokia. Tai mergaitė, paskendusi romantiš- 
kose svajonėse, tai... — Jis nutilo, prisiminęs, kaip 
paryčiui Rigan lūpos bučiavo jo klubą. — Kad ir kokia 
būtų, ji nuostabi. 

—-O kas bus su Margo? Vargu ar ji susižavės tavo 
mažyte žmona. 

— Su Margo susitvarkysiu, — nerūpestingai at- 
sakė Trevisas. 

Klėjaus akys apsiblausė prisiminus praeitį, nuo 
kurios jis dar ne visai atsigavo. 

— Stebėk, kaip ji elgsis su tavo Žmona. Tokios 
moterys kaip Margo kepa pusryčiams tokias jaunas 
gražuoles kaip Rigan. Aš tai jau Žinau, — negarsiai tarė 
jis. 

— Margo nieko neišeis, ir aš greitai leisiu jai tai 
suprasti. Visada būsiu šalia, kad apginčiau žmoną. O 
Rigan turi Žinoti, ką jai jaučiu. Juk vedžiau, ar ne taip? 

Klėjus nutylėjo. Buvo laikai, kai Žmonės patari- 
nėjo jam, bet jis nekreipė dėmesio. Be to, jis žinojo, 
kad sutuoktinių priesaikos duodamos lengvai — ir taip 
pat lengvai laužomos. 


Naktį Rigan šmurkštelėjo pas vyrą po lovos užuo- 
laida ir papasakojo apie praėjusios dienos įspūdžius. 

— Niekada nemaniau, kad šitaip gali būti. Tary- 
tum Klėjus ir Nikol — vieninteliai viso miestelio šei- 
mininkai. 

Trevisas prisitraukė ją. 

— Atrodo, tau patinka mūsų plantacijos, — 
sumurmėjo jis snausdamas. 

— Žinoma. Bet gerai, kad jų ne tiek daug. Neį- 
sivaizduoju, kaip Nikol geba susitvarkyti. Kokia laimė, 
kad tu tik neturtingas fermeris. 

Neišgirdusi atsakymo, ji žvilgtelėjo į Trevisą ir 
suprato, kad jis miega. Šypsodamasi prisiglaudė prie 
vyro ir ramiai užmigo. 

Kitą rytą jie atsisveikino. Kad ir kaip keista, buvo 
sunku atsisveikinti. Nikol pažadėjo greitai aplankyti 
Rigan ir pagal jėgas padėti jai. Klėjus ir Trevisas pa- 
kalbėjo apie naują derlių, o paskui Rigan ir Trevisas 
įlipo į valtį ir nuplaukė aukštupiu. 

Norėdama pamatyti, kur gyvena Trevisas, Rigan 
labai jaudinosi ir bandė įsivaizduoti, ar jo būstas bus 
toks pat didelis, tuščias ir paprastas kaip jis pats? Norė- 
jo tikėti, kad galės pagražinti Treviso namus ir išmoky- 
ti šeimininką gerų manierų. 

Po kurio laiko tarp medžių pasirodė kirtavietė. 
Tolumoje buvo matyti didžiulė prieplauka, kurioje 
stovėjo valtys. 

— Kas tai, dar viena plantacija? — paklausė Ri- 
gan, priėjusi prie Treviso. Gyvenvietė atrodė daug 
didesnė negu Klėjaus, tikriausiai tai buvo miestas. 

— Be abejo, plantacija, — atsakė Trevisas, plačiai 
šypsodamasis. 

— Tu pažįsti šeimininkus? 

Priplaukusi arčiau, ji suprato, kad ši plantacija 
panaši į Klėjaus valdas, bet kur kas didesnė. Pastatas 
šalia prieplaukos buvo toks pat didžiulis kaip Klėjaus 
namas. 

— Kas tai? — parodė ji. 

— Laivų statykla ir prekių sandėlis. Laivų statyk- 
loje kapitonas gali pakeisti bures ir suremontuoti laivo 
įrangą, 0 išvežimui parengtas krovinys saugomas sandė- 
lyje. O štai tame nedideliame name gyvena mokesčių 
inspektorius. 

Prieplaukoje stovėjo trys nedidelės valtys, dvi 
baržos ir keturi burlaiviai, šitaip juos pavadino Trevi- 
sas. Rigan nuostabai, jis pasuko valtį į prieplauką. 

— O aš maniau, kad plaukiame namo, — nuste- 
busi pasakė Rigan. — Tu nori pasimatyti su draugais? 

Trevisas nušoko ant prieplaukos ir patraukė 
paskui save Rigan, neleidęs jai pasakyti nė žodžio. Šil- 
ta ranka paėmė jai už smakro, atgręžė į save veidą ir 
pažvelgė į akis. 

— Tai — mano plantacija, — tvirtai tarė jis. 

Iš netikėtumo ji neteko žado. 
| — Visa... visa tavo? — pagaliau sušnibždėjo 
Rigan. 

— Iki paskutinės žolelės. O dabar eime, parody- 
siu tavo naujuosius namus. 

Daugiau jiems nepavyko pasikalbėti, nes juos 
apsupo didžiulė minia. Nuo vieno pastato prie kito aidė- 
jo šūksniai: “Trevisas!", “Misteris Stenfordas!". 

Nepaleisdamas jos rankos, Trevisas sveikinosi, 
kaip jai atrodė, su šimtais Žmonių, kurie bėgo iš visų 
plantacijos galų. Ir jis kiekvieną pristatinėjo jai: štai — 
vyresnysis dailidė, čia — antrasis sodininko padėjėjas, 
o ta moteris — trečioji tarnaitė iš antro aukšto. Ėjo vis 
kiti ir kiti Žmonės, Rigan linkčiojo jiems, o galvoje kir- 
bėjo tik viena mintis: E visi darbininkai. Jie dirba 
Trevisui, vadinasi, ir man" 

Pristatymo E e Modias įkarštyje Trevisas paskel- 
bė, kad šiandien — poilsio diena, ir greitai, kad pasi- 
sveikintų su juo, iš laukų patraukė darbininkai. Aukšti, 
tvirti, raumeningi vyrai, juokdamiesi ir šypsodamiesi, 
erzino Trevisą, sakydami, kad keliaudamas jis, matyt, 
nusilpo. Rigan užliejo karšta išdidumo banga, kai su: 
prato, jog nė vienas iš jų neturi tokių galingų raumenų 
kaip jos vyras. 

Kai jie ėmė žingsniuoti nuo upės prie namo, pa- 
keliui sveikindamiesi su visais sutiktais žmonėmis, kai 
kurie darbininkai pradėjo klausinėti Trevisą. Galima 
buvo pagalvoti, kad be jo pusė plantacijos nusmuko. 

— O kur Vesas? — paklausė Trevisas, žengdamas 
taip greitai, kad Rigan vos nebėgo. 

— Bostone mirė jūsų dėdė, ir Vesui teko važiuoti 
rūpintis jo reikalais, — paaiškino vienas tarnauto- 

— O ką Margo? — Trevisas paniuro. — Ji galėjo 
sutvarkyti visus tuos reikalus. 

— Susirgo beveik dvidešimt jos karvių, — atsakė 
prižiūrėtojas. 

—-"Trevisai, — kreipėsi į jį tvirta rudaplaukė mo- 
teris, — sulūžo trejos audimo staklės, ir kiekvieną kartą, 
kai prašydavau meistro pataisyti jas, jis atsakydavo — 
atseit tai ne jo reikalas. 

— Beje, Trevisai, — pridūrė kita moteris, — Beik- 
sas gavo iš rytų valstijos partiją viščiukų. Ar galėtumėte 
skirti pinigų, kad kelis nupirktume? 

— Trevisai, — pareiškė kažkoks vyriškis su pyp- 
ke, — reikia kažką daryti su maža valtimi: arba patai- 
syti, arba išmesti. 

Staiga Trevisas sustojo ir pakėlė į viršų rankas. 

— Viskas, viskas, liaukitės! Rytoj atsakysiu į kiek- 
vieną klausimą. Nors ne! — tęsė jis. Jo akys suliepsno- 
j0, ir jis paėmė Rigan už rankos. — Turiu Žmoną, ir ry- 
toj ji griebsis visų moteriškų darbų. Kerolain, paklausi 
jos apie audimo stakles, o tu, Siuzen — apie viščiukus. 
Tikriausiai ji žino apie juos daugiau negu aš. 

Gerai, kad Trevisas laikė Rigan už rankos, kitaip 
ji būtų pabėgusi. Na, ką ji išmano. apie audimo stakles 
ir viščiukus? 

— Štai, — tęsė Trevisas. — Dabar einu parodyti 
Žmonai savo namus, ir jeigu manęs šiandien kas nors 
klausinės, atšauksiu poilsio dieną, — juokais pagrasi- 
no Trevisas. 

Jeigu Rigan nebūtų tokia pasimetusi, ji nusijuok- 
tų — taip greitai juos supę Žmonės išnyko, ir tik tolo- 

kai liko kažkoks senis. 

— Tai — Elijas, — išdidžiai pranešė Trevisas. — 
Jis geriausias Virdžinijos sodininkas. 

— Aš kai ką atnešiau naujajai jūsų šeiminin-: 
kei, — atsakė Elijas ir ištiesė Rigan gėlę, kurios ji nieka- 
da nebuvo mačiusi. Ji buvo neįprasto atspalvio purpu- 
rinės spalvos, dėl to atrodė ir ryški, ir švelni. Žiedo vi- 
duryje — nuolaidus ragelis su ašaros pavidalo žiedla- 
piais. 

Ji ištiesė ranką, kad atsargiai paimtų gėlę. 

— Mem, tai orchidėja, — tarė Elijas. — Pirmoji 
misis Stenford užsisakydavo jų kiekvieną kartą, kai kapi- 
tonas plaukdavo į pietų jūras. Kai turėsite laiko, gal 
apžiūrėsite oranžerijas? 

— Žinoma, — atsakė ji ir pagalvojo: ar yra 
pasaulyje kas nors, ko nebūtų Treviso plantacijoje. Pa- 
dėkojusi sodininkui, ji nusekė įkandin vyro ir pagaliau 
tiesiai prieš save išvydo aukštą ilgą mūrinį namą. Net 
per atstumą atrodė, kad viename namo sparne gali 
sutilpti Veston Menoro sodyba ir Klėjaus Erandelo 
Holo namas. 

Trevisas su pasididžiavimu ir pasitenkinimu pasa- 
kojo jai apie savo namus, kuriuos mylėjo visa širdimi, 
apie tai, kaip juos statė senelis ir mylėjo visi Stenfor- 
dai. Bet Rigan baimė augo sulig kiekvienu žingsniu. 
Prisiminusi, kiek pareigų turėjo Nikol, Rigan ėmė gailė- 
tis, kad jai neteks gyventi mažesniame name. Na ar ji 
galės valdyti šį didžiulį namą, ir net tvarkyti ūkinius 
reikalus, kuriuos Trevisas, matyt, ketina jai pavesti? 
| Iš arti namas atrodė dar didesnis negu iš toli. 
Vidurinė namo dalis buvo išmūryta iš plytų, keturi su 
puse aukšto kilo virš Rigan galvos, o iš abiejų pusių 
buvo pristatyti du raidės “T" formos sparnai. Trevisas 
nusivedė ją plačiais akmeniniais laiptais į pirmą aukštą, 
ir prasidėjo skubi šio įspūdingo pastato apžvalga. 

Jis parodė žydrą, žalią, raudoną ir baltą kambarį, 
klasę ir ekonomės kambarį. Kamaros atrodė didesnės 
negu jos miegamasis Veston Menore. 

Eidama iš vieno gražiai įrengto ir iš tikrųjų pui- 
kaus kambario į kitą, Rigan vis labiau puolė į paniką. 
Kaip ji pajėgs tvarkyti tokį namą? 

Rigan jau buvo begalvojanti, kad jai parodyti visi 
kambariai, bet staiga Trevisas nusitempė ją laiptais į 
rytinį sparną. Trečio, pagrindinio, aukšto kambariai 
užtemdė anksčiau matytus. Čia buvo valgomasis, prie 
jo glaudėsi svetainė arbatai gerti, dar viena svetainė — 
visai šeimai, biblioteka, dar dvi svetainės, kurių paskirtis 
galėjo būti labai įvairi, ir didžiulis miegamasis su vaikų 
kambariu šalia. 

— Tai mūsų miegamasis, — pranešė Trevisas, o 
paskui nusitempė ją į iškilmių salę. * 

Rigan buvo priblokšta to, ką pamatė. Nuo tos 
akimirkos, kai jie įžengė į namą, ji tiesiog neteko amo, 
o dabar pajuto, kad jai pakirto kojas. Atsisėdusi ant 
kampe stovinčios sofos, ji įsispitrėjo į aplinką su pa- 
garbiu siaubu. 

Salė pritrenkė jau savo dydžiu. Maždaug septy- 
niolikos pėdų aukščio lubos vertė Žmogų jaustis mažu 
ir nereikšmingu. Sienas dengė blyškiai melsvos plokštės, 
o ąžuolinis parketas blizgėjo kaip veidrodis. Atrodė, kad 
čia neįsivaizduojama gausybė baldų — šešios sofos, 
apmuštos rožėmis siuvinėtu atlasu, daugybė kėdžių, 
kurių sėdynės buvo aptrauktos tokios pat spalvos 
medžiaga, arfa, fortepijonas ir keli stalai; bet visi jie 
stovėjo palei sieną, o salės vidurys buvo tuščias , jį puošė 
didžiulis rytietiškas kilimas. 

— Kai renkasi svečiai, kilimą, be abejo, nuima- 
me, — patenkintas aiškino Trevisas. — Gal norėsi 
surengti priėmimą. Mes galime apnakvindinti šimtą ar 
du šimtus svečių, o su Malvina — ji mūsų virėja — su- 

galvosi, kuo juos pamaitinti. Juk tu norėsi šito, tiesa? 

Tai viršijo Rigan jėgas. Apsipylusi ašaromis, ji 
puolė per visą salę prie durų priešingame kampe. Neį- 
sivaizduodama, kaip ištrūkti iš šio namo, ji bėgo ilgu 
koridoriumi, kol, atidariusi kažkokias duris, atsidūrė 
mažame žaviame baltai melsvų tonų kambaryje. Ji net 
negalėjo prisiminti visų kambarių pavadinimų, o ką jau 
kalbėti apie jų išdėstymą. 

Atsiklaupusi ant grindų, Rigan padėjo galvą ant 
baltai melsvos sofos ir ėmė raudoti. Kam jis tai E 
Na, kodėl iškart nepasakė jai tiesos? 

Beveik tuoj pat šalia jos atsirado Trevisas. At- 
sisėdęs ant sofos, jis apkabino žmoną. 

— Kodėl tu verki? | 

Jo balsas skambėjo taip liūdnai ir skausmingai, 
kad ji dar karčiau pravirko. 

— Tu turtingas! — išspaudė ji, dusdama nuo 
raudos. 

— Verki dėl to, kad aš turtingas? — nustebęs 
paklausė jis. 

Bandydama paaiškinti ašarų priežastį, Rigan 
žinojo, kad vargu ar jis supras. Trevisas visada įsitikinęs, 
kad elgiasi tinkamai; jis niekada nė nemanė abejoti savo 
sugebėjimais. Jis nežino, ką reiškia jaustis nenaudin- 
gai. O dabar jis laukia, kad ji valdys namus, visus sta- 
tinius, tarnus ir kartais rengs priėmimus dviem šimtams 
draugų. 

— Negalėsiu tau padėti, jeigu nepasakysi, kas 
atsitiko, — tarė Trevisas, tiesdamas jai nosinę. — Juk 
negali pykti dėl to, kad aš nesu neturtingas fermeris? 

— Kaip... — sukūkčiojo ji. — Kaip aš pajėgsiu?.. 
Juk niekada nesu mačiusi audimo staklių. 

Trevisas ne iškart suprato jos minčių eigą. 

— Tau nereikės pačiai austi, tiesiog pasakysi ki- 
tiems, ką reikia daryti. Tarnaitės kreipsis į tave įvairiais 

klausimais, o tu viską tvarkysi, — paaiškino jis. — Juk 
tai labai paprasta. | 

Ne, ji niekada negebės jam nieko paaiškinti! 
Ištrūkusi iš jo glėbio, Rigan nušoko nuo Treviso kelių, 
išbėgo iš kambario, koridoriumi nulėkė į salę, perbėgo 
ją ir atsidūrė kitame koridoriuje, kur pagaliau rado mie- 
gamąjį ir muslino bei pasijonių sūkuryje parkrito ant 
lovos. 

Raudodama ji išgirdo lėtus sunkius Treviso 
žingsnius. Sustojęs tarpduryje, jis įdėmiai žiūrėjo į ją 
kelias sekundes, kol nutarė palikti ramybėje. Kai vyro 
žingsniai nutolo, ji dar labiau pradėjo verkti. 

Po kelių valandų į duris tyliai pabeldė tarnaitė ir 
paklausė, ką paduoti vakarienei. Rigan vos nepasakė 
“Jorkšyro pudingą", bet staiga suvokė, kad nė nežino, 
iš ko Amerikoje gaminamas maistas. Pagaliau atsakė 
tarnaitei, kad ji nealkana, ir paprašė eiti sau. Galbūt 
jai pavyks visą gyvenimą likti šiame kambaryje, ir ji 
niekada nebendraus su išoriniu pasauliu. 


13 skyrius 


Kad ir kokį įspūdį Rigan susidarė apie plantaci- 
jos valdymo sunkumus, jos vaizdiniai buvo toli nuo tik- 
rovės. Trevisas išeidavo iš miegamojo dar saulei ne- 
patekėjus, ir jau po kelių minučių įeidavo moterys ir 
apiberdavo ją klausimais. Rigan pastebėjo, kad kai ji 
nerasdavo dalykiško atsakymo, jos nusukdavo akis į šalį. 
Viena tarnaitė (jai teko išgirsti ir tokius Žodžius) 
pasakė: “Kaip Trevisas galėjo vesti tokią menkystą?" 

Iš visų pusių ji girdėjo Margo vardą. 

Audėja parodė iš Margo gautus piešinio 
pavyzdžius. Sodininkas augino svogūnus, kuriuos jam 
davė mis Margo. Melsvame kambaryje ji aptiko sukne- 

les, kurios, kaip jai buvo paaiškinta, priklauso mis Mar- 
go, nes ji dažnai gyvena šiame name. 

Vakarieniaudama Rigan paklausė Treviso apie tą 
moterį, bet šis tik gūžtelėjo pečiais ir atsakė, kad tai jo 
kaimynė. Kadangi jo labai ilgai nebuvo plantacijoje, 
dabar jis turėjo stačia galva pasinerti į darbą. Net val- 
gydamas jis su dviem tarnautojais peržiūrėdavo daly- 
kinius popierius, skaičiuodamas, kiek prekių gauta ir 
kiek išsiųsta. Rigan niekaip nesiryžo pasiguosti jam dėl 
savo bėdų, bijodama dar labiau apsunkinti jo gyvenimą. 

Pagaliau vieną gražią dieną įvyko katastrofa. Tre- 
visas ką tik sėdo vakarieniauti ir pilna burna pasakojo 
Rigan, kad iš Anglijos atplaukė dar vienas laivas, kai 
netikėtai pasigirdęs kanopų bildesys privertė jį krūpte- 
lėti. Sušvilpė rimbas, veriamai sužvengė arklys, ir Tre- 
visas akimirksniu atsidūrė prie lango. 

— Margo! — suriaumojo jis. — Dar kartą suduo- 
si arkliui — pati paragausi rimbo. 

Vietoj atsakymo pasigirdo kandus, bet viliojantis 
juokas. 

— Trevisai, mano meile, ir ne tokie kaip tu šito 
ragavo! — sumurkė moteriškas balsas. Pasigirdo dar 
vienas kirtis, arklys vėl sužvengė. 

Trevisas puolė laiptais žemyn, sudrebindamas visą 
namą. 

Rigan išpūtė akis; ji padėjo staltiesėlę ant stalo 
ir priėjo prie lango. Prie namo stovėjo pritrenkiančio 
grožio rudaplaukė moteris. Jos puikią figūrą buvo 
apgulę smaragdo spalvos amazonės drabužiai. Pamačiu- 
si jos putlią krūtinę, liekną figūrą ir apvalius klubus, 
Rigan apžiūrėjo savo miniatiūrinį kūną. 

Bet tuoj pat jos dėmesį vėl patraukė moteris, 
sėdinti raita ant juodo žirgo, kuris piktai blaškėsi po 
kiemą. ,Ji be vargo valdė siaubingą gyvūną ir kartu 
žiūrėjo į namo pusę. Kai lange pasirodė Rigan, vėl pasi- 

girdo jos krūtininis juokas, ir moteris pakėlė rimbą. 

Po kelių sekundžių į kiemą išbėgo Trevisas. 
Puolęs prie raitelės, jis stvėrė jos pakeltą su rimbu 
ranką. Moteris spustelėjo pentinais arklį, tas pasitraukė 
atatupstas, ir Trevisas, laikydamasis už apynasrio, paki- 
bo ant jo. Raitelė išsilaikė balne ir išliko rami net tą 
akimirką, kai arklys stojo piestu. Vos spėjo juodis prie- 
kines kojas nuleisti ant Žemės, kai ji vėl užsimojo. 

Bet Trevisas ją aplenkė. Viena ranka sugniaužė 
jos ranką, o kita stvėrė pavadį. Kelias sekundes kiekvie- 
nas traukė į savo pusę, ir skambus moters juokas atrodė 
taip ne vietoje, lyg dieną būtų patekėjęs mėnulis. Ji buvo 
stipri ir ištverminga ir raita ant galingo arklio atrodė 
kaip Trevisui lygi varžovė. 

Pagaliau jis nutempė moterį nuo arklio, ir ji tary- 
tum nutekėjo nuo balno ant Treviso, nuslydo krūtine 
per jo veidą ir kūną, o kai jų veidai atsidūrė viename 
lygyje, įsisiurbė į Treviso lūpas tokiu bučiniu, kad Ri- 
gan iš viršaus pasirodė, jog raitelė tuojau jį praris. 

Rigan neįsivaizdavo, kad gali taip greitai lėkti 
laiptais, ir kai ji išbėgo į prieangį, jie jau nesiglėbes- 
čiavo. 

— Ar vis dar nori išplakti mane? — kimiai pa- 
klausė Margo, tardama žodžius pakankamai garsiai, kad 
Rigan girdėtų. — O gal pasinaudosi mažesne bausme, 
na vos vos mažesne, jeigu atmintis man nemeluoja, — 
pridūrė ji, smarkiai prigludusi prie jo klubais. 

Trevisas paėmė ją už rankų ir atstūmė. 

— Margo, kol galutinai neapsikvailinai, norėčiau 
tave su kai kuo supažindinti. 

Jis atsigręžė, jausdamas už nugaros Rigan bu- 
vimą. 

— Ji — mano žmona. 

Puikiame klasikiniame Margo veide pasikeitė visa 
jausmų gama. Išlenkti antakiai virptelėjo, žaliose ki- 

birkščiuojančiose akyse plykstelėjo liepsna. Romėniš- 
kos nosies šnervės išsiplėtė, jausmingas lūpas iškreipė 
grimasa. Ji ketino kažką sakyti, bet nepasigirdo nė vie- 
no garso. Pažvelgusi į Trevisą, ji skėlė jam antausį, ku- 
rio aidas atsimušė į didingo namo sienas. Ji užšoko ant 
žirgo, pašėlusiai timptelėjo.pavadį, perplėšdama žirgo 
lūpas, ir, piktai plakdama jį, puolė šalin. 

Sekundę Trevisas žiūrėjo jai įkandin, paskui su- 
murmėjo: “Su gyvuliais negalima šitaip elgtis“, pa- 
trynė užgautą skruostą ir atsigręžė į žmoną: 

— Tai — Margo Dženkins, mūsų artimiausia 
kaimynė. 

Ramiai tai pranešęs, jis, atrodo, tuoj pat pamiršo 
apie įvykį. | 

Sukrėsta, sugniuždyta Rigan pamatė Margo del- 
no žymes ant Treviso skruosto, kai jis pasilenkė ir 
pabučiavo ją. | 

— Iki vakaro, o tu kol kas pamiegok. Kažkodėl 
šiandieną atrodai išblyškusi. Atsimink, kad mums 
reikalingas sveikas kūdikis. 

Taręs šiuos žodžius, jis gestu įsakė vienam iš tar- 
nautojų, stovėjusių už Rigan nugaros, sekti paskui ir 
nužingsniavo į vakarinį namo sparną, kuriame buvo 
kontora. 

Rigan prireikė vos ne valandos, kad atsitokėtų ir 
grįžtų į namus. Ištisą dieną ją persekiojo išdidžios 
gražuolės Margo portretas. Ji ne kartą ėjo prie veidro- 
džio ir tyrinėjo save — plačiai atvertos akys, liekna 
figūrėlė — vertino savo grakščią išorę. Margo Dženkins 
nepasižymėjo grakštumu. Įtraukusi skruostus Rigan 
bandė įsivaizduoti, kad ji nepakartojama, nepaprasta 
gražuolė, bet nusivylimo atodūsis nutraukė šiuos ban- 
dymus. 

Kelias dienas ji klausėsi kalbų, kuriose buvo mini- 
mas Margo vardas, ir suprato: matyt, anksčiau čia visi 

manė, kad Trevisas ją ves. Kai Trevisas ir Veslis kur nors 
išvažiuodavo, Margo valdydavo ne tik savo, bet ir jų 
plantaciją. 

Su kiekvienu išgirstu žodžiu tirpo Rigan pasiti- 
kėjimas savimi. Vadinasi, ji išardė tą meilę, kai susidūrė 
su Trevisu Liverpulio uoste? Kodėl Trevisas vedė ją — 
galbūt tik todėl, kad ji laukiasi vaiko? Kai ji bandė apie 
tai pakalbėti su Trevisu, jis tik nusijuokė. Jis buvo per 
daug užsiėmęs pavasariniais lauko darbais, kad gaištų 
laiką kalboms, o kai jie likdavo vieni, jo rankų prisilie- 
timas versdavo ją pamiršti viską pasaulyje. 

Praėjus savaitei po Margo pasirodymo, Rigan ėjo 
koridoriumi į virtuvę, su siaubu galvodama, kas jos 
laukia. Reikėjo aptarti ateinančios savaitės meniu, o 
kartu susitikti su virėja Malvina. Senė iškart nepamilo 
Rigan ir nuolat kažką burbėjo sau po nosimi. Viena 
tarnaitė sykį užsiminė, kad Malvina yra Dženkinsų gimi- 
naitė ir kaip visi kiti tikėjosi, jog Trevisas ves Margo. 
Sutelkusi drąsą, Rigan įžengė į virtuvę. 

— Neturiu laiko kitiems darbams, — pareiškė 
Malvina, nors Rigan nespėjo ištarti nė žodžio. — Ką 
tik čia pasirodė Žmonės iš laivo, ir aš turiu juos pamai- 
tinti. 

Rigan nenorėjo nusileisti. 

— Nieko baisaus. Aš tik išgersiu puodelį arba- 
tos, o meniu aptarsime vėliau. | 

— Niekas neturi laiko ruošti arbatą, — sviedė 
virėja ir rūsčiai pažvelgė į tris jaunas savo padėjėjas. 

Išsitiesusi Rigan priėjo prie ketaus viryklės, kuri 
stovėjo palei sieną, skleidė kvapus ir rūko. 

— Ašir pati galiu paruošti sau arbatos, — atsakė 
ji, tikėdamasi, kad balsas skamba pakankamai tvirtai, 
ir nenorėdama pasirodyti, jog neturi nė menkiausio 
supratimo, kaip paruošti puodelį arbatos. Atsigręžusi 
Rigan sviedė į virėją didingą žvilgsnį, niekinamai nu- 

sišypsojo ir paėmė arbatinuką. 

Šypsena tuojau dingo: ji suriko, išmetė įkaitusį 
arbatinuką ir šastelėjo į šalį, kai verdantis vanduo išsi- 
laistė ant grindų. Už jos nugaros pasigirdo piktas virė- 
jos juokas, o Rigan tik bejėgiškai pažvelgė į savo nude- 
gintą delną. | 

— Paimkite, — švelniai pasakė viena tarnaitė ir 
įdėjo gabaliuką šalto sviesto į degančią Rigan ran- 
ką. — Palaikykite jį ir kol kas pasėdėkite. Aš atnešiu 
jums arbatos. 

Paskutinius žodžius ji sušnibždėjo šnairuodama' į 
virėją. 

Nuleidusi galvą, Rigan tylėdama išėjo iš virtuvės, 
laikydama prie save ranką išskėstais pirštais, o sviestas 
varvėjo jos drebančiu delnu. Ji norėjo eiti tiesiai į mie- 
gamąjį, bet vienas tarnas pranešė, kad svetainėje laukia 
viešnia. Vos Rigan pagalvojo, kaip gera būtų išvengti 
susitikimo, kai ant viršutinės laiptų pakopos pasirodė 
Margo su akinama mėlyno atlaso suknele. 

— Ką jūs pasidarėte, vaikeli? — paklausė ji, pul- 
dama laiptais žemyn. — Čarlzai, atnešk į svetainę mar- 
lės, ir tegu Malvina atsiunčia mums arbatos. Su chere- 
su! Ir perduok jai, kad noriu jos kepto vaisių pyrago. 

— Klausau, mem, — bėgdamas atsakė jaunuolis. 

Margo paėmė Rigan už riešo ir nusivedė laiptais 
aukštyn. 

— Kur jūs taip smarkiai nusideginote ranką? — 
užjausdama paklausė ji. 

Kadangi Rigan išdidumas kentėjo taip pat kaip 
ir ranka, užuojauta jai buvo maloni. 

— Paėmiau arbatinuką, — droviai ir sumišusi at- 
sakė ji. 

Margo veido išraiška nepasikeitė, ir ji nuvedė Ri- 
gan prie sofos. Po kelių sekundžių pasirodė tarnaitė, 
kurios Rigan buvo nemačiusi, nešdama marlę ir švarią 

medžiagą. 

— Sali, kur buvai? — griežtai paklausė Mar- 
go. — Vėl kaip ir anksčiau išsisukinėji nuo darbo? 

— Ne, mem. Padedu šeimininkei kiekvieną rytą, 
juk tiesa, mem? — pareiškė tarnaitė, drąsiai žiūrėdama 
į Rigan. 

Rigan neatsakė — per pastarąsias kelias savaites 
ji matė labai daug naujų veidų. 

Margo griebė bintą. 

— Nešdinkis iš čia, dykaduone! Ir saugokis, nes 
atimsiu iš Treviso tavo kontraktą. 

Metusi į ją išgąstingą žvilgsnį, tarnaitė išėjo iš 
kambario. Margo atsisėdo ant sofos šalia Rigan. 

— Parodykite man savo ranką. Iš tikrųjų smarkus 
nudegimas. Tikriausiai per ilgai laikėte arbatinuką. 
Tikiuosi, papasakosite Trevisui, kaip elgiasi tarnaitė. Jis 
leidžia jiems savavaliauti, ir jie jaučiasi šio namo šei- 
mininkais. Ir Vesas nė kiek ne geresnis. Todėl Trevisas 
ir norėjo gauti žmoną. Jam reikalinga ryžtinga moteris, 
galinti valdyti tokią didelę plantaciją. 

Visa tai sakydama, Margo atsargiai perrišinėjo 
Rigan ranką, o kai baigė, įėjo Čarlzas su padėklu, ant 
kurio buvo įmanoma patalpinti visą ponį. Ant padėklo 
puikavosi subtilus sidabrinis Georgijaus laikų stiliaus 
arbatos servizas, krištolinis grafinas chereso, dvi tau- 
rės ir daugybė įvairių mažyčių pyragaičių bei sumuš- 
tinių. 

— Malvina galėjo ir-geriau paruošti, — pareiškė 
Margo, niekinamai žvelgdama į padėklą. — Matyt, ji 
daugiau nebelaiko manęs viešnia. Perduok jai, kad 
išvažiuodama norėsiu su ja pasikalbėti. 

— Klausau, mem, — sumurmėjo Čarlzas ir išėjo. 
: — Gerai, — tęsė Margo ir nusišypsojo Rigan. — 
Zinoma, aš pati išpilstysiu arbatą, jei jūsų ranka šitaip 
nukentėjo. 

Margo lengvai išpilstė arbatą, įpylė į ją geroką 

porciją chereso ir išrinko Rigan pyragaitį. 

 — Ašjuk atvažiavau atsiprašyti, — prabilo Mar- 
go ir įsipylė chereso, pamiršusi arbatą. — Įsivaizduoju, 
ką apie mane pagalvojote, kai praėjusią savaitę pasiel- 
giau neleistinai šiurkščiai. Po to, kas įvyko, niekaip 
nesiryžau čionai sugrįžti ir prašyti, kad priimtumėte 
mane. 

Šios karališkos moters nusižeminusi kalba 
pradžiugino Rigan. 

— Aš... Jūs turėjote atvažiuoti, — tyliai atsakė 

ji. 
Nusukusi akis, Margo tęsė: 
— Matote, mudu su Trevisu buvome įsimylėję vie- 
nas kitą nuo pat vaikystės, ir visi manė, kad mes kada 
nors susituoksime. Todėl, kai jis kitą moterį pristatė 
kaip savo žmoną, be abejo, aš buvau sukrėsta. 

Ji vėl švelniai ir maldaujamai pažiūrėjo į Rigan: 

— Juk jūs mane suprantate, tiesa? 

— Žinoma, — sušnibždėjo Rigan. 

Margo ir Trevisas buvo tokie panašūs, tokie pasi- 
tikintys savimi ir ryžtingi. Jie valdė Žemėje. 

— Mano tėvas mirė prieš dvejus metus, — tarė 
Margo tokiu skausmingu balsu, kad Rigan krūptelė- 
jo. — Ir nuo tada valdau savo plantaciją. Be abejo, ji 
daug mažesnė už Treviso valdas, bet man ir to pakanka. 

Rigan jautė, kad tokia moteris tikrai gali viena 
tvarkytis; o štai Rigan nepajėgė paruošti sau net puode- 
lio arbatos. Bent vieną dalyką ji moka daryti tinkamai. 
Nuleidusi galvą ir nusišypsojusi, ji pasakė: 

— Trevisas tiki, kad mūsų vaikai padės jam plan- 
tacijoje. Be abejo, su laiku, bet vienas jau kelyje. 

Neišgirdusi Margo atsakymo, Rigan pakėlė akis 
ir pamatė, kaip liepsnoja Margo akys. 

— Tai štai kodėl Trevisas jus vedė! 

Jos balsas sklido lyg iš pačios širdies gelmių. 

Rigan buvo sukrėsta. 

— Atleiskite man ir už tai! — Margo padėjo ranką 
ant Rigan riešo. — Aš visada kalbu, ko nereikia. Tie- 
siog norėjau suprasti priežastį; mes buvome beveik 
susižiedavę. Trevisas — padorus Žmogus, kad, be abe- 
jo, suprastų, jog turi vesti moterį, kuri laukia nuo jo 
kūdikio. Žinote, man derėjo anksčiau apie tai pagalvo- 
ti. — Ji nusijuokė. — Ko gero, jeigu aš... na, jūs su- 
prantate... pastočiau, jis vestų mane... Dieve mano! Vėl 
aš savo. Jokiu būdu netvirtinu, kad jūs jau laukėtės, kai 
Trevisas jus vedė. Žinoma, ne. 

"Ji pakilo nuo sofos, Rigan taip pat. 

— Man metas važiuoti, — pasakė Margo. — Šian- 
dieną visą laiką kalbu ne tai, ką reikia. — Ji patapšnojo 
Rigan ranką. — Esu įsitikinusi, kad Trevisas įsimylėjo 
jus, todėl ir išsirinko. Mes gyvename ne viduramžiais. 
Vyrai veda savo noru, o ne dėl to, kad moteris laukiasi. 
Trevisas visada sakė, kad nori turėti vaikų, bet neketi- 
na taikstytis su Žmona, kuri jam komanduos. Jūs nuos- 
tabus geras kūdikis, niekada nepajėgsite jam ko- 
manduoti. O dabar man metas. Tikiuosi, mudvi su- 
sidraugausime. Galbūt padėsiu jums suprasti Treviso 
įpročius ir papasakosiu, ko jis nemėgsta. Pagaliau mudu 
visą gyvenimą buvome labai artimi. 

Ji pakštelėjo orą prie pat Rigan skruosto ir 
nužingsniavo prie durų. 

— Aš paprašysiu nunešti padėklą. — Ji nusišyp- 
sojo. — Kad jums nereikėtų prikimšti savo galvutės. 
Eikite ilsėtis ir galvokite apie kūdikį, kurio Trevisas taip 
nori. | 

Ji išėjo, o Rigan sukniubo ant sofos, jausdamasi 
taip, lyg būtų praūžusi audra. Ji ne iškart ėmė galvoti 
apie tai, ką pasakė Margo. Pasirinkimas? Trevisas ne- 
sirinko; tai ji susidūrė su juo. Jis su džiaugsmu būtų 
leidęs jai išeiti, bet ji atsisakė pasakyti savo dėdės vardą. 

Garbė! Treviso garbė neleido jam išleisti Rigan į Li- 
verpulio gatves, o vėliau, kaip padorus žmogus, buvo 
priverstas vesti ją. Ką jis sakė per sutuoktuves? Kad 
veda savo vaikų motiną. | 

Argi ji vertė Trevisą vesti ją? Matyt, jų santuoka 
neturi nieko bendra su meile. Argi galėjo toks žmogus“ 
kaip Trevisas įsimylėti kūdikį, kuris net nesugeba 
nesusižalojęs paruošti arbatą? 


Dienos bėgo viena po kitos, ir kiekvieną dieną 
Rigan vis labiau tolo nuo šeimininkavimo ūkyję. Atro- 
do, tarnai jautė malonumą, kad nuolat keitėsi. Kal- 
bėdami su Rigan, jie elgėsi įžūliai, ir pagaliau ji beveik 
neišeidavo iš savo kambario. 

Grįžęs namo, Trevisas griebdavo Rigan į glėbį, 
mėtė į viršų ir vertė šypsotis tol, kol nuo jos veido nu- 
slinkdavo liūdesys. Jis nuolat klausinėjo; kas ją kanki- 
na. Jis pasiūlė jai apžiūrėti plantaciją, ir ji sutiko, gėdy- 
damasi, kad jai reikia Treviso globos. Ji nė už ką 
neprisipažins, kokia svetima jaučiasi šioje šalyje. 

Trevisas nė karto nepriekaištavo dėl jos nemokėji- 
mo tvarkytis, niekas nedrįso kalbėti su juo įžūliu tonu, 
bet jis pastebėjo, kad ne visose ūkio srityse viešpatauja 
tvarka. Kartą Rigan girdėjo, kaip jis barė pieno fermos 
darbininkus už tingumą. 

Du kartus buvo atvažiavusi Margo, ir kiekvieną 
sykį švelniai kalbėjosi su Rigan, o paskui pradėdavo 
priekaištauti tarnams, kad jie apleido tokį nuostabų 
namą. Jai išėjus, Rigan jausdavo tuštumą ir savo men- 
kumą. 

Ji nė karto nepasakojo Trevisui apie savo sunku- 
mus su tarnais arba apie išlietas ašaras. 

Kartą, kai Rigan sėdėjo bibliotekoje, bandydama 
susitelkti į knygos, kurią laikė rankose, skaitymą, įėjo 

Trevisas. 

— Štai kur tu, — nusišypsojo jis. — O aš maniau, 
kur tu dingai. 

— Kas atsitiko? 

Ant viršutinių drabužių jis buvo apsivilkęs neper- 
šlampamą apsiaustą, panašų į tuos, kuriuos laive dėvė- 
jo jūreiviai. | 

— Atslenka audra; žaibas perskrodė aptvarą, ir 
beveik šimtas arklių pabėgo. 

— Ketini juos gaudyti? 

— Taip, kai tik rasiu Margo. 

— Margo? — Rigan užvertė knygą. — Ką ji turi 
bendra su pabėgusiais arkliais? 

Matydamas jos veido išraišką, Trevisas nusijuokė: 

— Kai kurie iš jų priklauso Margo, be to, ji daug 
vikresnė jojikė negu dauguma mūsų grafystės vyrų. Tai- 
gi, mano žaliaake Žmonele, ji man reikalinga, ir viskas. 

Pakilusi Rigan pažvelgė jam į akis. 

— O kuo aš galiu padėti? 

Jis atlaidžiai nusišypsojo ir pabučiavo jos nosies 
galiuką: 

— Pirma, išmesk iš galvutės visus rūpesčius, 
antra, saugok mano kūdikį, o trečia, — kas man ne 
mažiau svarbu — šildyk mano lovą. 

Ir išėjo iš kambario. 

Kurį laiką Rigan stovėjo nė nekrustelėdama. Ji 
vos nepravirko, bet ašaros taip jai įkyrėjo! Ji neketina 
sėdėti viena ir saugoti Treviso kūdikį. Gyvenimas skir- 
tas ne tam, kad praleistum kelias akimirkas su vyriš- 
kiu, kuriam rūpi tik tai, kas jos įsčiose. 

Kai Trevisui iš tikrųjų ko nors reikėdavo, jis kaip 
ir anksčiau kreipdavosi į vieną ir tą pačią moterį, — į 
Margo, išdidžiąją ir įnoringąją Margo, įsitikinusią, kad 
bet koks darbas jai pagal jėgas. 

Nieko daugiau negalvodama, Rigan nužingsniavo 
į miegamąjį ir ėmė krautis lagaminą. Ją skatino noras 
ką nors daryti — bet ką. Viename komodos stalčiuje 
gulėjo apyrankė su safyrais ir pora auskarų su brilian- 
tais. Kažkada jie priklausė Treviso motinai, paskui jis 
padovanojo juos Rigan. Akimirką padvejojusi, Rigan 
įsidėjo juos į rankinę. 

Apsisiautusi neperšlampamą apsiaustą, ji priėjo 
prie durų, įsitikino, kad niekas jos nemato, ir 
nužingsniavo prie laiptų. Stabtelėjusi ant viršutinės 
pakopos, ji apsižvalgė, Žiūrėjo į tai, kas anksčiau jai 
priklausė. Ne! Šie daiktai niekada jai nepriklausė. Vėl 
atgavusi ryžtą, ji puolė į biblioteką ir paskubomis parašė 
Trevisui raštelį, kad išvažiuoja, dabar jis laisvas ir gali 
priklausyti moteriai, kurią myli. Paskui, atidariusi 
dėžutę, įsidėjo į kišenę pinigų. 

Buvo nesunku išeiti iš namų nepastebėtai. Dar- 
bininkai buvo užsiėmę — jie sandariai uždarinėjo lan- 
gus ir duris, ruošdamiesi audrai, kuri sunki, kaip šlapia 
vilna, tiesiog tvyrojo ore. Namo fasadas išėjo į upę, bet 
pro užpakalinę dalį vingiavo ratų išraustas keliukas, 
kurį Trevisas vadino keliu. Virdžinijos gyventojai daž- 
niausiai keliaudavo vandeniu, ir Rigan nutarė, kad jos 
niekas nepastebės, jeigu pasuks šiuo keliu. 

Ji ėjo keliu visą valandą. Oras buvo pritvinkęs 
artėjančios audros alsavimo; pagaliau pradėjo lyti. Ke- 
liukas ėmė žliugsėti nuo purvo, kuriame grimzdo jos 
bateliai. Toliau keliauti buvo beveik neįmanoma. 

— Jus pavėžėti, jaunoji ledi? — paklausė kažkie- 
no balsas. 

Atsigręžusi pamatė privažiavusį "UIBenA, kurį 
važnyčiojo nepažįstamas senis. 

— Nuo lietaus čia menkas prieglobstis, bet vis 
tiek geriau, negu eiti pėsčiomis. 

Užlieta dėkingumo, Rigan ištiesė jam ranką, ir 
jis, patraukęs ją, pasisodino šalia. 


Margo įsiveržė į namus; nuo jos drabužių lašėjo 
vanduo, o sušlapę plaukai prilipo prie galvos. “Kad jį 
kur galas tą Trevisą! — galvojo ji. — Jis pasiuntė manęs, 
lyg būčiau jo darbininkė, kad sugaudyčiau išsibėgioju- 
sius arklius, o jo brangi besmegenė žmonelė tuo metu 
sėdi namie!" Margo negalėjo pamiršti to bjauraus ryto, 
kai jie vieni susitiko. 

Tos dienos išvakarėse ji atvažiavo pas Trevisą, kad 
susitiktų po jo sugrįžimo iš Anglijos, tikėdamasi, kad 
kaip įprastai suguls su juo, bet vietoj to jis pristatė savo 
„žmoną — tą bespalvę mergytę. Kitą rytą ji susitiko su 
Trevisu ir pareikalavo paaiškinti, ką, velniai griebtų, jis 
išdarinėja. Nespėjus Trevisui ištarti bent vieną Žodį, ji 
ėmė vardyti Rigan trūkumus, apie kuriuos jai gana 
smulkiai papasakojo jos pusseserė Malvina. 

Trevisas pakėlė ranką, ketindamas suduoti jai, bet 
laiku susilaikė. Tonu, kokio jai niekada neteko girdėti, 
Trevisas pareiškė, kad Rigan verta dviejų tokių kaip 
Margo ir jam nusispjauti, kad jo Žmona nepajėgia su- 
valdyti tarnų armijos. Jis pridūrė, kad jeigu Margo keti- 
na lankytis jo namuose, tegu paprašo Rigan leidimo. 

Margo tik po savaitės pajėgė paminti išdidumą ir 
nuvažiuoti pas tą verksmingą mergiotę. Ir ką gi ji pama- 
tė? Mergiotė buvo apsipylusi ašaromis, nemokėdama 
net gydyti nudegintų pirštų. Užtai Margo bent jau 
žinojo, kodėl Trevisas vedė ją. Visa tai buvo gana logiš- 
ka. Rigan nuolankumas susidūrė su Treviso atkaklumu, 
o tai davė jam, ko jis siekė — Rigan pastojo. Dabar 
Margo beliko tik įrodyti Trevisui, kad jis tuščiai leidžia 
savo gyvenimą — ir pinigus — tai mergiotei. 

Audrinama pykčio, kuris kaupėsi kelias savaites, 
Margo ėmė kilti laiptais. Trevisas prašė jos pakeliui į 

namus užsukti pas jo miniatiūrinę porcelianinę žmoną, 
nes ketino praleisti ateinančią, o gal ir kitą naktį Klė- 
jaus namuose. Į Klėjaus pieno fermą pataikė žaibas ir 
jam reikėjo pagalbos, kad atstatytų griuvėsius. Margo 
buvo pasirengusi suduoti Trevisui, kai pamatė jo nu- 
siminusį veidą. Galima pagalvoti, kad praleisti dvi nak- 
tis toli nuo to kūdikio — tragedija. | 

Giliai atsidususi, kad nusiramintų, Margo atidarė 
miegamojo duris ir nustebusi pamatė, kad ten tuščia, o 
daiktai išmėtyti. Pamačiusi ištrauktus stalčius ir ant l0- 
vos išmėtytas sukneles, ji suprato: nėra ko tikėtis, kad į 
namus įsibrovė vagis ir išsinešė jaunąją princesę. Grie- 
busi nuostabią prinokusių persikų spalvos suknelę, 
Margo piktai suriaumojo: iš arti kiekvienas būtų paste- 
bėjęs, kad jos pačios suknelės gerokai panešiotos. 

Ji metė suknelę ant grindų ir Žingsniavo po 
pažįstamus namus, piktai trankydama durimis, vien pa- 
galvojusi, kad viskas čia turėjo jai priklausyti. Bib- 
liotekoje vienintelė deganti žvakė silpnai apšvietė 
raštelį ant Treviso rašomojo stalo. Margo šlykštėdama- 
si žiūrėjo į rašyseną su apvaliomis “a" ir “0". 

Tačiau perskaičius raštelį jos mintys susirikiavo. 
Štai kaip! Ši mergytė paliko Trevisą “moteriai, kurią jis 
myli".Ko gero, atėjo metas išvaduoti Trevisą nuo vaikiš- 
ko susižavėjimo šia mergyte. Paslėpusi Rigan raštelį 
kišenėje, ji parašė kitą: 

“Mielas Trevisai, mudvi su Rigan nutarėme arčiau 
susipažinti ir kelioms dienoms išvažiavome į Ričmondą. 
Siunčiame Tau mūsų meilę. M." 

Šyptelėjusi Margo nusprendė, kad “kelių dienų" 
pakaks sunaikinti Rigan pėdsakus. Galima neabejoti — 
ši mergužėlė bandys išnykti taip pat nemokšiškai, kaip 
daro ir visa kita. Bet Margo mokės tai ištaisyti. Pakišu- 
si pinigų vienam kitam, ji privers įvairius Žmones pa- 
tikėti, kad jie niekada nematė pabėgusios mergytės. 


167 


Po keturių dienų Margo viena atvažiavo į Sten- 
fordų plantaciją. Ji piktdžiugiškai stebėjo, kaip Trevi- 
sas pribėgo prie jos, įšoko į vežimą ir pažvelgė į ją karšt- 
ligiškai degančiomis akimis: 

— Kur ji? 

Paskui Margo didžiuodamasi prisimindavo, kaip 
suvaidino savo vaidmenį. Ji iškalbėjo Trevisui, kad Ri- 
gan ją apgavo: mylima Treviso moteris taip ir neatva- 
žiavo, kad išsiruoštų su ja į kelionę. 

Trevisas įsiuto. Ji pažinojo Trevisą visą gyvenimą, 
bet niekada nematė, kad jis nors kartą iš tikrųjų prarastų 
savitvardą. Trevisas tuoj pat sukėlė visus, kurie dirbo 
plantacijoje, ieškoti Žmonos. Iš visų pusių suvažiavo 
draugai, bet kai kitą dieną ant upės kranto rado Rigan 
suknelės skutelį, daugumas nutraukė paieškas ir grįžo 
namo. 

Bet tik ne Trevisas. Jis apibrėžė aplink plantaciją 
ratą šimto mylių spinduliu ir pradėjo klausinėti visus, 
kurie buvo to ploto ribose. 

Sulaikiusi kvėpavimą, Margo meldėsi, kad jos 
pastangos nenueitų veltui. Jai buvo atlyginta, kai po 
mėnesio Trevisas sugrįžo — pavargęs, sulysęs ir pase- 
nęs. Su šypsena Margo galvojo, kiek jai kainavo pinklės. 
Kadangi ji buvo aplink kiaurai prasiskolinusi ir 
užstačiusi plantaciją, tai negalėjo sau leisti dažnai klysti, 
todėl papirko daugelį žmonių. Vieni pranešė Trevisui, 
kad matė Rigan, bet nurodė ne tą kryptį, kuria ji iš 
tikrųjų pasuko. Kiti, ją matę, neigė, kad ji buvo pakliu- 
vusi jiems į akis. Treti, kurių nepavyko papirkti, sakė 
Trevisui tiesą, bet paskui jo kelyje pasitaikydavo naujų 
žmonių, prisiekinėjusių, kad nematė jaunosios ledi. 

Pamažu Trevisas grįžo prie plantacijos reikalų ir 
leido savo broliui vis labiau rūpintis jos valdymu. O 
Margo bandė sulipdyti sudužusį Treviso gyvenimą. 

14 skyrius 


Pirmoji kelionės dalis pasirodė Rigan beveik 
maloni. Ji įsivaizdavo Treviso veidą tą akimirką, kai jis 
ras ją. Be abejo, prieš grįždama namo, ji iškels jam savo 
sąlygas. Ji pareikalaus atleisti virėją ir pasamdyti 
ekonomę. Ne! Rigan pati susiras ekonomę — tokią, kuri 
bus į jai atsidavusi. 

Žmogus išlaipino ją iš furgono ir nukeliavo to- 
liau, o Rigan, sukaupusi drąsą, įėjo į mažą viešbutį, 
panašų į paprastą namą. 

— Anksčiau čia gyveno mūsų šeima, — paaiški- 
no jai šeimininkė. — Bet mano vyras mirė, tada parda- 
viau Žemę ir ėmiau priiminėti keleivius. Tai pasirodė 
daug paprasčiau, negu gaminti valgį dešimčiai savo: 
vaikų, kol jie užaugo. 

Šeimininkė paėmė Rigan už parankės ir davė 
keletą patarimų, kaip reikia keliauti vienai. Pietau- 
dama kabinoje su aukštomis pertvaromis, Rigan įsivaiz- 
davo, kaip Trevisas klausinės šeimininkę, kur iškeliavo 
Rigan. 

Kitą rytą Rigan keturis kartus pasitikslino klaus- 
dama šeimininkės, kur yra kita diližanso stotelė, jaus- 
damasi kalta, kad bando įteigti jai, kur ketina vykti. 

Antrą dieną kratydamasi furgone, ji pajuto nuo- 
vargį ir visą laiką tik Žiūrėjo pro langą. Audra nurimo, 
bet oras buvo drėgnas, sunkus, ir suknelė prilipo prie 
kūno. Kartą ji išgirdo garsų kanopų bildesį ir nusišyp- 
sojo, tikėdamasi, kad Trevisas vejasi ją. Rigan iškišo 
galvą pro langą ir pakėlė ranką, kad ją pažintų, bet raite- 
lis nudūmė pro šalį. Sutrikusi ji atsisėdo į savo vietą. 

Tos dienos vakarą ją sutiko ne maloni šeimininkė, 
O niurzgantis senis, padavęs vakarienei kietą keptą mėsą 
ir pusiau žalias bulves. Pavargusi, liūdna Rigan pakilo 
į kambarį antrame aukšte, kuriame nakvojo dešimt kitų 

moterų, taip pat keliavusių pavieniui. 

Ji prabudo dar iki saulėtekio ir tyliai pravirko. 
Prieš išvykstant Rigan įskaudo galvą, užtino akys. 

Keturi jos pakeleiviai bandė ją prakalbinti, bet ji 
tik tylėdama linksėjo galvą. Visi klausė to paties: kur ji 
važiuoja? 

Žiūrėdama nematančiu žvilgsniu į langą, ji pati 
ėmė savęs to klausinėti. Ar ji bėgo nuo Treviso tik todėl, 
kad įrodytų savo teisę į nepriklausomybę? Ar ji tikrai 
patikėjo, kad Margo jam reikalinga? 

Ji neturėjo atsakymų, bet važiavo pirmyn, persės- 
dama iš vieno diližanso į kitą, įsižiūrėdama į slenkantį 
pro šalį gyvenimą ir net nenusimindama dėl to, kad 
neturėjo gero maisto, lovos ir poilsio. 

Rigan labai nustebo, kai buvo priversta išlipti iš 
diližanso mažoje dykioje vietovėje, kur stovėjo tik keli 
namai. 

— Ledi, štai ir kelio pabaiga, — pareiškė vežikas, 
tiesdamas jai ranką. 

— Atleiskite, ką jūs pasakėte? 

Jis užjausdamas pažvelgė į ją. Pastarąsias dvi die- 
nas ji labiausiai buvo išsekusi, ir vežikas nusprendė, kad 
ji kaip nesava. 

— Čia baigiasi kelias, kuriuo važinėja pašto ka- 
rietos. Už Skarlet Springso prasideda indėnų teritori- 
ja. Jeigu ketinate ten važiuoti, turite pasisamdyti fur- 
goną. 

— Ar galiu čia išsinuomoti kambarį? 

— Ledi, kol kas .tai net ne miestas ir viešbučių 
nėra. Arba važiuojate toliau, arba grįžtate. Čia nėra kur 
apsistoti. 

Grįžti! Kaipji gali grįžti pas Trevisą ir jo meilužę? 
Staiga už diližanso pasigirdo moters balsas: 

— Aš turiu kambarį. Ji galės pagyventi pas mane, 
kol nuspręs, ką toliau daryti. 

Atsigręžusi Rigan pamatė neaukštą apkūnią jauną 
moterį medaus spalvos plaukais ir didelėmis mėlyno- 
mis akimis. 

— Mane vadina Brendi Daton, truputį toliau tu- 
riu fermą. Norite pagyventi pas mane? 

— Taip, — tyliai atsakė Rigan. — Aš galiu sumo- 
kėti jums... 

— Dėl to nesirūpinkite, kaip nors susitarsime. 

Paėmusi Rigan lagaminą, nusivedė ją keliuku. 

— Pamačiau, kad jūs stovite tokia maža ir pa- 
mesta, ir mano širdis palinko prie jūsų. Suprantatė, 
prieš tris mėnesius ir aš taip pat atrodžiau. Mano tėvai 
mirė nepalikę man nieko, išskyrus seną fermą ir dar 
kelias smulkmenas. Štai mes ir parėjome. 

Ji įvedė Rigan į nedažytą apšiurusį dviejų aukštų 
namą. 

— Prašom sėsti, užvirsiu kavos. Beje, kuo jūs 
vardu? 

— Rigan Stenford, — atsakė ji negalvodama ir 
paskui gūžtelėjo pečiais: kokia prasmė slėpti savo vardą, 
jeiji nesislapsto. Visiškai akivaizdu — Trevisas nenori, 
kadji grįžtų. Rigan nugėrė iš puodelio kavos, ir jos sko- 
nis nelabai jai patiko. Bet kava truputį pažvalino ją, nors 
Rigan akyse tvenkėsi ašaros. 

— Atrodo, ir jus gyvenime ištiko kažkokia bė- 
da, — pasakė Brendi, paskui atpjovė gabalėlį pyrago ir 
ištiesė Rigan. 

Ta galėjo tik linktelėti, atsakydama į Brendi klau- 
simą. Vyras, kuris, nors ir niekino, norėjo vesti ją; dėdė, 
kuris nekentė jos; kitas vyras, kuris vedė ją tik todėl, 
kad ji nešiojo jo kūdikį. 

Pamačiusi, kad Rigan nė nepalietė pyrago, Bren- 
di užjausdama nužvelgė ją ir paklausė, ar ji nenorėtų 
prigulti. Likusi viena mažame miegamajame, Rigan 
pradėjo raudoti taip, kaip niekada gyvenime. 

Ji negirdėjo, kaip į kambarį įėjo Brendi, o tik 
pajuto, kaip ta ją apkabino. 

— Gali man viską papasakoti, — sušnibždėjo ji. 

— Vyrai! — sušuko Rigan. — Du kartus buvau 
įsimylėjusi, ir abu... 

— Daugiau nieko nesakyk, — atsakė Brendi. — 
Aš gerai pažįstu vyrus. Prieš dvejus metus įsimylėjau 
vieną, maniau, kito tokio nėra pasaulyje. Ir štai kartą 
naktį aš išlipau pro miegamojo langą, net nepalikusi 
raštelio tėvams, ir pabėgau su juo. Jis žadėjo mane ves- 
ti, bet visą laiką atsirasdavo kokių nors kliūčių, ir štai 
prieš pusę metų užtikau jį lovoje su kita. 

Rigan dar labiau pravirko. 

— Nežinojau, kur eiti, todėl grįžau namo, — tęsė 
Brendi. — Mano puikūs tėvai priėmė mane ir net nė 
karto neprikišo, ką buvau iškrėtusi. O po dviejų savaičių 
jie mirė nuo skarlatinos. 

— Aš... aš jus užjaučiu, — kūkčiojo Rigan. — 
Vadinasi, jūs taip pat vieniša. 

— Būtent taip, — atsakė Brendi. — Turiu lūšną, 
kuri, žiūrėk, tuoj subyrės tiesiai ant galvos, ir kiekvie- 
nas vyras, patekęs čionai, prisiekinėja padaryti mane 
laimingiausią pasaulyje. 

— Manau, jūs jais netikite! — sviedė Rigan. Bren- 
di nusijuokė. 

— Be abejo, netikiu. Bet turiu arba už ko nors 
ištekėti, arba mirti iš bado. 

— Aš turiu truputį pinigų, — pareiškė Rigan ir 
paklojo ant lovos visa, ką rado kišenėse. Nusiminusi ji 
pamatė, kad teturi tik keturias sidabrines monetas. 

— Palūkėkite! — Ji priėjo prie rankinės ir ištrau- 
kė safyrų apyrankę ir briliantinius auskarus. 

Brendi pakėlė juos į šviesą. 

— Vienas iš tavo vyrų buvo tau švelnus. 

— Kol buvo su manimi, — ryžtingai atsakė Ri- 

gan. Staiga jos veidas pasikeitė, ir ji griebėsi už pilvo. 

— Tau bloga? | 

— Atrodo, sujudėjo kūdikis, — nustebusi atsakė 
Rigan. 

Brendi išplėtė akis ir vėl nusijuokė. 

— Abu labu tokiu! Dvi paliktos moterys, kurios 
nekenčia visų vyrų... — Bet iš jos tono aiškėjo, kad 
Brendi įsitikinimas nėra toks jau tvirtas. — Turime du 
auksinius daiktelius, ir dar kūdikį, kuris turi išvysti pa- 
saulį. Kaipgi mudvi išgyvensime ateinančią Žiemą? 

Kai ji pasakė “mes" — užuominą, kad jos kartu 
praleis žiemą, tai suteikė Rigan vilties. Trevisui ji 
nereikalinga, bet vis dėlto turi išgyventi. Ji šyptelėjo: 
kūdikis vėl krustelėjo. Pastaruosius mėnesius ji retai 
galvojo apie kūdikį. Ji pakluso Trevisui taip, kad nieko 
aplink nepastebėjo. 

— Nori dar pyrago? O paskui pasikalbėsime, — 
pasiūlė Brendi. 

Rigan galvojo apie ateitį, nejausdama džiaugsmo, 
bet ji turėjo sudaryti kokį nors planą sau ir kūdikiui. 

— Pati kepei? — paklausė Rigan; išalkusi ji 
godžiai suleido dantis į pyragą. 

Brendi išdidžiai nusišypsojo: 

— Jeigu aš ką nors ir moku — tai gaminti. 
Būdama dešimties metų, aš jau viriau valgį visai mūsų 
šeimai. | 

— Tu bent turi tokių sugebėjimų, — karčiai at- 
sakė Rigan. — O aš beveik nieko nemoku. 

Brendi atsisėdo prie senoviško stalo. 

— Aš išmokysiu tave gaminti. Kaip tik galvojau 
ruošti maistą ir pardavinėti jį keleiviams, važiuojan- 
tiems pro Skarlet Springsą. Dviese galėtume pakanka- 
mai uždirbti, kad išgyventume. 

— Ši vieta vadinasi Skarlet Springsas? 

Brendi švelniai pažvelgė į ją. 

— Suprantu, tu tiesiog įlipai į diližansą ir važiavai 
iki kelio galo? 

Baigdama valgyti pyragą, Rigan linktelėjo. 

— Jeigu esi pasirengusi pamėginti ir nebijai dar- 
bo, aš tik džiaugsiuosi tavo draugija. 

Sutikimo ženklan jos paspaudė viena kitai ranką. 

Ištisą savaitę Brendi negalėjo patikėti, kad Ri- 
gan taip niekada ir neišmoks gaminti, bet po dešimties 
dienų pasidavė. 

— Beviltiška, — atsiduso ji. — Tai pamiršti įdėti 
mielių, tai miltų, tai cukraus, tai dar ko nors. 

Metusi ant stalo kietą pyragą, Brendi bandė įbesti 
į jį peilį, bet nepajėgė. 

— Atleisk, — atsiprašė Rigan. — Garbės žodis, 
aš stengiausi. 

Pažvelgusi į ją vertinančiu žvilgsniu, Brendi pa- 
reiškė: 

— Žinai, kas tau tikrai išeina? Tu patinki 
Žmonėms. Esi tokia švelni, tokia velniškai graži; tu pa- 
tinki moterims, ir jos nori tavimi rūpintis, o vyrai taip 
pat. pe 

Kažkada Trevisas troško ja rūpintis, bet tai truko 
neilgai. 

— Nesu tikra, kad tu teisi, bet kas iš to? 

— Tau pavyks pardavinėti. Aš gaminsiu, 0 tu par- 
davinėsi. Atrodyk švelni, bet derėkis ryžtingai. Ir 
niekam neleisk mokėti mažiau, negu prašome. 

Kitą dieną diližansu atvažiavo šeši keleiviai, ku- 
riuos sutiko kiti Žmonės, gyvenantys laukuose, Skarlet 
Springso pakraštyje. Iš ten atvykėliai ketino keliauti 
tolyn į vakarus. 

Užsidegusi Rigan užsiprašė iškeptiems pa- 
tiekalams gana aukštą kainą, bet niekas nesiderėjo ir 
nupirko viską, ką jos buvo paruošusios. 

Tos pačios dienos vakare Rigan išleido visus pini- 

gus, kuriuos turėjo. Trys naujakuriai, važiuojantys į 
vakarus, per daug prikrovė savo furgonus, todėl ketino 
išmesti nereikalingus žibintus, virvę ir kelias medžiagos 
atraižas į upę. Jie buvo blogai nusiteikę ir nenorėjo, kad 
kas pasinaudotų prekėmis, kurios jiems nemažai kai- 
navo. Rigan pasiūlė parduoti jas. Nubėgusi iki fermos, 
ji ištraukė iš dėžutės visus pinigus ir atidavė naujaku- 
riams. 

Jai grįžus su pirkiniais, Brendi įtūžo. Pinigų jos 
neturėjo, atsargos beveik išseko, o kambarys buvo UE: 
te prikimštas nereikalingų prekių. 

Tris dienas jos valgė tik obuolius, pavogtus iš sodo 
už keturių mylių nuo fermos, ir Rigan graužė kaltės 
jausmas. 

Ketvirtą dieną į Skarlet Springsą atvažiavo kiti 
naujakuriai, ir Rigan pardavė jiems visus pirkinius už 
trigubą kainą. Verkdamos iš laimės, kad gerai pasisekė, 
Rigan ir Brendi apsikabinusios ėmė šokti virtuvėje. 

Nuo to viskas ir prasidėjo. Po pirmo sėkmingo 
sandėrio jos įgavo pasitikėjimo savimi ir viena kita. Abi 
moterys ėmė galvoti, kuo joms verstis. 

Jos susitarė su fermeriu, kuriam priklausė sodas, 
ir supirko visus krituolius, sumokėjusios visai nebran- 
giai ir pažadėjusios pusę metų kartą per savaitę duoti 
jam vieną kepalą duonos, kurią kepė Brendi. Naktimis 
Rigan ir Brendi lupo ir pjaustė obuolius, o kitą dieną 
dėdavo juos džiovinti. Džiovintus obuolius pardavinė- 
jo naujakuriams, vykstantiems į vakarus. 

Su kiekvienu uždirbtu pensu, su kiekvienu pavy- 
kusiu sandėriu jos vis išradingiau plėtojo savo verslą. 
Keldavosi dar neišaušus, gulė labai vėlai. Ir vis dėlto 
kartais Rigan atrodydavo, kad ji niekada dar nebuvo 
tokia laiminga. Pirmą kartą gyvenime ji jautė, kad yra 
kažkam reikalinga. 

Rudenį jos ėmė priiminėti lankytojus ir gaminti 

jiems valgį. Kai kurie atvažiuodavo į Skarlet Springsą 
per daug vėlai, kad galėtų vykti į vakarus, bet ir nesiryž- 
davo grįžti į savo gimtąsias vietas. 

Vienas atvykėlis aiškino, kad gimtajame mieste 
jam surengė prašmatnias palydas ir dabar nesmagu 
grįžti vien dėl to, kad jis pavėlavo prieš išvykstant fur- 
gonams. 

Rigan ir Brendi linksmai besišypsodamos susiŽ- 
valgė ir pažadėjo apgyvendinti jį pas save. Artėjant 
Padėkos dienai, jos turėjo šešis gyventojus, ir visi mie- 
gojo tiesiog vienas ant kito. 

— Kitais metais užraugsiu kopūstų ir kitų daržo- 
vių, — pareiškė Brendi, pasibjaurėjusi Žiūrėdama į 
maistą, kurį daugiausia sudarė laukinių gyvūnų mėsa, 
bet, pažvelgusi į Rigan, ji liovėsi skųstis. 

Rigan netvirtai atsikėlė; jos pilvas jau labai atsi- 
kišo. 

— Atleisk, — labai tyliai tarė ji. — Eisiu į viršų, 
man regis, aš tuojau gimdysiu. 

Įpykusi Brendi griebė draugę už rankos ir padė- 
jo jai nusigauti iki antro aukšto miegamojo, kurį jos 
dalijosi dviese. 

— Be abejo, tu ištisą dieną jautei skausmus. Kada 
gi liausiesi laikyti save našta ir pradėsi prašyti pagal- 
bos? 

Rigan sunkiai atsisėdo ant lovos ir atsilošė į pa- 
galves, kurias Brendi skubiai jai pakišo. 

— (Gal pasilaikysi savo pamokymus kitam kar- 
tui? — prabilo Rigan, ir jos veidą iškreipė skausmo gri- 
masa. 

Nors Rigan buvo miniatiūrinė, gimdė lengvai. 
Vandenys aptaškė visą Brendi, ir jos abi nusijuokė, kai 
pasaulį išvydo stambi puiki mergaitė. Ji susiraukė, 
sugniaužė kumštelius ir pravirko. 

— Visai kaip Trevisas, — sušnibždėjo Rigan ir 

pasilenkė prie dukters. — Dženifer. Tau patinka šis 
vardas? 

— Taip, — atsakė Brendi, kuri prausė Rigan ir 
tvarkė kambarį. Ji labai pavargo, kad dar rūpintųsi 
mergaitės vardu. Žvilgtelėjusi į Rigan, kuri apkabino 
dukrytę, ji pagalvojo, kad būten Rigan daliai šiandieną 
teko sunkiausias išbandymas. 

Po mėnesio jos jau įprato prie naujos darbot- 
varkės, tvarkė ūkį, augino mergaitę. Atėjus pavasariui, 
ėmė plūsti šimtai naujakurių. Vienas iš jų, kurio žmona 
mirė pakeliui į Skarlet Springsą, nutarė pasilikti su savo 
dviem mažais vaikais šioje mažoje gyvenvietėje ir pradė- 
jo statyti didelį, jaukų namą. 

— Mūsų miestas pradeda augti, — pasakė Rigan, 
laikydama ant rankų dukterį. Atsigręžusi į vėjų perpu- 
čiamą seną fermą, ji įsivaizdavo ją naujai išdažytą ir dar, 
kai davė valią savo vaizduotei, su fasado priestatu — 
ilgu priebučiu. 

— Apie ką tu taip susimąstei? — paklausė Bren- 
di, stovėdama jai už nugaros. — Papasakok ir man! 

“Kol kas ne", — pagalvojo Rigan. Per savo gyve- 
nimą ji per daug svajojo, ir visi jos planai žlugo. Nuo 
šiol ji pasišvęs vienam tikslui ir smarkiai dirbs jo 
siekdama. 

Po kelių savaičių Rigan pagaliau papasakojo 
Brendi — nors ir bendrais bruožais — apie savo 
sumanymą perstatyti ir išplėsti fermą paverčiant ją tik- 
ru viešbučiu. Brendi buvo priblokšta. 

— Atrodo... atrodo, puikus sumanymas. — Bren- 
di sudvejojo. — Bet manai, kad mes, dvi moterys, 
galėsime tai padaryti? Ką mes išmanome apie viešbučių 
biznį?! 

— Nieko, — visiškai rimtai atsakė Rigan. — Ir 
neleisk man lyginti savo sugebėjimų ir sumanymų. Ki- 
taip nė nepradėsiu bandyti. 


177 


Juokdamasi Brendi nežinojo, nė ką sakyti. 

— Tu mane įkalbėjai, — atsakė ji. — Vesk mus į 
priekį, o aš tave palaikysiu. 

Ir dėl to Rigan nenorėjo ilgai galvoti. Tiesiog ji 
troško pasinerti į darbą taip, kad neliktų vietos abe- 
jonėms. Po dviejų dienų ji rado Dženifer auklę, pasiėmė 
iš slėptuvės brangenybes ir diližansu išvyko į šiaurę. Ji 
pravažiavo tris miestus, kol rado Žmogų, kuris buvo 
pasirengęs gerai sumokėti už apyrankę ir auskarus. Ir 
visur Rigan užsukdavo į viešbučius ir užvažiuojamuosius 
kiemus. Ji suprato, kad viešbutis skiriamas ne tik ke- 
liautojams, — neretai tai visuomeninio ir politinio 
gyvenimo centras. Rigan stebėjo, klausinėjo, ir, maty- 
dami, kokia ji jauna ir kaip rimtai žiūri į darbą, žmonės 
ilgai su ja šnekučiuodavosi ir mielai atsakydavo į klau- 
simus. 

Ji grįžo namo pavargusi, bet laiminga, 
džiaugdamasi, kad vėl atsidūrė šalia dukters ir draugės. 
Ji parsivežė lagaminėlį, prikimštą raštelių, piešinių ir 
receptų draugei Brendi. Po drabužių pamušalu buvo 
užsiūti už brangenybes gauti pinigai. Nuo tos akimir- 
kos niekas neabejojo, kuri iš dviejų partnerių yra svar- 
biausia. 


15 skyrius 


Šaltą 1802 metų kovo rytą Farelas Betsfordas iš- 
lipo iš diližanso mažame judriame Skarlet Springso 
miestelyje Pensilvanijos valstijoje. Nupurtęs nuo 
drabužių dulkes, jis išlygino tamsiai mėlyną savo dur- 
tinio aksomą ir pataisė nėrinių rankogalius. 

— Misteri, jūs čia pasiliekate? — paklausė 
vežikas, stovintis už šio grakštaus keleivio gerai pasiū- 
tais drabužiais. 

„Farelas nesiteikė net žvilgtelėti į jį, tik linktelė- 
jo Mšt jis tuoj pat buvo priverstas atsigręžti, kai nuo 
diližanso stogo ant žemės nukrito vienas iš dviejų jo 
didžiilių sunkių lagaminų. Plačiai šypsodamasis, 
vežikas su angeliška išraiška mirktelėjo Farelui. 

— Jums panėšėti daiktus į viešbutį? — paklausė 
tvirtas jaunuolis, ir Farelas vėl sausai linktelėjo, iš aukš- 
to žiūrėdamas į Amerikos gyventojus. Tik diližansui 
nuvažiavus, Farelas atkreipė dėmesį į “Sidabrinio delfi- 
no" viešbutį. Namas buvo trijų aukštų, su priestatu, prie 
fasado pristatyti du sparnai, o stogą laikė dvi aukštos 
baltos kolonos. Metęs jaunuoliui ketvirtį dolerio, Fare- 
las nutarė pasivaikščioti po miestą. 

Kažkur čia slepiasi pinigai, galvojo jis, apžiūri- 
nėdamas tvarkingus švarius namus. Kitoje gatvės pusėje 
nuo užvažiuojamojo kiemo buvo įsikūrusi spaustuvė, 
daktaro kabinetas, advokato kontora ir vaistinė. Netoli 
stovėjo kalvė, krautuvė, mokykla, o kitame miesto gale 

kitus namus. Jo užpakalinė dalis buvo senos statybos. 
Visi langai spindėjo švara, langinės buvo neseniai 
išdažytos, ir kol Farelas apžiūrinėjo viešbutį, Žmonės 
nuolat eidavo ir išeidavo iš tos klestinčios įstaigos. 

Jis vėl išsitraukė iš kišenės suglamžytą laikraščio 
iškarpą. Joje buvo pranešama, kad misis Rigan Sten- 
ford ir netekėjusi moteris Brendi Daton iš esmės buvo 
viso Pensilvanijos miestelio šeimininkės. Iš pradžių 
Farelas suabejojo, kad tai Rigan, kurios jis ieškojo 
daugelį metų, bet jo siųstas Žmogus grįžo ir papasako- 
jo, kad pagal aprašymą ji būtent ta moteris, kurią jis 
kadaise pažinojo. 

Ir vėl jis prisiminė tą naktį prieš penkerius me- 
tus, kai Džonatanas Nortlendas išvarė savo giminaitę 

iš namų. Vargšė, naivi Rigan nežinojo, kad ji yra teisė- 
ta dvaro paveldėtoja, kad ne ji gyvena išlaikoma savo 
dėdės Džonatano Nortlendo (kaip jis pats sakė Farelui 
tą naktį), o jis, Nortlendas, gyveno iš Rigan turto pro- 
centų. Įdomu, ar atspėjo Nortlendas, su piktdžiugiška 
šypsenėle pagalvojo Farelas, kas pranešė Veston Me- 
noro dvaro globėjams, kaip Nortlendas pasielgė su savo 
giminaite. Tai buvo kerštas, bet Džonatanui skirtą 
bausmę, kai globėjai jį išmetė be grašio kišenėje, Farelas 
laikė nepakankamu atlygiu už žodžius, kuriuos Nortlen- 
das pasakė apie jį tą vakarą. Po pusės metų Džonatanas 
Nortlendas buvo rastas negyvas — jis buvo nužudytas 
peilio dūriu smuklėje netoli dokų, ir dabar Farelo kerš- 
tas buvo visiškai patenkintas. 

Bėgo mėnesiai ir metai, ir Farelas vis dažniau 
galvodavo apie Rigan milijonus, kurie buvo saugomi 
banke ir kasdien didėjo jos globėjų, protingai ir pel- 
ningai investuojančių pinigus, dėka. Jis ieškojo pakan- 
kamai turtingos Žmonos, kad išlaikytų savo dvarą ir 
save, kaip dera džentelmėnui. Bet nė viena jauna mote- 
ris neturėjo tiek pinigų, kiek Rigan Veston. Tos, kurios 
valdė panašius turtus, nenorėjo turėti nieko bendra su 
džentelmenu be pinigų, be titulo, be to, turinčiu abe- 
jotinų įpročių. 

Po dvejų bergždžių paieškos metų Farelas įsitiki- 
no, kad, atstūmusi jį, Rigan pakirto jo reputaciją mote- 
rų akyse. Vadinasi, geriausia išeitis jam — rasti tą jauną 
būtybę, vesti ją ir su jos pinigais atstatyti savo pašli- 
jusią reputaciją. " 

Jam prireikė nemaža laiko, kol rado buvusią Ri- 
gan tarnaitę Metą, gyvenančią Škotijoje pas gimines: 
Senę jau daug metų kankino netaisyklingai suaugęs 
žandikaulis, kurį sulaužė Džonatanas Nortlendas, kai 
ta bandė atsakyti į kažkokio amerikiečio klausimus apie 
rastą merginą. 

Sapaliodama ir sunkiai apversdama liežuvį, Meta 
be pertrūkio gėrė, kad numalšintų skausmą. Ji sukėlė 
Farelui tokį pasibjaurėjimą, kad jis daugiau nebegalėjo 
būti šalia. Metos atmintis šlubavo ir jam prireikė 
nemaža laiko, kad išgautų iš jos reikiamas žinias; tačiau, 
išsiskyręs su ja, jis jau daugmaž įsivaizdavo, kur reikia 
ieškoti Rigan. 

Sudėliojęs gautus duomenis, jis palengva priėjo 
prie išvados, kad Rigan išvyko į Ameriką. Nelengva 
buvo ryžtis plaukti paskui ją, bet jis buvo tvirtai įsi- 
tikinęs, kad, pagyvenusi kelerius metus toje barbarų 
šalyje, matyt, ji miršta iš noro grįžti namo. 

Amerika pasirodė didesnė, negu jis įsivaizdavo, 
ir toje šalyje egzistavo kelios atskiros civilizuotos 
apskritys, bet vietiniai gyventojai kėlė jam pasibjau- 
rėjimą: Žmonės neįsivaizdavo tikrosios savo vietos 
gyvenime, ir kiekvienas laikė save vos ne anglų kilmės 
peru. 

Jis jau ketino grįžti į Angliją, kai viename laikraš- 
tyje jam į akis krito ta nedidelė žinutė. Samdytas žmogus 
grįžo iš Skarlet Springso ir apibūdino moters, apie kurią 
buvo rašoma laikraštyje, išorę. Tai iš tiesų buvo Rigan, 
bet ji pasirodė esanti ne ta naivi mergytė, kurią jis at- 
siminė. 

Jis perėjo žalią pievelę, gražiu ovalu želiančią 
tarp dviejų pagrindinių gatvių, ir įžengė į viešbutį. 

Erdvus vestibiulis buvo iškaltas baltai dažytomis 
sienų plokštėmis. Keletas gerai apsirengusių vyrų ir 
moterų kaip tik Žžingsniavo į dešinėje esantį kambarį, 
ir, nusekęs jiems įkandin, Farelas atsidūrė erdvioje 
salėje, apstatytoje patogiais krėslais ir sofomis. Visi 
baldai buvo visai neseniai apmušti atlasu su pilkai raus- 
vos ir blyškiai žalsvos spalvos juostelėmis. Prie bendros 
salės glaudėsi bufetas. “Nors ąžuoliniai stalai ir kėdės 
atrodo gana prastai, bet reikalai čia aiškiai klostosi sėk- 

mingai“, — pagalvojo Farelas. 

Priešais salę buvo didžiulė pietų salė, o šalia — 
du atskiri kabinetai. Pagaliau Farelas grįžo į vestibiulį 
ir, neužsukdamas į senąją pastato dalį, nuėjo į puikią 
biblioteką, kur kvepėjo tabaku ir oda. Priešingoje ves- 
tibiulio pusėje buvo kontorėlė. Rūpestingas tarnauto- 
jas paskyrė jam atskirą miegamąjį antrame aukšte. 

— Kiek jūs turite miegamųjų? 

— Tuziną, — atsakė tarnautojas. — Dar yra du 
su atskiromis svetainėmis ir, be abejo, šeimininkių apar- 
tamentai. 

— Aišku. Matyt, jūs kalbate apie jaunąsias ledi? 

— Taip, sere, apie Rigan ir Brendi. Rigan gyvena 
pirmame aukšte senajame pastate, o Brendi — antra- 
jame, tiesiai virš jos. 

— Ir jos — tos damos, kurioms priklauso vos ne 
didžioji miesto dalis? — nepatikliai paklausė Farelas. 

Tarnautojas sukikeno: 

— Šventikas sako, kad tik bažnyčia joms ne- 
priklauso, bet visiems žinoma, kad jos pastatė ją už savo 
pinigus. Ir joms priklauso visų kitų namų užstatai. Kai 
mieste pravažiuodamas atsidūrė advokatas, Rigan aprū- 
pino jį pinigais namo statybai, ir jis čia pasiliko; paskui 
apsigyveno daktaras, ir greitai čia išaugo visas miestas. 

— Kur galėčiau rasti misis Stenford? — paklausė 
Farelas, kuriam nepatiko, kad tarnautojas vadina ją 
vardu. | 

— Visur, — greitai atsakė tarnautojas, nes tą 
akimirką prie jo priėjo pora naujų gyventojų. — Ji vie- 
nu metu visur. 

Nenorėdamas atkreipti dėmesį, Farelas nepradėjo 
reikšti pretenzijų, kai tas stačiokas be ceremonijų nu- 
traukė pokalbį su juo. Jis ketino vėliau pasikalbėti apie 
jį su šeimininke, nesvarbu, su kuria iš jų. 

Jo kambarys antrame aukšte spindėjo švara ir 


182 


buvo gerai įrengtas. Pro langą švietė šilta saulė. Vieną 
sieną puošė nedidelis židinys. Pasikeitęs dulkėtus 
drabužius, jis nusileido į pietų salę. Jį erzino mintis, 
kad reikės valgyti pilnoje salėje, bet Farelas suprato, 
kad greičiausiai čia pamatys Rigan. Meniu buvo ilgas: 
septyni mėsos patiekalai, trys žuvies, šalti užkandžiai, 
padažai, daržovės, paukštiena ir begalinis sąrašas 
pyragaičių bei pudingų. Jam greitai padavė karštą, 
skanų, puikiai pagamintą maistą. 

Kai jis paragavo deserto, į kambarį įžengė mote- 
ris, į kurią nukrypo visų vyrų ir moterų žvilgsniai. Jų 
dėmesį patraukė ne tik nepaprastas jos grožis, bet ir 
pasitikėjimas savimi. Ši trapi moteris su nuostabia tam- 
siai žalio muslino suknele žinojo savo vertę. Ji judėjo 
pasitikinčiai, lengvai užkalbindama tai vieną, tai kitą. 
Ji atrodė kaip aukštos kilmės ledi, priiminėjanti svečius 
savo namuose. Prie vieno stalo ji stabtelėjo, apžiūrėjo 
patiekalą ir liepė nešti jį atgal į virtuvę. Prie kito stalo 
sėdinčios dvi moterys pakilo ir apkabino ją, ir ji neilgam 
prisėdo prie jų, linksmai plepėdama ir juokdamasi. 

Farelas negalėjo atplėšti nuo jos akių. Jos išvaiz- 
da vis dėlto priminė tą nevikrią mergaitę, kurią jis ka- 
daise pažinojo. Jos akys buvo tos pačios spalvos, tie 
patys blizgantys kaštoniniai plaukai, bet putlesnės jos 
kūno formos ir laisvas bendravimas su Žmonėmis nė 
kiek nepriminė susigūžusios, bijančios savo šešėlio 
mergaitės, kuri kažkada buvo su juo susižiedavusi. 

Atsilošęs į krėslą, jis ramiai laukė, kol ji priartės. 
Pamačiusi jį, Rigan nusišypsojo, bet neišsidavė, kad 
pažino. Po minutės, kalbėdama su pora, sėdinčia prie 
gretimo staliuko, ji pakėlė akis ir susitiko su jo žvilgsniu. 
Ji vertindama pažiūrėjo į jį, o Farelas atsakė pačia 
žavingiausia savo šypsena. Jis nepaprastai nudžiugo, kai 
ji nusigręžė ir greitai išėjo iš salės. Dabar jis buvo tikras, 
kad Rigan išsaugojo jam kažkokius jausmus, nesvarbu, 

gerus ar blogus. Jam nerūpėjo, ar tai neapykanta, ar 
meilė — Rigan jį prisimena. 


— Rigan, tu sveika? — paklausė Brendi. Stovė- 
dama erdvios virtuvės priešingos sienos, papuoštos 
ąžuolu, pusėje, ji stebėjo trijų virėjų darbą. 

— Aš sveika, — greitai atsakė Rigan, paskui gi- 
liai atsiduso ir nusišypsojo. — Tiesiog aš ką tik pama- 
čiau vaiduoklį. 

Jos susižvalgė, ir Brendi nusitempė Rigan į vir- 
tuvės kampą. 

— Dženifer tėvą? 

— Ne, — tyliai atsakė Rigan. Ji nuolat galvojo 
apie Trevisą. Kiekvieną kartą, Žiūrėdama į dideles ru- 
das Dženifer akis, ji prisimindavo Trevisą. Kartais, iš- 
girdus sunkius Žingsnius ant laiptų, jos širdis apmir- 
davo. 

— Pameni, prieš daugelį metų buvau 
susižiedavusi su Farelu Betsfordu? — Draugės neturė- 
jo viena nuo kitos paslapčių. — Jis sėdi pietų salėje. 

— Tas išgama! — išpyškino Brendi. — Ką jis val- 
go? Aš įbersiu jam nuodų. 

Rigan nusijuokė: 

— Manau, tokia mintis turėjo šauti ir man į galvą, 
bet nežinau, ar įmanoma pamiršti savo pirmąją meilę. 
Kai pamačiau jį, mane užplūdo prisiminimai. Aš taip 
visko bijojau, taip norėjau jam įtikti, taip jį mylėjau. 
Jis man atrodė pats gražiausias ir elegantiškiausias iš 
visų vyrų. 

— O kaip jis dabar atrodo? 

— Žinoma, jis ne išsigimėlis. — Rigan nusišyp- 
sojo. — Manau, reikia jį pasikviesti į kontorą ir pasikal- 
bėti. Ko gero, tai vienintelis dalykas, kurį turiu padaryti. 

— Rigan, būk atsargi, — perspėjo Brendi. — Jis 
čia neatsitiktinai. 

— Suprantu ir, atrodo, numanau, kodėl jis čia. 
Beveik už trijų mėnesių man sueina dvidešimt treji 
metai, ir tada tėvų pinigai bus mano. 

— Nepamiršk šito nė minutės, — šūktelėjo Brendi 
jai pavymui. 

Rigan pasuko į kontorą ir atsisėdo į odinį krėslą 
prie stalo. Farelo pasirodymas nelabai ją jaudino, bet 
sukėlė daugybę prisiminimų. Ji jautėsi taip, lyg ant jos 
būtų užlieję kibirą šalto vandens; prisiminė tą siau- 
bingą naktį, kai išgirdo visą tiesą iš dėdės ir sužadėtinio 
lūpų. Prisiminimai plūdo vienas po kito: Trevisas 
glėbesčiuoja ją, Trevisas nurodinėja, ką ji turi daryti. 
Trevisas glamonėja ją, Trevisas, svarbesnis negu gyve- 
nimas — ir Rigan, nuolat jaučianti baimę. Per pastaruo- 
sius ketverius metus ji ne sykį ketino parašyti jam, pa- 
pasakoti apie dukters gimimą, apie tai, kad jos abi svei- 
kos ir joms puikiai sekasi. Ir kiekvieną kartą ji būgš- 
taudavo. O jei Trevisas atsakys, kad tai jam nerūpi — 
akivaizdu, kaip tik todėl jis ir nebandė jos ieškoti. Po 
kurio laiko Rigan išmoko būti savarankiška. Bet ar pa- 
jėgs tokia būti, kai Trevisas atsidurs šalia? Ar neišgąs- 
dins jos taip, kad ji vėl taps verkšlenančia baiminga 
mergaite kaip ir anksčiau? 

Ji atsipeikėjo nuo beldimo į duris ir šūktelėjo: 
“Prašom!" 

Į kabinetą įėjo Farelas. 

— Tikiuosi, nesutrukdžiau, — pareiškė jis, džiu- 
giai šypsodamasis. 

— Nė kiek, — atsakė ji ir atsistojo, tiesdama jam 
ranką. — Kaip tik ketinau nusiųsti jums pakvietimą, kad 
užeitumėte. 

Nusilenkęs jis karštai pabučiavo jai ranką. 

— Galbūt nesitikėjote taip greitai vėl mane pama- 
tyti, — švelniai sušnibždėjo jis. — Pagaliau senais gerais 
laikais mes tiek daug reiškėme vienas kitam. 

Laimei, tą akimirką Farelas nematė Rigan veido. 
Jame atsispindėjo begalinė nuostaba, kuri tuoj pat išny- 
ko. “Ak tu, pasipūtęs dabita!"“ — pagalvojo ji. Nejaugi 
Farelas iš tikrųjų mano, kad ji neprisimena to šlykštaus 
vakaro prieš daugelį metų, pamiršo, kodėl jis norėjo ją 
vesti? 

Kai jis išsitiesė, Rigan jau šypsojosi. Ji gebėjo 
daug ką pasiekti kaip tik dėl to, kad niekada atvirai 
nedemonstravo savo jausmų. 

— Taip, — švelniai atsakė ji. — Prabėgo tiek daug 
laiko. Prašom sėsti. Gal norite ką nors išgerti? 

— Viskio, jeigu galima. 

Ji pripylė jam pilną stiklinę airiško viskio ir nekal- 
tai nusišypsojo, kai jis sumirksėjo iš netikėtumo. Atsisė- 
dusi į krėslą priešais jį, Rigan paklausė: 

— Kaip gyvena mano dėdė? 

— Deja, jis mirė. 

Rigan nieko neatsakė, dar nepajėgdama suprasti 
savo jausmų. Nors dėdė ir iškrėtė jai daug blogybių, vis 
dėlto jis buvo jos giminaitis. 

— Ko jūs čia atvažiavote, Farelai? 

Jis atsakė ne tuoj pat. 

— Jausdamas savo kaltę, — pagaliau pareiškė 
jis. — Nors dėl scenos, kurią jūsų dėdė iškėlė tą vakarą, 
vargu ar aš buvau kaltas, bet vis dėlto jaučiau atsakomy- 
bę. Kad ir ką tada pagalvojote, aš buvau jums neabejin- 
gas. Jaudinausi, kad buvote tokia jauna, supykau ant 
jūsų dėdės, kad laikė jus uždarytą ir nieko nemokė. — 
Jis nusijuokė, lyg jie būtų juokavę. — Turite prisipažin- 
ti, kad prie stalo nebuvote iškalbi pašnekovė. Aš nieka- 
da nepritariau, kad iš vaikų būtų atimta galimybė mo- 
kytis mokykloje. Tiesa, kitose šeimose tai ne išimtis. 

— O kas dabar? — Rigan žavingai nusišypsojo. 

— Jūs pasikeitėte. Jūs... jūs daugiau ne kūdikis. 

Ji nespėjo atsakyti: durys atsilapojo ir įbėgo Dže- 


186 


nifer, gniauždama nešvariame kumštelyje gėles 
nulaužtais stiebeliais. Jai jau suėjo treji metai, ir ji tapo 
nepaprastai graži: miniatiūrinė kaip Rigan, o akys ir 
plaukai grynai kaip Treviso. Iš tėvo ji paveldėjo dar ir 
gyvybingą tvirtumą, nieko nebijojo, kitaip negu Rigan, 
būdama tokio amžiaus. 

— Mama, atnešiau tau gėlių, — su šypsena tarė 


ji. 

— Kaip gerai! Dabar aš tikrai matau, kad artėja 
pavasaris, — atsakė Rigan ir karštai apkabino savo 
tvirtą dukrytę. 


Dženifer, kuri niekada nieko nesivaržė, važiūrėjo 
į Farelą išplėstomis akimis. 

— Kas jis? — teatrališkai sušnibždėjo ji. 

— Farelai, prašom susipažinti su mano dukra 
Dženifer, o čia mano senas draugas misteris Betsfordas. 

Dženifer išbėgo iš kambario taip pat veržliai, kaip 
ir įbėgo, pakeliui mestelėjusi: “Laba diena". 

Mergaitė labai smarkiai trinktelėjo durimis, ir 
Rigan meiliai pažvelgė jai įkandin, paskui vėl nukreipė 
žvilgsnį į Farelą. 

— Mes retai matomės su Dženifer. Ji laksto po 
viešbutį, po kiemą, amžinai nenustygsta vietoje. 

* — Okasjos tėvas? — tuoj pat pasidomėjo jis. 

Rigan papasakojo jam tą patį melą kaip ir ki- 
tiems, skubiai paaiškinusi, kad liko našlė; bet kadangi 
ištisą dieną galvojo apie Trevisą, akys, matyt, ją išdavė. 
Ji sugavo skubų Farelo žvilgsnį, bet daugiau nieko ne- 
pridūrė — gražindama išgalvotą istoriją, ji tik padarytų 
ją dar neįtikinamesnę. 

K — Neturėčiau daugiau gaišinti jūsų laiko — jūsų 
laukia darbas, — tarė Farelas. — Gal pavakarieniausite 
su manimi? 

Vis dar nesmagiai jausdamasi, kad Farelas supra- 
to jos apgaulę, ji sutiko. 

— Tada iki vakaro. — Jis nusišypsojo ir išėjo. 

Farelas tuoj pat nuskubėjo į virtuvę, kad užsakytų 
vyriausiajam virėjui ypatingą vakarienę. Kai jį pristatė 
Brendi, iš priešiško jos žvilgsnio Farelas suprato, kad ji 
žino apie Rigan praeitį. Jis tuoj pat prisiminė subti- 
liausias savo manieras ir paprašė parodyti jam miestą. 
Pajutusi, kad neturi jėgų jam atsispirti, Brendi sutiko 
ir praleido vieną iš maloniausių savo gyvenime dienų. 
Pastaraisiais metais medžiodamas turtingą Žmoną, 
Farelas išmoko asistuoti. Į vakarą spėjo įtikinti Brendi, 
kad tapo nekalta Džonatano Nortlendo auka. Jis pasa- 
kojo ilgą, painią istoriją, kaip sunku jam buvo rasti Ri- 
gan, pranešė, kaip visus tuos metus jį graužė sąžinės 
priekaištai. 

Prieš grįždamas į viešbutį, Farelas pasiekė, kad 
Brendi aukštino jį iki debesų. Maža to — dabar jis 
žinojo Rigan vyro vardą ir kurjis gyveno. Ruošdamasis 
vakarienei, jis spėjo išsiųsti į Virdžiniją Žmogų, kad 
sužinotų tiesą apie Trevisą Stenfordą. ) 

Trevisas stovėjo atsirėmęs į vienos suknelių par- 
duotuvės stiklinį prekystalį, kol Margo matavosi dar 
vieną drabužį. 

— O kaip tau patinka? — paklausė ji, pasirodžiusi 
iš matavimosi kabinos. Rūdžių spalvos muslinas, beveik 
nedengiantis jos putlios krūtinės, paliko labai mažai 
vietos fantazijos polėkiui. 

— Ar ne per daug akį rėžianti? — paklausė ji pus- 
balsiu ir, priėjusi prie Treviso, palietė rankomis jo 
krūtinę. 

— Gražu, — nekantriai atsakė jis. — Ar mažai 
prisipirkai? Reikia grįžti namo iki saulėlydžio. 

— Namo! — šiurkščiai atkirto ji. — Tu dabar 
apskritai neišeini iš savo siaubingos plantacijos. O anks- 
čiau mudu važinėdavome į šokius. Anksčiau... daugiau 
laiko praleisdavai su manimi. 

Nustumdamas jos rankas nuo savo krūtinės, jis 
pavargusiu žvilgsniu pažiūrėjo į ją. 

— Tai buvo, kol buvau nevedęs. 

— Nevedęs! — Iš pasipiktinimo ji pritrūko kva- 
po. — Žmona tave paliko! Ji įrodė, kad tu jai nereika- 
lingas. Koks kitas vyras saugotų ištikimybę žmonai, ku- 
rios nėra šalia? 

— O argi aš kada nors panėšėjau į kitus? 

Jis sviedė į Margo daugiareikšmį žvilgsnį. Jie jau 
ne sykį dėl to pykosi. 

Prie parduotuvės įėjimo suskambėjo varpelis ir 
nutraukė Margo per pusę žodžio. Atsigręžę jie pamatė, 
kad įėjo Elen Beiks. Ji gyveno Treviso kaimynystėje ir 
draugavo su jo šeima. 

— Trevisai, man pasirodė, kad tu šmėkštelėjai 
lange, — linksmai tarė ji. — Margo. — Ji linktelėjo, 
leisdama suprasti, ką galvoja apie Margo potraukį ve- 
dusiam vyrui. Jai neteko susitikti su Rigan, bet buvo 
girdėjusi apie ją iš Klėjaus Žmonos Nikol. Pažinodama 
Trevisą daugelį metų, ji nutuokė, kodėl Rigan pabėgo 
iš namų. 

— Keista, — tęsė Elen. — Atvežiau į bažnyčią 
šviežių gėlių sekmdieniui ir išgirdau, kaip vienas nepa- 
žįstamasis — sakyčiau, gana apskuręs vyriokas — klau- 
sinėjo pastorių apie tave. 

— Tikriausiai ieško darbo, — atsakė Trevisas 
nerūpestingai. 

— Iš pradžių aš taip pat pamaniau ir nelabai klau- 
siausi. Bet galiu prisiekti, kad jis ištarė Rigan vardą. 

Trevisas suakmenėjo. 

— Rigan? — sušnibždėjo jis. 

— Norėjau palaukti, kol pastorius su juo pasikal- 
bės, bet būgštavau, kad nerasiu tavęs. 

Trevisas tylėdamas išėjo iš parduotuvės, įšoko į 
vežimą ir nulėkė. 

— Velniai tave griebtų! Turėjai sugadinti man visą 
dieną! — įtūžusi suriko Margo. 

— Atleisk, — atsakė Elen, džiugiai šypsodamasi, 
o Margo puolė į matavimosi kabiną. Atsigręžusi į langą, 
Elen iš širdies meldėsi, kad Trevisas ką nors sužinotų 
apie ka žmoną. 

Arkliai dar nespėjo sustoti, kai Trevisas iššoko iš 
vežimo prie bažnyčios. Kaip tik tuo metu iš ten išėjo 
žmogus, pagal kurio išorę galima buvo spręsti, vargu 
ar jis savo gyvenime susilaikydavo negėręs nors kelias 
valandas. 

Trevisas, kuris niekada nesirūpino savo maniero- 
mis, ir per daug susijaudinęs, kad galvotų apie savo 
poelgių pasekmes, griebė nepažįstamąjį už marškinių 
apykaklės ir taip stipriai trenkė jį į medinę sieną, kad 
pasigirdo traškesys. 

— Kas tu toks? 

— Misteri, aš nieko blogo nepadariau ir pinigų 
neturiu. 

Trevisas dar stipriau prispaudė jį prie sienos. 

— Tai tu apie mane klausinėji? 

Krūpčiodamas iš skausmo ir dusdamas, nes 
didžiulis Treviso kumštis užspaudė jam gerklę, nepa- 
žįstamasis suvapaliojo: 

* — Jis man sumokėjo. Aš tik turėjau išsiaiškinti, 
ar jūs gyvas. 

— Geriau pasakok. Kas jis? 

— Kažkoks išsipuošęs anglas. Nežinau, kuo jis 
vardu. Jis pasakė, kad buvote jo draugas, bet girdėjo, 
kad mirėte. Štai jis ir norėjo, kad sužinočiau, kada jūs 
mirėte. 

Trevisas dar labiau užspaudė kumščiu Žmogaus 
gerklę. 

— Tu minėjai Rigan vardą. 

Nepažįstamojo veide pasirodė nustebimo iš- 
raiška. - 

— Aš pasakiau, kad tas anglas gyvena pas Rigan. 

Trevisas sekundei atleido jo gerklę. 

— Pas kokią Rigan? Ir kur ji gyvena? 

— Skarlet Springse, Pensilvanijoje. O ją vadina 
Rigan Stenford, kaip ir jus. Aš klausiau pastoriaus, ar 
ji jūsų giminaitė. 

Trevisas taip greitai paleido nepažįstamąjį, jog 
teko prilaikyti jį, kad neparkristų. 

— Sėsk į vežimą. Važiuojame į Skarlet Springsą, 
o pakeliui man viską papasakosi. 

Nespėjo Žmogus patogiai atsisėsti, kaip Trevisas 
paragino arklius. Pralėkęs pro parduotuvę, prie kurios 
gatvėje stovėjo Margo, jis sustabdė arklius tik prie 
užvažiuojamojo kiemo. 

— Džeikai, — sušuko jis, — rask man kuo stipres- 
nį furgoną, kad atlaikyčiau ilgą kelią, ir paimk štai 
ką. — Jis metė pinigus ant sėdynės. — Grąžink vežimą 
šeimininkui. 

Džeikas vos pakėlė į jį akis. 

— Jeigu skubi, tai važiuok greičiau, nes, atrodo, 
artėja audra. — Jis linktelėjo galvą į tolumoje stovinčią 
įniršusią Margo. Tai pasakęs, Džeikas nuskubėjo ieškoti 
Trevisui furgono. 

Atsigręžęs į vežime sėdintį žmogų, Trevisas per- 
spėjo: 

— Jeigu tik krustelėsi, daugiau tau neteks judėti. 

Nespėjo jis baigti, kai jį užsipuolė Margo. 

— Kaip drįsti pralėkti pro šalį! — uždususi nuo 
bėgimo, riktelėjo ji. 

— Neturiu laiko su tavimi ginčytis. Po penkių 

minučių išvažiuoju. 

— Išvažiuoji? Na, ko gero, nusipirkau viską, ko 
reikėjo. Bet tau teks užsukti į keturias parduotuves ir 
paimti mano pirkinius. 

— Džeikai! — suriaumojo Trevisas. — Ar paruoš- 
tas furgonas? 

Jis atsigręžė į Margo. 

— Aš nevažiuoju namo, tai paprašyk, kad kas nors 
kitas parvežtų tave. Gali važiuoti su Elen, o pakeliui į 
namus pasakyk Vesui, kad aš laikinai išvažiuoju. 

Nusigręžęs jis pamatė, kaip prie arklidės priva- 
žiavo Džeikas sunkiu furgonu. 

— Lipk, — įsakė jis nervingam žmogui, sėdinčiam 
vežime. 

— Trevisai, jeigu man nepadėsi, aš... — sušnyp- 
štė Margo, bet Trevisas užšoko ant sėdynės. 

— Kur tu? — veriamai sušuko ji, kai furgonas 
pajudėjo iš vietos. 

— Į Skarlet Springsą, į Pensilvaniją, pas Ri- 
gan, — sušuko Trevisas ir, sukėlęs dulkių kamuolius, 
nurūko keliu. 

Kosėdama ir keikdamasi Margo pažvelgė į 
arklidžių savininką, kuris plačiai šypsojosi. Ji žinojo, kad 
Žmonės juokiasi, kai ji persekioja Trevisą, ir juo labiau 
aplinkiniai juokėsi, juo smarkiau ji pyko. Bet, nors ir 
niršo, jos galvoje ėmė bręsti naujas planas. Vadinasi, 
Skarlet Springse? Mano vargšas mylimas Trevisas 
išvažiavo nepasiėmęs nė vienų švarių marškinių. Ko 
gero, reikia surinkti kai kuriuos drabužius ir nuvežti 
jam. Taip, kuo daugiau apie tai galvojo, tuo labiau įsi- 
tikino, kad Trevisui reikia nuvežti švarių drabužių. 


Rigan sėdėjo kontoroje, tikrindama sąskaitas, kai 
įėjo Brendi. 
— Na, kaip reikalai? — paklausė Brendi. 

— Visai neblogai, — atsakė Rigan, užmesdama 
akį į knygas. — Kitais metais galėsime pastatyti du nau- 
jus namus. Aš jau pagalvojau apie baldų parduotuvę. 
Ar tau neatrodo, kad Skarlet Springsui reikalingas sa- 
vas baldininkas? 

— Aš juk kalbu ne apie pinigus? Kaip tavo reika- 
lai su Farelu? Juk vakar vakarieniavai su juo? 

— Žinai, kad taip. Galiu tau atsakyti, kad Farelas 
— nuostabus pašnekovas. Jis puikiai palaiko pokalbį, 
jo nepriekaištingos manieros, ir jis moka priversti mote- 
rį jaustis princese. | 

— Jis tave labai išvargino? — atsidususi paklausė 
Brenidi ir atsisėdo. 

— Jeigu trumpai — taip. Iš Farelo nereikia lauk- 
ti ką nors netikėta. Jis toks... nežinau, ko gero, per daug 
“nepriekaištingas". 

— Jis patiko Dženifer. 

Rigan nusijuokė. 

— Dženifer patiko jo dovanos. Gali įsivaizduoti, 
kad tokiai judriai mergaitei kaip Džen, padovanotų 
porcelianinę prancūzišką lėlę? Ji norėjo panaudoti ją 
vietoj taikinio, kad pasitreniruotų su lanku ir strėlėmis, 
kuriuos tu jai padovanojai. 

Brendi nusikvatojo. 

— Farelas, matyt, galvoja, kad mažos mergaitės 
elgiasi kaip suaugusios ledi. 

Rigan pakilo nuo stalo. 

— Ar turime naujų gyventojų? Šį rytą dar ne- 
tikrinau. 

— Prieš kelias minutes furgonu atvažiavo kažkoks 
vyriškis. Gražus, aukštas. 

— Brendi, tu nepataisoma. — Rigan nusijuo- 
kė. — Eisiu pasisveikinsiu su juo. 

Prie kontoros durų ji susidūrė su Farelu. 

— Labas rytas, — pasisveikino jis ir pabučiavo 

jai ranką. — Jūs gražesnė už rytinius saulės spindulius 
ant rasos lašelių, nubėrusių rožės žiedlapius. 

Ji nežinojo, verkti ar juoktis. 

— Dėkoju už tokį subtilų komplimentą, bet turiu 
eiti. 

“| — Rigan, brangioji, jūs labai daug dirbate. Pra- 
leiskime dieną kartu. Pasiimsime Dženifer ir važiuosime 
į pikniką, lyg būtume šeima. 

— Skamba viliojamai, bet man tikrai metas eiti. 

— Jūs negalite taip lengvai atsikratyti manęs. — 
Jis šypsodamasis paėmė ją už parankės, ir jie nuėjo į 
priimamąjį. E 

Rigan pajuto Treviso buvimą dar nepamačiusi jog 
Jis stovėjo tarpduryje, užstodamas šviesą savo galingu 
kūnu. Kai jų akys susitiko, Rigan suakmenėjo. 

Jie stovėjo nejudėdami ir tiesiog Žiūrėjo'vienas į 
kitą. Emocijos smelkė ją viena po kitos, galva ūžė. 
Prabėgo tik kelios minutės, bet jos prilygo valandoms. 
Ji nusigręžė ir puolė į kontorą, šnarėdama sijonais. 

Farelas ne visai suprato, kas atsitiko tarp Rigan 
ir nepažįstamojo, bet pradėjo spėlioti. Jam nepatiko jos 
elgesys. Negaišdamas laiko, jis pavijo Rigan. 

— Rigan, mano meile, — tarė Farelas, padėjęs 
rankas jai ant pečių. Ji drebėjo taip, kad vos laikėsi ant 
kojų. 

Rigan vargu ar suprato, kad jis šalia. Tik girdėjo, 
kaip daužosi širdis. Neskubūs sunkūs Žingsniai tvirtai 
žengė kontoros link. Jausdama, kaip kraujas mušė į 
galvą, ji virpėdama įsikibo į stalo kraštą ir atsirėmė į 
Farelo ranką. 

Kontoros durys atsilapojo, su baisia jėga trink- 
telėdamos į sieną. 

— Kodėl palikai mane? — garsiu šnibždesiu pa- 
klausė Trevisas, įdėmiai žiūrėdamas jai į akis. 

Jis priėjo prie Rigan, bet ji negalėjo ištarti nė 

žodžio, o tik pasimetusi žiūrėjo į jį. 

— Aš klausiu tavęs, — tęsė Trevisas. 

Farelas atsistojo tarp jų: 

— Klausykite, aš jūsų nepažįstu, bet jūs neturite 
teisės ko nors reikalauti iš Rigan. 

Nespėjo jis baigti, kai Trevisas lėtai paėmė savo 
grakštų pašnekovą už pečių ir nustūmė į tolimiausią 
kambario kampą. 

Rigan vargu ar tai pastebėjo — ji tik matė, kad 
Trevisas Žengia prie jos. 

Priėjęs visai arti, jis švelniai palietė pirštais jos 
smilkinius, ir Rigan pakirto kojas. Jis neleido jai 
parkristi, o pakėlė ant rankų ir įsikniaubė veidu į kak- 
lą. Visiškoje tyloje jis nusinešė ją prie durų, pasuko į 
dešinę ir nužingsniavo į apartamentus salės gale. Dvi 
dienas kalbėdamas su žmogumi, kuri pasamdė Farelas, 
Trevisas sužinojo, kaip išdėstyti visi “Sidabrinio delfi- 
no“ viešbučio kambariai. 

Nuo gausybės įspūdžių ji negalėjo galvoti, ką daro 
ir kam save pasmerkė. Ji žinojo tik viena — Trevisas 
glėbesčiuoja ją, ir labiau už gyvenimą ji trokšta jam 
priklausyti. 

Švelniai, lyg ji būtų galėjusi perlūžti, Trevisas 
paguldė ją į lovą ir atsisėdo šalia, glostydamas jos veidą, 
skruostus ir smilkinius. 

— Aš beveik pamiršau, kokia tu graži, — šnibždė- 
jo jis. — Tu tokia švelni ir nuostabi. 

Ji pradėjo glostyti jo rankas, su palaima jausdama 
jo jėgą, artumą. Ji suvirpėjo nuo geismo, karštai pul- 
suojančio jos gyslomis. 

— Trevisai, — sušnibždėjo ji, ir jų lūpos susilie- 
jo. 

Apimti nevilties, pašėlusiai, audringai apsikabi- 
no. Jų glamonėse nebuvo švelnumo, tik liepsnojanti aist- 
ra, kurią norėjo patenkinti. Jie plėšė vienas nuo kito 

drabužius, po kambarį skraidė sagos, plyšo nėriniai ir 
dailios kojinės. Apsikabinę, — šitaip po tvykstelėjusio 
ryškaus Žaibo dunda griaustinis, — jie draskė vienas 
kitą, glaudėsi vis stipriau ir stipriau, veržėsi vienas prie 
kito, stengdamiesi patenkinti galingą, protu nesuvokia- 
mą troškimą priklausyti vienas kitam. 

Kaip padūkę, paveikti akinamo protrūkio, jie su- 
siliejo, kai spazmai draskė jų kūnus. Paskui, sunkiai al- 
suodami, ilgai gulėjo apsikabinę, kol kūnai nusilpo, ir 
jie vėl grįžo į realybę, ryte rydami vienas kitą akimis. 

Žavesį sutrikdė Rigan, nusijuokusi, kad Treviso 
krūtinė ir viena ranka buvo nuoga, o ant kitos tabalavo 
marškinių rankovė. 

+ Supratęs, ko ji juokiasi, Trevisas džiugiai nusišyp- 
sojo. 

— Nesijuok ir tavęs neišjuoks. — Jis daugiareikš- 
miškai parodė į jos drabužių skiautes. 

Vienas Rigan apatinis sijonas buvo užverstas virš 
talijos, o antras suplėšytas gulėjo po jais. Pusiau nu- 
plėštas korsetas buvo užspaustas po jos pažastimi, nu- 
mesta už kelių metrų suknelė kabojo ant paveikslo 
rėmų, užsikabinusi ant sagos. Kilstelėjusi ant alkūnių, 
Rigan pažiūrėjo į savo kojas ir pamatė, kad viena kojinė 
su gražiu nėrinių raišteliu buvo sveika, o kita, visa su- 
plėšyta, karojo ant pirštų galiukų. 

Ant Treviso kūno liko tik viena nuplėšta marš- 
kinių rankovė ir batai. 

Ji sviedė žvilgsnį į šalia gulintį Trevisą, kurio akys 
spinduliavo, nusijuokė ir priglaudė jį prie savęs. Jie 
juokdamiesi pradėjo raičiotis lovoje, ir Trevisas vikriai 
nuplėšė nuo jos kūno drabužių likučius. Kaip ir pir- 
miau spausdamas ją glėbyje, jis nusiavė batus, ir kai vie- 
nas batas nukrito arti ir sudaužė porcelianinį žaisliuką, 
jie vėl ėmė kvatotis. 

Jausdama ant savo pečių ir rankų jo aštrius dir- 
ginančius įkandimus, Rigan liovėsi juoktis ir vėl surim- 
tėjo, atsiduodama jo meilei. Pirmasis aistros priepuo- 
lis praėjo. Pagaliau jie galėjo glamonėti vienas kito 
kūną, iš naujo jį pažindami. Treviso lūpos vėl slydo 
žemyn, ir ji užsimerkė, atsiduodama savo jausmų va- 
liai. Perbraukusi delnu per Treviso ranką, Rigan su- 
gniaužė ją, pakėlė prie lūpų ir pradėjo susižavėjusi 
kandžioti jo pirštų galiukus. Rigan perbraukė jais savo 
lūpas, švelniai palietė minkštas pirštų pagalvėles, o 
liežuviu — pirštakaulius, suprasdama, kad tai vyro ran- 
ka — randuota, stipri, su nuospaudomis, plati ir kartu 
švelni, jausminga. 

Trevisas atitraukė ranką ir paglostė jos kojas, 
masažuodamas ir bučiuodamas jas, kol Rigan ėmė 
daužyti kojomis, degdama iš nekantrumo ir geismo. Kai 
jis kilstelėjo, Rigan per jėgą paguldė jo galvą, įsisiurbė 
į jį lūpomis ir pradėjo godžiai bučiuoti. 

Trevisas tyliai nusijuokė ir priglaudė Rigan prie 
savęs. Jie gulėjo ant šono, veidu vienas į kitą. Jis pri- 
vertė Rigan apglėbti jo kūną kojomis ir sudejavo įeida- 
mas į ją. Gniauždamas Rigan glėbyje, glamonėjo ją, 
stengėsi atitolinti jos protrūkį minutei, dienai, savai- 
tei, metams, ištisai amžinybei, o Rigan, atlošusi galvą, 
neturėjo jėgų, užlieta audringos aistros. Ji nejautė savęs 
ir nesuvokė, ku?'yra. 

Kai pajuto, kad tuoj tuoj išsikraustys iš proto, jis 
netikėtai atvertė ją ant nugaros ir pradėjo skverbtis į ją 
staigiais ir galingais postūmiais, kol jų kūnai, ilgai 
laukę, atsipalaidavo. Pavargę, suprakaitavę ir patyrę 
pasitenkinimą, jie tylėdami užmigo vienas kito glėbyje. 

Pirmoji prabudo Rigan ir nustebusi pamatė pro 
langą, kaip leidžiasi saulė. Ji pasitraukė į šalį, pažiūrėjo 
į Trevisą, išdrikusį skersai lovos, ir paklausė savęs, ar ji 
nors kartą galėjo blaiviai mąstyti, būdama šalia Trevi- 

so. Pirmą sykį po daugelio metų ji visiškai pamiršo savo 
pareigas dukrai, draugei ir jų bendram reikalui. Atsar- 
giai, kad nepažadintų Treviso, Rigan pakilo iš lovos ir 
apsirengė, surinkusi suplėšytus drabužius nuo patalo ir 
grindų. Išeidama iš kambario, pabučiavo Treviso plau- 
kus ir pridengė apatinę jo kūno dalį lengva antklode. 

Rigan tyliai išslinko iš miegamojo ir nukulniavo 
į virtuvę. Brendi tikriausiai nė nenutuokia, kas jai atsi- 
tiko. 


Trevisas lėtai atsitokėjo. Jam atrodė, kad pirmą 
kartą po daugelio metų gerai išsimiegojo. Šypsodama- 
sis pasuko galvą, kad pažiūrėtų į žmoną, bet vietoj Ri- 
gan susidūrė su pora rimtų rudų akių, įdėmiai Žiūrinčių 
11 

— Sveika, — tyliai tarė Trevisas mergaitei. — Kuo 
tu vardu? 

— Dženifer Stenford. O kas tu esi? 

Dar neišgirdęs atsakymo, Trevisas suprato, kas ta 
mergaitė. Ji kažkuo priminė jo jaunesnįjį brolį, o anta- 
kių išlinkiu panėšėjo į savo motiną. 

— Tavo mamos vardas Rigan? 

Mergaitė rimta išraiška linktelėjo. 

Atsisėdęs ant lovos, Trevisas prisidengė antklode 
apatinę kūno dalį ir rimtai pažvelgė į mažiulę. 

— O ką tu pasakytum, sužinojusi, kad aš — tavo 
tėvas? 

Dženifer pirštuku braukė per antklodę. 

— Man patiktų. Tu — mano tėvas? 

— Ko gero, galima pasakyti, kad taip. 

— Ar tu pas mus gyvensi? 

— Maniau, kad jūs gyvensite pas mane. Atsisėsk 
šalia manęs, ir aš papasakosiu, kur gyvenu. Praėjusiais 
metais pirkau keturis ponius, kurie pagal dydį kaip tik 

tiktų mano dukteriai. 

— Ir tu leistum man jodinėti? 

— Jie būtų tavo. Gali ant jų jodinėti ir apskritai 
daryti, ką nori. 

Sekundę padvejojusi, Dženifer užlipo ant lovos, 
atsisėdo šalia tėvo, iš pradžių atokiau nuo jo, bet, Tre- 
visui pradėjus pasakoti, ji pamažu užsiropštė jam ant 
kelių. Štai šitaip Rigan ir užklupo juos — apsikabinu- 
sius ir susižavėjusius vienas kitu. Prieš jos akis iškilo 
žavus vaizdas. 

Pamačiusi motiną, Dženifer džiugiai ėmė šokinėti 
ant lovos. 

— Čia mano tėtė, mes gyvensime pas jį; jis turi 
ponį, paršiukų ir viščiukų, o dar oranžeriją ir tvenkinį, 
kuriame galima maudytis, mes žvejosime ir darysime 
daugybę kitų dalykų! 

Metusi į Trevisą skubų žvilgsnį, Rigan ištiesė duk- 
rai ranką. 

— Brendi paruošė tau virtuvėje vakarienę. 

— O tėtis eis su manimi? 

— Mes turime pasikalbėti, — griežtai atsakė Ri- 
gan. — Vėliau jis ateis pas tave, jeigu suvalgysi tai, ką 
paruošė Brendi. 

— Suvalgysiu, — pažadėjo Dženifer ir, išbėgdama 
iš kambario, pamojo tėvui ranka. 

— Kokia ji graži, — tarė Trevisas. — Aš be galo 
didžiuojuosi... 

Jis nutilo, kai Rigan piktai sužiuro į jį. 

— Ką pasakiau ne taip? 

— Ką pasakei ne taip? — pamėgdžiojo ji, bandy- 
dama tvardytis. — Kaip drįsai pasakyti mano dukte- 
riai, kad gyvensime pas tave! 

— Jeigu radau tave, vadinasi, grįši. Paprasčiau- 
siai man prireikė laiko. 

— O tau neatėjo į galvą, kad aš visada žinojau, 


199 


kur tu? — įniršusi atsakė ji. — Jeigu būčiau panorėju- 
si, bet kurią akimirką galėjau grįžti pas tave į tavo bjau- 
rią plantaciją. 

— Rigan, — tyliai prabilo Trevisas. — Nežinau, 
kodėl palikai mane, bet suprask: tu su mano dukterimi 
grįžti namo kartu su manimi. 

— Todėl ir išvažiavau, — atsakė ji. — Kai tik susi- 
tikome, nurodinėjai man, ką ir kaip daryti. Norėjau likti 
Anglijoje, bet tu pageidavai, kad vykčiau į Ameriką — 
ir aš atvykau į Ameriką. Surengei vestuvių ceremoniją, 
nė nepaklausęs, ar noriu tekėti už tavęs. O prisimink 
savo plantaciją! Man pavaldūs buvo žmonės, kurie vi- 
saip prieštaravo man. O tu visą laiką gaudei arklius su 
savo mylimąja Margo. 

Išgirdęs šiuos žodžius, Trevisas nusišypsojo. 

— Vadinasi, tu mane palikai iš pavydo? 

Rigan nusiminusi skėstelėjo rankomis: 

— Nejaugi negirdėjai, ką pasakiau? Nenoriu, kad 
tvarkytum mano arba Dženifer gyvenimą. Nenoriu, kad 
jai užaugus nurodinėtum, ką ir kaip daryti. Norėčiau, 
kad ji išmoktų viską spręsti savarankiškai. 

— O argi aš kada nors trukdžiau tau priimti 
sprendimus? Atidaviau tavo Žiniai pusę plantacijos ir 
nė karto nesikišau į tavo reikalus. 

— Bet aš nežinojau, kaip jais rūpintis! Nejaugi 
nesupranti? Man buvo taip baisu: nežinomoje šalyje 
svetimi Žmonės nuolat kartojo, kad aš nieko nemoku. 
Man buvo taip baisu! 

Treviso akyse užsidegė žiburiukai. 

— Girdėjau, tu gerai tvarkai savo biznį. Čia nebi- 
jai amerikiečių, tai kodėl bijojai mano namuose? 
Sutinku, tie, kurie dirba man — gana griežti teisėjai, 
bet jeigu čia tau šitaip gerai pavyko, tai kodėl negalėjai 
organizuoti visko ten? 

— Nežinau, — atvirai atsakė ji. — Čia man teko 

arba imtis biznio, arba badauti. Tavo namuose galėjau 
būti kambaryje ir niekur neiti. 

— Ką visą laiką tu ir darei, jei mano atmintis ne- 
šlubuoja. 

Ji piktai dirstelėjo į Trevisą, nežinodama, ar sup- 
rato Trevisas, ką ji veikė ištisas dienas. Ar jis Žinojo, 
kokia baimė buvo ją apėmusi visus tuos mėnesius? 

— Tu pradėjai nuo nulio, — tęsė jis, — o dabar 
pirkai ir pastatei ištisą miestą. Mano ūkį juk lengviau 
tvarkyti, Dabar atvažiavau furgonu. Galime sudėti 
Dženifer daiktus, tavo drabužius ir rytoj išvažiuoti. O 
dar geriau, jeigu važiuotume tuoj pat. Namie liko tavo 
drabužių, o dukteriai nupirksiu naujus. 

— Gana! — sušuko ji. — Tuoj pat nutilk! Girdi? 
Daugiau nereguliuosi mano gyvenimo. Noriu būti sava- 
rankiška. Man labiau patinka spręsti pačiai, negu už 
mane sprendi tu, dėdė arba net Farelas. 

Jis kilstelėjo galvą: 

— Kas jis — Farelas? 

Jos veide atsispindėjo pasišlykštėjimas, bet ji at- 
sakė: 

— Tas, kurį rytą tu taip negailestingai trenkei į 
kambario kampą. 

— O kas jus sieja? — įsmeigė į Rigan savo ere- 
lišką Žvilgsnį. 

— Aš susitikinėjau su Farelu Anglijoje. Mes bu- 
vome susižiedavę, o dabar jis atvyko į Ameriką ieškoti 
manęs. 

Trevisas ilgai tylėjo. 

— Kadaise pasakojai, kad buvai įsimylėjusi. Ar 
jį, Farelą? 

Ji nustebo, kad Trevisas tai prisimena. 

— Matyt, taip. Aš buvau vieniša, o jis kurį laiką 
rodė dėmesį ir man pasirodė, kad esu jį įsimylėjusi. Bet 
tai buvo labai seniai, be to, tada ir aš buvau visai kitokia. 

— O kaip tu dabar į jį Žiūri? 

Ji ėmė vaikščioti po kambarį. 

— Nežinau, kaip dabar apskritai į ką nors žiūriu. 
Ilgus metus visko bijojau, o paskui netikėtai likau visai 
viena ir turėjau arba išplaukti, arba nuskęsti. Pastaruo- 
sius ketverius metus aš tik ir rūpinausi, kaip susumuoti 
pajamas ir išlaidas, pirkau ir pardavinėjau nuosavybę. 
Vyrams nebuvo vietos mano gyvenime. O dabar staiga 
pasirodė Farelas ir priminė man apie tą mergaitę, 
netekusią meilės, kuria aš kadaise buvau, paskui — tu. 
Kaip ir anksčiau aš mirštu, trokšdama priglusti prie 
tavęs, ir kartu bijau, kad vėl tapsiu tuo ankstesniu verkš- 
lenančiu kūdikiu. Trevisai, nejaugi nesupranti? Nega- 
liu grįžti į tavo plantaciją ir paklusti tau. Galiu likti pati 


savimi, tik būdama toli nuo tavęs. . 
Nepaisydama savo gerų ketinimų, ji pravirko. 
— Būk tu prakeiktas! — sušuko ji. — Na, kam 


tau prireikė grįžti ir taip sujaudinti mane? Trevisai Sten- 
fordai, išeik ir niekada, kartoju, niekada nesiartink prie 
manęs. | 

Išpyškinusi šiuos žodžius, ji išbėgo iš kambario. 

Atsilošęs į lovos atkaltę, Trevisas nusišypsojo. Kai 
juodu pirmą kartą susitiko, jis tik nutuokė, kokia ji gali 
būti, bet nežinojo, kaip jai padėti tapti tikra moterimi. 
Galbūt Rigan teisi, kad buvo sunku rūpintis plantacija. 
Sužinojęs, kaip tarnai elgėsi su ja, Trevisas vos susi- 
valdė, kad jų nepasmaugtų. Tačiau jis suprato, kad Ri- 
gan pati turi atgauti pasitikėjimą savimi. 

Užmerkęs akis, jis tebegalvojo apie Rigan ir 
nustebęs pažymėjo, kaip Rigan pasikeitė — tapo savi- 
mi pasitikinti, dalykiška. Jos svajonės virto tikrove. Ji 
pradėjo mažame žemės ruoželyje, vos vos platesniame 
negu kelias ir pastatė klestintį miestą. Gebėjo užauginti 
gražią ir rimtą dukterį. Nėra ko nė galvoti, kad Dženifer 

galės kada nors pasislėpti savo kambaryje ir verkti. 
Garsiai nusijuokęs iš beribės laimės, Trevisas 
nubloškė antklodę ir pradėjo rengtis; bent jau kelnės ir 
batai buvo sveiki. Nors Rigan ir tvirtino, kad subrendo 
ir pajėgia atsispirti jo valiai, bet Trevisas jautė, jog ne 
visai taip yra. Kaip sako sena patarlė? Amžius ir patir- 
tis visada viršesni negu jaunystė ir talentas. Vadinasi, 
reikia panaudoti visas priemones, visus sugebėjimus, 
kad pasiektų ją. Jis ryžtingai išėjo iš kambario, 
užsimovęs tik dailias tamsios spalvos kelnes ir aukštaau- 
lius batus. | 

Trevisas sustojo prie pravirų virtuvės durų, kur jį 
suviliojo iš ten sklindantys kvapai. Juokais prisiminė, 
kaip pamiršdavo maistą dėl Rigan. Greitai apžvelgęs 
virtuvę, jis atspėjo, kad kampe sėdinti grakščių formų 
šviesiaplaukė moteris ir yra Brendi Daton. Iš Ričmonde 
sutikto šnipo jis nemažai prisiklausė apie ją. 

— Atleiskite, — garsiai tarė Trevisas. — Ar 
galėčiau čia papietauti? Aš ne taip apsirengęs, kad pa- 
sirodyčiau žmonėse. 

— Dieve! — Brendi tai ištarė tokiu tonu, neslėp- 
dama šypsenos ir neatitraukdama žvilgsnio nuo plačios 
Treviso krūtinės ir galingų rankų, kad jis iškart supra- 
to: pasakojimai apie ją teisingi, Brendi toli gražu 
nelinkusi duoti įžadų nesituokti. 

Ji greitai atsitokėjo. 

— Tai dėl jūsų Rigan skruostai pražydo kaip 
rožės? — geranoriškai tarė ji, prieidama prie Treviso. 

— Jos ne tik skruostai pražydo, — tyliai, kad 
girdėtų tik Brendi ir nesuprastų į juos įsistebeiliję 

Nusijuokusi krūtininiu juoku, Brendi paėmė jį už 
rankos. 

— Manau, mudu gerai sutarsime. O dabar sės- 
kite, jums duos valgyti. Elsi, — šūktelėjo ji per petį, — 
Bėk į parduotuvę ir parnešk misteriui Stenfordui porą 
naujų pačių didžiausių marškinių, kokius tik turi miste- 
ris Vilsas. Ir neskubėk. Mudu turime apie ką pasikal- 
bėti. 

Brendi pavaišino Trevisą pietumis, kokių jam dar 
nebuvo tekę ragauti. Juo labiau ji stebėjo Trevisą, juo 
daugiau jis jai patiko. Jai krito į akį ir tai, kad jis sėdi 
be marškinių, ir tai, kaip jis valgė, atsakinėjo į jos klausi- 
mus. Baigiantis pietums, ji iki ausų įsimylėjo Trevisą. 

— Taip, ji vieniša, — patvirtino Brendi. — Ji 
užsiėmusi tik darbu. Atrodo, ji buvo priversta pati sau 
įrodyti, ko yra verta. Aš jau keleri metai prašau sulėtinti 
tempą, bet ji nenori nė girdėti. Visą laiką įsitraukusi į 
darbą, perka vis daugiau ir daugiau nekilnojamojo tur- 
to. Jau prieš metus ji galėtų nebedirbti. 

— Ir vyro ji neturi? — paklausė jis, prisikimšęs 
burną mėsos pyrago. 

— Šimtai vyrų meilinosi, bet nė vienam neišde- 
gė. Be abejo, kai ji turi patį geriausią... 

Jis nusišypsojo, paėmė nuo kėdės atkaltės naujus 
marškinius ir išsitiesė. 

— Rigan ir Dženifer išvažiuos iš Skarlet Springso 
kartu su manimi. O kaip tai atsilieps jūsų partnerystei? 

— Čia apsigyveno advokatas, atvykęs iš rytų. Jis 
galėtų pasirūpinti nekilnojamojo turto pardavimu ir 
pinigų investavimu. Su man priklausančiais pinigais 
galėčiau keliauti, galbūt išvykčiau į Europą. Prašom 
pasakyti, jūs jau sakėte Rigan, kad ji iš čia išvažiuoja? 

Užuot atsakęs, Trevisas nusišypsojo taip, kad 

Brendi pradėjo juoktis. 
— Linkiu sėkmės, — tarė ji jam pavymui. 


Dvi dienas Rigan pavyko išvengti glaudaus bend- 
ravimo su Trevisu, bent jau atvirų pokalbių su juo. Bet 
pasirodė, kad neįmanoma išvengti susitikimo. Dženifer, 
matyt, manė, kad tėvas — jos Žaidimų draugas, ir juodu 
visą laiką buvo kartu. Trevisas net laikė savo pareiga 
plauti nešukuotus ilgus dukters plaukus, ir Rigan 
įsižeidė, kad Dženifer nė sykio nesuriko iš skausmo ar 
nepasitenkinimo. Jis jodinėjo su ja ant arklio, laipiojo 
medžiais, ir mergaitė gėrėjosi tėvo vikrumu. Dženifer 
supažindino jį su visais miestelio gyventojais, kiekvie- 
nam pranešusi, kad čia jos tėvas ir kad ji išvyks gyventi 
pas jį ir jo arklius. 

Rigan pagal išgales nekreipė dėmesio į Trevisą ir 
į tai, kaip jis sužavėjo dukterį, išsisukinėdamas nuo 
begalės vietinių gyventojų klausimų. 

Nuo Treviso atvykimo dienos Rigan nebuvo su- 
tikusi Farelo, ir kai jis pasirodė po dviejų dienų, pati 
nustebo, kad per tą laiką nė sykio jo neprisiminė. 

“ — Ar galiu pasikalbėti su jumis akis į akį? — 
paklausė Farelas. Jis atrodė pavargęs ir buvo labai pur- 
vinas, lyg būtų praleidęs kelyje kelias dienas be miego. 

— Žinoma. Prašom į kabinetą. 

Kai jie įėjo į kabinetą, Rigan uždarė duris ir 
atsigręžė į jį. 

— Galima pagalvoti, kad norite pranešti man kai 
ką svarbaus. 

Klestelėjęs ant kėdės, Farelas pakėlė akis į ją. 

— Per dvi dienas spėjau nuvažiuoti į Bostoną ir 
grįžti atgal. 

— Matyt, turėjote neatidėliotinų reikalų, — pasa- 
kė Rigan ir įpylė jam viskio. — Kiek suprantu, bus kal- 
bama apie mano tėvo pinigus ir apie mane pačią. 

— Taip, apie jūsų tėvo palikimą. Bostone vieno 
patikėtinio kontoroje saugoma testamento kopija. Gana 
seniai prašiau parengti ją ir išsiųsti į Ameriką tuo 
atveju, jeigu rasiu jus. Buvau tikras, kad tiksliai Žinau 
vieną iš testamento sąlygų, bet išvažiavau į Bostoną, kad 
įsitikinčiau. Štai laiškas, — pareiškė jis ir ištraukė laišką 
iš vidinės durtinio kišenės. 

Rigan pačmė jį ir stabtelėjo: 

— Tai pasakykite, kas čia rašoma. 

— Jūsų tėvai mirė, palikę jus visai kūdikį. Tik- 
riausiai nepamenate, bet jūsų tėvo brolis tada buvo dar 
gyvas. Jis turėjo tapti jūsų globėju, ir jūs tikrai gyvenote 
jo namuose kelis mėnesius. Bet greitai jis taip pat mirė. 

— Aš prisimenu tik dėdę Džonataną. 

— Taip, jis buvo vienintelis jūsų giminaitis, todėl 
testamento vykdytojas, jūsų tėvų bankas atidavė jus 
dėdės globai. Be abejo, banko darbuotojai neįsivaizda- 
vo, koks jis žmogus. Sudarinėdami testamentą, jūsų 
tėvai manė, kad jums negrės pavojus su jūsų tėvo 
broliu. 

— Farelai, prašom prie reikalo. 

— O reikalas tas, brangioji, kad jūs negalėjote 
ištekėti be savo globėjo sutikimo. Galbūt tėvai nenorė- 
jo, kad taptumėte kraičio besivaikančio žmogaus auka 
arba siekė apsaugoti jus nuo to baisaus likimo, kuris 
ištiko jų šeimą, kai motinos šeima paliko ją be lėšų. 

— Ir viskas? Matyt, tai dar ne viskas, — spėjo 
Rigan. 

— Rigan, jūs nesuprantate. Ištekėjote už Treviso 
Stenfordo, neturėdama raštiško globėjo sutikimo, būda- 
ma tik septyniolikos metų. 

— Septyniolikos? Ne, tada man jau buvo suėję 
aštuoniolika. | 

— Laiške nurodyta tikroji jūsų gimimo data. Jūsų 
dėdė bandė padirbti ją, kad galėtų kuo greičiau jus 

ištekinti ir gauti jūsų pinigus. 
“ Sukrėsta Rigan atsilošė nugara į stalą. 

— Vadinasi, jūs tvirtinate, kad mano santuoka su 
Trevisu negalioja? 

— Taip, negalioja. Jūs buvote nepilnametė ir 
negavote globėjo sutikimo. Mis Veston, jūs nei dabar, 
nei anksčiau nesate ir nebuvote kieno nors Žmona. 

— O Dženifer? 

— Apgailestauju, bet ji neteisėtai gimusi. Be abe- 
jo, jeigu vėl ištekėsite, jūsų vyras galės ją įdukrinti. 

— Vargu ar Trevisas norės, kad kas nors kitas 
įdukrintų jo mergaitę, — sušnibždėjo ji. 

— Velniop Trevisą! — sušuko Farelas ir pakilęs 
atsistojo prieš ją. — Laukiau jūsų ilgus metus. Mylėjau 
jus daugelį metų. Negalima manęs kaltinti už tai, kad 
paniekinau septyniolikos metų merginą. Pasąmonėje 
tikriausiai jutau, kad jūs visai dar mergytė. Negalite 
pykti ant manęs dėl to, kad nenorėjau imti į žmonas 
kūdikio. Bet kokiu atveju aš, ne taip kaip Dženifer tė- 
vas, neverčiau jūsų gulti su manimi į lovą. 

Nutilęs jis paėmė Rigan ranką. 

— Rigan, būkite mano žmona. Aš būsiu jums 
geras ir ištikimas vyras. Juk taip ilgai jus mylėjau! Ir 
būsiu geras tėvas Dženifer. 

— Farelai, prašau jūsų, — atsakė ji pasitrauk- 
dama. — Aš turiu viską apgalvoti. Esu sukrėsta — pa- 
sirodo, tiek laiko gyvenau su vyru nuodėmėje. Ir tai gali 
pakenkti Dženifer. 

— Štai todėl... — buvo bepradedąs Farelas, bet 
Rigan nutraukė jį, pakėlusi ranką. 

— Turiu pabūti viena ir pamąstyti. O jūs turite 
išsimaudyti ir pailsėti. 

Po kelių minučių jis išėjo; Rigan pagaliau liko 
viena ir pradėjo skaityti Farelo parvežtą laišką. Po 
pusvalandžio padėjo laišką ant kėdės ir nusišypsojo. 


207 


Tikrai, pasirodo, ji niekada nebuvo Treviso žmona. Kaip 
jis įnirš sužinojęs! Pirmą kartą po daugelio metų ji 
užsisvajojo, bandydama įsivaizduoti, kaip Trevisas 
pasielgs, išgirdęs, kad ji jam nepriklauso ir kad įstaty- 
miškai Dženifer ne jo duktė. Pirmą sykį gyvenime ji 
galės susidoroti su Trevisu Stenfordu ir tai bus puiku. 

Kai dėl Farelo pasiūlymo tapti jo žmona, Rigan 
iškart jį atmetė. Šitas kvailys mano, kad Rigan priėmė 
už gryną pinigą jo prisipažinimą meilėje. Jis ketino vesti 
ją iki tol, kol jai sueis dvidešimt treji metai, ir tada ji 
galės paveldėti tėvų palikimą. Greitai jis sužinos, kad 
Rigan rengiasi savaip gyventi. 

Šypsodamasi ji sėdo rašyti Trevisui raštelį, kvies- 
dama kartu pavakarieniauti šį vakarą. 


Atskiras kabinetas buvo papuoštas aukštomis aro- 
matingomis žvakėmis, krištoliniais indais iš Vienos, 
porceliano servizu iš Prancūzijos, sidabriniais įran- 
kiais iš Anglijos. Buvo patiektas puikus vokiškas vynas 
ir amerikietiški patiekalai. 

— Džiaugiuosi, kad atėjai į protą, — pareiškė 
Trevisas, tepdamas ant sausainio sviestą. — Dženifer 
bus daug geriau su draugais negu su pašaliniais. Ji visa- 
da šitaip laisvai bėgioja po viešbutį? Vargu ar gerai, kad 
vaikas žaidžia tokios įstaigos koridoriuose. 

— O tu turi tokią didelę bendravimo su vaikais 
patirtį, kad, be abejo, tiksliai Žinai, kas jiems geriau, — 
paprieštaravo Rigan. 

Mėgaudamasis valgiu, jis gūžtelėjo pečiais. 

— Žinau pakankamai, todėl manau, kad tai he 
pati geriausia vieta vaikui. Mano namuose galėsi skirti 
daugiau laiko Dženifer ir kitiems mūsų vaikams. 

„ Jis nusišypsojo. 

— Trevisai, — pradėjo Rigan, bet Trevisas nu- 

traukė ją. 

— Man sunku perteikti, kaip džiaugiuosi, kad tu 
pagaliau atėjai į protą. Garbės žodis, tikėjausi, kad 
mudviem teks gerokai ginčytis. Tu subrendai net dau- 
giau, negu aš tikėjausi. 

— Ką! — Rigan vos neužspringo vynu. — Aš pa- 
galiau atėjau į protą? Subrendau? Apie ką tu kalbi? 

Jis griebė jos ranką, ėmė glostyti pirštus ir prabi- 
lo žemu balsu: 

— Tavo kvietimas vakarieniauti buvo man visiš- 
kai netikėtas, nes supratau, ką nori pranešti. — Jis 
pabučiavo jos pirštus. — Turi Žinoti, kad aš suprantu, 
kaip sunku buvo tau priimti šį sprendimą ir niekada 
nepasinaudosiu juo, kad tau pakenkčiau. Sutikdama 
grįžti pas mane, elgiesi drąsiai ir kilniai. Be abejo, norė- 
si kurį laiką pabūti šiame miestelyje, bet Dženifer reikia 
kai ko daugiau negu namai, pilni svetimų Žmonių — jai 
reikia namų, kuriuos galiu duoti. 

Jis vėl pabučiavo Rigan pirštus. 

— Tu protingai nusprendei. 

Giliai atsidususi, kad nurimtų, ir nugėrusi didelį 
gurkšnį vyno, Rigan spinduliuodama nusišypsojo. 

— Ak, tu garbėtroška, pasipūtėli fermeri, — at- 
sakė ji nuobodžiai monotonišku balsu. — Aš nesirengiu 
grįžti į tavo namus, o mano “miestelis", tavo žodžiais 
tariant, yra mano dukters gimtinė. 

Nepaisant' visų gerų ketinimų, Rigan balsas 
nuskambėjo garsiau. 

 — Pakviečiau tave ne tam, kad praneščiau, jog 
grįžtu su tavimi, kaip esi numatęs su įprastu pasiti- 
kėjimu savimi. Noriu tau pasakyti: nesu tavo žmona ir 
niekada nebuvau. 

Dabar jau Trevisas vos neužspringo. Pirmą kartą 
per vakarienę Rigan pradėjo valgyti. Jai buvo malonu 
nugalėti Trevisą. 

Griebęs Rigan už rankos, jis ėmė kelti ją nuo 

kėdės. 

— Ką tu darai? — paklausė ji. 

„— Tikiuosi, čia atsiras pastorius. Jis gali mus su- 
tuokti. 

— Jis šito nepadarys! — atsakė ji skambiu 
šnabždesiu. — O jeigu tuoj pat neatsisėsi, aš vėl atim- 
siu iš tavęs Dženifer. 

Sudvejojęs, bet nenorėdamas, kad ji ištesėtų savo 
grasinimą, Trevisas atsisėdo. 

— Dabar pasakok, — šaltai pasakė jis. 

Pamačius Treviso veido išraišką, iškili Rigan nuo- 
taika išgaravo. Pranešusi, kad pagal įstatymą dukra jam 
nepriklauso, ji jau buvo pasirengusi pasakyti, kad tie- 
siai čia tuojau pat už jo ištekės. Bet jo veidas pasikeitė, 
kai išgirdo Farelo vardą. į 

— Tau viską papasakojo tas niekšas? — paklausė 
jis. — Jis iš tikrųjų nepagailėjo pastangų. O kokia jam 
iš to nauda? 

Rigan suprato — Trevisas nieko nežino, kad ji 
gaus palikimą. Pinigai jam nieko nereiškė, o Farelui jie 
buvo viskas. Bet, tiesą sakant, Rigan nepatiko Treviso 
prielaida, kad Farelą skatina kiti motyvai, o visai ne 
meilė. 

— Farelas nori mane vesti, — išdidžiai atsakė 
Rigan. — Jis sako, kad myli mane ir Dženifer ir nori ją 
įdukrinti. 

— Nekalbėk kvailysčių, — ryžtingai atsakė Tre- 
visas. — Kuriam galui moteriai toks seilius? 

Jis turėjo galvoje: “Kai gali turėti mane". 

— Farelas — džentelmenas, — piktai išpyškino 
ji. — Jis moka elgtis taip, kad moteris jaučiasi tikra ledi. 
Jis asistuoja taip... Žavingai, — jausmingai tęsė ji. — 
Jūs, amerikiečiai, mokate tik reikalauti. 

— Bet kuris amerikietis, — įtūžęs atkirto Trevi- 
sas, — asistuodamas užkiš už juostos bet kurį anglų 

menkystą. 

— Trevisai, nieko neišmanai, kaip reikia asistuo- 
ti damai. — Rigan švelniai nusišypsojo. — Tavo 
vaizduotėje suvilioti moterį — tai tampyti ją už plaukų. 

— O juk buvo atvejų, kai tau tai patiko, — at- 
sakė Trevisas. 

Rigan prarado savitvardą. 

— Štai tokios kalbos ir yra jūsų, kolonistų, šiurkš- 
tumo pavyzdys. 

— O tu, brangute — tipiška anglė snobė. Sakei, 
kad po trijų savaičių tavo gimimo diena. Tą dieną tu 
ištekėsi už manęs, ir tai padarysi savo valia. 

Taręs šiuos žodžius, jis išėjo iš kambario, o ji 
pavymui atsiduso: “Niekada!" 


Kitą dieną anksti rytą Brendi pažėrė Rigan, 
sėdinčiai kontoroje, visą šūsnį naujienų. Pirmiausia 
pradėjo nuo priekaištų — Trevisas vakare išėjo iš 
viešbučio ir iki šiol negrįžo. Be Brendi tvirtinimo, kad 
Rigan neteisi, teko išklausyti ir perspėjimus. Viešbu- 
tyje ką tik apsigyveno aukšta rudaplaukė moteris, klau- 
sinėjanti apie savo sužadėtinį Trevisą Stenfordą. 

— Regis, tavęs laukia nemalonumai, — atsidusu- 
si tarė Brendi. | 

— Ką gi, — pavargusi atsakė Rigan. — Tik to man 
ir betrūko. Kaip Žmonės nesupranta, kad sunku valdyti 
tokį didelį viešbutį? Ant mano stalo krūva popierių, prie 
kurių teks dirbti ne vieną dieną; beje, Farelas jau pra- 
nešė man, kad Trevisas išėjo, o dar anksčiau sužinojau 
iš savo dukters. Manau, Farelas turi ką man pasakyti ir 
be šios naujienos, bet Dženifer, ko gero, daugiau neiš- 
tars man nė vieno žodžio. Ta rudaplaukė moteris, 
manau, mano mylima draugė Margo Dženkins. Duok 
man kelias minutes susikaupti, ir aš su ja susitiksiu. 

Brendi linktelėjo ir išėjo iš kabineto. 

Kurį laiką Rigan tylėdama stovėjo vidury miega- 
mojo, mintimis nuskriejusi į tą dieną, kai Margo 
atvažiavo į Treviso plantaciją. Tada Rigan buvo tokia 
dėkinga Margo, kad ta ant jos nepyksta, kad padeda 
spręsti problemas su tarnaite. Ji tiesiog nesuvokė, jog 
Margo žodžiai žeidžia. “O Malvina?" — pagalvojo Ri- 
gan. Kaip dabar norėtų prisikasti iki piktos tingios virė- 
jos.-O Margo? Mieloji Margo, globojusi vargšę silpną 
mergaitę, apsimetė, kad padeda jai, o iš tiesų tik stengė- 
si susilpninti jos pasitikėjimą savimi. 

Su šypsena Rigan išėjo iš kontoros, pakeliui 
užsuko į virtuvę ir paprašė Brendi paruošti arbatą 
dviem damoms. Ji nekreipė dėmesio į Brendi žodžius, 
kad atrodo pasirengusi susirėmimui, o pasiuntė Margo 
kvietimą išgerti puodelį arbatos bibliotekoje. 

Margo pasirodė, kad ir kaip keista, greitai, ir 
Rigan pastebėjo tai, ko anksčiau nematė. Ilgi palaido 
gyvenimo ir nesaikingumo metai paliko ant Margo veido 
ir kūno savo pėdsakus. Pasilinksminimai iki gilios nak- 
ties, rajumas ir kitoks piktnaudžiavimas paskatino at- 
sirasti raukšles ir tamsias dėmes ant veido, dėl to taip 
pat labai sustorėjo liemuo, kurio negalėjo paslėpti stan- 
džiai aptemptas korsetas. 

— Taip, taip, štai mūsų maža angliška gėlytė, — 
pareiškė įeidama Margo. — Girdėjau, kad ši įstaiga 
dabar jums priklauso. Kas gi ją jums nupirko? 

— Prašom sėsti, — pagarbiai prabilo Rigan. — 
Liepsiu atnešti jums arbatos. Taip, iš tikrųjų esu šio 
viešbučio šeimininkė. — Nekaltai šypsodamasi, ji tę- 
sė: — O kartu ir spaustuvės, advokato kontoros, dakta- 
ro kabineto, krautuvės, kalvės, mokyklos, vaistinės, dar 
keturių fermų už miesto ir trijų šimtų akrų Žemės savi- 
ninkė. 

Margo tik prisimerkė, bet jos veido išraiška ne- 
pasikeitė. 

— Ir su keliais vyrais jums teko permiegoti, kad 
visa tai gautumėte? Ko gero, Trevisui būtų įdomu. 

— Jūs per daug gera, manydama, kad turiu tokių 
sugebėjimų, — džiūgaudama atsakė Rigan. — Deja! 
Vargu ar turiu jūsų sugebėjimą parsidavinėti, kad 
gaučiau, ko noriu. Kad visa tai pasiekčiau, turėjau veikti 
labai senamadiškai: pasiklioviau savimi ir sunkiai 
dirbau. Kai turėdavau truputį atliekamų pinigų, nelei- 
dau jų naujai suknelei, o pirkau dar žemės ir visa, ko 
reikia statybai. 

Ji nutilo, kai durys prasivėrė ir su dideliu padėk- 
lu rankose įėjo deganti iš smalsumo Brendi. 

— Na ir kaip jums sekasi? — sušnibždėjo ji. 

Rigan didingai nusišypsojo. Tiesdama draugei 
padėklą, Brendi nusijuokė. 

Kai jos vėl liko dviese, Rigan padėjo padėklą ant 
žemo staliuko ir išpilstė arbatą. 

— Ką, pradėsime viską iš naujo? — paklausė Ri- 
gan. — Neapsimetinėkime, kad esame draugiškos. Su- 
prantu, kad atvažiavote čionai mano vyro. 

Margo sutelkė jėgas. Šio susirėmimo ji neketino 
pralaimėti. 

— Matau, išmokote pilstyti arbatą, — pareiškė 
ji. 

— Per tuos kelerius metus aš daug ko išmokau. 
Matote, nesu tokia patikli kaip anksčiau. O dabar saky- 
kite, ko jums reikia. 

— Man reikia Treviso. Jis buvo mano, kol neįšo- 
kote į jo lovą, nepastojote ir neprivertėte vesti jus. 

— Tai tik viena medalio pusė. Sakykite, ar Trevi- 
sas yra jums sakęs, kad jeigu nebūtų manęs, vestų jus? 

— Jam nieko nereikėjo sakyti, — atsakė Mar- 
go. — Iš esmės mes buvome susižadėję, kai jūs susi- 
tikote. Bėda tik ta, kad jis apakęs nuo jūsų. Iki jūsų nė 
viena moteris nėra jo palikusi, todėl jis ir siunta. 

— Jeigu būtent šitaip yra, jeigu Trevisas myli 
moterį, kuri jį paliko, ko jūs atvažiavote? Ar ne geriau 
būtų jums pasišalinti, kad jis pas jus sugrįžtų? 

— Kad tave velniai griebtų, kale! — suriko Mar- 
go. — Trevisas Stenfordas mano! Jis buvo mano dar 
tada, kai tu nešiojai trumpas sukneles. Tu jį palikai! 
Pavogei jo motinos brangenybes, pabėgai ir palikai jį! 
Jeigu nebūčiau radusi to raštelio... — Ji staiga nutilo. 

Akimirkai sugavusi Margo žvilgsnį, Rigan ėmė 
karštligiškai protauti. Visus tuos metus ji bandė supras- 
ti, kodėl Trevisas taip ir nerado jos. Ji paliko paskui 
save tokį pėdsaką, kuriuo galėtų pasekti net kūdikis, 
bet Trevisas nė nebandė šito daryti. Vadinasi, Margo 
pirmoji rado raštelį... 

— Ar ilgai jis manęs ieškojo? — ramiai paklausė 
Rigan. 

Pakilusi nuo kėdės;Margo įniršusi įsispitrėjo į ją. 

— Nejaugi manote, kad ką nors papasakosiu 
jums? Bet noriu jus perspėti — Trevisas priklauso man. 
Abejoju, ar jūs pakankamai stipri, kad kovotumėte su 
manimi. Aš visada pasiekiu savo. 

— Nejaugi tai tiesa, Margo? — šaltakraujiškai 
pasitikslino Rigan. — Argi turite vyrą, kuris naktį 
glėbesčiuoja jus, kol verkiate, su kuriuo galite pasida- 
lyti slapčiausias paslaptis? Ar žinote, ką reiškia dalytis 
visus rūpesčius, mylėti ir būti mylimai? — Ji pažvelgė į 
Margo. — Ar jūs vertinate Žmones pagal dolerius ir 
centus? Prisipažinkite, jeigu Skarlet Springsas priklau- 
sytų jums, jūs taip pat domėtumėtės mano vyru? 

Margo norėjo atsakyti, bet apsigalvojo ir išėjo iš 
kambario. 

Pakėlusi puodelį prie lūpų, Rigan nustebusi pa- 
juto, kad dreba. Tie klausimai, kuriuos ji uždavė Mar- 
go, rūpėjo ir jai, bet anksčiau ji negalėjo į juos atsakyti. 
O ir apskritai, kas čia tokio — būti viso miestelio savi- 

ninke? Čia gyveno jos draugai, žmonės, kuriuos ji pami- 
lo, bet ar gali jie atstoti vienintelį Žmogų pasaulyje, tą, 
kuris myli tave, nors esi prastai nusiteikusi, kuris susir- 
gus glosto tavo galvą — vienintelį žmogų, kuris Žino 
visus tavo trūkumus ir kuris vis dėlto myli tave? 

Prisiminusi Treviso plantaciją ir Stenfordų namą, 
ji suprato, kad Dženifer turi augti būtent ten. Ant kam- 
barių sienų kabojo šimtai Treviso protėvių paveikslų, 
ir jie taip pat buvo Dženifer protėviai. Ji nusipelnė 
gyventi šiame giminės dvare, kupiname ramybės ir oru- 
mo, 0 ne nuolatos besikeičiančioje viešbučio aplinkoje. 

Su šypsena ji atsilošė į kėdės atkaltę. Tiesa, bus 
nelengva prisipažinti Trevisui, kad jis laimėjo. Be abe- 
jo, jis nusijuoks ir pasakys, kad iš anksto žinojo, jog 
laimės. Bet ar tai svarbu? Daug svarbiau praleisti visą 
gyvenimą su žmogumi, kurį myli, negu visko atsisakyti 
dėl kvailo išdidumo. Be to, ji galės jam atsilyginti. “O 
taip", — pagalvojo Rigan. Ji privers Trevisą gailėtis, kad 
praeityje tas gyrėsi dėl menkiausios priežasties. 

— Tu patenkinta, — tarė Brendi. 

Rigan negirdėjo, kaip ji įėjo. 

— Aš kaip tik galvojau apie Trevisą. 

— Tokiu atveju ir aš šypsočiausi. Tai kada 
išvažiuojate? 

— O kodėl manai?.. — pradėjo Rigan, bet Bren- 
di juokas nutraukė ją. — Žinau, ką galvoji, ir tu teisi. 
Supranti, tiek metų bijojau Treviso, būgštavau, kad jo 
asmenybė prarys manąją, ir aš išnyksiu nuo Žemės pa- 
viršiaus. 

— Bet dabar žinai, kad gali apsiginti, — pasakė 
Brendi. 

— Taip, aišku, kad jis teisus: Dženifer daug ge- 
riau gyventi tėvo plantacijoje. O kas bus su tavimi? Kas 
bus su tavimi, jei išvažiuosiu iš Skarlet Springso? Ar 
turėčiau ką nors pasamdyti, kad padėtų tau valdyti 

viešbutį? 

— Ne, dėl to nesijaudink, — atsakė Brendi, ran- 
kos judesiu pertraukusi ją. — Mudu su Trevisu jau dėl 
visko susitarėme. Nebus jokių sunkumų. 

— Tu su Trevisu?! Nori pasakyti... su mano vyru?.. 
Už mano nugaros? 

— Girdėjau, kad jis daugiau ne tavo vyras. Ir, be 
abejo, žinojau, kad išvažiuosi. Trevisas ne tas Žmogus, 
kuriam įmanoma ilgai priešintis. O Žinai, kokias kančias 
jis patyrė ieškodamas tavęs, kai jį palikai? Ir kad visą 
tą laiką jis gyveno kaip vienuolis? 

— Kaip? — paklausė Rigan, ir jos kūną užliejo 
karšta banga. — Iš kur žinai? 

— Kol tu buvai užsiėmusi, kurį laiką praleidau 
su Trevisu ir Dženifer ir, kitaip negu tu, buvau smalsi. 
Ar nori išgirsti, ką šis nuostąbus Žmogus išgyveno per 
pastaruosius metus? 

Nesulaukusi Rigan atsakymo, Brendi pradėjo 
smulkiai pasakoti apie Treviso kančias. Dauguma jo 
draugų nusprendė, kad Rigan nuskendo, bet Trevisas 
tebeieškojo jos, nors jam ir sakė, kad metas nutraukti 
paieškas. Pastorius net pasiūlė užpirkti mišias už myli- 
mos žmonos sielą, tikėdamasis, kad tai išgelbės Trevisą 
nuo atsidavimo jai. 

Po valandos Rigan išėjo iš bibliotekos. Jos galva 
buvo miglota. Nekreipdama dėmesio į Farelą, kuris 
puolė prie jos, ėmė ieškoti Treviso, trokšdama pasaky- 
ti, kad myli jį, kad nori tekėti už jo ir grįžti namo kartu 
su juo. 

Į dienos pabaigą Trevisas taip ir nepasirodė, ir 
džiugi jos nuotaika pradėjo bjurti. Ji išsiblaškiusi atsi- 
sakė Farelo pasiūlymo kartu pavakarieniauti ir visą 
vakarą praleido su dukterimi. Praėjo dar viena naktis, 
Treviso kaip ir anksčiau niekur nebuvo, ir jos džiaugs- 
minga nuotaika visai išnyko. Dženifer aikštijosi ir svaidė 

į motiną piktus žvilgsnius. Farelas primygtinai ją ataka- 
vo pasiūlymais, o Margo be galo klausinėjo, kur Tre- 
visas. 

Trečią dieną ji jau gailėjosi, kad kadaise sutiko 
Trevisą Stenfordą. Juk jis negalėjo jos palikti po to, kai 
šitaip sunkiai rado! Arba galėjo? “Viešpatie! — meldėsi 
ji, parkritusi naktį ant lovos. — Neleisk jam palikti 
mane“. Pirmą kartą po daugelio metų Rigan ėmė verk- 
ti. “Velniai tave griebtų, Trevisai!" — dejuodama tarė 
ji. Kiek ašarų dėl jo išliejo? 

Kitą dieną penktą valandą ryto Rigan pažadino 
beldimas į duris. Pusiau miegodama ji išsirito iš lovos 
ir apsivilko chalatą. 

Koridoriuje stovėjo Timis Votsas, vienos fermos 
nuomininko sūnus. Nespėjo ji ištarti nė žodžio, kai 
berniukas ištiesė jai raudoną rožę ilgu stiebu ir dingo. 

Dar neprabudusi, Rigan nusižiovavo ir pažvelgė 
į grakščią aromatingą gėlę. Prie jos stiebo buvo 
pritvirtintas popieriaus lapelis. Išlanksčiusi jį, Rigan 
perskaitė: “Rigan, tekėk už manęs. Trevisas." 

Ištisą minutę ji negalėjo suvokti šių žodžių pras- 
mės, o paskui džiugiai sušuko, priglaudė rožę prie 
krūtinės ir ėmė šokinėti. Vis dėlto Trevisas jos nepa- 
miršo! 

— Mamyte, — pašaukė Dženifer, trindama 
akis. — Tėtis grįžo namo? 

— Beveik, — juokdamasi atsakė Rigan, griebė 
dukterį ant rankų ir pradėjo suktis po kambarį. — Šią 
rožę, šią nuostabią stebuklingą rožę atsiuntė tavo tėtis. 
Jis nori, kad mes su juo gyventume. 

— Mes išvažiuojame! — džiaugsmingai sušuko 
Dženifer ir tvirčiau įsikibo į mamą, nes jai apsisuko 
galva. — Mes galėsime jodinėti ant mano ponio. 

— Kasdien, nuo šiandien ir visada! — linksmai 
atsakė Rigan. — O dabar renkis, matyt, tėtis greitai 
pareis. 

Užuot išsirinkusi aukso spalvos aksominę sukne- 
lę, Rigan išvertė ant lovos visus drabužius. Kai ji rausėsi 
toje šūsnyje, vėl pasigirdo durų beldimas. Tikėdamasi 
išvysti Trevisą, ji atidarė duris. 

Ant slenksčio stovėjo Sara Vots, Timio sesuo, 
gniauždama rankoje dvi raudonas rožes. Rigan susirūpi- 
nusi paėmė jas, o Sara puolė bėgti koridoriumi. 

— Tai tėtė? — paklausė Dženifer. 

— Ne, bet jis atsiuntė mums dar dvi rožes. Prie 
kiekvienos gėlės buvo prisegtas Treviso rašysena iš- 
margintas popieriaus lapelis: “Rigan, tekėk už manęs. 
Trevisas." 

— Mama, kas atsitiko? Kodėl tėtis neina pas mus? 

Nekreipdama dėmesio į išmėtytus drabužius, Ri- 
gan atsisėdo. Jos galvoje kilo šioks toks įtarimas, nau- 
jos gėlės privertė susimąstyti — ką gi Trevisas rengia. 
Žvilgtelėjusi į laikrodį, ji pamatė, kad iki šešių liko 
mažiau kaip dvidešimt penkios minutės. Penktą valandą 
atnešė vieną rožę, pusę šešių — dvi. “Ne, — pagalvojo 
ji, — negali būti". 

— Vaikeli, nieko neatsitiko, — atsakė Rigan. — 
Nori pamerkti rožes savo kambaryje? 

— Ojas atsiuntė tėtis? 

— Be abejo. 

Dženifer paėmė gėles, priglaudė jas prie krūtinės 
kaip neįkainojamą vertybę ir nusinešė į savo kambarį. 

Šeštą valandą, kai Dženifer ir Rigan apsirengė, 
ketindamos eiti pusryčiauti, atnešė dar tris rožes. 

— Kaip puiku, — pareiškė Brendi, kuri jau triūsė 
prie viryklės. Nespėjo Rigan paprieštarauti, kai Brendi 
paėmė gėles, perskaitė prie jų pritvirtintus raštelius ir 
pamerkė į vazą. 

— Kodėl tu nespinduliuoji iš laimės? Maniau, po 
trijų nevilties dienų džiaugsies bent kokia Žinute iš jo. 
Džiūgaučiau, gavusi tris rožes su tokiais rašteliais. 

— Iš viso šešios rožės, — rimtai atsakė Rigan. — 
Vieną atnešė penktą valandą, dvi — pusę šešių, ir tris 
— šeštą. 

— Ar tu nemanai... — Brendi ketino kažką sakyti. 

— Aš visai pamiršau štai ką: mudu su Trevisu 
ginčijomės, kaip reikia asistuoti. Niekinamai pasakiau, 
kad amerikiečiai nemoka asistuoti moterims. 

— Nelabai gražu, — atsakė Brendi, jausdamasi 
esanti amerikietė iki sielos gelmių. — Šešios rožės dar. 
iki pusryčių — liudijimas ką mes, amerikiečiai, gebame. 

Po šių žodžių ji toliau ruošė pusryčius. 

Jausdama, kad įskaudino geriausią draugę, Ri- 
gan nuėjo į pietų salę patikrinti, ar viskas gatava. Kai ji 
žengė iš salės, spaustuvininko sūnus atnešė keturias 
geltonas rožes, ir prie kiekvienos buvo prisegtas Trevi- 
so raštelis. 

Giliai atsidususi, ji nusišypsojo, pažvelgė į gėles 
ir pakraipė galvą. Trevisas niekada nesismulkina. Ji 
įsidėjo raštelius į kišenę ir nuėjo ieškoti vazos. 

Artėjant dešimtai valandai, Rigan liovėsi šypso- 
tis. Kas pusvalandį jai nešė naujas gėles, ir pagaliau jų 
buvo šešiasdešimt šešios. Pats savaime šis skaičius ne- 
didelis, bet visi miestelio gyventojai susidomėję išgir- 
do, kad ji apiberiama gėlėmis. Vaistininkas su žmona 
atėjo į viešbutį pusryčiauti, nors anksčiau šito nedarė, 
o išeidami ėmė klausinėti Rigan, kas tas Trevisas, 
pasamdėęs tris jų vaikus, kad tie kas pusvalandį nešiotų 
jai rožes. Jie paslaptingai nutylėjo, iš kur vaikai gauna 

gėles ir kas juos siunčia, nieko nesakė ir apie raštelius, 
kuriuos perskaitė; bet smalsumas kamavo juos. 

Vidurdienį Rigan buvo įteikta penkiolikos rožių 
puokštė, ir prie kiekvienos gėlės prisegtas raštelis. Po 
to ji nusprendė pasislėpti. Galima buvo pamanyti, kad 
visas miestas susitarė prieš ją. Likus penkioms minutė- 
ms arba pusvalandžiui iki valandos, būtinai rasdavosi 
žmonių, kurie turėjo jai pasakyti ką nors svarbaus, 
todėl, kai atnešdavo sekančią puokštę, visi ją matė. 

Ketvirtą valandą ji gavo dvidešimt tris rožes. 

— Iš viso — du šimtai septyniasdešimt šešios 
rožės, — paskelbė krautuvės šeimininkas ir kreida 
parašė šį skaičių ant sienos šalia bufeto. 

— Ar jūs neturite pirkėjų? — paklausė Rigan 
daugiareikšmiškai. 

— Nė vieno, — atsakė jis šypsodamasis. — Jie 
visi čia. — Jis žvilgtelėjo į sausakimšą bufetą. — Kurie 
pasirengę lažintis su manimi, kada tai baigsis? 

Nusigręžusi Rigan išėjo iš bufeto ir įgrūdo glėbį 
gėlių į Brendi rankas. 

— Rožės? — nustebo Brendi. — Koks nuostabus 
siurprizas. Kas gi jas atsiuntė? 

Rigan sučiaupė lūpas, pasipūtė ir nuėjo toliau. Ji 
negalėjo nevertinti Treviso, kuris parodė tokį 
domėjimąsi rožėmis. Be abejo, miestelio gyventojai 
turėjo svarbesnių reikalų, negu ištisą dieną sėdėti 
viešbutyje ir stebėti, kaip ji papildo rožių kolekciją. 
Žinoma, jis pasamdė visus miestelio vaikus, kad Rigan 
teikiamos gėlės sužadintų jų tėvų smalsumą. Septintą 
valandą ji gavo dvidešimt devynias rožes, aštuntą — tris- 
dešimt vieną. Devintą ji turėjo penkis šimtus šešias- 
dešimt vieną — visų spalvų, kurios tik egzistuoja gam- 
toje. Treviso rašteliai su tais pačiais žodžiais gulėjo jos 
kišenėse, stalo stalčiuose, dėžutėje ant tualetinio sta- 
liuko, varinėje keptuvėje. Nors ji ir murmėjo, bet nega- 

lėjo išmesti nė vieno iš jų. 

Dešimtą valandą ji panoro suprasti, ar bus kada 
nors pabaiga. Rigan pavargo, norėjo viena — gulti į lovą 
ir užmigti ramybėje. 

Kai ji tik priėjo prie savo kambario durų, dar vie- 
nas berniukas įbruko jai į rankas trisdešimt penkių rožių 
puokštę. Užsidariusi kambaryje, ji rūpestingai surinko 
visus raštelius, perskaitė juos ir sudėjo į dėžutę šalia 
savo baltinių. “Trevisai", — sušnibždėjo ji, daugiau ne- 
jausdama nuovargio. Dabar pagaliau ji galėjo mėgautis 
rožėmis. | 

Kažkas — be abejo, Brendi — atnešė į kambarį 
kelias vazas su vandeniu, ir į vieną iš jų Rigan pamerkė 
gėles. Tai padariusi, ji prisiminė, kaip paskutinį kartą 
Trevisas dovanojo jai gėlių vestuvių naktį. 

Ji tebesišypsojo, kai pusę vienuoliktos jai atnešė 
trisdešimt šešias rožes. Gėlių gavo ir vienuoliktą, ir pusę 
dvyliktos. Vidurnaktį Rigan žiovaudama atidarė duris, 
išgirdusi beldimą, ir įleido šventiką Ventvortą iš Skar- 
let Springso bažnyčios. 

— Prašom įeiti, — mandagiai pakvietė ji. 

— Ne, man metas namo. Aš jau seniai turėjau 
miegoti. O atėjau perduoti jums štai ką. 

Jis įteikė Rigan ilgą siaurą baltą dėžutę, kurios 
viduje ji rado puikią, grakščią, švelnią krištolinę rožę 
su šviesiai žaliais lapais. Prie jos buvo pritvirtinta sida- 
brinė juostelė su užrašu: “Rigan, tekėk už manęs. Trevi- 
sas". Rigan neteko žado, jai buvo baisu prisiliesti prie 
trapios ir neįtikėtinai gražios krištolinės rožės. 

„— Trevisas taip tikėjosi, kad ji jums patiks, — tarė 
šventikas Ventvortas. 

— Iš kur Trevisas ją paėmė? Ir kaip galėjo atvežti 
į Skarlet Springsą? | 

— Mano brangioji, tai žinoma tik vienam miste- 
riui Stenfordui. Jis paprašė atnešti ją jums šiandien ly- 

giai dvyliktą vidurnaktį. Žinoma, kai dėžutę atnešė ir 
atidarė, mudu su žmona ė-ė-ė... negalėjome atsigėrėti. 
Na, o dabar man metas eiti. Labos nakties. 

Rigan negirdėjo jo. Išsiblaškiusi uždarė duris ir, 
akimirką atsišliejusi į jas, nenuleido akių nuo subtilios 
ir puikios krištolinės rožės. Sulaikiusi kvapą, bijodama 
sudaužyti dovaną, pastatė rožę į nedidelę vazą ant stale- 
lio šalia pirmosios gyvos rožės, atsiųstos Treviso. Nusi- 
renginėdama ji vis žiūrėjo į rožes ir kai priėjo prie lo- 
vos, galima buvo manyti, kad mėnulio šviesa apšviečia 
tik rožes, ji nusišypsojo joms, iššoko iš lovos ir čiupo 
savo chalatą. Viena rankovė buvo užsiraičiusi, ir kai 
Rigan ištiesino ją, iškrito melsvas popieriaus lapelis. 
Jis nukrito ant grindų, ir Rigan perskaitė: “Rigan, tekėk 
už manęs. Trevisas". k 

Ji paskubomis įsikišo lapelį į kišenę, pastebėjusi, 
kad nė vienas išvakarėse gautas lapelis nebuvo melsvas. 

Dženifer kambarys buvo tuščias. Mergaitė dažnai 
prabusdavo anksti ir eidavo į virtuvę, laukdama, kol 
atsikels motina. 

Tebesišypsodama Rigan grįžo į savo kambarį ir 
pradėjo rengtis. Ji buvo įsitikinusi, kad šiandieną pa- 
sirodys Trevisas, atsiklaups prieš ją ant vieno kelio ir 
paprašys tapti jo Žmona. Galbūt, būtent galbūt, ji su- 
tiks. Ir Rigan garsiai nusijuokė. | 

Bet ji liovėsi juoktis, kai suknelės palankose rado 
dar vieną melsvą popieriaus lapelį. Akimirką padvejo- 
jusi, jį nepatikliai perskaitė, o paskui greitai atsigręžė 
ir ėmė tikrinti spintą. | 

Melsvo popieriaus rašteliai buvo visur — bate- 
liuose, suknelėse, dėžutėse, pasijoniuose ir striukėse, 
net po pagalve! 

“Kaip jis drįso!" — pasipiktino Rigan, vis labiau 
karščiuodamasi. Kaip jis turėjo drąsos trikdyti jos vie- 
natvę! Jeigu Trevisas ne pats tai padarė, vadinasi, pa- 

samdė ką nors kitą, o tas įsibrovė į jos kambarį ir visur 
išdėliojo raštelius. Kada tai padarė? Be abejo, kai ku- 
rie atsirado naktį, nes net suknelėje, kurią vilkėjo iš- 
vakarėse, buvo trys rašteliai. 

Įpykusi ji išėjo iš kambario ir nužingsniavo į kon- 
torą. Iš pirmo žvilgsnio čia viskas buvo savo vietoje. 
Laimei, Rigan kas vakarą užrakindavo kontorą. 

Atsisėdusi prie darbo stalo, ji ne iškart pastebėjo 
plonytį siūlą, ištemptą skersai odinės atramos. Ji įta- 
riai sučiaupė lūpas ir nusekė akimis siūlą, kuris driekė- 
si žemyn, prie stalo kojos ir pasislėpė už jos. Ji turėjo 
atsigulti ant nugaros, kad pasiektų tą vietą, kur prie 
apatinio stalo dangčio buvo įsmeigtas raštelis, parašy- 
tas didžiulėmis raidėmis: “Rigan, tekėk už manęs. Trevi- 
sas." Sugriežusi dantimis, ji nuplėšė raštelį ir sudraskė 
į smulkius skutelius. Į kambarį įėjo Brendi, laikydama 
rankose kelis tuzinus melsvo popieriaus lapelių. 

— Matau, ir čia jis buvo, — linksmai pareiškė 
Brendi. ' 

— Šį kartą jis per toli nuėjo. Tai mano kabinetas, 
ir Trevisas nekviestas neturi teisės čionai užeiti. 

— Nenorėčiau tavęs dar labiau pykdyti, bet ar 
žiūrėjai seife? 

— Viešpatie!.. — Rigan nutilo. Tik ji turėjo visus 
tris seifo raktus. Kitas rinkinys buvo laikomas banko 
rūsyje.1ž šimto mylių į pietus. Net Brendi niekada nea- 
tidarinėdavo +." “- seifo ir nežinojo, kaip ir kokia 
seka naudotis raktais; ji pasikliovė Rigan. 

Rigan skubiai priėjo prie didelio seifo ir pradėjo 
atidarinėti jį, o tam prireikė nemaža laiko. Kai ji pravėrė 
paskutine dureles, iš seifo iškrito melsva juosta. Su- 
kandusi dantis, Rigan lėtai pakėlė ją. Jos akys sulieps- 
nojo, ji iškart pamatė, kas ten parašyta. Nė neskaičiusi, 
čiupo juostą ir išmetė į šiukšlių dėžę. | 

— Kaip tu susivokei? — išsitiesusi paklausė ji. 

Brendi sutriko ir silpnai šyptelėjo. 

— Tikiuosi, esi jau pasirengusi. Atrodo, kad vakar 
čia susirinko visi gyvėntojai, ir, kai buvo uždarytos par- 
duotuvės, kai kas, o gal ir visa jų armija išbarstė šiuos 
pasiūlymus melsvame popieriuje po visą miestą. Dak- 
taras rado vieną savo sakvojaže ir keturis kabinete. Vi- 
las, krautuvės savininkas, rado šešis, o kalvis... — ji 
užgniaužė juoką. — Jis paėmė arklį už kojos ir pamatė 
vieną juostą po pasaga. | 

— Tęsk, — sušnibždėjo Rigan. 

„ — Kai kuriems gyventojams tai patiko, bet yra ir 
nepatenkintų. Advokatas rado raštelį savo seife ir da- 
bar grasina paduosiąs į teismą. Bet apskritai visi juokia- 
si ir nori susipažinti su Trevisu. 

— Aš daugiau nenoriu jo matyti, — įsikarščiavu- 
si pareiškė Rigan. 

— Juk tu šitaip nemanai. — Brendi nusišypso- 
jo. — Galbūt gavai to paties turinio raštelius, bet rašy- 
damas kitus jis parodė išradingumą. Prirašė eilėraščių, 
Šekspyro kūrinių ištraukų, o misis Elison, kuri skambi- 
na fortepijonu, gavo ištisą dainą — jos žodžiais tariant, 
labai gerą. Ji miršta iš noro paskambinti ją tau. 

Rigan kilstelėjo galvą. 

— Ji čia laukia? 

Brendi padarė grimasą. 

— Visi gyventojai nutarė, kad kio vr2 ;sipai- 
nioję ir... dauguma jų atėjo. 

— O kas nepasirodė? — sias kad paklausė 
Rigan. 

„— Misis Elison senelė, kurią praėjusiais metais 
ištiko smūgis, misteris Votsas, kuris dar turi pamelžti 
karves ir... | 

Brendi nutilo, nes pasijuto kalta, kad negebėjo 
prisiminti tų miestelio gyventojų, kurie neatėjo. 

— Pas mis Braun vieši sesuo, ji atvažiavo vakar 

ir dabar tiesiog miršta norėdama susipažinti su tavimi. 
Beje, ji atvyko su šešiais savo vaikais. 

Atsirėmusi alkūnėmis į stalą, Rigan užsidengė 
veidą rankomis. 

— Ar gali Žmogus numirti savo noru — tiesiog 
siekdamas mirties? Na kaip aš dabar jiems pasirody- 
siu? — Ji pažvelgė į Brendi. Jos veide atsispindėjo dide- 
lis nerimas: kaip galėjo Trevisas tai padaryti? 

Brendi atsiklaupė šalia Rigan ir palietė jos 
plaukus. 

— Rigan, nejaugi nesupranti, kaip esi jam reika- 
linga? Jis padarys viską, kad susigrąžintų tave. Nežinai, 
kaip baisiai jis kentėjo tau pabėgus. Ar Žinai, kad kai jį 
palikai, Trevisas sublogo keturiasdešimt penkis svarus? 
Vienas Treviso draugas, vardu Klėjus, vos atkalbėjo jį 
nuo savižudybės. 

— Visa tai Trevisas tau papasakojo? 

— Ne visai taip. Truputį paklausinėjau jį, o paskui 
atskirus gabaliukus dėliojau kaip mozaiką, bet man 
pavyko: Dabar jis prarado visą savo išdidumą. Jam vis 
tiek ką daryti, kad tik susigrąžintų tave. Jeigu jis gebės 
patraukti į savo pusę visą miestą, jis tai padarys. 
Sakykime, jo taktika truputį... Tarkime, jo poelgiai nela- 
bai dailūs, bet kas geriau: viena rožė ir toks vyras kaip 
Farelas arba — kaip aš pagaliau suskaičiavau — septy- 
ni šimtai keturiasdešimt dvi rožės ir Trevisas Stenfor- 
das? 3 

— Bet kam jam šitogpikia? — maldaujamai tarė 
Rigan, timpčiodama siūlą, kuris buvo ištemptas po jos 
stalu. | „2 
— Kiek kartų man kartojai, kad Trevisas niekada 
su tavimi nesitardavo, o tik nurodinėdavo. Kiek pa- 
menu, per vestuvių ceremoniją atsakei “ne" tik todėl, 
kad jis tau nepasipiršo. Bet dabar negali turėti preten- 
zijų dėl pasiūlymo tapti jo Žmona, tvirtinai, kad nori, 

jog jis tau asistuotų. — Brendi pakilo ir nusišypsojo. — 
Toks asistavimas įeis į istoriją. 

Pati to nenorėdama, Rigan nusišypsojo. 

— Norėjau, kad būtų šampano ir kelios rožės. 

Išpūtusi akis, Brendi pridėjo pirštą prie lūpų. 

— Neužsimink apie šampaną. Per tave gali 
prasidėti potvynis. 

Rigan tyliai nusijuokė. 

— Nejaugi jis niekada neišmoks bet kurį darbą 
atlikti kaip dera? 

— Nejaugi nori, kad jis pasikeistų? — rimtai pa- 
klausė Brendi. — Aš daug atiduočiau, kad būčiau tavo 
vietoje. 

— Mano vieta užversta rašteliais, — rūsčiai at- 
sakė Rigan. 

Brendi nusišypsojo ir nužingsniavo prie durų. 

— Turi pasirengti. Tavęs nekantriai laukia. 

Rigan sudejavo taip nusiminusi, kad Brendi 
nusikvatojo ir išėjo iš kabineto. Įsidrąsinusi Rigan susi- 
mąstė dėl jos Žodžių. Visa, susiję su Trevisu, buvo gi- 
gantiška: jo kūnas, jo namas, jo Žemė — tai kodėl jis 
turi asistuoti moteriai ne taip, kaip reikalauja jo cha- 
rakteris? * S 

Ji atsargiai ištraukė juostą iš šiukšlių dėžės ir 
kruopščiai sulankstė ją. Kada nors parodys anūkams. 
Ryžtingai išsitiesusi, Rigan išėjo iš kabinete i; pasuko į 
bendrą salę. 

Pasirodo, ji buvo nepasirengusi tam, kas jos laukė. 
Pirmiausia pamatė krėsle sėdinčią misis Elison senelę, 
kuri šypsojosi jai viena veido puse — nuo širdies smū- 
gio kita buvo paralyžiuota. 

— Aš taip džiaugiuosi, kad galėjote ateiti, — pa- 
garbiai tarė Rigan, tarytum kviestų visus susirinku- 
siuosius į iškilmes. | 

— Septysi šimtai keturiasdešimt dvi, — tarė vyriš- 

kas balsas. — O paskutinė padaryta iš krištolo, parvežta 
tiesiai iš Europos. 

— Įdomu, iš kur jis gavo krištolinę rožę ir kaip 
įsigudrino nesudaužyti jos. 

— O kaipjis užlipo ant šalinės? Prieš dvi dienas 
sulūžo kopėčios, neturėjau laiko jas sutaisyti. Bet staiga 
matau: pačiame viršuje puikuojasi juostelė su pasiū- 
lymu, kad Rigan tekėtų už jo. 

Prie bufeto vienas vyras nupiešė rožių krūmą. o 
šalia parašė skaičius: penktą ryto — 1 rožė, pusę šešių 
— 2 rožės... ir taip iki pusės dvyliktos nakties — 38 
rožės, vidurnaktį — viena, krištolinė; apačioje parašė 
bendrą rožių skaičių. Rigan nesiaiškino, kas tas dailinin- 
kas ir kas jam leido piešti ant sienos. Ji vos tik spėjo 
atsakinėti į klausimus. 

— Rigan, tiesa, kad jis Dženifer tėvas, bet tu — 
ne jo žmona? 

— Kai Dženifer gimė, mudu buvome vedę, — 
bandė aiškinti Rigan. — Bet tada aš dar buvau nepil- 
nametė ir... 

Ją nutraukė kitas klausimas. 

— Iš nuogirdų Žinome, kad tam Trevisui priklau- 
so pusė Virdžinijos. 

— Ne visai — tik trečdalis. 

Bet jos sarkastiškas atsakymas neatšaldė lanky- 
tojų smalsumo. 

— Rigan, nenoriu, kad šis žmogus palikinėtų 
raštelius mano asmeniniame seife. Jame saugomi prix 
vatūs dokumentai, o advokato žodis, duotas klientams, 
šventas. 

Tai tęsėsi ne vieną valandą, kol Rigan veidas 
pražydo šypsena. Tik balselis iš apačios patraukė jos 
dėmesį. 

— Mamyte! — nuleidusi akis, ji pamatė aiškiai 
kažko nerimaujančios dukrelės veidelį. 

— Eime, — atsiliepė ji, pakėlė Dženifer ant rankų 
ir nusinešė į virtuvę. — Paprašysime Brendi, kad 
paruoštų vakarienę ir surengsime pikniką. 

Po valandos Rigan su dukra sėdėjo dviese prie 
upelio į šiaurę nuo Skarlet Springso. Jos suvalgė pilną 
pintinę keptų viščiukų ir pyragaičių su vyšniomis. . 

— Kodėl tėtė negrįžta namo? — paklausė Dženi- 
fer. — Ir kodėl jis nerašo man laiškų kaip kiti? 

Tik dabar Rigan suvokė, kad duktė nedalyvavo 
visoje šioje sumaištyje su rašteliais ir rožėmis. Perkra- 
čiusi praėjusios dienos įvykius, Rigan prisiminė, kad 
Dženifer kambaryje nebuvo nė vieno Treviso raštelio 
su pasiūlymu tekėti už jo. 

Ji pasisodino dukterį ant kelių. 

— Manau, kad dėl to, jog tėtis norės, kad tapčiau 
jo Žmona; o jis žino, kad tu visur su manimi važinėji. 

— O argi tėtis nenori, kad aš taip pat tapčiau jo 
žmona? 

— Jis nori, kad tu su juo gyventum,; apskritai, man 
regis, pusė tų rožių skirta tau, kad ir tu panorėtum 
išvažiuoti gyventi pas jį. 

— Tegu atsiunčia rožių ir man. Timis-Votsas sako, 
kad tėčiui tik tu reikalinga, o kai išvažiuosi, aš pasilik- 
siu čia su Brendi. 

— Kokius siaubingus dalykus jis kalba! Netiesa! 
Tėtis labai labai tave myli. Pameni, jis pasakojo apie 
ponį, kurį pirko tau, ir apie oranžeriją, kurią pastatė? 
A) tai įvyko dar iki tol, kai tave pamatė. Tik įsivaizduok, 
ką jis padarys žinodamas, kokia tu? 

— Manai, paprašys tapti jo žmona? 

Rigan susimąstė, kaip atsakyti. 

— Kai jis man pasipiršo, tai reiškė, kad ir tu jam 
reikalinga. 

Atsidususi. Dženifer prigludo prie motinos. 

— Tegu tėtis grįžta namo. Ir tegu niekada neiš- 

važiuoja, o siunčia man rožes ir rašo laiškus. 

Sūpuodama Dženifer, Rigan glostė jos galvą ir 
jautė, kad dukteriai liūdna. Kaip Trevisui bus nemalonu 
sužinojus, kad įskaudino dukterį savo nedėmesingumu. 
Galbūt rytoj ji ištaisys Treviso klaidą, ras kur nors rožių, 
jeigu visose valstijose liko bent kelios gėlės po to, kai 
Trevisas surinko jas. Tada padovanos dukteriai tėvo 
vardu. 

“Rytoj", — pagalvojo ji ir vos nekrūptelėjo. Ką 
gi jis ketina daryti rytoj? 

Kitą rytą Dženifer pažadino motiną; rankoje ji 
gniaužė rožių puokštelę. 

— Jas atsiuntė tėtis? 

— Tikiuosi, — atsakė Rigan, sužadindama 
dukters viltį. Anksti rytą ji pati padėjo šią puokštę ant 
pagalvės. 

— Jas atsiuntė ne tėtė, — nusiminusi tarė Dženi- 
fer. — Tu jas padėjai. — Ji metė gėles ant lovos ir nubė- 
go į savo kambarį. 

Rigan ne iš karto pavyko paguosti dukterį. Ji pati 
vos nepravirko, kol ramino Dženifer. Kaip pranešti Tre- 
visui, kad Dženifer labai kenčia? 

Be džiaugsmo jos apsirengė, susikabino rankomis 
ir pasirengė tam, ką parengė ši diena — ir Trevisas. 

Priimamajame buvo pilna miestiečių, bet kadan- 
gi naujų jaudinančių įvykių neatsitiko, iš daugelio šei- 
mų atėjo tik po vieną Žmogų. Rigan su neprieinama iš- 
raiška atsakinėjo į klausimus ir glaudė Dženifer prie 
savęs. Perėjusi kambarius, ji bandė rūpintis kasdieniais 
reikalais. Ją vargino ir erzino visuotinis smalsumas. 

Iki vidurdienio nieko nauja neįvyko, todėl mies- 

tiečiai ėmė skirstytis po namus. Pietų salėje buvo gausu 
žmonių, bet laisvų vietų dar užteko. Rigan pastebėjo, 
kad Margo ir Farelas pietauja kartu: šnekučiuodamiesi 
jie pasilenkė vienas prie kito beveik suglausdami galvas. 
Paniurusi ji paklausė savęs, ką jie galėtų aptarinėti? 

Bet Rigan neliko laiko apmąstymams, nes sklin- 
dantis iš salės triukšmas vis garsėjo ir darėsi šaižesnis. 

Pakėlusi akis į dangų, ji vos nesuriko iš nevilties. 

— Ką gi jis padarė šį kartą? — sušnibždėjo ji. 

Dženifer įsikibo į mamos ranką. 

— Tėtis grįžo namo? 

— Manau, jis kažką iškrėtė, — atsakė ji ir nusku- 
bėjo, prie išėjimo iš viešbučio. 

Palikusi pietų salę, ji išgirdo muzikos garsus, 
užpildžiusius priešais esančius kambarius. Vis garsiau 
skambėjo arklių Žvengimas, girgždėjo furgonų ratai, 
sklido kiti garsai, kurių anksčiau ji nebuvo girdėjusi. 

— Kas tai? — paklausė Dženifer. Kas akimirką 
jos akys vis labiau plėtėsi. 

— Neįsivaizduoju, — atsakė Rigan. 

Visos patalpos prie išėjimo iš viešbučio buvo sau- 
sakimšos: Žmonės prilipo prie langų, išeinančių į fasa- 
do pusę, ir stovėjo net tarpduryje. 

— Dženifer! — pasigirdo kažkieno balsas, ir mi- 
nia staiga pagyvėjo. 

— Juk tai cirkas! 

— Ir klajojantis žvėrynas! Aš tokį mačiau Fila- 
delfijoje. 

Kelis kartus buvo pakartotas Dženifer vardas, ir 
Rigan su dukterimi pavyko rasti vietą pirmoje eilėje. 

Kaip tik tuo laiku iš už mokyklos kampo pasirodė 
trise — išdažytais veidais, atlasiniais kostiumais, išsiu- 
vinėtais ryškiais įvairių spalvų rutuliukais ir juostelė- 
mis; jie šokinėjo, kritinėjo šokinėdami vienas per kitą. 

Ant jų kostiumų buvo išsiuvinėtos raidės. Dėl 


230 


akrobatinių triukų Rigan ne iš karto suprato, koks žodis 
susideda iš jų. 

— Dženifer! — sušuko ji. — Ten parašyta: 
“Dženifer. " 

Juokdamasi ji paėmė dukterį ant rankų ir džiugiai 
parodė į jų pusę. 

— Jie pas tave! Tai klounai, ir ant jų kostiumų 
išsiuvinėtas tavo vardas — “Dženifer". 

— Jie atėjo pas mane? 

— Taip, taip, taip! Tėtis atsiuntė tau visą cirką. 
Na, o jeigu tai suorganizavo Trevisas, manau, cirkas 
nemažas. Žiūrėk! Matai, raiteliai išdarinėja visokius 
triukus. 

- Netekusi žado iš nuostabos, Dženifer pamatė, 
kaip prie jos šuoliuoja trys puikūs auksaplaukiai Žirgai 
su ilgais karčiais. Vienas raitelis stovėjo balne, o kitas 
— tai įšokdavo į balną, tai nušokdavo nuo žirgo, vos 
liesdamas kojomis Žemę, o po trečiuoju žirgas, regis, 
šoko. Raiteliai sustojo, sukeldami dulkių debesis, ir 
gestais sveikino Dženifer. 

Plačiai šypsodamasi, ji pakėlė akis į motiną. 

— Cirkas atvažiavo pas mane, — išdidžiai pa- 
reiškė ji ir pažvelgė į ją supančius žmones. — Tėtis at- 
siuntė man cirką. 

Paskui klounus ir raitelius ėjo ant kojūkų klou- 
nas, ojo įkandin — žmogus, vedantis už grandinės juodą 
lokiuką. Ant visų Žmonių ir gyvūnų kostiumų buvo 
parašytas vardas “Dženifer". Artėjant orkestrui, muzi- 
ka skambėjo vis garsiau. - 

„Netikėtai visi gyventojai nutilo — iš už kampo 
pasirodė anksčiau nematyta didžiulė ir keista būtybė. 
Lėtai pėdindama taip, kad net žemė drebėjo, ji kartu 
su dresiruotoju sustojo prieš viešbutį. Dresiruotojas 
išvyniojo prie gyvulio šono ritinėlį, skelbiantį: “Kapito- 
nas Džonas Krouinšildas pirmą kartą pristato dramblį 

Jungtinėse Amerikos Valstijose. Specialiu misterio Trevi- 
so Stenfordo prašymu dramblys rodomas..." 

Rigan perskaitė tuos žodžius dukteriai, smarkiai 
prigludusiai prie jos. 

“Dženifer" — buvo parašyta antrame ritinėlyje. 

— Ką apie tai manai? — paklausė Rigan. — Tė- 
tis atsiuntė dramblį, kuris vaidins tik tau. 

Ilgokai patylėjusi, Dženifer sušnibždėjo motinai 
į ausį: 

— Aš juk neturėčiau jo laikyti namie? 

Rigan vos nesusijuokė, bet kuo daugiau ji galvo- 
jo apie dukters klausimą ir Treviso humoro jausmą... 

— Nuoširdžiai tikiuosi, kad ne, — atsakė ji. Bet 
jos mintys apie dramblį tuoj pat nutrūko, kai tas tik ėmė 
tolti. Už jo stovėjo gražus baltas ponis su baltų rožių 
apdangalu, ant kurio raudonomis rožėmis buvo išdėlio- 
tas vardas “Dženifer". | 

— Mama, kas ten parašyta? — paklausė Dženifer 
su viltimi balse. — Šis ponis man? 

— Žinoma, — atsakė graži blondinė atviru, 
greičiau akį rėžiančiu kostiumu iš medžiagos, apgu- 
lančios jos kūną. — Tėtis išrinko tau patį gražiausią ir 
švelniausią valstijų arkliuką; jeigu nori, gali pajodinėti 
ant jo kartu su mūsų artistais. 

— Galima? Na prašau! 

— Aš prižiūrėsiu ją, — pareiškė moteris. — Tre- 
visas taip pat čia. 

Rigan nenoriai paleido dukterį, moteris įkėlė 
mergaitę į balną. Paėmusi prie balno pritvirtintą lie- 
menę, išpuoštą rausvomis rožėmis, moteris. apvilko ja 
Dženifer. 

— Šios rožės man! — sušuko Dženifer. — Tėtis 
atsiuntė rožių ir man. 

Rigan nesąmoningai įsispitrėjo į minią ir staiga 
suprato, kad ieško kažko akimis. Pastebėjusi, kad už 

motinos sijono slepiasi Timis Votsas ir, nesmagiai jaus- 
damasi, jog trukdo Žmonėms, Rigan išvedė berniuką iš 
minios, kad Dženifer galėtų jį pamatyti; tada mergaitė 
greitai iškišo liežuvį ir metė į jį rožę. Kad atsikratytų 
kaltės jausmo, Rigan paklausė Timio, ar jis norėtų eiti 
kartu su cirko artistais ir Dženifer arkliuku, ir jis mie- 
lai sutiko. 

*: Laiminga Dženifer kaip karalaitė nujojo gatve į 
Skarlet Springso pietinį pakraštį. Jai įkandin sekė cir- 
ko artistai: vyrai ir moterys, vieni pėsčiomis, kiti raiti, 
ir visi buvo keistai ir ryškiai apsirengę, o paskui juos. 
žingsniavo septynių muzikantų orkestras. Eisenos gale 
pasirodė dar klounų, laikančių skydus, kurie skelbė, kad 
Dženifer Stenford sutikimu po dviejų valandų cirkas 
surengs nemokamą vaidinimą. 
| Kai už bažnyčios kampo pasislėpė paskutinis cir- 
ko artistas, Žiūrovų minioje įsiviešpatavo tyla. 

— Ko gero, man metas imtis darbo, — pasakė 
vienas iš šios scenos stebėtojų. 

— O ką tinka rengtis į cirką? — paklausė kažko- 
kia moteris. 

“— Rigan, bijau, kad kai išvažiuosi, miestas 
apsnūs. 

Pasigirdo juokeliai, kurie tuoj pat nutilo — Ri- 
gan atsigręžė į Brendi, ir ta paklausė: 

— Tavo manymu, ką Trevisas ketina daryti dabar? 

— Sujaudinti mane su Dženifer pagalba, — at- 
sakė Rigan. — Bet kokiu atveju manau, kad tokie jo 
planai. Eime, mums metas imtis darbo. Uždarysime 
viešbutį, pakabinsime lentelę “Išėjome į cirką", ir visi 
eis tenai. 

— Puikiai sugalvota. Paimsiu maisto mums ir 
pusei gyventojų; nors Trevisas davė tiek mažai laiko, 
vis tiek spėsime kaip reikiant pasirengti. 

Iš tikrųjų dvi valandos pralėkė kaip viena minutė, 

ir Rigan išvyko furgonu, prikrautu maisto, ten, kur 
įsikūrė cirkas. Aplink medžius ir į žemę įraustas kartis 
buvo ištemptas brezentas, atitvėręs erdvų plotą. Viduje 
stovėjo ilgi mediniai suoleliai, kuriuos beveik visus buvo 
užsėdę miestiečiai. Centre rožinės ir oranžinės juostos, 
plevėsuojančios vėjyje, juosė nedidelę aikštelę. 

— Kurgi mums sėsti? — juokdamasi paklausė 
Brendi, pamačiusi sumišusią Rigan. — Eime. Nesi- 
jaudink, viskas bus gerai. 

Mergina, glaudžiai kūną aptempiančiu rausvu tri- 
ko, atvedė Rigan ir Brendi prie aptvertos aikštelės ir 
nuėjo. Po kelių minučių iš aptvaro šuoliais išsiveržė du 
Žirgai: raitelis dūmė stovėdamas vienu metu ant abiejų 
arklių nugarų. Nušuoliavęs iki lauko krašto, jis nušoko 
ant vieno nugaros, apgręžė žirgus ir, šuoliuodamas visu 
greičiu, peršoko ant kito žirgo nugaros. 

— Tai bent! — atsiduso Brendi. 

Po to joms nebeliko laiko ką nors galvoti, nes į 
lauką plūdo vis kiti ir kiti žirgai. Jie rodė įvairius triu- 
kus, o raiteliai išdarinėjo visokius triukus ant jų nugarų. 
Du cirko artistai šuoliavo ratu ant dviejų žirgų nugarų, 
o ant jų pečių stovėjo trečiasis. Kai raiteliai nudūmė, 
Dženifer apsuko ratą ant ponio, kurį vedė už pavadžio 
mergina rausvu triko. Ir Dženifer vilkėjo rausvą 
suknelę, išsiuvinėtą auksiniais blizgučiais. Rigan iš 
baimės užkando žadą, o cirko artistė tuo metu paėmė 
Dženifer už rankos ir pastatė ant balno, o ponis lėtai 
apsuko ratą. 

— Sėsk! — liepė Brendi, kai Rigan norėjo pulti 
prie dukters. — Ji stovi neaukštai, o be to, ją laiko. 

Kaip tik tą akimirką mergina paleido Dženifer 
ranką, ir ji sušuko: 

— Mama, pažiūrėk į mane! 

Rigan vos neprarado sąmonės, kai Dženifer pa- 

sišokėjo, o mergina sugavo ją. 

Matyt, Dženifer paaiškino, ką reikia daryti — ji 
kelis kartus nusilenkė, o visi Skarlet Springso gyvento- 
jai apdovanojo ją aplodismentais. Mergaitė pribėgo prie 
Rigan, kuri karštai apkabino dukterį. 

— Aš tau patikau? Ar viską gerai padariau? 

— Tiesiog puikiai. Tu mane mirtinai išgąsdinai. 

Dženifer nudžiugo. 

— Palūkėk, dar tėtį išvysi. 

Rigan ne iškart nurimo, bet kai surikiavo mintis, 
nebuvo kada klausinėti, nes prieš juos vėl pasirodė- 
dramblys. Paskui publiką linksmino klounai, žiūrovai 
juokėsi, o lokiukas šoko. Rigan tuo metu stengėsi 
įžiūrėti Trevisą. 

Muzikantai griežė nesustodami. Staiga pasigirdo 
būgnų trenksmas, ir žiūrovai tuoj pat nutilo. 

— O dabar, ledi ir džentelmenai, — sušuko gražus 
cirkininkas su raudonu apsiaustu ir blizgančiais juodais 
batais, — pamatysite mirtiną numerį. Išvysite cirko ar- 
tistą, kuris vaikščioja lynu be apsauginio tinklo. Jeigu 
jis nukris... Žodžiu, tikiuosi, kad jums pakaks vaizduo- 
tės. 

— Vargu ar man patiks, — tarė Rigan, žiūrėdama 
į lyną, ištemptą aukštai virš Žemės tarp dviejų kar- 
čių. — Ko gero, mudvi su Dženifer eisime. 

Brendi veido išraiška pasikeitė. 

— Rigan, manau, geriau pasilik, — pasakė ji 
kažkokiu nenatūraliu tonu. Pasekusi jos žvilgsnį, Rigan 
nepatikėjo savo akimis. 

Į ratą išėjo Trevisas, pakėlęs vieną ranką kaip 
tikras cirkininkas. Jo kūną glaudžiai aptempė juodas 
trikotažinis kostiumas, pabrėžiantis galingus klubų rau- 
menis, mažus įtemptus sėdmenis ir plačią krūtinę. Nuo 
pečių karojo juodas apsiaustas su ryškiai raudonu at- 
lasiniu pamušalu. Džiugiai šypsodamasis, jis numetė įį 

gražiai cirko artistei, kurios kūną vos dengė žalio at- 
laso lopinėlis. 

— Nieko nuostabaus, kad Trevisas veda tave iš 
proto, — pareiškė Brendi. 

— Dėl Dievo, ką jis daro? — pasimetusi paklausė 
Rigan. — Net Trevisas negali iškrėsti tokios kvailystės, 
kaip... | 

Jos kalba nutrūko per pusę žodžio, kai sugaudė 
trimitai, ir Trevisas pradėjo ramiai lipti siūbuojančio- 
mis virvinėmis kopėčiomis į mažytę aikštelę aukštai virš 
galvos. | 

— Tai mano tėtis! Tai mano tėtis! — šūktelėjo 
Dženifer, šokinėdama ant šiurkštaus medinio suolo. 

Rigan neturėjo jėgų nė krustelėti. Nemirksėda- 
ma, sulaikiusi kvėpavimą, su besidaužančia širdimi ji 
stebėjo, kaip Trevisas kyla kopėčiomis. Sustojęs aukš- 
tai virš žiūrovų galvų, jis vėl sveikindamasis pakėlė 
ranką, kreipdamasis į žiūrovus, ir atsakydama visa minia 
sugriaudėjo aplodismentais. Visiškoje tyloje Trevisas 
ėmė lėtai ir atsargiai judėti stipriai įtemptu lynu, laiky- 
damas rankoje ilgą kartį, ir kelias į priešais esančią 
aikštelę tęsėsi ištisą amžinybę. 

Nuo aplodismentų sudrebėjo suoleliai, o Rigan 
užsidengė veidą rankomis; jos akyse pasirodė palengvė- 
jimo ašaros. 

— Brendi, pasakyk man, kai jis nusileis, — pa- 
prašė ji. 

Brendi tylėjo. 

— Brendi! — sušuko Rigan ir vogčiomis žvilgte- 
lėjo pro pirštus. Pamačiusi draugės veidą, ji vėl sužiuro 
į Trevisą. Jis stovėjo aikštelėje ir ramiai Žiūrėjo į ją tar- 
si ko laukdamas. Pamatęs, kad Rigan Žiūri į jį, Trevisas 
kažką prikabino prie karties, ant kurios laikėsi aikštelė, 
ir prie savo plataus odinio diržo. 

— Jis ketina eiti atgal, — sušnibždėjo Brendi. — 

Bet dabar jis nors apsisaugojo. 

Trevisas žengė jau kelis žingsnius lynu, kai žiūro- 
vai suprato, ką reiškia šis apsauginis lynas. Lėtai vynio- 
josi drobė. “Rigan...? — buvo pirniasis žodis, kurį išvy- 
do žiūrovai, ir kadangi per pastarąsias dienas jie šim- 
tus kartų skaitė šiuos Žodžius, žinojo sekančius. 

“Rigan!" — choru skaitė žiūrovai. “Tekėk" — buvo 
kitas žodis, paskui “už". Kiekvienas žodis buvo taria- 
mas vis garsiau ir garsiau. Kai pagaliau Trevisas pasiekė 
antrą aikštelę, miestiečiai choru pakartojo visus Žodžius. 
Net jeigu jie būtų tai repetavę kelias savaites, vargu ar 
išeitų geriau. “Rigan, tekėk už manęs." 

Rigan užliejo raudonis. Ji jautė, tarsi būtų su- 
liepsnojęs visas kūnas — nuo pėdų iki plaukų galiukų. 

— Mama, kas ten parašyta? — paklausė Dženifer, 
kai visi aplink ėmė kvatoti. 

Rigan tylėjo, bijodama ką nors ne taip pasakyti. 
Ji nė nežvilgtelėjo į Trevisą, kuris leidosi ES PEEiGMuS 
triukšmingai sveikinamas. 

— Aš einu namo, — pagaliau sušnibždėjo Ri- 
Aukštai pakėlusi galva ji išėjo iš mo sonas apiverios 
aikštelės, pražygiavo pro susirinkusiuosius ir nuėjo. Jai 
pavymui kažką šaukė, bet ji nekreipė dėmesio į šūks- 
nius, O pėsčiomis nužingsniavo ilgą kelią iki viešbučio. 

Atsirakinusi duris, nuėjo į savo kambarius. 

Rigan pagalvojo, kad jeigu kada nors ir išeis iš 
čia, tai tik naktį, kad vogčiomis prasmuktų ir niekada 
daugiau nesusitiktų su Skarlet Springso gyventojais. 

Ji nė kiek nenustebo, kai ant savo pagalvės pama- 
tė standų dramblio kaulo spalvos brangaus popieriaus 
lapą. Jame gražiomis raidėmis buvo išvedžiotas kvieti- 
mas devintą valandą vakaro pavakarieniauti su Trevisu 
Stenfordu. Apačioje ranka buvo prirašyta, kad be pen- 
kiolikos devynios jis lauks Rigan prie jos kambario durų. 

Jausdama visišką savo pralaimėjimą, Rigan supra- 
to, kad turi dar vieną išeitį — susitikti su juo. Jeigu ji 
atsisakys, matyt, dramblys išlauš jos duris, o gal ir pats 
Trevisas atvyks raitas ant dramblio. Ji buvo pasirengusi 
bet kokiam siurprizui, žinodama Treviso išradingumą. 

Visą vakarą jos niekas netrukdė, ir ji buvo dėkin- 
ga tam, kas gebėjo ją apsaugoti. Šiandien pašalinių 
dėmesio jai pakako su kaupu. 

Lygiai be penkiolikos devintą į duris pasibeldė. 
Koridoriuje stovėjo Trevisas, apsirengęs madingu tam- 
siai žalios spalvos fraku ir šviesiai žaliomis kelnėmis. 
Jis šypsodamasis nužvelgė jos dailią abrikoso spalvos 
šilkinę suknelę. 

— Tu dar gražesnė negu visada, — tarė jis ir 
pasiūlė jai ranką. 

Palietusi Treviso ranką, ji viską jam atleido. Ji 
buvo pasirengusi tiesiog primušti save už tai, bet visas 
pyktis ir kartėlis, noras užmušti jį akimirksniu išgaravo. 

Susvyravusi ji akimirką atsirėmė į jį, ir Trevisas 
tuoj pat paėmė jai už smakro ir pažvelgė į akis. Įsižiū- 
rėdamas į jos veidą, jis sugavo Rigan žvilgsnį, pasilen- 
kė ir švelniai bei meiliai ją pabučiavo. 

— Man tavęs trūko, — sušnibždėjo jis, paskui 
nusišypsojo ir nusivedė ją prie puikios dvivietės bri- 
kelės. 

— Viešpatie, Trevisai! — tik tiek ir tegalėjo su- 
šnibždėti Rigan, kai jis atsisėdo šalia, nusijuokė ir, 
pliaukštelėjęs liežuviu, paragino arklį. 

Buvo aiški šilta naktis, ryškiai švietė mėnulis, ore 
sklido nuostabus aromatas. Galima buvo pamanyti, kad 
Trevisas užsakė tokią naktį. Per pastarąsias kelias die- 
nas Rigan neįsivaizdavo, ką dar gali sugalvoti Trevisas, 
bet tai, ką pamatė, pranoko visus jos lūkesčius. | 

Ant upelio kranto, ant žolės, buvo paklotas pa- 
tiesalas, pasiūtas iš auksinės spalvos skiautelių, o ant 

jo išdėliotos tamsiai mėlynos, išsiuvinėtos auksu, pa- 
galvės. Ten pat stovėjo krištolinės taurės, porceliano 
indai. Patiekalai nuostabiai kvepėjo, degė žvakės, ryš- 
kią jų šviesą slopino rausvo matinio stiklo šviestuvai. 
Visa atrodė nerealu, pasakiška. 

— Trevisai... — tik tiek tepasakė ji, kai Trevisas 
pakėlė ją nuo sėdynės. — Kaip nuostabu! 

Jis nuvedė ją prie išdėliotų pagalvių ir padėjo at- 
sisėsti, paskui atkimšo šalto šampano butelį. Kai Rigan 
pakėlė savo taurę, Trevisas atsargiai atsisėdo ant pa- 
galvių priešais ją. | 

— Tau neskauda, Trevisai? — paklausė ji. 

Jis vos nesudejavo atsakydamas. 

— Man velniškai maudžia visą kūną. Gyvenime 
neteko šitaip padirbėti, kaip per pastarąsias kelias die- 
nas. Tikiuosi, tau jau pakanka asistavimo iki soties? 

Ji ketino piktai atsakyti, bet paskui verčiau 
nugėrė didelį gurkšnį šampano ir vos nepaspringo. 

— Taip, ko gero, pakaks man asistuoti, — visai 
rimtai atsakė Rigan, paskui pridūrė: — Manau, niekam 
mieste niekada nešaus į galvą mintis asistuoti. 

— Gana apie tai, — atsakė Trevisas ir atsisėdo 
patogiau. Jo veidą iškreipė skausmo grimasa. 

— Geriau duok man ką nors valgyti. 

“Vėl nurodymas", — pagalvojo mintyse Rigan, 
bet nusišypsojo ir ėmė krauti į jo lėkštę karštus viščiu- 
kus, šaltą rostbifą, ryžių su morkomis ir užpylė padažo. 

— Ar sunku buvo išmokti vaikščioti lynu? 

— Taip, pirmąsias tris dienas. Paskui treniravau- 
si dar dvi dienas ir galėjau vaikščioti be karties. 

— Galėjai pasimokyti dar vieną dieną, — meili- 
kaudama tarė Rigan. 

— Ir palikti tave su tuo anglu snobu Betsfordu? 
Beje, ką jis veikė pastarąsias dienas? 

— Bijau, kad buvau per daug užsiėmusi ir ne- 
pastebėjau. 

Jai tariant šiuos žodžius, Trevisas didingai nusi- 
šypsojo ir, atsirėmęs alkūnėmis į pagalves, ėmė valgyti. 

— Džiaugiuosi, kad grįši namo kartu su manimi, 
ir aš galėsiu normaliai maitintis. Pastaruoju metu turė- 
jau valgyti tik viena ranka, kol kita rašė. 

— Rašė? Ak taip, o aš bandžiau suvokti, ar pats 
rašei tuos raštelius. 

— Velniai griebtų, o kas daugiau prašytų tapti 
mano žmona? Na gerai, — nusišypsojo jis, pastebėjęs, 
jog Rigan įsižeidė. — Ne tai norėjau pasakyti. Kaip 
manai, ar Dženifer patiko cirkas? 

— Ji buvo susižavėjusi. Tuo poniu ir rožėmis pa- 
darei ją pačią laimingiausią mergaitę. 

Treviso veide švietė palaima. 

— Prisipažinsiu, nebuvau tikras, kad pavyks laiku 
atgabenti čionai tą prakeiktą dramblį. Na ir gyvulys! 
Galiu lažintis, kad jis paliko mėšlo šešiems kukurūzų 
akrams. Aš jau pagalvojau, ar nepasiimti furgoną to 
gero namo ir pažiūrėti, kam jis tinka. Be abejo, vištų 
išmatos geriau, bet jų daug negausi. Ne išimtis, kad 
dramblys... 

Jį nutraukė Rigan kvatojimas. Jo akys iškart su- 
siaurėjo, ir jis nusuko jas į šoną. 

— Trevisai, ar buvo kada nors Žemėje dar vienas 
toks Žmogus kaip tu? 

Jis nusišypsojo ir mirktelėjo jai. 

— O aš juk neblogai ėjau lynu, tiesa? Duok man 
gabalėlį pyrago. Kaip manai, Brendi norės važiuoti kar- 
tu su mumis ir gaminti mums maistą? 

Rigan, kuri tą akimirką atpjovė pyrago gabalą, 
sekundę apmirė. Per tas kelias dienas jis prašė Rigan 
tekėti už jo kelis tūkstančius kartų, bet nė karto nepa- 
sipiršo būnant dviese ir nė nelaukė atsakymo. Nė sykio 
nepasakė Rigan apie savo meilę. 

Įdėjusi jam į lėkštę pyrago, ji atsakė: 

— Atrodo, Brendi nori rūpintis kitais reikalais, 

bet aš galiu rasti geresnę virėją negu tavo Malvina. 

Juokdamasis Trevisas atsikando pyrago. 

— Ji su tavimi šiurkščiai elgėsi, tiesa? Senoji 
mūsų šeimos virėja numirė prieš šešerius metus, ir 
Margo surado mums Malviną. Aš neturėjau su ja prob- 
lemų, bet ji kelis kartus labai susipyko su Vesu. Tačiau 
tu galėsi jos atsikratyti. 

— Aš taip ir padarysiu, — atsakė Rigan, ir jos 
akys blykstelėjo. — Labai šito noriu. 

Stojo tokia ilga tyla, kad Rigan pakėlė akis į Tre- 
visą. Atrodė, kad jo švelnios akys tarytum sudrėko, tik- 
riausiai nuo mėnulio šviesos. Vargu ar tai galėjo būti 
ašaros — juk iš esmės Rigan atsakė, kad grįžta su juo 
namo. 

— Džiugu tai girdėti, — tyliai atsakė jis, o paskui 
nusišypsojo ir ėmė kimšti pyragą. — Vesas padės tau, 
kol būsiu užsiėmęs laukuose. 

— Ko gero, aš ir pati susitvarkysiu. O ką veikia 
Vesas? Jis ką, didesnę laiko dalį praleidžia namuose? 

— Jis geras vaikinas. Tiesa, būna užsispyręs, kar- 
tais turiu barti jį, bet apskritai Vesas man padeda. 

Rigan vos nešyptelėjo: 

— Matyt, jis drįsta pasakyti savo nuomonę ir jeigu 
su tavimi nesutinka, tu... mokai jį kumščiais? 

— Matai? — Trevisas ėmė gintis ir parodė mažytį 
randą ant smakro. — Tai padarė mano brolelis, taigi 
negalvok, kad jis — nukentėjėlis. 

— O ant manęs pakelsi kumštį, jei išdrįsiu prieš- 
tarauti? — paerzino jį Rigan. 

— Kad ir ką būčiau kalbėjęs, tu niekada nesutik- 
davai, o aš iki šiol nė pirštu tavęs nepaliečiau. Tu ir to- 
liau gimdysi tokius vaikus kaip Dženifer ir visada mane 
džiuginsi. O dabar metas grįžti. Turiu išsimiegoti. 

— Tave domina tik vaikai, kuriuos L 
paklausė ji rimtu tonu. 

Užuot atsakęs, Trevisas sudejavo — ar nuo tokio 
klausimo, ar nuo raumenų skausmo. 

— Palik viską čia, — paprašė jis, kai Rigan norė- 
jo sudėti maistą. — Ateis žmogus ir viską sutvarkys. 

Ir jis stumtelėjo ją prie brikelės. 

— Kiek Žmonių pasamdei per pastarąsias dienas 
ir kaip įlindai į mano seifą? 

Jis be ceremonijų pakėlė ją ir pasodino ant sė- 
dynės. 

— Vyras gali turėti savų paslapčių. Aš tau pasaky- 
siu penkiasdešimtųjų vestuvių metinių proga. Sukvie- 
sime visus dvylika savo vaikų ir papasakosime jiems apie 
drąsiausią, išradingiausią ir romantiškiausią asistavimą 
istorijoje. 

“O mes jiems užsiminsime apie dramblio mėš- 
14?" — pagalvojo Rigan, bet pakeliui į miestą daugiau 
neištarė nė žodžio. 

Sustojęs prie Rigan kambario durų, Trevisas gar- 
siai nusižiovavo, paskui susimąstęs pabučiavo jai ranką, 
perėjo per miegamąjį, įėjo pro duris, kurios vedė į 
viešbučio vidų, ir ėmė kilti galiniais laiptais, matyt, į 
savo numerį. Nustebusi, sukrėsta Rigan stabtelėjo prie 
savo lovos ir pažiūrėjo į uždarytas duris. 

Po visų išmėginimų, kuriuos jis privertė iškęsti, 
po visų prašymų tapti jo žmona Trevisas kviečia ją į 
pikniką mėnulio šviesoje, nė karto neužsiminęs apie 
vestuves, daugiausia porina apie dramblio mėšlą, o 
paskui palieka miegamajame, nė nepabučiavęs nakčiai. 
Per visą vakarą jis nė karto nepalietė jos, net, regis, 
nesuvokė, kad ji taip arti ir taip jo geidžia. Žinoma, 
Rigan meistriškai slėpė savo jausmus — Rigan puikiai 

tai suprato — bet juk jis, be abejo, turi jausti aistrą. 
Arba jam, atrodo, pakako mylėtis su ja kartą per ketve- 
rius metus? Pagaliau Trevisas seno, jam dabar jau be- 
veik trisdešimt aštuoneri. O ką, jeigu tokių metų vy- 
riškis... 

Rigan mintys susidrumstė, ji ėmė nusirenginėti. 
Rengdamasi šį rytą, širdies gilumoje svajojo, kaip Tre- 
visas nurenginėja ją. Galbūt jam nereikalinga žmona 
vaiduoklis, pagalvojo ji. Taip! Būtent taip! Jis visada 
laikė, kad jie vedę, o dabar, kai pasirodė kitaip... Ne, 
plaukdami laivu, jie buvo nevedę. | 

Atsisėdusi ant lovos, Rigan nusiavė batelius ir 
nusimovė kojines. Esmė ta, kad Trevisas pavargo — pats 
sakė. Ir jam nebeliko jėgų dusti jos glėbyje. 

Ji apsivilko baltą chalatą, nuėjo žvilgtelėti į mie- 
gančią dukterį ir atsigulė į erdvią, šaltą ir tuščią lovą. 
Praėjus valandai, ji vis dar nemiegojo, supratusi, kad 
taip ir negalės užmigti, kol su Trevisu miega skirtingose 
lovose. 

— Kad jį kur galas su tuo nuovargiu! — garsiai 
tarė ji ir nusimetė antklodę. 

Suknelių spintoje kabėjo Brendi dovana, kurios 
ji nė karto nevilkėjo — baltas lengvo pusiau permato- 
mo šilko peniuaras ir su tokia gilia iškirpte, kad beveik 
nedengė kūno. Virš baltos atlasinės juostos korsažas 
buvo toks mažytis, ir du coliai jo audinio glaudžiai 
apgulė kūną, pakeldami krūtinę. 

— Tegu jis ir pavargo, bet užtat nemirė, — su 
šypsena sušnibždėjo ji, žiūrėdama į veidrodį. Įsisupusi 
į apsiaustą, ji laiptais ėmė kilti į Treviso kambarį. 

Šypsodamasis Trevisas stovėjo kambario viduryje, 
laikydamas rankoje taurę portveino, kai į kambarį įlėkė 


įniršusi Margo. Jo šypsena iškart dingo. 
— Išeik, — šiurkščiai tarė jis. — Bet kurią minutę 

gali įeiti Rigan! 

— Ta šliundra! — sušnypštė Margo. — Man bjau- 
ru žiūrėti į tave, Trevisai! Žinai, į ką buvai panašus 
pastaruoju metu? Visas miestelis iš tavęs juokėsi. Jie 
gyvenime nebuvo matę, kad vyras pasirodytų kaip tikras 
idiotas. 

— Tu savo pasakei, o dabar nešdinkis, — šaltai 
atsakė jis. 

— Nepasakiau tau nė pusės to, ko reikia. Visas 
tas dienas aš nemažai apsiklausinėjau. Kaip suprantu, 
tu nė nežinai, kas ji. Kam jai tekėti už tavęs — tvirto, 
kvailo ir šiurkštaus amerikiečio? Tu taip didžiuojiesi 
savo plantacija. O ar Žinai, kad tavo mažylė Rigan gali 
nupirkti ją nė nemirktelėjusi? 

Ji laukė atsakymo, stengdamasi suprasti, kaip 
Trevisas reaguos į šią naujieną. 

Jis nė nekrustelėjo, o tik nepatenkintas žiūrėjo į 
ją. 

— Ji verta milijonų, — išrėkė Margo. — Ir kitą 
savaitę šie pinigai atiteks jai. Ji gali gauti kiekvieną, 
kurio panorės, tai kurių galų jai reikalingas amerikie- 
tis fermeris? | 

Trevisas tebetylėjo. 

— O gal ir žinojai, — tęsė Margo. — Gal tau nuo 
pat pradžių buvo Žinoma, todėl taip noriai pasirodei 
kaip kvailys, kad pasiektum ją. Vyras pasiryžęs daug 
kam dėl tokių pinigų. 

Nespėjo Margo nieko pridurti, kaip Trevisas grie- 
bė ją už plaukų ir atlošė galvą. 

— Nešdinkis, — dusliu balsu įsakė jis. — Ir kad 
aš daugiau niekada tavęs nematyčiau. — Jis.iš visų jėgų 
pastūmė ją prie durų. 

Ji akimirksniu atsitokėjo. 

— Trevisai, — sušuko ji ir, puolusi prie Treviso, 
apsikabino jį. — Juk žinai, kaip aš tave myliu. Mylėjau 

tave nuo pat vaikystės. Visada buvai mano. Nuo to lai- 
ko, kai parsivežei ją namo ir pavadinai savo Žmona, aš 
lėtai mirštu. O dabar išdarinėji dėl jos visokias kvai- 
lystes, negaliu suprasti — kodėl. Juk ji tavęs nemylėjo. 
Ji paliko tave, bet aš visada buvau šalia, arti, kai tau 
manęs reikėjo. Negaliu varžytis su jos turtais, bet jeigu 
leisi, galiu mylėti tave. Trevisai, atverk akis, pažiūrėk į 
mane. Pažvelk, kaip stipriai tave myliu. 

Atplėšęs jos rankas nuo savo kūno, Trevisas laikė- 
si nuo Margo per atstumą. 

— Tu niekada nemylėjai manęs. Visada norėjai 
gauti tik mano plantaciją. Žinau, kad jau daugelį metų 
esi paskendusi skolose. Dažnai padėdavau tau, bet ne- 
padėsiu tiek, kad vesčiau tave. — Jo balsas skambėjo 
ramiai, net švelniai, ir buvo matyti, kad jam nepatinka, 
kaip ji Žeminasi. 

Kai Rigan tylutėliai pravėrė Treviso kambario 
duris, manydama, kad jis miega, ir ketino šmurkštelėti 
į jo lovą, parnatė jį Margo glėbyje — jis Žvelgė į ją švel- 
niai ir meiliai. Rigan staiga apsigręžė ir nulėkė šalin. 

Trevisas nubloškė Margo ant grindų ir puolė 
paskui Rigan. 

Žinodama, kad nepajėgs nubėgti iki savo miega- 
mojo greičiau už Trevisą, Rigan paspaudė trečių durų 
nuo Treviso kambario rankeną — čia gyveno Farelas. 
Trevisas stvėrė jos apsiausto kraštą kaip tik tą akimirką, 
kai Rigan įbėgo į kambarį; apsiaustas liko Treviso ran- 
kose, ir durys tuoj pat užsidarė. 

— Rigan? — nustebo Farelas. Jis išpūtė akis; jis 
:uždegė žvakę, greitai užsimovė kelnes ir stryktelėjo iš 
lovos. — Jūs išsigandusi. 

Rigan atsišliejo į duris. Jos krūtinė, išsikišusi pro 
gilią peniuaro iškirptę, audringai kilnojosi. 

— Margo ir Trevisas, — sušnibždėjo ji dusdama. 

Kitą akimirką ji atšlijo nuo durų — į duris bils- 

telėjo kažkas sunkaus. Po dar vieno smūgio pro skylę 
išlindo Treviso batas, paskui ranka, kuri atrakino spyną. 
Plačiai atlapojęs duris, jis dviem žingsniais perėjo kam- 
barį ir griebė Rigan už rankos. 

— Gana šių žaidimų! — pareiškė jis. — Šį kartą 
turėsi paklusti man, nori ar nenori. 

— Bet klausykite! — tarė Farelas, bandydamas 
sulaikyti Trevisą. 

Trevisas nužvelgė jį nuo galvos iki kojų, pastūmė 
į šalį ir atsigręžė į Rigan. 

— Duodu tau dvidešimt keturias valandas, kad 
susikrautum daiktus, nes mes tuoj pat išvažiuosime. Ir 
vėl susituoksime mano namuose. 

Ištrūkusi Rigan pasitraukė: 

— O Margo ateis į mūsų vestuves, ar tu labiau 
nori praleisti su ja naktį po mūsų vestuvių? 

— Gali namuose kelti pavydo scenas. Bet man jau 
atsibodo vaikščioti lynu ir medžioti tau prakeiktas rožes. 
Daugiau neketinu taikstytis. Jeigu reikės, prikaustysiu 
tave grandine prie savo lovos, bet Žinok: tu ir mano 
duktė gyvensite pas mane. 

Paskui jis truputį sušvelnėjo: 

— Rigan, padariau viską, kad įrodyčiau tau, jog 
tu mane myli. Argi nesupratai? 

— Aš? — Ji buvo sukrėsta. — Aš tave myliu? Bet 
aš niekada tuo neabejojau. Tai tu nežinojai, kas dedasi 
tavo širdyje. Niekada nemylėjai manęs. Buvai privers- 
tas mane vesti! Buvai priverstas... 

Nustebusi ji Žžvilgtelėjo į Trevisą ir nutilo. 

Jis susiūbavo, jo rankos nukaro. Veidas išblyško, 
jis ėmė apgraibomis ieškoti atramos. Galima buvo pa- 
galvoti, kad per kelias sekundes jis paseno dešimčia 
metų. Trevisas sunkiai atsisėdo ant kėdės. 

— Buvau priverstas vesti tave? — Jis duso, jo 
balsas nusilpo ir užkimo. — Negalėjau susigaudyti savy- 

je? Niekada nemylėjau tavęs? 

Jis sunkiai nuleido galvą ant rankų, o kai pakėlė 
ją, Rigan pastebėjo, kad Treviso akys paraudo. 

— Aš pamilau tave iš pirmo žvilgsnio, — tyliai 
tarė jis. — O kitaip ko gi aš jaudinausi dėl tavęs? Buvai 
tokia jaunutė, tokia išsigandusi, ir aš bijojau prarasti 
tave. 

Jo balsas skambėjo garsiau. 

— O kokių galų būčiau rizikavęs gyvybe laive, kad 
išgelbėčiau šunytį Veinraitą, kuris tau taip krito į akį? 
Ar žinai, kaip norėjau išmesti jį už borto? Bet nepa- 
dariau šito, nes jis tau buvo reikalingas. O tu sakai, kad 
aš niekada nemylėjau tavęs. 

Jis pakilo, jo balse pasigirdo pyktis. | 

— Ir žinok, kad ne pirmoji pagimdei man kūdikį. 
Nebuvau priverstas tave vesti. 

— Bet tu gi pasakei, kad visada vesi savo vaikų 
motiną. Aš ir nusprendžiau... — atsakė ji pravirkdama. 

Jis kilstelėjo rankas į dangų. 

— Tau buvo baisu, tu nusiminei, dar nežinodama, 
kad turėsi kūdikį. O ką aš turėjau sakyti: kad namuose 
turiu neteisėtai gimusį kūdikį ir kad jo motina bandė 
paduoti mane į teismą, kad nenoriu jos vesti? 

— Tu... galėjai prisipažinti, kad myli mane. 

Jis nurimo: 

— Liudininkų akivaizdoje prisiekiau, kad mylė- 
siu tave iki gyvenimo pabaigos. Ką gi dar galėjau 
padaryti? 

Ji nuleido akis. . 

— Niekada neprašei manęs tapti tavo Žmona. 
Niekada šito nepasakei. 

— Niekada neprašiau tapti mano žmona? — 
suriaumojo Trevisas. — Velniai griebtų, Rigan, ko tu 
dar nori iš manęs? Aš pasirodžiau kaip kvailys visos 
valstijos akyse, o-tu sakai... 

Jis nutilo, puolė prieš ją ant kelių ir griebė už 
rankų. 

— Rigan, ar būsi mano žmona? Maldauju tave. 
Myliu tave labiau už gyvenimą. Maldauju, būk mano 
Žmona! 

Jų veidai atsidūrė viename lygyje. Rigan padėjo 
rankas jam ant pečių. 

— O kaipgi Margo? — sušnibždėjo ji. 

Sugriežęs dantimis, Trevisas vis dėlto atsakė: 

— Galėjau ją vesti prieš daugelį metų, bet nieka- 
da nenorėjau. 

— Kodėl gi man nieko nesakei? 

— O kodėl negebėjai suprasti, nors ir nesakiau? 
Aš myliu tave, — sušnibždėjo jis. — Tu būsi mano 
Žmona? | 

— Taip! — sušuko Rigan ir apsivijo rankomis jo 
kaklą. — Aš būsiu tavo Žmona amžinai. 

Jie pamiršo viską ir visus pasaulyje, todėl pasi- 
girdę plojimai apstulbino juos. 

Rigan įbedė veidą į Treviso kaklą. 

— Ten tiek daug žmonių? — išsigandusi paklausė 
ji. 

— Bijau, kad taip, — atsakė jis. — Manau, jie 
išgirdo, kaip tu užtrenkei duris man prieš pat nosį. 

Ji nė nebandė prieštarauti jam, kad triukšmą 
sukėlė jo batas, išlaužęs duris, o ne durų trinktelėjimas. 

— Išvesk mane iš čia, — sušnibždėjo ji. — Aš 
negaliu žiūrėti jiems į akis. 

Trevisas iškilmingai išsitiesė ir, paėmęs Rigan ant 
rankų, nužingsniavo prie durų. Išgirdę triukšmą, čio- 
nai subėgo ir miestelio gyventojai, ir tie viešbučio lanky- 
tojai, kurie, laikydami save įvykių dalyviais, užtruko po 
to, kai Trevisas atsiuntė Rigan pirmą rožę. 

Moterys su naktiniais marškiniais ir suktukais 
plaukuose giliai dūsavo, stebėdamos, kaip Trevisas išsi- 

neša Rigan. 

— Žinojau, kad viskas gerai baigsis, — pareiškė 
viena iš jų. — Ji nebūtų galėjusi jį atstumti. 

— Mano žmona nė už ką nepatikės, — tarė 
kažkoks lankytojas. — Tikiuosi, ji atleis man, kad vėluo- 
ju tris dienas. 

— Būsi kvailys, jei papasakosi apie tai žmo- 
nai, — niekinamai sviedė kitas. — Mums reikia susi- 
tarti ir tylėti, nes kitaip visos šalies moterys lauks, kad 
joms šitaip asistuotų. O aš tai jau neketinu vaikščioti 
lynu. Geriau pasakysiu žmonai, kad praleidau tas tris 
dienas su kita moterimi; tada turėsiu mažiau nemalo- 
numų. 

Taręs tuos žodžius, jis sugrįžo į vyrų miegamąjį. 

Pamažu susirinkusieji grįžo į savo lovas, prieš tai 
išgirdę, kaip Trevisas su trenksmu užtrenkė išlaužtas 
duris. 

Kelias minutes Farelas keikė Ameriką, ameri- 
kiečius ir visas moteris pasaulyje. Ši pora visiškai ig- 
noravo jį, kai davė melagingas meilės priesaikas, tary- 
tum jo nė nebūtų kambaryje. Apskaičiavęs, kiek pinigų 
išleido Rigan paieškoms, asistavimui, jis dar labiau 
įniršo. O Rigan suviliojo tas gyvulys, kuris laužo duris, 
tas pusgalvis dykaduonis, kurį visi pažįstami laiko kvai- 
liu. Ta moteris neteko proto! 

Apskritai ji priklauso jam, Farelui Betsfordui. Jis 
iškentė sunkius išmėginimus, kad gautų jos pinigus, ir 
dabar jų neatsisakys. 

Farelas greitai užsimetė chalatą ir išėjo ieškoti 
Margo: Jis suprato, kad tokia moteris neliks be atpildo 
už tokį pažeminimą Žmonių akyse; galbūt dviese jie ką 
nors sugalvos. 


— M-m-m-m-m, Trevisai, — sumurkė Rigan, per- 
braukusi koja jo koją. Tekančios saulės šviesoje jos oda 


2 3 249 


atrodė auksinė. 

— Daugiau neliesk manęs, — tarė jis. — Šią nak- 
tį atėmei iš manęs visas jėgas. 

— Bet nemanai, kad visam laikui, — Rigan nusi- 
juokė, pabučiavo įį į kaklą ir ėmė glaustytis prie jo. 

— Jeigu nenori surengti dukteriai vaidinimo, tai 
elkis padoriai. Labas rytas, mylimoji, — tarė Trevisas. 

Rigan laiku atšlijo — kaip tik tą akimirką jų duk- 
tė puolė ant jų ir parkrito Trevisui ant pilvo. 

— Tėti, tu grįžai namo! — šaukė ji. — Ar galiu 
šiandien pajodinėti ant ponio? Ar eisime vėl į cirką? 
Išmokysi mane vaikščioti lynu? 

— Oką, jeigu neisime į cirką, o važiuosime namo? 
Dramblio aš neturiu, užtai turiu daugybę kitų gyvūnų, 
be to, dar ir broliuką. 

— O Veslis žino, kaip jį vadini? — paklausė Ri- 
gan, bet Trevisas neatsakė. | 

— O kada važiuosime? — paklausė Dženifer 
motinos. 

— Galbūt po dviejų dienų? — paklausė ji, 
žvilgtelėjusi į Trevisą. — Turiu daug darbo. 

— Taigi, vaikeli, — pareiškė Trevisas. — Keliauk 
į virtuvę ir papusryčiauk. Mes greitai ateisime. Kol kas 
turiu pasikalbėti su mama. 

— Pasikalbėti? — paklausė Rigan, kai jie liko 
dviese, ir prisiglaudė prie jo. — Man labai patinka mūsų 
pokalbiai. 

Trevisas apkabino Rigan. Jis žiūrėjo rimtomis 
akimis. | 

— Aš neatsitiktinai pasakiau, kad noriu pasikal- 
bėti su tavimi. Turiu Žinoti, kas tu tokia ir ką veikei vien 
su naktiniais marškiniais Liverpulio dokuose tą naktį, 
kai susitikome. 

— Manau, kad bus geriau, jeigu prie to grįšime 
kaip nors kitą kartą, — atsakė ji kuo nerūpestin- 

giau. — Manęs laukia daug darbo. 

Trevisas apkabino ją. 

— Klausyk, Žinau, kad išgyvenimai sukėlė tau 
daug kančių. Kai išplaukėme iš Anglijos, neprašiau iš 
tavęs atsakymo, bet dabar mudu susitikome, tau negre- 
sia pavojus. Neleisiu tavęs skaudinti, bet noriu apie tave 
viską žinoti. 

Ji ne iškart galėjo pradėti pasakoti. Atmintyje iš- 
kilo ta naktis, kai ji susitiko Trevisą, ir visas ankstesnis 
jos gyvenimas. Nuo to laiko daugelį metų ji gyveno kaip 
laisvas Žmogus, susipažino su daugeliu Žmonių, 
sužinojo, kaip jie gyvena, ir dabar suprato, kad jos 
gyvenimas vaikystėje priminė kalėjimą. 

— Kol augau, iš manęs visiškai buvo atimta lais- 
vė, — „pradėjo į ji visai ramiai, bet prisiminimai, kaip su 
ja buvo elgiamasi vaikystėje, pamažu vis labiau jaudino 
ją. 

Trevisas nė karto neragino jos, o tik spaudė glė- 
byje. Dėl jo rankų ir kūno artumo ji jautėsi patikimai, 
pasakodama savo gyvenimo istoriją. Rigan prireikė 
nemaža laiko, kol atkūrė tą naktį, kai išgirdo Farelo ir 
savo dėdės sąmokslą. Trevisas neištarė nė žodžio, bet 
jo kūnas įsitempė. 

Rigan tęsė savo pasakojimą: prisipažino, ką jau- 
tė Trevisui, kaip bijojo jo, bet kaip palinko prie jo, 
draskoma noro įrodyti, ką gali, ir troškimo pasislėpti 
už jo nugaros. Ji papasakojo apie karčias dienas jo na- 
muose, kai ją apimdavo baimė prieš aplinkinius; juok- 
damasi prisiminė, kaip mirtinai bijojo duoti nurodymus 
savognaitei. 

Ji baigė pasakojimą, kaip pabėgo nuo jo, apie 
paliktus pėdsakus, apie kartų nusivylimą, kai jis nera- 
do jos ir neatvažiavo pasiimti. 

„— Namie būčiau galėjęs tau padėti, — tarė Tre- 
visas, kai ji nutilo. — Tik supratau, kad tau būtų skaudu. 

Tą dieną, kai nusideginai ranką ir atvažiavo Margo, aš 
buvau pasirengęs užmušti Malviną. 

Atsigręžusi ji pažvelgė jam į akis. 

— O aš nė neįtariau, kad apie tai Žinai. 

— Žinau beveik viską, kas vyko mano plantaci- 
joje, — paaiškino jis. — Bet, garbės Žodis, nežinojau, 
kaip tau padėti. Man atrodė, tu pati turi sau padėti. 

— Nejaugi tu visada teisus, mano mielasis nuos- 
tabusis vyre? — paklausė Rigan, glostydama jo veidą. 

— Visada. Tikiuosi, tai prisiminsi ir nuo šiol visa- 
da manęs klausysi. 

Ji nusišypsojo pačia meiliausia šypsena. 

— Aš ketinu bet kuriuo klausimu kautis su tavi- 
mi. Kai tik duosi nurodymus, aš... 

Bet ji nebaigė, nes Trevisas garsiai pliaukštelėjo 
jai ir išstūmė iš lovos. “ 

— Kelkis, renkis ir eik patikrinti, ar Brendi pa- 
kankamai privirė man valgio. 

Vietoj atsakymo į jį nuskriejo pagalvė. 

— Aš tau papasakojau apie savo neįtikėtinus tur- 
tus, 0 tu neištarei nė žodelio. O juk yra vyrų, kurie 
norėtų uždėti leteną ant mano pinigų. 

Apžiūrinėdamas jos nuogą kūną, jis palengva 
šyptelėjo. 

— Žiūriu kaip tik į tai, ant ko norėčiau uždėti 
savo leteną. O kai dėl pinigų, gali nusipirkti cirką, ku- 
rio norėjai, o jeigu liks — atiduosi mūsų vaikams. 

— Cirką, kurio norėjau? — Rigan nustėro. — Tai 
buvo tavo sumanymas! 

— Bet norėjai, kad tau asistuotų. |] 

— Asistuotų! Tokio šiurkštaus, nevykusio ir be- 
jėgio asistavimo gyvenime nemačiau! Bet kuris anglas 
su tuo susidorotų daug geriau. 

Trevisas tingiai atsilošė į pagalves. 

— Bet juk tu atėjai į mano kambarį persiviečian- 

čiu drabužiu ir maldavai, geisdama atsiduoti, taigi, 
regis, ne taip jau prastai asistavau. 

Dar kelias minutes Rigan įniršusi koneveikė jį, o 
paskui nusijuokė ir pradėjo rengtis. 

— Tu nepakenčiamas. Tau pusryčius atnešti į lovą 
ar valgysi atskirame kabinete?. 

— Štai kas yra gera moteris. Stenkis ir ateityje 
tokia būti. Ko gero, pusryčiausiu virtuvėje; tik tegu kuo 
daugiau atneša maisto. 

Tebesijuokdama Rigan išėjo, o Trevisas galvojo, 
kaip bus priverstas atsilyginti už paskutinius žodžius. 
Bet kad ir ką ji sugalvotų, gyventi su ja bus tikra laimė. 
Ji verta visų per pastaruosius metus jo patirtų kančių. 

Patenkintas jis ėmė lėtai rengtis. 


Dauguma miestelio gyventojų tą dieną užsukdavo 
ją pasveikinti su būsimomis vedybomis ir atsisveikinti 
— visi jau žinojo, kad ji greitai išvažiuoja. Priešingai, 
negu sakė Margo, niekas nelaikė Treviso kvailiu. Mo- 
terys manė, kad jis neįtikėtinai romantiškas, o vyrai pri- 
tarė tam, kaip jis siekė tikslo. Apie vidurdienį Rigan 
stačia galva pasinėrė į darbą. Atėjo tarnaitė ir pa- 
siskundė, kad ant paklodžių atsirado keistos spalvos 
rašalo dėmių. Rigan susidarė įspūdį, kad ant jos iš visų 
pusių pasipylė kažkokie skundai. O gal tai jos 
vaizduotės vaisiai, gal ją paveikė liūdesys pagalvojus, 
kad palieka puikų viešbutį, kurį pastatė kartu su 
Brendi? 

„— Tau liūdna? — prieidamas paklausė Trevisas. 

ki šiol neįprato prie jo supratingumo. Anksčiau 
neįsivaizdavo, kaip gerai jis supranta jos vargus ir sun- 
kumus, o dabar jo jautrumas kėlė nuostabą. 

— Kai parvažiuosime namo, tau palengvės. Tai, 

ko tau reikia — mesti iššūkį naujiems sunkumams. 

— Ir kas gi bus, kai sužinosiu viską, ko reikia, 
valdant plantaciją? — paklausė ji, atsigręžusi į Trevisą. 
— Šito nebus, nes aš — plantacijos dalis, o tu 
niekada nepažinsi manęs iki galo. O kur mano duktė? 

— Paprastai tokiu metu ji būna su Brendi. Ma- 
niau, ji su tavimi. — Akimirką pagalvojusi, Rigan nusi- 
juokė. — O kur ponis, kurį jai nupirkai? Dženifer ten, 
kur ir jis. 

— Buvau užsukęs į arklidę, bet jos ten nėra; ir 
Brendi visą rytą jos nematė. 

— Net per pusryčius? — Rigan paniuro ir sune- 
rimo. | 

— Palūkėk, — ėmė ją raminti Trevisas. — Nesi- 
jaudink. Ji galėjo išeiti pas draugę. 

— Bet ji visada pasako man, kur eina. Visada! 
Tik šitaip galiu ją prižiūrėti, kai esu užsiėmusi. 

— Na gerai, — negarsiai atsakė Trevisas. — 
pažiūrėk viešbutyje, o aš apeisiu miestelį. Mes ją aki- 
mirksniu rasime. O dabar — į darbą! 

Ir jis nusijuokė. 

Pirmoji Rigan mintis buvo ta, kad po vakarykštės 
dienos išgyvenimų Dženifer suskaudo pilvą ir ji atsigulė 
į lovą, niekam apie tai nesakiusi. Rigan tyliai perėjo 
miegamąjį ir lėtai pravėrė dukters kambario duris, 
tikėdamasi, kad Dženifer miega, todėl ne iškart supra- 
to, kodėl kambaryje tokia netvarka. Visur buvo išmėty- 
ti drabužiai, spintos stalčiai ištraukti, baltiniai nukarę 
nuo lovos krašto ant žemės, o ant lovos ir grindų buvo 
išmėtyti bateliai. 

— Ji krovėsi daiktus, — garsiai tarė Rigan su 
palengvėjimu. 

Tik atsiklaupusi, kad pakeltų batelį, ji pastebėjo 
raštelį, jog Dženifer negrąžins tol, kol per dvi dienas 
prie-seno šulinio į pietus nuo miesto Rigan padės pen- 

kiasdešimt tūkstančių dolerių. 

Baisus Rigan riksmas buvo girdėti visame viešbu- 
tyje. 

Pirmoji į Dženifer kambarį įbėgo Brendi; jos ran- 
kos ir prijuostė buvo miltuotos. Apkabinusi nuleistus 
Rigan pečius, ji pasodino ją ant lovos ir paėmė raštelį. 

Brendi sužiuro į Žmones, susigrūdusius prie durų, 
ir sukomandavo: 

— Suraskite Trevisą! Tegu tuoj pat pareina. 

Kai Rigan pakilo iš lovos, Brendi griebė ją už 
rankos. 

— Kur tu? 

— Turiu patikrinti, kiek pinigų seife, — atsakė 
sukrėsta Rigan. — Žinau, kad ten neužteks. Kaip manai, 
ar galėsiu ką nors parduoti per dvi dienas? 

— Rigan, sėsk ir lauk Treviso. Jis sugalvos, kaip 
gauti pinigų. Galbūt turės su savimi tokią sumą. 

Priblokšta Rigan vėl atsisėdo ant lovos, gniauž- 
dama rankoje raštelį, kuriame buvo reikalaujama išpir- 
kos, ir Dženifer batelį. 

Po kelių minučių į kambarį įsiveržė Trevisas; ji 
pašoko ir pribėgo prie vyro. 

 — Kažkas pavogė mano dukterį! — raudodama 
šaukė ji. — Ar turi pinigų? Ar gali gauti penkiasdešimt 
tūkstančių dolerių? Be abejo, gali! 

— Leisk man žvilgtelėti, — pareikalavo jis ir ap- 
kabino Rigan. Trevisas kelis kartus perskaitė raštelį, 
paskui apžiūrėjo kambarį. 

— Trevisai, kaip mums gauti pinigų? 

— Man tai nepatinka, — atsakė jis pusbalsiu. — 
Tu visą rytą buvai virtuvėje? 

Brendi linktelėjo. 

— Ir nieko negirdėjai? Salėje buvo svetimų? — 
paklausė Trevisas, linktelėjęs į koridoriaus pusę. Kori- 

dorius vedė į virtuvę ir į Rigan kontorą. * 

— Nieko nebuvo. Nieko neatsitiko. 

— Brendi, sukviesk čionai visus tarnautojus, — 
liepė Trevisas. 

— Trevisai, prašau tavęs, mums reikia gauti pi- 
nigų. 

Trevisas atsisėdo ant lovos, prisitraukė Rigan ir 
suspaudė ją keliais. 

— Klausyk, čia kažkas ne taip. Į tavo kambarius 
galima patekti tik dviem būdais: arba per virtuvę, kur 
yra Brendi, arba pro užpakalines duris. Koridoriuje tarp 
virtuvės ir bufeto visada yra Brendi su virėjais, ir nie- 
kas negalėtų išeiti su Dženifer nepastebėtas. Vadinasi, 
lieka galinės durys, o tu visada rakini jas. Durys svei- 
kos. Vadinasi, Dženifer atidarė jas iš vidaus. 

— Bet ji šito nedarytų — jai draudžiama. 

— Apie tai aš ir kalbu. Ji būtų jas atidariusi tik 
pažįstamam žmogui, kuriuo pasitiki ir kurį laiko drau- 
gu. O antra, kas žino, kad gali gauti penkiasdešimt tūks- 
tančių dolerių? Mieste niekas, išskyrus mane, nežino, 
o iki vakar dienos ir aš nežinojau, kad turi pinigų. Pen- 
kiasdešimt tūkstančių dolerių suma reiškia, kad kažkam 
žinoma daugiau negu eiliniam Skarlet Springso gyven- 
tojui. 

— Farelui! — Rigan vos neužduso. — Jis geriau 
už mane žino, kiek turiu pinigų. 

Tą akimirką sugrįžo Brendi, lydima tarnų. Visi 
jie tylėjo, išplėtę akis iš nuostabos. O už jų nugarų stovė- 
jo Farelas Betsfordas. 

— Rigan, aš ką tik sužinojau baisią Žinią, — tarė 
jis. — Ar galiu kuo nors padėti? 

Trevisas pralėkė pro šalį ir ėmė klausinėti tar- 
naitę, norėdamas išsiaiškinti, ar kas nors pastebėjo rytą 
ką nors neįprasta, ar matė Dženifer su svetimais 

žmonėmis. 

Kol jie svarstė, taip nieko ir neprisiminę, Trevi- 
sas griebė vieną tarnaitę už rankos. 

— Kas ant tavo pirštų? Iš kur tai? 

Mergina baugščiai pasitraukė atatupsta. 

— Tai rašalas. Juo buvo suteptos paklodės dvy- 
liktajame numeryje. 

Jis atsigręžė į Rigan, laukdamas, ką ji pasakys. 

— Tai Margo kambarys, — sukrėsta atsakė ji. 

Netaręs nė žodžio, Trevisas išėjo iš kambario pro 
galines duris ir nužingsniavo į arklides. Rigan puolė 
paskui jį. Kai ji pavijo Trevisą, jis jau balnojo arklį. 

— Kur tu? — paklausė ji. — Trevisai! Mes turime 
gauti tuos pinigus! 

Jis palietė jos skruostą. 

— Tai Margo išvežė Dženifer, — atsakė jis, tebe- 
balnodamas arklį. — Ji supranta, kad aptiksime rašalą, 
ir žino, kad aš pulsiu ją vytis! Štai ko ji siekia. Vargu ar 
ji nuskriaus Dženifer. 

— Vargu ar! Tavo šliundra pavogė mano dukterį, 
IT 

Jis priglaudė pirštą prie jos lūpų. 

— Dženifer — ir mano duktė, ir jeigu prireiks 
atiduoti visą savo Žemę Margo, aš atimsiu iš jos 
Dženifer sveiką ir gyvą. O dabar pasilik čia, bus geriau, 
jeigu aš tuo pasirūpinsiu. 

Jis užšoko ant arklio. 

— O aš turiu likti čia ir laukti? Ir kodėl esi taip 
įsitikinęs, kad rasi Margo? 

— Ji visada grįžta namo, — niūriai atsakė Trevi- 
sas. — Ji visada grįžta ten, kad būtų arti viso to, kas 
primena jos prakeiktą tėtušį. 

Jis timptelėjo pavadį, paragino arklį ir dingo 
dulkių debesyje. 

Po trijų dienų auštant Trevisas sustojo prie Mar- 
go namų. Per ilgą kelionę jam teko pakeisti kelis ark- 
lius, kuriuos negailestingai varė. Nušokęs nuo arklio, 
jis įsiveržė į namus, žinodamas, kur ieškoti Margo. Ji 
sėdėjo bibliotekoje po tėvo portretu. 

— Tau prireikė truputį daugiau laiko, negu aš 
maniau, — linksmai pasisveikino ji su Trevisu. Jos rudi 
plaukai netvarkingai krito ant pečių, o ant suknelės 
puikavosi tamsi dėmė. 

— Kur ji? 

— Ji saugi, — užuot atsakiusi, nusijuokė Margo, 
keldama tuščią taurelę. — Eik ir pats įsitikink. Retai 
skriaudžiu vaikus. O paskui sugrįžk čionai, ir mudu 
kartu išgersime. 

Trevisas užlipo laiptais, peršokdamas per kelias 
pakopas. Kadaise jis buvo dažnas Dženkinsų svečias ir 
gerai pažinojo namą. Dabar, ieškodamas dukters, 
nekreipė dėmesio į tuščias sienas, kur anksčiau kabojo 
portretai, ir į tuščią stalą, nuo kurio dingo visi papuo- 
šimai. 

Jis rado miegančią Dženifer toje lovoje, kurioje 
miegojo, būdamas dar berniukas. Trevisas paėmė ją ant 
rankų, mergaitė atsimerkė. Šypsodamasi ji pasakė “tė- 
tis" ir vėl užmigo. Iš apdulkėjusio veido ir drabužių buvo 
matyti, kad Margo su mergaite važiavo ištisą naktį. 

Jis atsargiai paguldė ją į lovą, pabučiavo ir nuėjo 
žemyn. Atėjo laikas aiškintis su Margo. 

Margo nė nepakėlė akių, kai Trevisas perėjo kam- 
barį ir įsipylė į stiklinę portveino. 

— Na kodėl? — sušnibždėjo ji. — Kodėl tu manęs 
nevedei? Mes tiek metų praleidome kartu. Drauge 
jodinėjome, nuogi maudėmės, kartu miegojome. Ir aš 
visada maniau, ir tėtis taip pat... 

Pratrūkęs iš įniršio, Trevisas pertraukė ją: 

— Būtent todėl! — suriko jis. — Tas tavo velniš- 
kas tėtušis! Gyvenime mylėjai tik du Žmones: save ir 
Ezrą Dženkinsą! | 

Jis akimirką nutilo ir ranka, kurioje laikė stiklinę, 
parodė į kabantį virš Židinio portretą. 

— Niekada nesupratai, koks buvo tavo tėvas — 
bjaurus ir niekingas melagis, galintis atimti paskutinį 
grašį net iš vaiko. Niekada nesidomėjau jo darbeliais, 
užtai mačiau, kaip sulig kiekviena diena vis labiau 
panėšėjai į jį. Prisimink, kaip pradėjai imti baudas iš 
audėjų už sulaužytas verpstes. 

Pakeltose Margo akyse sustingo neviltis. 

— Jiš nebuvo toks. Jis buvo geras... 

Trevisas niekinamai pertraukė ją: 

— Jis buvo geras tik tau, ir niekam daugiau. 

— O aš būčiau gera tau, — maldaudama tarė 
Margo. | ; 

— Ne! — šiurkščiai atkirto Trevisas. — Tu manęs 
nekęstum, nes aš nieko neapgaudinėju ir neapvaginė- 
ju. Tu laikytum tai mano silpnybe. 

Margo neatitraukė akių nuo stiklinės. 

— Bet kodėl ji? Kodėl ta nupiepusi Žiurkė iš ang- 
lų sąšlavyno? Ji nemokėjo paruošti net puodelio arba- 
tos. 

— "Tu ir pati Žinai, kad ji ne žiurkė iš sąšlavyno, 
šitaip negalvojai, kai reikalavai iš jos penkiasdešimt 
tūkstančių dolerių išpirkos. — Trevisas prisiminė jų 
susitikimą Anglijoje, ir jo akys sužibėjo. — Tau reikėjo 
pamatyti ją, kai mes susitikome: purviną, išsigandusią, 
su suplėšytais naktiniais marškiniais. Bet ji kalbėjo kaip 
anglų aukštuomenės ledi. Ji aiškiai tarė kiekvieną Žodį, 
kiekvieną skiemenį. Ji buvo ledi net verkdama. 

— Vedei ją dėl jos arogantiškos šnekos? — įsiu- 

tusi suriko Margo. 

Trevisas nusišypsojo nuo savo minčių. 

— Vedžiau ją dėl to, kaip ji Žiūrėjo į mane. Nuo 
jos žvilgsnio man atrodo, kad esu dešimties... ne 
dvidešimties pėdų ūgio. Kai ji šalia, aš daug ką galiu. Ir 
su džiaugsmu stebėjau, kaip ji bręsta. Ji pati pavertė 
save iš baikščios mergaitės tikra moterimi. — Jis dar 
plačiau nusišypsojo. — Ir ji visiškai priklauso man. 

Tuščias Margo bokalas nuskriejo per kambarį ir 
sudužo į sieną virš Treviso galvos: 

— Ką tu manai — aš tylėdama klausysiu tavo ple- 
palų apie kitą moterį? 

Treviso veide pasirodė šiurkšti išraiška. 

— Tau apskritai nėra ko manęs klausyti. Dabar 
einu pasiimsiu dukterį ir išsivešiu namo. 

Stovėdamas prie laiptų aikštelės, jis atsigręžė į 
ją: 

— Aš gerai pažįstu tave. Pažįstu todėl, kad tėvas 
išmokė tave niekšiškais būdais siekti savo tikslo.Na, 
jeigu Dženifer nenukentėjo, šį kartą nesikreipsiu į 
teismą. Bet jeigu dar nors kartą... 

Treviso kalba sulėtėjo, paskui jis nutilo, perbrau- 
kė ranka akis. Staiga jį apėmė mieguistumas, ir a B 
lipo laiptais į viršų, atrodė kaip girtas. 


Tuoj pat po to, kai Trevisas išvyko. iš viešbučio, 
pasimetusi Rigan grįžo į savo kambarį, kur jos laukė 
Farelas. 

— Rigan, prašau pasakyti, kas čia dedasi. Kažkas 
nuskriaudė jūsų dukterį? 

— Ne, — sušnibždėjo ji. — Nežinau. Negaliu nie- 
ko pasakyti. 

— Sėskite ir viską man papasakokite, — pasiūlė 
jis, apkabinęs ją per pečius. 

Rigan pasakojimas truko vos kelias minutes. 

— Ir Trevisas paliko jus kentėti vieną? — nuste- 
bęs paklausė Farelas. — Jūs nežinote, kas atsitiko jūsų 
dukteriai, ir tikite, kad jis atims Dženifer iš savo buvu- 
sios meilužės? 

—- Taip, — sutrikusi atsakė ji. — Trevisas pasakė... 

— O nuo kadajūs leidžiate pašaliniams žmonėms 
nurodinėti jums? Argi nenorėtumėte važiuoti pas duk- 
terį, o ne būti čia nežinioje? 

— Taip! — ryžtingai atsakė ji ir išsitiesė. — Ži- 
noma. 

— Tada turime važiuoti. Mes tuoj pat išvykstamė. 

— Mes? 

— Taip, — atsakė Farelas ir paėmė ją už ran- 
kos. — Mes — draugai, o draugai padeda vienas kitam 
ištikus bėdai. 

Tik vėliau, kada jie vežimu dūmė į pietus, į Tre- 
viso plantacijos pusę, Rigan suvokė, kad niekam ne- 
pasakė, kur išvyko. Bet ta mintis tuojau išgaravo, nes ji 
labai jaudinosi dėl dukters gerovės. 

Kelionė truko ilgai ir, Rigan manymu, jie važiavo 
per lėtai; pagaliau ji užsnūdo ir staiga atsitrenkė galva 
į vežimo bortą. Ji prabudo, pajutusi, kad Farelas paėmė 
ją už rankos. Vežimas stovėjo vietoje, o Farelas jau 
nušoko ant žemės. 

— Kodėl sustojote? — paklausė Rigan. 

Jis pakėlė ją nuo sėdynės ir pastatė ant Žemės 
šalia savęs. 

— Jums reikia pailsėti, ir mes turime pasikalbėti. 

— Pasikalbėti? — sušuko Rigan. — Galime pa- 
sišnekėti vėliau, o poilsio man nereikia. 

Ji bandė pasitraukti, bet jis tvirtai laikė ją. 

— Rigan, ar nežinote, kaip aš jus myliu? Jūs su- 
prantate, kad prieš daugelį metų Anglijoje aš jus mylė- 
jau? Jūsų dėdė pasiūlė man pinigų, ir aš paėmiau juos. 
Bet būčiau vedęs jus ir be tokios pagundos. Buvote tokia 

švelni ir nekalta, tokia nuostabi. 

Jaudindamasi dėl dukters, Rigan nepagalvojo, 
kad atsidūrė su šiuo žmogumi toli miške. 

Ji nustebusi atšlijo nuo Farelo. 

— Farelai, dėl Dievo! Na, iš kur jūs ištraukėte, 
kad aš idiotė? Jūs niekada nemylėjote manęs, nemylite 
dabar ir nemylėsite. Jums reikia tik mano pinigų, bet 
jūs jų negausite. Todėl būkite vyras: keliaukite į Ang- 
liją, į savo gražų nelaimingą namą ir palikite mane ramy- 
bėje. 

Farelas pastūmė ją. Rigan atsitrenkė nugara'į 
vežimą ir suklupo. 

— Kaip jūs drįstate šitaip su manimi kalbėti?! — 
sušnypštė jis. — Mano šeima kilusi iš karalių, o jūsų — 
iš paprastų pirklių. Esu pasirengęs nusižeminti ir vesti 
tokią moterį kaip jūs, kuri daugiau išmano apie pinigus 
negu apie nėrinius, nes... | 

Kol jis kalbėjo, Rigan stengėsi sutelkti mintis. Ją 
jaudino dukters likimas, ir Farelas visai nerūpėjo. Ji 
puolė pirmyn, ir galva, kaip taranas, trenkė jam į tarp- 
kojį. 

Iš skausmo Farelas susirietė, o Rigan pasileido 
bėgti. 

Pakako tik vieno žingsnio, kad suprastų: Farelas 
iškinkė arklius, todėl jai prireiktų daug laiko, kol vėl 
juos pakinkytų. Pasikaišiusi sijonus, ji puolė atgal, į 
kelią, ir pamatė, kaip už posūkio dingo senas sukiužęs 
furgonas. Sutelkusi visas jėgas, ji pasivijo tą furgoną. 

— Mane persekioja! — šūktelėjo Rigan, bėgdama 
šalia furgono. 

— O galbūt reikia, kad jus sugautų? — paklausė 
senis, kurį ši Žinia pralinksmino. 

— Jis nori priversti mane tapti jo Žmona dėl mano 
pinigų. Bet aš ketinu ištekėti už amerikiečio. 

Patriotizmas senio širdyje nugalėjo. Net nesu- 

stabdęs arklių, jis griebė Rigan už rankos ir trūktelėjo 
ją į viršų taip, lyg ji būtų besvorė. Dar vienu greitu jude- 
siu jis pastūmė ją atgal ir pridengė grūdų maišais. 

Po kelių sekundžių juos pasivijo Farelas ant 
arklio. Kai jis šūktelėjo, stengdamasis patraukti vežiko 
dėmesį, Rigan sulaikė kvėpavimą. Kurį laiką senis 
apsimetinėjo, kad yra kurčias, o paskui neleido Farelui 
apieškoti furgoną; kai anglas ėmė primygtinai reikalau- 
ti, vežikas išsitraukė pistoletą. Pagaliau jis nenoriai 
pasakė, kad pro šalį nujojo trys raiteliai, iš kurių vie- 
nas laikė prieš save balne gražią moterį. Farelo arklys 
sukaukšėjo kanopomis ir dingo dulkių debesyje. 

— Dabar išlįskite, — pašaukė senis, paėmė Ri- 
gan už rankos ir pasodino ant sėdynės. 

Trindama ranką, ji nepradėjo priekaištauti, kad 
jis mėto ją kaip grūdų maišą. Kelis kartus smarkiai 
nusičiaudėjusi, ji paklausė, ar jis žino, kur yra Stenfordų 
plantacija Virdžinijoje. 

— Toli nuo čia. Kelios dienos kelio. 

— Galima greičiau, jeigu pakeisime arklius ir 
važiuosime ištisą naktį. Sumokėsiu už arklius ir už bet 
kokią kitą pagalbą. 

Jis keletą minučių tyrinėjo Rigan. 

— Manau, galėtume susitarti. Pristatysiu jus ten 
kuo greičiau, tik paaiškinkite, kodėl anglas vijosi jus ir 
ko jums reikia iš Treviso. Arba jums reikalingas Veslis? 

— Viską jums papasakosiu vėliau, o Trevisas — 
mano vyras. 

— Ledi, na ir sekasi jums, — atsakė jis juokais ir 
paleido arklius šuoliais. Rigan įsikibo abiem rankom į 
turėklus, nuo kratymo kaleno dantimis. Ji tiesiog nepa- 
jėgė kalbėti, todėl negalėjo nieko jam papasakoti. 

Po valandos senis sustabdė furgoną, nušoko ant 
žemės ir nukėlė Rigan. X 

— Ką jūs darote? — paklausė ji. 

— Plauksime valtimi, — atsakė jis. — Pristatysiu 
jus prie paradinių Treviso namo durų vandeniu. 

Nuėję apie mylią, jie atsidūrė prie nedidelės 
lūšnos ir prieplaukos, labai išsikišusios į siaurą upelį. 
Sekundei senis užsuko į lūšną ir išsinešė brezentinį 
maišą. 

— Na, į kelionę! — sukomandavo jis ir įtempė ją 
į tokią pat seną kaip furgonas valtį. 

— O dabar pasakokite. 

Po kelių dienų jis išlaipino Rigan prieplaukoje 
prie Treviso plantacijos, atsisveikino su ja ir palinkėjo 
sėkmės. Buvo ankstus rytas, ir visiškoje tyloje ji nubė- 
go nuo upės į namus. 

Durys buvo atidarytos. Lėkdama laiptais aukštyn, 
ji meldėsi, kad Trevisas ir Dženifer būtų kuriame nors 
kambaryje. Bėgdama ji atidarinėjo duris, keikdama šį 
didžiulį namą, kur gaišta tiek laiko. Ketvirtame miega- 
majame surado jį — iš po antklodės kyšojo tik plaukai. 

— Trevisai! — sušuko ji, puldama prie lovos. — 
Kur Dženifer? Ji sveika? Kaipgi galėjai palikti mane 
vieną, 0 pats ramiai miegoti? — paklausė ji, smarkiai 
timptelėjusi jį už ausies. 

Iš po antklodės išlindo visai kitas Žmogus. Jis bu- 
vo labai panašus į Trevisą, bet ne toks galingas. 

— Tai ką dar iškrėtė mano brolužis? — pavargęs 
paklausė jis, trindamas ausį. Pažvelgęs į jos veidą, jis 
nusišypsojo. — O jūs, be abejo, Rigan. Leiskite prisis- 
tatyti... 

— Kur Trevisas su mano dukterimi? 

Veslis iškart sukluso: 

— Pasakykite, kas atsitiko. 

— Margo Dženkins pagrobė mano dukterį, ir Tre- 
visas nusivijo ją. 

Nespėjo ji baigti, kai Veslis nubloškė antklodę, 
pamiršęs, kad miegojo nuogas, ir ėmė rengtis. 

— Visada sakiau Trevisui, kad Margo — blogas 
žmogus. Tik jis manė, kad yra įsipareigojęs jai, todėl 
atleisdavo. O Margo galvoja, kad viskas šioje Žemėje 
priklauso jai, kad turi į tai visas teises. Eime, — pa- 
reiškė jis, paėmęs Rigan už rankos, nusitempė ją paskui 
save. 

— Jūs labai panašus į Trevisą, — pasakė ji, rauky- 
damasi nuo rankos skausmo ir bandydama suspėti 
paskui jo plačius žingsnius. 

— Dabar ne laikas įžeidinėti, — tarė jis ir pa- 
prašė palaukti prie bibliotekos durų, kol užtaisė du pis- 
toletus, kuriuos užsikišo už juostos. 

— Mokate joti? Nors ne, Trevisas sakė, kad nemo- 
kate. Gerai, pasisodinsiu jus prieš save ant balno. Net 
dviese mes lengvesni negu Trevisas. 

Jeigu Rigan būtų turėjusi laiko ir noro, ji būtinai 
parodytų savo pasipiktinimą dėl bjauraus jaunesniojo 
Treviso brolio elgesio. Na kaip gali egzistuoti du tokie 
kaip Trevisas? Be to, po metų ar dvejų Veslis taps toks 
pat galingas kaip Trevisas. 

— Mano vardas Veslis, — prisistatė jis, paskui 
pasodino ją ant arklio ir pats įsitaisė už jos. 

— Atspėjau, — įgėlė ji, ir arklys pasileido pasiu- 
tiškais šuoliais. 

Vesas nukėlė ją nuo arklio prie Margo namo durų. 

— Eisime atskirai. Atsiminkite, aš netoliese. 

Jis pasislėpė, o Rigan įėjo į namą. Gana greitai ji 
rado Margo bibliotekoje. 

— Kaip tik laiku. — Margo maloniai nusišypso- 
jo, bet jos akys pritvinko kraujo. — Šį rytą jūs — trečia 
viešnia. 

— Kur mano duktė ir kur Trevisas? — reikliai 
paklausė Rigan. 

— Miela turtinga mažylė Dženifer miega, ir jos 
tėvas taip pat. Dženifer, be abejo, prabus. Bet Trevisui 

nieko neišeis. 

— Ką? — sušuko Rigan. — Ką jūs padarėte su 
mano šeima? 

— Tą patį, ką ir jūs su mano gyvenimu. Trevisas 
prarijo tiek opiumo, kad pakaktų užmušti du žmones. 
Jis viršuje, kambaryje, miega laukdamas mirties. 

Rigan puolė prie durų, bet sustojo, išgirdusi lauke 
šūvį. Apstulbusi ji pažiūrėjo į lauko duris. Įėjo Farelas, 
tempdamas ant savęs kraujuojantį Veslį. 

— Užklupau jį slankiojantį aplink namus, — pra- 
nešė Farelas, laikydamas rankoje pistoletą. Jis stumtelė- 
jo Veslį ant kėdės. 

— Ką jūs darote? — sušuko Rigan ir puolė prie 
Veslio. 

— Palikite jį! — įsakė Farelas ir griebė ją už 
peties. — Manėte, kad po daugelio paieškos metų taip 
lengvai atsisakysiu jūsų? Ne, mudu su Margo tai sugal- 
vojome seniai seniai, kol jūs linksminotės savo kvaila- 
me cirke. Veslis numirs nuo žaizdų, gautų medžioklėje, 
įvykus nelaimingam atsitikimui. Treviso kūno niekada 
neras, O jo brangioji dukrelė viską paveldės. Be abejo, 
aš vesiu mažylės paveldėtojos motiną, o ji, sielvar- 
taudama dėl vyro mirties, nusižudys. Paskui grįšiu į 
Angliją ir būsiu vienintelis jūsų vardo globėjas, Margo 
kilniaširdiškai sutiks tapti Dženifer globėja ir valdyti 
Stenfordų plantaciją, kol mergaitė užaugs — jeigu ji iki 
tol išgyvens. Dabar suprantate, kodėl aš čia? 

— Jūs abu išsikraustėte iš proto, — atsakė 
traukdamasi Rigan. — Niekas nepatikės, kad tiek daug 
žmonių mirė atsitiktinai. 

Ji apsigręžė ir puolė prie laiptų salės gilumoje, 
bet Farelas nutvėrė ją. | 

— Dabar jūs mano, — paskelbė jis ir žengtelėjo 
prie jos; jis visas buvo išsitepęs Veslio krauju. Staigiu 
judesiu Rigan numetė kandeliabrą, stovėjusį ant žemo 

staliuko. Artimiausių durų užuolaidos akimirksniu 
suliepsnojo. 

— Paleisk ją, — pasigirdo balsas iš salės gilumos. 

— Trevisai! — šūktelėjo Rigan, norėdama ištrūkti 
iš Farelo rankų. 

Trevisas atrodė kaip sunkus ligonis. 

— Maniau, jūs jo atsikratėte! — suriko Farelas, 
kreipdamasis į Margo, kuri kovojo su ugnimi. 

— Aš ne iškart galėjau atsikratyti opiumo skran- 
dyje, — tarė Trevisas, laikydamasis už turėklų. 

— Gana kalbų! — suspiegė Margo. — Padėkite 
užgesinti liepsną — juk ji plinta. 

Farelas stipriau sugniaužė Rigan ranką ir prikišo 
pistoletą prie galvos. 

Visi pamiršo Veslį, kuris lėtai pakilo nuo kėdės 
už Farelo nugaros. Sutelkęs paskutines jėgas, jis išsi- 
traukė iš bato aulo peilį ir, staiga pakilęs, įbedė jį Fare- 
lui tarp menčių. Pistoleto vamzdis trūktelėjo į viršų, 
kulka pataikė į lubas, ir Farelas parpuolė veidu Žemyn. 

Rigan tuoj pat susigaudė, ką daryti: ji pribėgo prie 
Treviso, paskui puolė laiptais į viršų. 

— Padėk Vesliui, — įsakė ji. — O aš atnešiu 
Dženifer. 

Rigan greitai surado miegančią dukterį, čiupo ją 
iš lovos, sparčiai nusileido laiptais ir susidūrė su Tre- 
visu, bandančiu ištempti brolį iš namo. Abiem teliko 
labai mažai jėgų, todėl prabėgo kuris laikas, kol jie 
išsikapstė į šviežią orą, kur švietė ryto saulė. 

Trevisas atsargiai paguldė Veslį ant žolės: 

— Aš rasiu arklius ir furgoną. 

— Trevisai! — Rigan palietė jo ranką ir akimis 
parodė į namo pusę. Pro pirmojo aukšto langą 
prasiveržė liepsna. — Negalime palikti Margo — ji žus. 
Ją reikia ištraukti iš ten. 

Trevisas paglostė jos skruostą ir nubėgo prie 

namo. Po keleto minučių jis pasirodė, nešdamas Mar- 
go ant peties, 0 ji draskėsi ir koneveikė jį pačiais bjau- 
riausiais keiksmažodžiais. 

Jis paleido Margo ant žemės. 

— Šis prakeiktas namas nevertas žmogaus gyvy- 
bės, net tavosios, — pasakė jis, pamatęs jos įniršusį 
žvilgsnį. 

Rigan pasilenkė prie Veso, kad perrištų žaizdą. 

Kai tik Trevisas nusisuko nuo Margo, ji pašoko ir 
puolė prie namo spiegdama: 

— Ten mano tėtis! 

Treviso akyse liepsnos liežuviai lyžtelėjo Margo 
sijoną. Jis suprato, kad jos neįmanoma išgelbėti. Trevi- 
sas paėmė ant rankų dukterį, kuri žiūrėjo į tai, kas vyko, 
išplėstomis akimis, ir paslėpė jos veidelį ant savo peties. 

Per kelias sekundes permirkusi nuo viskio Mar- 
go suknelė suliepsnojo, ir Rigan nusigręžė, o kai Vesas 
apkabino ją ir priglaudė prie krūtinės, ji pradėjo rau- 
doti. 

Jie ne iškart atsitokėjo. Trevisas švelniai per- 
braukė ranka brolio kaktą ir nusišypsojo, matydamas, 
kaip tas laiko apkabinęs jo PS 
gono. 

Kai jis grįžo, juos jau buvo apsupę plantacijos 
darbininkai, bejėgiškai stebėdami, kaip dega namas. 
Ugnis įsiliepsnojo taip smarkiai, kad namo buvo neį- 
manoma išgelbėti. Iš artimiausių arklidžių buvo iš- 
vedami arkliai, o du darbininkai padėjo Trevisui pagul- 
dyti Vesą į furgoną. Dženifer sėdėjo prie savo dėdės. 
Pavargusi ir pasimetusi ji negalėjo ištarti nė žodžio. 

Kai Trevisas ir Rigan atsisėdo ant sėdynės, jis 
atsigręžė į Rigan: 

— Važiuojame namo? 

— Namo, — sušnibždėjo ji. — Trevisai, namai ten, 

kur tu ir aš norime būti. 

Jis pabučiavo Rigan. 

— Aš myliu tave ir... 

— Aš galiu numirti, paplūdęs kraujais, o jūs my- 
luojatės, — suriaumojo Veslis iš furgono. 

— Myluojamės! — atsakė Trevisas ir paragino 
arklius. — Broleli, tu nė nežinai, kaip myluojamasi. Kai 
atgausi jėgas, papasakosiu tau apie geriausią asistavimą 
"pasaulyje. Galbūt kada nors tau ir pavyks nors iš dalies 
tapti tokiam išradingam, kaip... 

Jis stabtelėjo ir prisimerkęs atsigręžė į kvatojan- 
čią Rigan. Pamačiusi jo įsižeidusį veidą, Rigan ėmė dar 
labiau kvatoti. 

— Trevisai, ko gero, dabar man geriau paklausy- 
ti, ką apie jūsų sumanymus papasakos Rigan, — atsakė 
Veslis, šypsodamasis užmerktomis akimis. 

— Namo, — tarė Rigan, šluostydamasi akis. — 
Taip gera grįžti namo. 

Trevisas taip pat nusišypsojo ir apgręžė arklius į 
Stenfordų plantacijos pusę. 

